## Fax szolgáltatás

- Az alapvető faxfunkciók leírását az Egyszerű útmutató találhatja (lásd: Alapvető faxolási műveletek).

- Ezt a funkciót a SCX-340x/SCX-340xW Series típusok nem támogatják (lásd: A kezelőpult áttekintése.

### Automatikus újratárcsázás

Ha fax küldésénél a hívott szám foglalt, vagy nem válaszol, a készülék automatikusan újratárcsázza a számot. Az újratárcsázás időköze a készülék adott országra jellemző gyári alapbeállításán alapszik.

Amikor a kijelzőn az Ujratarcsaz? kérdés látható, az azonnali újratárcsázáshoz nyomja meg a (Start) gombot. Az automatikus újrahívás törléséhez nyomja meg a (Cancel vagy Stop/Clear) gombot.

Az újratárcsázási időköz és a kísérletek számának módosítása,

1. A kezelőpulton válassza a (Fax) > (Menu) > Fax beallitasa > Kuldes lehetőséget.

2. Válassza ki az Ujratarcs. sz. vagy Ujrahiv. felt. lehetőséget.

3. Válassza ki a kívánt lehetőséget.

### Faxszám újratárcsázása

1. Nyomja meg a kezelőpulton a (Redial/Pause) gombot.

2. Válassza ki a kívánt faxszámot.

   Itt a tíz utoljára hívott faxszám és tíz beérkező hívás hívóazonosítója látszik.

3. Ha az eredetit a dokumentumadagolóba tette, a készülék automatikusan elkezdi a küldést.

   Ha az eredetit a lapolvasó üvegére helyezte, további oldalak hozzáadásához válassza az Igen lehetőséget. Helyezze be a következő eredeti dokumentumot, majd nyomja meg az OK gombot. Ha végzett, adjon Nem választ a Tovabbi oldal? kérdésre.

### Adás nyugtázása

Ha az utolsó oldalt is sikeresen elküldte, sípszó hallatszik, és a készülék visszaáll készenléti üzemmódba.

Ha hiba történik a fax küldése közben, hibaüzenet jelenik meg a kijelzőn. Ha hibaüzenetet kap, az üzenet törléséhez nyomja meg a (Cancel vagy Stop/Clear) gombot, és próbálja megismételni a faxküldést.

A készülék beállítható úgy, hogy minden fax küldése után automatikusan tranzakciós jelentést nyomtasson ki. A kezelőpulton válassza a (Fax) > (Menu) > Fax beallitasa > Kuldes > Jelentes kuld lehetőséget.

### Fax küldése számítógépről

Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

A számítógép használatával tud faxot küldeni úgy, hogy nem kell a készülék mellett lennie.

Ha faxot szeretne küldeni a számítógépről, telepítenie kell a Samsung Network PC Fax programot. A program a nyomtató-illesztőprogram telepítésekor telepíthető.

1. Nyissa meg a küldeni kívánt dokumentumot.

2. Válassza a Nyomtatás pontot a Fájl menüből.

   Megjelenik a Nyomtatás ablak. A panel megjelenése alkalmazásonként eltérő lehet.

3. Válassza ki a Samsung Network PC Fax lehetőséget a Nyomtatás ablakból.

4. Kattintson a Nyomtatás vagy az OK elemre.

5. Adja meg a címzettek számait, és kattintson a következő lehetőségre:

   Válassza ki a Súgó menüt, vagy kattintson az ablak gombjára, és kattintson arra a lehetőségre, amelyről többet szeretne tudni.

6. Kattintson a Send gombra.

### Faxküldés késleltetése

A készüléket be lehet állítani, hogy a faxot egy későbbi megadott időpontban küldje el. Ezzel a szolgáltatással nem küldhet színes faxot.

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba.

2. A kezelőpulton nyomja meg a (Fax) gombot.

3. Állítsa be igényei szerint a felbontást és a fényerőt.

4. A kezelőpulton válassza a (Menu) > Fax szolg. > Kesl. kuldes lehetőséget.

   Alternatív módon az érintőképernyőn válassza a Fax > Késleltetett küldés > Címzett lehetőséget .

5. Adja meg a célállomás hívószámát, majd nyomja meg az OK gombot.

6. A kijelző megkérdezi, hogy kíván-e más faxszámot is megadni a dokumentum elküldéséhez.

7. További faxszámok megadásához nyomja meg az OK gombot, amikor az Igen megjelenik, és ismételje meg az 5. lépést.

   - Maximum 10 célállomás adható meg.

   - Ha megadott egy csoporthívószámot, többet már nem adhat meg.

8. Adja meg a feladat nevét, majd az időt.

   Ha az aktuális pontos időnél korábbi időpontot ad meg, a fax a következő napon kerül elküldésre.

9. Az eredetit a készülék az elküldés előtt beolvassa a memóriába.

   A készülék visszatér készenléti üzemmódba. A kijelző emlékeztet a készenléti üzemmódra, és arra, hogy késleltetett fax lett beállítva.

   Kinyomtathatja a késeltetett faxfeladatok listáját. A kezelőpulton válassza a (Menu) > Rendszerbeall. > Jelentes > Utemezett fel. lehetőséget.

#### Dokumentumok hozzáadása a tárolt faxfeladatokhoz

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba.

2. A kezelőpulton válassza a (Fax) > (Menu) > Fax szolg. > Oldal hozzaad. lehetőséget.

3. Válassza a faxfeladatot, majd nyomja meg az OK gombot.

   Ha végzett, adjon Nem választ a Tovabbi oldal? kérdésre. A készülék az eredetit a memóriába szkenneli.

4. A készenléti állapotba való visszatéréshez nyomja meg a (Cancel vagy Stop/Clear) gombot.

#### Egy rögzített faxfeladat törlése

1. A kezelőpulton válassza a (Fax) > (Menu) > Fax szolg. > Feladat torles lehetőséget.

2. Válassza ki a kívánt faxfeladatot, majd nyomja meg az OK gombot.

3. Nyomja meg az OK gombot, amikor az Igen van kiemelve.

   A kijelölt fax törlődik a memóriából.

4. Nyomja meg a (Stop/Clear) gombot a készenléti módba való visszatéréshez.

### Elsőbbségi fax küldése

Ezzel a funkcióval egy magas prioritású faxot lehet küldeni a lefoglalt műveletek előtt. Az eredetit a készülék a memóriában tárolja, majd az éppen zajló művelet befejezése után azonnal elküldi.

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba.

2. A kezelőpulton válassza a (Fax) > (Menu) > Fax szolg. > Elsobb. kuldes lehetőséget.

   Alternatív módon az érintőképernyőn válassza a Fax > Elsöbbségi küldés > Címzett lehetőséget .

3. Adja meg a címzett faxszámát, majd nyomja meg az OK gombot.

4. Adja meg a feladat nevét, majd nyomja meg az OK gombot.

5. Ha az eredetit a szkennerüvegre helyezte, további oldalak elküldéséhez válaszoljon az Igen lehetőséggel. Helyezze be a következő eredeti dokumentumot, majd nyomja meg az OK gombot.

   Ha végzett, adjon Nem választ a Tovabbi oldal? kérdésre.

   A készülék megkezdi a lapolvasást, és elküldi a faxot a címzettnek.

### Küldött fax továbbítása egy másik célállomásra

Beállíthatja a készüléket úgy, hogy a fogadott vagy küldött faxot továbbítsa egy másik célállomásra faxon, e-mailben vagy egy szerverre való feltöltéssel. Ez a funkció akkor lehet hasznos, ha házon kívül van, de fontos faxot vár.

- Ha egy faxot e-mailben szeretne továbbítani, előbb adja meg az e-mail kiszolgálót és az IP-címet a SyncThru™ Web Service alkalmazásban (lásd: A SyncThru™ Web Service használata).

- Habár színes faxot küldött és fogadott, a készülék az adatokat szürkeárnyalatosan továbbítja.

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba.

2. A kezelőpulton válassza a (Fax) > (Menu) > Fax szolg. > Tovabbit > Fax > Kuldes tovabb. > Be lehetőséget.

   Alternatív módon az érintőképernyőn válassza a következőket: Beállítás > Keszülékbeállítás > Fax beállítása > Továbbítás > Fax, E-mail vagy Szerver > Küldés továbbítás > Be.

   Elképzelhető, hogy a Tovabbit funkció a készülék típusától vagy a választható lehetőségektől függően nem érhető el (lásd: Váltogatási funkció).

3. Adja meg a címzett faxszámát, e-mail címét vagy a szerver címét, majd nyomja meg az OK gombot.

4. A készenléti állapotba való visszatéréshez nyomja meg a (Cancel vagy Stop/Clear) gombot.

   A továbbiakban minden elküldött faxüzenetet továbbküld a megadott célállomásra.

### Beérkezett faxok továbbítása

Beállíthatja a készüléket úgy, hogy a fogadott vagy küldött faxot továbbítsa egy másik célállomásra faxon, e-mailben vagy egy szerverre való feltöltéssel. Ez a funkció akkor lehet hasznos, ha házon kívül van, de fontos faxot vár.

Habár színes faxot küldött és fogadott, a készülék az adatokat szürkeárnyalatosan továbbítja.

1. A kezelőpulton válassza a (Fax) > (Menu) > Fax szolg. > Tovabbit > Fax, E-mail vagy Szerver > Receive Forward vagy FOG tovabbitas > Tovabbit lehetőséget.

   Alternatív módon az érintőképernyőn válassza a következőket: Beállítás > Keszülékbeállítás > Fax beállítása > Továbbítás > Fax, E-mail vagy Szerver > Receive Forward vagyFOG tovabbitas > Be.

   - Elképzelhető, hogy a Tovabbit funkció a készülék típusától vagy a választható lehetőségektől függően nem érhető el (lásd: Váltogatási funkció).

   - Ahhoz, hogy a készülék a továbbítás után ki is nyomtassa a beérkezett faxokat, válassza ki a Tovab.&nyomt. lehetőséget.

2. Adja meg a címzett faxszámát, e-mail címét vagy a szerver címét, majd nyomja meg az OK gombot.

3. Adja meg a kezdési és befejezési időt, majd nyomja meg az OK gombot.

4. A készenléti állapotba való visszatéréshez nyomja meg a (Cancel vagy Stop/Clear) gombot.

   A továbbiakban minden elküldött faxüzenetet továbbküld a megadott célállomásra.

### Az eredeti mindkét oldalán lévő faxok küldése

- Ez csak akkor jelenik meg, ha az eredetiket a lapadagolóba helyezte.

- A beállításoktól és a típustól függően előfordulhat, hogy néhány menü nem jelenik meg. Ebben az esetben a menü nem alkalmazható az Ön készülékére.

- Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba.

2. A kezelőpulton válassza a (Fax) > Duplex lehetőséget.

   Alternatív módon válassza a következő lehetőségeket az érintőképernyőn: Fax > válassza ki a kívánt menüt > az almenükből válassza a Kétoldalas lehetőséget.

   - Ki: Faxküldés normál módban.

   - 2 oldalas: Az eredeti mindkét oldalán lévő faxok küldése.

   - 2->1old.FORG2: Az eredeti mindkét oldalán lévő fax küldése és az oldalak külön lapra nyomtatása, de a nyomat hátoldalán az információ 180°-kal el van forgatva.

3. Nyomja meg az OK gombot.

### Fax fogadása számítógépen

- Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

- Ennek a funkciónak a használatához állítsa azt be a kezelőpulton:

  A kezelőpulton válassza a (Fax) > (Menu) > Fax szolg. > Tovabbit > PC > Be lehetőséget.

  Alternatív módon az érintőképernyőn válassza a Beállítás > Keszülékbeállítás > Tovább > Fax beállítása > Továbbítás > PC > Be lehetőséget .

1. Nyissa meg a Samsung Easy Printer Manager alkalmazást.

2. Válassza ki a megfelelő készüléket a Nyomtatólista menüből.

3. Válassza a Számítógépre történő faxtovábbítás beállításai menüt.

4. A Faxvétel engedélyezése eszközről pontban módosítsa a faxbeállításokat.

   - Fájlformátum: A fogadott faxok konvertálása PDF vagy TIFF formátumba.

   - Mentés helye: A konvertált faxok mentési helyének kiválasztása.

   - Előtag: Válassza ki az előtagot.

   - Fogadott fax nyomtatása: A fax fogadása után kinyomtatja a fogadott fax információit.

   - Értesítsen a befejezéskor: Felbukkanó ablak megjelenítése faxfogadási értesítésként.

   - Megnyitás alapértelmezett alkalmazással: Fax fogadása után nyissa meg az alapértelmezett alkalmazással.

   - Nincs: Fax beérkezésekor a készülék nem értesíti a felhasználót, és nem nyitja meg az alkalmazást.

5. Nyomja meg a Mentés > OK gombot.

### Fogadási módok módosítása

1. A kezelőpulton válassza a (Fax) > (Menu) > Fax beallitasa > Fogadas > Veteli mod lehetőséget.

   Alternatív módon az érintőképernyőn válassza a következőket: Beállítás > Keszülékbeállítás > Tovább > Alapértelmezett beállítás > Alapértelmezett fax > Közös > Fogadás üzemmód.

2. Válassza ki a kívánt lehetőséget.

   - Fax: A készülék fogadja a bejövő faxhívást, és azonnal faxfogadási módra vált.

   - Tel: Az (On Hook Dial), majd a (Start) megnyomásával fogadja a faxot.

   - Uz.rogz./Fax: Arra szolgál, ha üzenetrögzítő van csatlakoztatva a készülékhez. Az üzenetrögzítő veszi fel a bejövő hívást, és a hívó fél az üzenetrögzítőn hagyhat üzenetet. Ha a készülék fax hívójelét észleli, a fax vételéhez automatikusan Fax módra vált.

     Az Uz.rogz./Fax mód használatához csatlakoztasson egy üzenetrögzítőt a berendezés hátulján található EXT aljzatba.

   - DRPD: Különböző csengési mintázatok érzékelését lehetővé tevő (DRPD) szolgáltatással fogadhat hívást. A megkülönböztető csengetés a telefontársaság szolgáltatása, mely segítségével a felhasználó egy vonalon több telefonszámra érkező hívást is fogadhat. Részletes tudnivalók: Faxüzenetek fogadása DRPD módban.

     Lehet, hogy az országtól függően ez a beállítás nem használható.

3. Nyomja meg az OK gombot.

4. A készenléti állapotba való visszatéréshez nyomja meg a (Cancel vagy Stop/Clear) gombot.

### Kézi fogadás Telefon módban

Ha hallja a fax tárcsázási hangját, az (On Hook Dial), majd a (Start) gomb megnyomásával fogadhatja a faxüzenetet. Ha a készüléke rendelkezik telefonkagylóval, a telefonkagyló segítségével válaszolhat a hívásra (lásd: Modellekre jellemző tulajdonságok).

### Automatikus fogadás üzenetrögzítő/fax módban

Ennek a szolgáltatásnak a használatához előzőleg csatlakoztatnia kell egy üzenetrögzítőt a berendezés EXT feliratú aljzatába. Ha a hívó üzenetet hagy, azt az üzenetrögzítő tárolja hagyományos módon. Ha a készülék faxhangot érzékel a vonalban, automatikusan fogadja a faxot.

- Ha a készüléket e módba állította, és az üzenetrögzítő ki van kapcsolva, vagy az EXT csatlakozóhoz nincs üzenetrögzítő kötve, a készülék egy adott számú csengés után automatikusan Fax módba lép.

- Ha az üzenetrögzítőn beállítható, hogy hány csengés után válaszoljon a hívásra, állítsa a csengetés számlálóját 1 csengésre.

- Ha a készülék Tel módban van, válassza le vagy kapcsolja ki az üzenetrögzítőt a faxkészülékkel. Ha nem így tesz, a telefonbeszélgetését esetleg megszakítja a kimenő üzenet.

### Faxfogadás mellék-telefonkészülék használatával

Amikor a készülék hátsó oldalán található EXT csatlakozóba kötött telefont használ, faxot telefonbeszélgetés közben is fogadhat, miközben a telefonkészüléken beszél úgy, hogy nem kell felállnia és a faxhoz mennie.

Ha a kapcsolódó készülékkel hívást fogad és faxhangot hall, nyomja meg a készüléken a *9* gombokat. A készülék fogadni kezdi a dokumentumot.

A *9* a gyárilag beállított távoli fogadási kód. Az első és utolsó csillag rögzített, de a köztük levő szám szabadon módosítható.

Amikor az EXT csatlakozóba kötött telefonnal beszél, a másolási és lapolvasási funkciók nem használhatók.

### Faxüzenetek fogadása DRPD módban

Lehet, hogy az országtól függően ez a beállítás nem használható. A megkülönböztető csengetés a telefontársaság szolgáltatása, mely segítségével a felhasználó egy vonalon több telefonszámra érkező hívást is fogadhat. Ezt a szolgáltatást gyakran több ügyfelet kiszolgáló központok használják, akik ez alapján azonosítják be a hívót a megfelelő hívásfogadás érdekében.

Lehet, hogy az országtól függően ez a beállítás nem használható.

1. A kezelőpulton válassza a (Fax) > (Menu) > Fax beallitasa > Fogadas > DRPD mod > Csengesre varva lehetőséget.

   Vagy válassza a Beállítás > Keszülékbeállítás > Tovább > Alapértelmezett beállítás > Alapértelmezett fax > Közös > Fogadás üzemmód > DRPD lehetőséget az érintőképernyőn.

2. Hívja a faxszámot egy másik telefonról.

3. Amikor a készülék csengeni kezd, ne válaszoljon a hívásra. A készüléknek több csengetésre van szüksége a mintázat megtanulásához.

   Ha a gép befejezte a tanulást, a kijelzőn a Befejezve DRPD beallitasfelirat jelenik meg. Ha a DRPD beállítása nem sikerül, a Hiba DRPD csenges felirat fog megjelenni.

4. Nyomja meg az OK gombot amikor megjelenik a DRPD felirat, majd kezdje meg újra a 2. lépéstől.

   - Ha a faxszám megváltozik, vagy a készüléket másik telefonvonalra csatlakoztatja, a DRPD szolgáltatást ismételten be kell állítani.

   - A DRPD beállítása után hívja fel ismét a faxszámot, ellenőrizve, hogy a készülék faxhanggal válaszol-e. Ezután egy ugyanahhoz a vonalhoz tartozó másik hívószámmal ismételje meg a hívást, hogy meggyőződhessen róla, a hívást ezúttal az EXT aljzatba csatlakoztatott telefonkészülék vagy üzenetrögzítő fogadja.

### Faxok fogasása biztonságos fogadásai módban

Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

Bizonyos esetekben a fogadott faxokat védeni kell az illetéktelen tekintetek elől. Ha bekapcsolja a biztonságos fogadás módot, minden beérkező fax a memóriába kerül. A beérkező faxokat jelszó megadásával nyomtathatja ki.

A biztonságos fogadási mód bekapcsolásához aktiválja ezt a funkciót úgy, hogy a kezelőpulton a (Fax) > (Menu) > Fax szolg. > Bizt. vetel lehetőséget választja. Vagy válassza a Beállítás > Keszülékbeállítás > Tovább > Fax beállítása > Bizt. vetel lehetőséget az érintőképernyőn.

#### Beérkezett faxüzenetek kinyomtatása

1. A kezelőpulton válassza a (Fax) > (Menu) > Fax szolg. > Bizt. vetel > Nyomtatas lehetőséget.

   Vagy válassza a Beállítás > Keszülékbeállítás > Tovább > Fax beállítása > Bizt. vetel > Nyomt. lehetőséget az érintőképernyőn.

2. Adja meg a négyjegyű jelszót, majd nyomja meg az OK gombot.

3. A készülék kinyomtatja a memóriában tárolt összes faxot.

### Faxok nyomtatása a lap két oldalára

- A beállításoktól és a típustól függően előfordulhat, hogy néhány menü nem jelenik meg. Ebben az esetben a menü nem alkalmazható az Ön készülékére.

- Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba.

2. A kezelőpulton válassza a (Fax) > (Menu) > Fax beallitasa > Fogadas > Kétold. nyomt. lehetőséget.

   - Ki: Nyomtatás Normál módban.

   - Hosszanti el: A kinyomtatott oldalak úgy lapozhatók, mint egy könyv lapjai.

   - Rovidebb el: A kinyomtatott oldalak úgy lapozhatók, mint egy jegyzettömb lapjai.

3. Nyomja meg az OK gombot.

4. A készenléti állapotba való visszatéréshez nyomja meg a (Cancel vagy Stop/Clear) gombot.

### Faxüzenetek vétele a memóriába

Mivel a készülék több feladatot képes egyszerre végezni, másolás vagy nyomtatás közben is tud faxot fogadni. Ha másolás vagy nyomtatás közben érkezik fax, azt a készülék a memóriában tárolja. A másolás vagy nyomtatás befejezése után a készülék automatikusan kinyomtatja a faxot.

Amikor a készülék faxot fogad és nyomtat, nem tud egyéb másolási vagy nyomtatási feladatokat végezni.

### Automatikus forgalmi napló nyomtatás

A gépen beállíthatja, hogy az 50 legutóbbi kommunikációs műveletről dátummal és időponttal ellátott részletes jelentést nyomtasson.

1. A kezelőpulton válassza a (Fax) > (Menu) > Fax beallitasa > Auto. jelentes > Be lehetőséget.

2. A készenléti állapotba való visszatéréshez nyomja meg a (Cancel vagy Stop/Clear) gombot.