## Χρήση δυνατοτήτων κοινόχρηστου φακέλου

Αυτή η δυνατότητα σας επιτρέπει να χρησιμοποιήσετε τη μνήμη του μηχανήματος ως κοινόχρηστο φάκελο. Το πλεονέκτημα αυτής της δυνατότητας είναι πως μπορείτε να χρησιμοποιήσετε βολικά τον κοινόχρηστο φάκελο μέσω του παραθύρου του υπολογιστή σας.

- Αυτή η δυνατότητα ενδέχεται να μην είναι διαθέσιμη, ανάλογα με το μοντέλο ή τον προαιρετικό εξοπλισμό (βλ. Λειτουργίες κατά μοντέλα).

- Μπορείτε να χρησιμοποιήσετε αυτήν τη δυνατότητα σε μοντέλα που έχουν συσκευή μαζικής αποθήκευσης (βλ. Λειτουργία ποικιλίας).

- Ο διαχειριστής μπορεί να καθορίσει το αναγνωριστικό και τον κωδικό πρόσβασης για τον περιορισμό της πρόσβασης των χρηστών καθώς και να καθορίσει το μέγιστο αριθμό ταυτόχρονων χρηστών.

### Δημιουργία ενός κοινόχρηστου φακέλου

1. Ανοίξτε την Εξερεύνηση των Windows από τον υπολογιστή.

2. Εισάγετε τη \\[διεύθυνση ip] του εκτυπωτή (παράδειγμα: \\169.254.133.42) στο πεδίο διεύθυνσης και πατήστε το πλήκτρο Enter ή κάντε κλικ στο Μετάβαση.

3. Δημιουργήστε έναν νέο φάκελο στον κατάλογο nfsroot.

### Χρήση του κοινόχρηστου φακέλου

Μπορείτε να χρησιμοποιήσετε τον κοινόχρηστο φάκελο ακριβώς με τον ίδιο τρόπο όπως και τον κανονικό υπολογιστή. Δημιουργήστε, επεξεργαστείτε και διαγράψτε το φάκελο ή το αρχείο σαν κανονικό φάκελο των Windows. Μπορείτε επίσης να αποθηκεύσετε τα σαρωμένα δεδομένα στον κοινόχρηστο φάκελο. Μπορείτε να εκτυπώσετε απευθείας αρχεία που είναι αποθηκευμένα στον κοινόχρηστο φάκελο. Μπορείτε να εκτυπώσετε αρχεία TIFF, BMP, JPEG και PRN.