## Αποθηκευση της κασετας τονερ

Οι κασέτες τόνερ περιέχουν στοιχεία που είναι ευαίσθητα στο φως, τη θερμοκρασία και την υγρασία. Η Samsung συνιστά στους χρήστες να τηρούν τις συστάσεις, ώστε να διασφαλιστεί η βέλτιστη απόδοση, η καλύτερη δυνατή ποιότητα και η διάρκεια ζωής της νέας κασέτας τόνερ Samsung.

Αποθηκεύστε την κασέτα στο ίδιο περιβάλλον που θα χρησιμοποιηθεί ο εκτυπωτής. Θα πρέπει να βρίσκεται σε ελεγχόμενες συνθήκες θερμοκρασίας και υγρασίας. Η κασέτα τόνερ πρέπει να παραμείνει στην αρχική, μη ανοιγμένη συσκευασία μέχρι την τοποθέτηση. Αν δεν είναι διαθέσιμη η αρχική συσκευασία, καλύψτε το πάνω άνοιγμα της κασέτας με χαρτί και φυλάξτε την σε σκοτεινό ντουλάπι.

Αν ανοίξετε τη συσκευασία της κασέτας πριν από τη χρήση, η ωφέλιμη και λειτουργική ζωή της θα μειωθεί σημαντικά. Μην την αποθηκεύετε στο δάπεδο. Αν η κασέτα τόνερ έχει αφαιρεθεί από τον εκτυπωτή, αποθηκεύστε την σωστά σύμφωνα με τις ακόλουθες οδηγίες:

- Αποθηκεύστε την κασέτα μέσα σε σακούλα προστασίας της αρχικής συσκευασίας.

- Αποθηκεύστε σε επίπεδη θέση (και όχι στην άκρη) με την ίδια πλευρά προς τα επάνω, όπως ακριβώς και όταν τοποθετείται στο μηχάνημα.

- Να μην αποθηκεύετε τα αναλώσιμα σε οποιεσδήποτε από τις ακόλουθες συνθήκες:

  - Θερμοκρασία άνω των 40 °C.

  - Υγρασία κάτω του 20% ή μεγαλύτερη του 80%.

  - Περιβάλλον με ακραίες μεταβολές της υγρασίας ή της θερμοκρασίας.

  - Άμεσο ηλιακό φως ή φως δωματίου.

  - Σκονισμένους χώρους.

  - Όχημα για μεγάλο χρονικό διάστημα.

  - Περιβάλλον όπου υπάρχουν διαβρωτικά αέρια.

  - Περιβάλλον με αέρα που περιέχει αλάτι.

### Οδηγίες χειρισμού

- Μην αγγίζετε την επιφάνεια του φωτοαγώγιμου τυμπάνου μέσα στην κασέτα.

- Μην εκθέτετε την κασέτα σε άσκοπους κραδασμούς ή χτυπήματα.

- Μην περιστρέφετε ποτέ το τύμπανο με το χέρι, ειδικά με την αντίστροφη φορά. Μπορεί να προκληθεί εσωτερική ζημιά και να χυθεί τόνερ.

### Χρήση κασέτας τόνερ

Η Samsung Electronics δεν συνιστά ούτε εγκρίνει τη χρήση κασετών τόνερ που δεν είναι μάρκας Samsung στον εκτυπωτή σας, συμπεριλαμβανομένων των κασετών απομίμησης, κασετών με την επωνυμία καταστήματος, αναπληρωμένων ή ανακατασκευασμένων κασετών.

Η εγγύηση του εκτυπωτή Samsung δεν καλύπτει τυχόν ζημία στο μηχάνημα που προκαλείται από τη χρήση αναγομωμένης, ανακατασκευασμένης κασέτας τόνερ ή κασέτας τόνερ άλλου κατασκευαστή.

### Εκτιμώμενη διάρκεια ζωής κασέτας

Η εκτιμώμενη διάρκεια ζωής της κασέτας (η ζωή της απόδοσης της κασέτας τόνερ) εξαρτάται από την ποσότητα τόνερ που απαιτείται για τις εργασίες εκτύπωσης. Η πραγματική απόδοση εκτύπωσης ποικίλλει ανάλογα με την πυκνότητα εκτύπωσης των σελίδων στις οποίες εκτυπώνετε, το ποσοστό της περιοχής της εικόνας, το διάστημα εκτύπωσης, τον τύπο ή/και το μέγεθος του μέσου. Για παράδειγμα, αν εκτυπώνετε πολλά γραφικά, η κατανάλωση του τόνερ είναι υψηλότερη και ίσως χρειαστεί να αλλάζετε συχνότερα την κασέτα.