## Tulostusominaisuudet

- Katso perustulostusominaisuuksia varten Perusopas (katso Perustulostaminen ).

- Tämä ominaisuus ei ehkä ole saatavilla mallista tai lisäominaisuuksista riippuen (katso Eri mallien ominaisuudet).

### Tulostuksen oletusasetusten muuttaminen

1. Napsauta Windowsin Käynnistä-painiketta.

2. Valitse Ohjauspaneeli > Laitteet ja tulostimet.

3. Napsauta laitetta hiiren kakkospainikkeella.

4. Valitse Tulostusmääritykset.

   Jos kohteessa Tulostusmääritykset on merkintä ►, voit valita muita valittuun tulostimeen yhdistettyjä tulostinohjaimia.

5. Muuta kunkin välilehden asetukset.

6. Valitse OK.

Voit muuttaa tulostustöiden asetuksia Tulostusmääritykset-ikkunassa.

### Laitteen määrittäminen oletuslaitteeksi

1. Napsauta Windowsin Käynnistä-painiketta.

2. Valitse Ohjauspaneeli > Laitteet ja tulostimet.

3. Valitse laite.

4. Napsauta hiiren kakkospainikkeella laitetta ja valitse Aseta oletustulostimeksi.

   Jos kohteessa Tulostusmääritykset on merkintä ►, voit valita muita valittuun tulostimeen yhdistettyjä tulostinohjaimia.

### Tulostuksen erikoisominaisuuksien käyttäminen

XPS-tulostinohjain: käytetään XPS-tiedostomuodon tulostamiseen.

- Katso Eri mallien ominaisuudet.

- XPS-tulostinohjain voidaan asentaa vain Windows Vista OS -käyttöjärjestelmään tai uudempaan.

- Asenna lisämuisti, kun XPS-työ ei tulosta, koska tulostimen muisti ei riitä.

- Malleille, jotka tarjoavat XPS-ohjaimen ohjelmisto-CD:llä:

  - Voit asentaa XPS-tulostinohjaimen, kun laitat ohjelmisto-CD:n sisään CD-ROM -asemaasi. Kun asennusikkuna ilmestyy, valitse Kehittynyt asennus > Mukautettu asennus. Voit valita XPS-tulostinohjaimen Valitse asennettavat ohjelmat ja apuohjelmat -ikkunasta.

- Malleille, jotka tarjoavat XPS-ohjaimen Samsungin verkkosivustolta, www.samsung.com > löydä tuotteesi> Tuki tai lataukset.

#### Tulostaminen tiedostoon (PRN)

Ajoittain voi tulla tarvetta tulostaa tiedot tiedostona.

1. Lisää valintamerkki Tulosta tiedostoon-ikkunan Tulosta -valintaruutuun.

2. Valitse Print.

3. Kirjoita kohdepolku ja tiedostonimi ja napsauta sen jälkeen OK.

   Esimerkki: c:\Temp\tiedostonimi.

   Jos kirjoitat vain tiedostonimen, tiedosto tallennetaan automaattisesti Omat asiakirjat, Asiakirjat ja asetukset tai Käyttäjät-kansioon. Tallennuskansion ulkoasu voi vaihdella käyttöjärjestelmän tai käytettävän sovelluksen mukaan.

#### Tulostuksen erityisominaisuuksien merkitys

Voit määrittää tulostuksen lisäominaisuuksia laitteen avulla.

Voit hyödyntää tulostinohjaimen tarjoamia ominaisuuksia ja muuttaa tulostusasetuksia valitsemalla sovelluksen Tulosta-ikkunasta Asetukset tai Ominaisuudet. Tulostimen ominaisuusikkunassa näkyvä laitteen nimi vaihtelee käytössä olevan laitteen mukaan.

- Kaikki valikot eivät välttämättä näy näytössä, sillä niiden näkyminen riippuu mallista tai lisävarusteista. Jos jokin valikko ei näy, se ei päde laitteeseesi.

- Valitse Ohje-ikkuna tai napsauta -painiketta ikkunasta tai paina F1 näppäimistöstäsi ja napsauta mitä tahansa vaihtoehtoa, josta haluat tietoja (katso Ohjeen käyttäminen).

Kohde | Kuvaus
--- | ---
Useita sivuja arkille | Voit valita yksittäiselle arkille tulostettavien sivujen määrän. Kun useita sivuja tulostetaan arkille, sivut pienennetään ja järjestetään arkille haluamassasi järjestyksessä. Voit tulostaa enintään 16 sivua yhdelle arkille.

Julistetulostus

Tulostaa yksisivuisen asiakirjan neljälle (juliste 2x2), yhdeksälle (juliste 3x3) tai kuudelletoista (juliste 4x4) paperiarkille, minkä jälkeen arkit yhdistetään yhdeksi julisteen kokoiseksi asiakirjaksi.

Valitse Julisteen lomitus -arvo. Määritä Julisteen lomitus millimetreinä tai tuumina painamalla Perusasetukset-välilehden oikeassa yläkulmassa olevaa painiketta. Tämä helpottaa arkkien yhteen liittämistä.

Vihkotulostus [a]

Kun käytät tätä ominaisuutta, asiakirja tulostetaan paperin molemmin puolin ja sivut järjestetään siten, että ne voidaan taittaa tulostuksen jälkeen kahtia vihkoksi.

- Jos haluat tehdä vihkon, tulostuksessa on käytettävä A4-, Letter-, Legal-, US Folio- tai Oficio-kokoista tulostusmateriaalia.

- Vihkotulostus-toiminto ei tue kaikkia paperikokoja. Valitse käytettävän paperin Koko-asetus Paperi-välilehdeltä nähdäksesi mitä kokoja on käytettävissä.

- Jos valitset paperikoon, joka ei ole käytettävissä, asetus peruutetaan automaattisesti. Valitse vain käytettävissä oleva paperi (paperi ilman or -merkintää).

- Kaksipuolinen tulostus

- Kaksipuolinen tulostus (manuaalinen) [a]

Voidaan tulostaa paperiarkin molemmille puolille. Ennen kuin aloitat tulostuksen, päätä, missä suunnassa haluat tulostaa asiakirjan.

- Voit käyttää tätä ominaisuutta paperikokoihin Letter, Legal, A4, US Folio tai Oficio.

- Jos laitteessa ei ole kaksipuolisen tulostuksen lisälaitetta, tulostustyö on suoritettava loppuun manuaalisesti. Laite tulostaa ensin asiakirjan joka toisen sivun. Tämän jälkeen näyttöön tulee sanoma.

- Ohita tyhjät sivut -ominaisuus ei toimi valitessasi kaksipuolisuuden.

- Kaksipuolinen tulostus

- Kaksipuolinen tulostus (manuaalinen) [a]

- Tulostimen oletus: Kun valitset tämän vaihtoehdon, tämä ominaisuus määritetään sen asetuksen avulla, jonka teit tulostimen ohjauspaneelissa. Tämä valinta on käytettävissä vain käytettäessä PCL/XPS -tulostusohjainta.

- Ei mitään: Poistaa toiminnon käytöstä.

- Pitkä reuna: Tämä on perinteinen kirjansidonnassa käytettävä asettelu.

- Lyhyt reuna: Tämä on perinteinen kalentereissa käytettävä asettelu.

- Käänteinen kaksipuolinen tulostus: Valitse tämä vaihtoehto, jos haluat kääntää kaksipuoleisen tulostuksen järjestyksen. Tämä vaihtoehto ei ole käytettävissä, kun käytät toimintoa Kaksipuolinen tulostus (manuaalinen).

Paperin asetukset | Muuttaa asiakirjan kokoa suuremmaksi tai pienemmäksi painettavalla sivulla prosenttiluvun annon mukaan asiakirjaa suurentaen tai pienentäen.
Vesileima | Vesileima-asetuksen avulla voit tulostaa tekstiä aiemmin luodun asiakirjan päälle. Voit käyttää vesileimaa, kun haluat tulostaa esimerkiksi suuret harmaat “DRAFT” tai “CONFIDENTIAL” -tekstit vinottain asiakirjan ensimmäiselle sivulle tai kaikille sivuille.

Vesileima

(Vesileiman luominen)

1. Muuta sovelluksen tulostusasetuksia Tulostusmääritykset-ikkunassa.

2. Napsauta Lisäasetukset-välilehteä ja valitse avattavasta Muokkaa-luettelosta Vesileima. Näyttöön tulee Muokkaa vesileimoja-ikkuna.

3. Kirjoita haluamasi teksti Vesileiman teksti -ruutuun.

   Merkkejä voi olla enintään 256. Teksti tulee näkyviin esikatseluikkunaan.

Vesileima

(Vesileiman muokkaaminen)

1. Muuta sovelluksen tulostusasetuksia Tulostusmääritykset-ikkunassa.

2. Napsauta Lisäasetukset-välilehteä ja valitse avattavasta Muokkaa-luettelosta Vesileima. Näyttöön tulee Muokkaa vesileimoja-ikkuna.

3. Valitse muokattava vesileima Valmiit vesileimat -luettelosta ja muuta vesileiman tekstiä ja asetuksia.

4. Tallenna muutokset valitsemalla Päivitä.

5. Valitse OK tai Tulosta, kunnes poistut Tulosta-ikkunasta.

Vesileima

(Vesileiman poistaminen)

1. Muuta sovelluksen tulostusasetuksia Tulostusmääritykset-ikkunassa.

2. Napsauta Lisäasetukset-välilehteä ja valitse avattavasta Muokkaa-luettelosta Vesileima. Näyttöön tulee Muokkaa vesileimoja-ikkuna.

3. Valitse poistettava vesileima Valmiit vesileimat -luettelosta ja valitse Poista.

4. Valitse OK tai Tulosta, kunnes poistut Tulosta-ikkunasta.

Peite [a]

Tämä vaihtoehto on käytettävissä vain, kun käytöt PCL-/SPL-tulostinohjainta (katso Ohjelmisto).

Peite on tietokoneen kiintolevylle erityisessä tiedostomuodossa tallennettu teksti tai kuva tai molemmat, ja se voidaan tulostaa mihin tahansa asiakirjaan. Peitteitä käytetään usein kirjelomakepaperien asemesta. Esipainetun kirjelomakkeen käyttämisen sijasta voit luoda peitteen, joka sisältää samat tiedot kuin kirjelomake. Jos haluat tulostaa kirjeen, jossa on yhtiösi kirjelomakkeen tiedot, sinun ei tarvitse ladata laitteeseen esipainettua kirjelomaketta: tulosta vain kirjelomakepeite asiakirjaan.

Jos haluat käyttää sivun peitettä, sinun on luotava uusi sivun peite, joka sisältää logosi tai kuvasi.

- Peiteasiakirjan koon on oltava sama kuin niiden tulostettavien asiakirjojen, joiden tulostamisen yhteydessä tulostetaan myös peite. Älä luo peitettä, jossa on vesileima.

- Peiteasiakirjan tarkkuuden on oltava sama kuin peitteen mukana tulostettavan asiakirjan tarkkuuden.

Peite [a]

(Uuden sivun peitteen luominen)

1. Jos haluat tallentaa asiakirjan peitteenä, avaa Tulostusmääritykset-valikko.

2. Valitse Lisäasetukset-välilehti ja valitse sitten Muokkaa avattavasta Teksti-luettelosta. Näyttöön tulee Muokkaa peitettä -ikkuna.

3. Valitse Muokkaa peitettä -ikkunassa Luo.

4. Kirjoita Tallenna nimellä -ikkunassa enintään kahdeksan merkkiä pitkä nimi Työn nimi -ruutuun. Valitse kohdepolku tarvittaessa (oletuspolku on C:\Formover).

5. Napsauta tallenna-painiketta. Nimi tulee näkyviin Peiteluettelo-luetteloon.

6. Valitse OK tai Tulosta, kunnes poistut Tulosta-ikkunasta.

   Tiedostoa ei tulosteta. Tiedosto tallennetaan kiintolevylle.

Peite [a]

(Sivun peitteen käyttäminen)

1. Valitse Lisäasetukset-välilehti.

2. Valitse haluamasi peite avattavasta Teksti-luettelosta.

3. Jos haluamaasi peitetiedostoa ei ole avattavassa Teksti-luettelossa, valitse luettelosta Muokkaa... ja valitse sitten Lataa. Valitse käytettävä peitetiedosto.

   Jos olet tallentanut käytettävän peitetiedoston ulkoiseen lähteeseen, voit myös ladata tiedoston, kun avaat Avaaikkunan.

   Kun olet valinnut tiedoston, valitse Avaa. Tiedosto tulee näkyviin Peiteluettelo-ruutuun, ja voit käyttää sitä tulostamisessa. Valitse peite Peiteluettelo-ruudusta.

4. Valitse tarvittaessa Ilmoita peitteestä tulostettaessa -ruutu. Jos tämä valintaruutu on valittuna, näyttöön tulee sanomaikkuna aina, kun tulostat asiakirjaa. Sanomaikkunassa pyydetään vahvistamaan, että haluat tulostaa peitteen asiakirjan kanssa.

   Jos tätä valintaruutua ei ole valittu ja peite on valittu, peite sisällytetään tulostettavaan asiakirjaan automaattisesti.

5. Valitse OK tai Tulosta, kunnes poistut Tulosta-ikkunasta.

Peite [a]

(Sivun peitteen poistaminen)

1. Valitse Printing Preferences -ikkunan Lisäasetukset-välilehti.

2. Valitse avattavasta Teksti-luettelosta Muokkaa.

3. Valitse poistettava peite Peiteluettelo-ruudusta.

4. Napsauta Poista-painiketta.

5. Kun vahvistussanomaikkuna tulee näyttöön, valitse Kyllä.

6. Valitse OK tai Tulosta, kunnes poistut Tulosta-ikkunasta. Voit poistaa sivun peitteet, joita et enää käytä.

Print Mode

- Tämä ominaisuus on käytettävissä vain, jos olet asentanut lisämuistin tai massamuistilaitteen (HDD) (katso Valikoimaominaisuus).

- Kaikki valikot eivät välttämättä näy näytössä, sillä niiden näkyminen määräytyy mallien tai lisävarusteiden mukaan. Jos jokin valikko ei näy, sen ohjeet eivät koske laitettasi.

- Print Mode: Print Mode -oletusasetus on Normal, jolloin tiedosto tulostetaan tallentamatta sitä muistiin.

  - Normaali: Tässä tilassa tulostetaan tallentamatta asiakirjaa valinnaiseen muistiin.

  - Tarkista: Tästä tilasta on hyötyä, kun tulostat useamman kuin yhden kopion. Voit tulostaa ensin yhden kopion tarkistamista varten ja tulostaa loput kopiot myöhemmin.

  - Luottamuksellinen: Tätä tilaa käytetään luottamuksellisten asiakirjojen tulostamiseen. Sinun on annettava salasana, jotta voit tulostaa.

  - Tallenna: Valitse tämä asetus, jos haluat tallentaa asiakirjan massamuistilaitteelle (HDD) tulostamatta asiakirjaa.

  - Tallenna ja tulosta: Tätä tilaa käytetään, kun asiakirjaa tulostetaan ja tallennetaan samanaikaisesti.

  - Taustatulostus: Tämä valinta voi olla käyttökelpoinen, kun joudutaan käsittelemään suuria tietomääriä. Jos valitset tämän asetuksen, tulostin asettaa asiakirjan massamuistilaitteeseen (HDD) ja tulostaa sen jälkeen asiakirjan massamuistilaitteen (HDD) jonosta, mikä vähentää tietokoneen työkuormitusta.

  - Tulostusaikataulu: Valitse tämä asetus, jos haluat asettaa asiakirjan tulostumaan määritettynä ajankohtana.

- User ID: Tätä asetusta voidaan käyttää, kun tallennettu tiedosto haetaan ohjauspaneelin avulla.

- Job Name: Tätä asetusta voidaan käyttää, kun tallennettu tiedosto haetaan ohjauspaneelin avulla.

Työn salaus

Tekee tulostustietojen salauksen ensiksi ja siirtää ne sitten koneeseen. Tämä ominaisuus suojaa tulostustietoja, vaikka tiedot kaapataan verkosta.

Job Encryption -ominaisuus otetaan käyttöön vasta sitten, kun massamuistilaite (HDD) on asennettu. Massamuistilaitetta (HDD) käytetään tulostustietojen purkamiseen (katso Valikoimaominaisuus).

[a] Tämä vaihtoehto ei ole käytettävissä, kun käytät XPS-ohjainta.

### Suoratulostus-apuohjelman käyttäminen

- Suoratulostus-apuohjelma ei ehkä ole käytettävissä mallista tai lisäominaisuuksista riippuen (katso Ohjelmisto).

- Käytettävissä vain Windows-käyttöjärjestelmien käyttäjille.

#### Mikä on Suoratulostus-apuohjelma?

Suoratulostus-apuohjelma on ohjelma, joka lähettää PDF-tiedoston suoraan laitteeseen niin, ettei tiedostoa tarvitse avata.

Jos haluat asentaa tämän ohjelman, valitse Kehittynyt asennus > Mukautettu asennus ja merkitse tämä ohjelma valintamerkillä, kun asennat tulostinohjaimen.

- Laitteessa on oltava asennettuna massamuistilaite (HDD) tiedostojen tulostamiseen tätä ohjelmaa käyttäen. (katso Valikoimaominaisuus).

- Et pysty tulostamaan sellaisia PDF-tiedostoja, joiden tulostus on rajoitettu. Poista tulostuksen rajoitus käytöstä ja yritä tulostaa uudelleen.

- Et pysty tulostamaan sellaisia PDF-tiedostoja, joiden käyttö on rajoitettu salasanan avulla. Poista salasanaominaisuus käytöstä ja yritä tulostaa uudelleen.

- Se, voidaanko PDF-tiedosto tulostaa Suoratulostus-apuohjelma -ohjelmaa käyttäen riippuu siitä, kuinka PDF-tiedosto luotiin.

- Suoratulostus-apuohjelma tukee PDF-versiota 1.7 ja aiempia. Jos tiedosto on uudempaa versiota, sinun on avattava tiedosto, jotta voit tulostaa sen.

#### Tulostaminen

Voit tulostaa usealla eri tavalla käyttämällä Suoratulostus-apuohjelmaa.

1. Valitse Käynnistä-valikosta Ohjelmat tai Kaikki ohjelmat > Samsung Printers > Suoratulostus-apuohjelma > Suoratulostus-apuohjelma.

   Suoratulostus-apuohjelma-valintaikkuna avautuu.

2. Valitse tulostin avattavasta Valitse tulostin -luettelosta ja napsauta Selaa-painiketta.

3. Valitse tulostettava tiedosto ja valitse Avaa.

   PDF-tiedosto lisätään Valitse tiedostot -kohtaan.

4. Muokkaa laiteasetukset vastaamaan tarpeitasi.

5. Valitse Tulosta. Valittu PDF-tiedosto lähetetään laitteeseen.

#### Pikavalikon käyttäminen

1. Napsauta tulostettavaa PDF-tiedostoa hiiren kakkospainikkeella ja valitse Suoratulostus.

   Näyttöön avautuu Suoratulostus-apuohjelma -ikkuna, johon on lisätty PDF-tiedosto.

2. Valitse käytettävä laite.

3. Mukauta laiteasetukset.

4. Valitse Tulosta. Valittu PDF-tiedosto lähetetään laitteeseen.

### Macintosh-tulostaminen

Jotkin ominaisuudet eivät ehkä ole käytettävissä mallista tai valinnoista riippuen. Se tarkoittaa, että ominaisuuksia ei tueta.

#### Asiakirjan tulostaminen

Kun tulostat Macintosh-tietokoneella, sinun on tarkistettava, mikä tulostinohjainasetus kussakin sovelluksessa on käytössä. Voit tulostaa Macintosh-tietokoneella seuraavasti:

1. Avaa tulostettava asiakirja.

2. Avaa File-valikko ja valitse Page Setup (joissakin sovelluksissa Document Setup).

3. Valitse paperin koko, suunta, skaalaus ja muut asetukset ja varmista, että laitteesi on valittu. Valitse OK.

4. Avaa File-valikko ja valitse Print.

5. Valitse kopioiden määrä ja määritä tulostettavat sivut.

6. Valitse Print.

#### Tulostinasetusten muuttaminen

Voit määrittää tulostuksen lisäominaisuuksia laitteen avulla.

Avaa sovellus ja valitse File-valikosta Print. Tulostimen ominaisuusikkunassa näkyvä laitteen nimi vaihtelee käytössä olevan laitteen mukaan. Nimeä lukuun ottamatta tulostimen ominaisuusikkunan peruskokoonpano on kuitenkin samanlainen kuin seuraavassa.

#### Useiden sivujen tulostaminen yhdelle arkille

Voit tulostaa useita sivuja yksittäiselle paperiarkille. Näin voit säästää paperia tulostaessasi vedoksia.

1. Avaa sovellus ja valitse File-valikosta Print.

2. Valitse Layout kohdassa Orientation olevasta avattavasta luettelosta. Valitse arkille tulostettavien sivujen määrä avattavasta Pages per Sheet -luettelosta.

3. Valitse muita käytettäviä asetuksia.

4. Valitse Print.

   Laite tulostaa valitun sivumäärän yhdelle paperiarkille.

#### Tulostaminen paperin molemmille puolille

Jotkin ominaisuudet eivät ehkä ole käytettävissä mallista tai valinnoista riippuen. Se tarkoittaa, että ominaisuuksia ei tueta (katso Valikoimaominaisuus).

Määritä ennen kaksipuolisen tulostuksen valitsemista, miltä reunalta haluat sitoa valmiin asiakirjan. Sidontavaihtoehdot ovat:

- Long-Edge Binding: Tämä on perinteinen kirjansidonnassa käytettävä asettelu.

- Short-Edge Binding: Tämä on kalentereissa usein käytetty asettelu.

1. Valitse Macintosh-sovelluksen File-valikosta Print.

2. Valitse Layout-kohdassa Orientation olevasta avattavasta luettelosta.

3. Valitse sidontasuunta Two-Sided -kohdassa.

4. Valitse muita käytettäviä asetuksia.

5. Napsauta Print. Laite tulostaa paperin molemmille puolille.

Jos tulostat yli kaksi kopiota, ensimmäinen ja toinen kopio voidaan tulostaa samalla arkille. Jos tulostat enemmän kuin yhden kopion, vältä tulostamista paperin molemmille puolille.

#### Ohjeen käyttäminen

Napsauta ikkunan oikeassa yläreunassa olevaa kysymysmerkkiä ja valitse aihe, josta haluat tietoja. Näyttöön tulee ponnahdusikkuna, jossa on tietoja kyseisestä ohjaimen tukemasta ominaisuudesta.

### Tulostaminen Linux-käyttöjärjestelmässä

Jotkin ominaisuudet eivät ehkä ole käytettävissä mallista tai valinnoista riippuen. Se tarkoittaa, että ominaisuuksia ei tueta.

#### Sovelluksista tulostaminen

Monet Linux-sovellukset tukevat tulostamista Common UNIX Printing Systemin (CUPS) avulla. Voit tulostaa kaikista CUPS-yhteensopivista sovelluksista.

1. Avaa sovellus ja valitse File-valikosta Print.

2. Valitse Print suoraan lpr:n kautta.

3. Valitse graafisen LPR-käyttöliittymän ikkunassa laitteen mallinimi tulostinluettelosta ja valitse Properties.

4. Muuta tulostustyön ominaisuuksia seuraavien ikkunan yläreunassa näkyvien välilehtien avulla. Välilehtiä on neljä.

   - General: Muuttaa paperikokoa, -tyyppiä ja asiakirjojen suuntaa. Voit myös ottaa käyttöön kaksipuolisen tulostuksen, lisätä erotinsivuja työn alkuun ja loppuun ja muuttaa arkille tulostettavien sivujen määrää.

     Automaattinen/manuaalinen kaksipuolinen tulostaminen ei ehkä ole käytettävissä mallista riippuen. Voit vaihtoehtoisesti käyttää lpr-tulostusjärjestelmää tai muita sovelluksia pariton-parillinen-tulostamiseen.

   - Text: Määrittää sivun reunukset ja tekstin asetukset, kuten rivivälit tai sarakkeet.

   - Graphics: Määrittää kuvatiedostojen tulostamisessa käytettävät kuva-asetukset, kuten värit, kuvan koon sekä kuvan sijainnin.

   - Advanced: Asettaa tulostustarkkuuden, paperilähteen ja tulostuskohteen.

5. Ota muutokset käyttöön ja sulje Properties -ikkuna napsauttamalla Apply-painiketta.

6. Aloita tulostaminen valitsemalla LPR GUI -ikkunassa OK.

7. Näyttöön tulee Printing-ikkuna, jossa voit valvoa tulostustyön tilaa.

   Voit keskeyttää meneillään olevan työn napsauttamalla Cancel-painiketta.

#### Tiedostojen tulostaminen

Voit tulostaa laitteella monia erityyppisiä tiedostoja CUPS-menetelmällä eli suoraan komentoriviltä. CUPS lpr -apuohjelmalla voit sen tehdä, mutta ohjaimen paketti vaihtaa vakio lpr -työkalun paljon käyttäjäystävällisempään LPR GUI -ohjelmaan.

Voit tulostaa minkä tahansa asiakirjatiedoston seuraavasti:

1. Kirjoita lpr <tiedoston_nimi> Linux-komentoliittymän komentorivillä ja paina Enter-näppäintä. Näyttöön tulee LPR GUI -ikkuna.

   Jos kirjoitat vain lpr ja painat Enter-näppäintä, näyttöön tulee ensin Select file(s) to print -ikkuna. Valitse tulostettavat tiedostot ja napsauta Open-painiketta.

2. Valitse laitteesi LPR GUI -ikkunassa olevasta luettelosta ja muuta sitten tulostustyön asetuksia.

3. Aloita tulostus valitsemalla OK.

#### Tulostimen ominaisuuksien määrittäminen

Printer Properties -ikkunasta voit Printers configuration avulla muuttaa useita laitteen tulostinominaisuuksia.

1. Avaa Unified Driver Configurator.

   Valitse tarvittaessa Printers configuration.

2. Valitse laitteesi tulostimien luettelosta ja valitse Properties.

3. Printer Properties -ikkuna avautuu.

   Ikkunan yläosassa on seuraavat viisi välilehteä:

   - General: Antaa muuttaa tulostimen sijaintia ja nimeä. Tässä välilehdessä syötetty nimi näkyy Printers configuration -kohdassa tulostimien luettelossa.

   - Connection: Antaa tarkastella eri porttia tai valita toisen portin. Jos muutat laiteportin USB-portista rinnakkaisportiksi tai päinvastoin laitteen ollessa käytössä, sinun on määritettävä laiteportti uudelleen tässä välilehdessä.

   - Driver: Tässä välilehdessä voit tarkastella eri laiteohjaimia tai valita toisen laiteohjaimen. Voit asettaa oletuslaiteasetukset napsauttamalla Options-painiketta.

   - Jobs: Näyttää tulostustöiden luettelon. Voit peruuttaa valitun työn ja tarkistaa työluettelossa olevat aiemmat työt napsauttamalla Cancel job -painiketta ja valitsemalla Show completed jobs -valintaruudun.

   - Classes: Näyttää luokan, johon laitteesi kuuluu. Voit lisätä laitteen tiettyyn luokkaan valitsemalla Add to Class tai poistaa laitteen valitusta luokasta valitsemalla Remove from Class.

4. Ota muutokset käyttöön ja sulje Printer Properties -ikkuna valitsemalla OK.

### UNIX-tulostaminen

Jotkin ominaisuudet eivät ehkä ole käytettävissä mallista tai valinnoista riippuen. Se tarkoittaa, että ominaisuuksia ei tueta (katso Eri mallien ominaisuudet).

#### Tulostustöihin siirtyminen

Kun tulostin on asennettu, valitse tulostettavaksi mikä tahansa kuva-, teksti-, PS- tai HPGL-tiedosto.

1. Suorita komento ”printui <file_name_to_print>”.

   Jos esimerkiksi haluat tulostaa asiakirjan document1, käytä seuraavaa komentoa:

   printui document1.

   Komento avaa UNIX-tulostinohjaimen Print Job Manager -ohjelman, jossa käyttäjä voi valita tulostusasetukset.

2. Valitse tulostin, joka on jo lisätty.

3. Valitse ikkunasta tulostusasetukset, kuten Page Selection.

4. Määritä kohtaan Number of Copies tulostettavien kopioiden määrä.

   Voit hyödyntää tulostinohjaimen toimittamia tulostusominaisuuksia valitsemalla Properties.

5. Aloita tulostaminen valitsemalla OK.

#### Laiteasetusten muuttaminen

Käyttäjä voi valita tulostusasetukset UNIX-tulostinohjaimen Print Job Manager -ohjelman avulla valitsemalla tulostusikkunassa Properties.

Voit myös käyttää seuraavia pikanäppäimiä: Help avautuu painamalla H-näppäintä, O-näppäin vastaa OK-painiketta, A-näppäin Apply-painiketta ja C-näppäin Cancel-painiketta.

##### General-välilehti

- Paper Size: Määritä paperikooksi A4, Letter tai muu tarpeitasi vastaava paperikoko.

- Paper Type: Valitse paperityyppi. Luetteloruudussa ovat käytettävissä vaihtoehdot Printer Default, Thick ja Plain.

- Paper Source: Valitse, mistä kasetista paperia käytetään. Oletusasetus on Auto Selection.

- Orientation: Voit valita suunnan, jossa tiedot tulostetaan sivulle.

- Duplex: Voit säästää paperia tulostamalla paperin molemmille puolille.

  Automaattinen/manuaalinen kaksipuolinen tulostaminen ei ehkä ole käytettävissä mallista riippuen. Voit vaihtoehtoisesti käyttää lpr-tulostusjärjestelmää tai muita sovelluksia pariton-parillinen-tulostamiseen.

- Multiple pages: Voit tulostaa monia sivuja yhdelle paperiarkille.

- Page Border: Valitse joku reunamalleista (esim., Single-line hairline, Double-line hairline)

##### Image-välilehti

Tällä välilehdellä voit muuttaa asiakirjan kirkkautta, tarkkuutta tai kuvan sijaintia.

##### Text-välilehti

Voit määrittää lopullisen tulosteen merkkien reunuksen, rivivälin tai palstat.

##### HPGL/2-välilehti

- Use only black pen: Voit tulostaa kaikki kuvat mustalla värillä.

- Fit plot to page: Voit sovittaa koko kuvan yhdelle sivulle.

##### Margins-välilehti

- Use Margins: Voit määrittää asiakirjan reunukset. Reunukset eivät ole oletusarvon mukaan käytössä. Käyttäjä voi muuttaa reunusasetuksia muuttamalla vastaavien kenttien arvoja. Oletusarvot vaihtelevat valitun sivun koon mukaan.

- Unit: Voit muuttaa mittayksiköt pisteiksi, tuumiksi tai senttimetreiksi.

##### Printer-Specific Settings-välilehti

Voit mukauttaa useita asetuksia määrittämällä asetuksia JCL- ja General-kehyksissä. Nämä asetukset ovat tulostinkohtaisia ja vaihtelevat PPD-tiedoston mukaan.