## Γλωσσάριο

Το παρακάτω γλωσσάριο σάς βοηθάει να εξοικειωθείτε με τις τεχνολογίες που χρησιμοποιούνται συνήθως στο χώρο της εκτύπωσης και αναφέρονται στον παρόντα οδηγό χρήσης.

802.11

  Το 802.11 είναι ένα σύνολο προτύπων για επικοινωνία μέσω ασύρματου τοπικού δικτύου (WLAN) που αναπτύχθηκε από την Επιτροπή Προτύπων IEEE 802 LAN/MAN (IEEE 802).

802.11b/g/n

  Το 802.11b/g/n μπορεί να μοιράζεται το ίδιο υλικό και να χρησιμοποιεί τη ζώνη 2,4 GHz. Το 802.11b υποστηρίζει εύρος ζώνης έως 11 Mbps, ενώ το 802.11n υποστηρίζει εύρος ζώνης έως 150 Mbps. Οι συσκευές 802.11b/g/n μπορεί να δέχονται ενίοτε παρεμβολές από φούρνους μικροκυμάτων, ασύρματα τηλέφωνα και συσκευές Bluetooth.

Σημείο πρόσβασης

  Το σημείο πρόσβασης ή το ασύρματο σημείο πρόσβασης (AP ή WAP) είναι μια συσκευή που συνδέει τις συσκευές ασύρματης επικοινωνίας σε ένα ασύρματο τοπικό δίκτυο (WLAN) και ενεργεί ως κεντρικός πομπός και δέκτης ραδιοσημάτων WLAN.

ADF

  Ο αυτόματος τροφοδότης εγγράφων (ADF) είναι μια μονάδα σάρωσης για την αυτόματη τροφοδότηση ενός φύλλου χαρτιού ώστε το μηχάνημα να σαρώνει μερικά χαρτιά μαζί.

AppleTalk

  Το AppleTalk είναι μια σουίτα πρωτοκόλλων ιδιοκτησίας της Apple, Inc για τη δικτύωση υπολογιστών. Είχε συμπεριληφθεί στο αρχικό Macintosh (1984) και αρχίζει να εγκαταλείπεται από την Apple για χάρη της δικτύωσης TCP/IP.

Βάθος bit

  Όρος γραφικών υπολογιστών που περιγράφει τον αριθμό των bit που χρησιμοποιούνται για την απεικόνιση του χρώματος ενός εικονοστοιχείου σε μια εικόνα bitmap. Το μεγαλύτερο βάθος χρώματος παρέχει μεγαλύτερη γκάμα ξεχωριστών χρωμάτων. Καθώς αυξάνεται ο αριθμός των bit, ο αριθμός των δυνητικών χρωμάτων γίνεται πάρα πολύ μεγάλος για χαρτογράφηση των χρωμάτων. Το χρώμα 1 bit αντιστοιχεί στο μονόχρωμο ή το ασπρόμαυρο.

BMP

  Μια μορφή γραφικών bitmap που χρησιμοποιείται εσωτερικά από το υποσύστημα γραφικών (GDI) των Microsoft Windows και χρησιμοποιείται συνήθως ως απλή μορφή αρχείων γραφικών για τη συγκεκριμένη πλατφόρμα.

BOOTP

  Πρωτόκολλο εκκίνησης. Ένα πρωτόκολλο δικτύου που χρησιμοποιείται από ένα πρόγραμμα-πελάτη δικτύου για να αποκτήσει αυτόματα τη διεύθυνση IP του. Αυτό συνήθως γίνεται κατά τη διαδικασία εκκίνησης των υπολογιστών ή των λειτουργικών συστημάτων που εκτελούνται σε αυτούς. Οι διακομιστές BOOTP εκχωρούν τη διεύθυνση IP από ένα χώρο συγκέντρωσης διευθύνσεων σε κάθε πρόγραμμα-πελάτη. Το BOOTP επιτρέπει σε «σταθμούς εργασίας χωρίς δίσκο» να λαμβάνουν μια διεύθυνση IP πριν τη φόρτωση εξελιγμένων λειτουργικών συστημάτων.

CCD

  Η συσκευή ζεύξης φορτίου (CCD) είναι το υλικό που επιτρέπει την εργασία σάρωσης. Ο μηχανισμός ασφάλισης CCD χρησιμοποιείται επίσης για τη συγκράτηση της μονάδας CCD, ώστε να αποτρέψει την πρόκληση ζημιάς κατά τη μετακίνηση του μηχανήματος.

Σελιδοποίηση

  Σελιδοποίηση είναι η διαδικασία εκτύπωσης μιας εργασίας με πολλά αντίγραφα σε σετ. Αν επιλέξετε τη λειτουργία σελιδοποίησης, η συσκευή εκτυπώνει ολόκληρο το σετ πριν από την εκτύπωση πρόσθετων αντιγράφων.

Πίνακας ελέγχου

  Ο πίνακας ελέγχου είναι μια επίπεδη, συνήθως κατακόρυφη, περιοχή στην οποία εμφανίζονται όργανα ελέγχου ή παρακολούθησης. Συνήθως βρίσκονται στο μπροστινό μέρος του μηχανήματος.

Κάλυψη

  Όρος εκτύπωσης που χρησιμοποιείται για ένα δείκτη μέτρησης της χρήσης τόνερ κατά την εκτύπωση. Για παράδειγμα, 5% κάλυψη σημαίνει ότι ένα χαρτί μεγέθους A4 έχει περίπου 5% εικόνα ή κείμενο. Έτσι, αν το χαρτί ή το πρωτότυπο έχει πολύπλοκες εικόνες ή πολύ κείμενο, η κάλυψη θα είναι μεγαλύτερη και την ίδια στιγμή, η χρήση τόνερ θα είναι όση η κάλυψη.

CSV

  Τιμές διαχωριζόμενες με κόμμα (CSV). Ένας τύπος μορφής αρχείου. Το CSV χρησιμοποιείται για την ανταλλαγή δεδομένων μεταξύ διαφορετικών εφαρμογών. Η μορφή αρχείου, όπως χρησιμοποιείται στο Microsoft Excel, έχει γίνει ένα είδος προτύπου στον κλάδο, ακόμα και για τις πλατφόρμες που δεν είναι της Microsoft.

DADF

  Ο αυτόματος τροφοδότης εγγράφων διπλής όψης (DADF) είναι μια μονάδα σάρωσης για την αυτόματη τροφοδότηση και αναστροφή ενός φύλλου χαρτιού ώστε το μηχάνημα να σαρώνει και τις δύο πλευρές του χαρτιού.

Προεπιλογή

  Η τιμή ή ρύθμιση κατά την αρχική κατάσταση του εκτυπωτή, όταν τον βγάλατε από τη συσκευασία, πριν την προετοιμασία του.

DHCP

  Το DHCP (Dynamic Host Configuration Protocol) είναι ένα πρωτόκολλο δικτύωσης πελάτη-διακομιστή. Ένας διακομιστής DHCP παρέχει παραμέτρους ρύθμισης ειδικά στον DHCP πελάτη-κεντρικό υπολογιστή ζητώντας, κατά κανόνα, τις πληροφορίες που απαιτούνται από τον πελάτη-κεντρικό υπολογιστή για να συμμετάσχει σε ένα δίκτυο IP. Το DHCP παρέχει επίσης ένα μηχανισμό για την εκχώρηση διευθύνσεων IP σε πελάτες-κεντρικούς υπολογιστές.

DIMM

  Η λειτουργική μονάδα μνήμης διπλής εισόδου (DIMM) είναι μια μικρή πλακέτα κυκλωμάτων όπου βρίσκεται η μνήμη. Η μνήμη DIMM αποθηκεύει όλα τα δεδομένα στο μηχάνημα, όπως τα δεδομένα εκτύπωσης, τα δεδομένα των ληφθέντων φαξ.

DLNA

  Το Δίκτυο Συμμαχίας Ψηφιακής Ζωής (DLNA) είναι ένα πρότυπο που επιτρέπει στις συσκευές ενός οικιακού δικτύου να μοιράζονται πληροφορίες μεταξύ τους στο δίκτυο.

DNS

  Το Διακομιστής ονομάτων τομέα (DNS) είναι ένα σύστημα που αποθηκεύει πληροφορίες οι οποίες σχετίζονται με ονόματα τομέα σε μια διανεμημένη βάση δεδομένων σε δίκτυα, όπως το Internet.

Κρουστικός εκτυπωτής ακίδων

  Κρουστικός εκτυπωτής ακίδων είναι ένας τύπος εκτυπωτή υπολογιστή που κάνει παλινδρομική διαδρομή στη σελίδα και εκτυπώνει κρουστικά, χτυπώντας μια υφασμάτινη ταινία διαποτισμένη με μελάνι πάνω στο χαρτί, όπως και μια γραφομηχανή.

DPI

  Οι κουκκίδες ανά ίντσα (DPI) είναι μια μέτρηση ανάλυσης που χρησιμοποιείται για τη σάρωση και την εκτύπωση. Γενικά, η μεγαλύτερη τιμή DPI έχει ως αποτέλεσμα μεγαλύτερη ανάλυση, πιο ευκρινείς λεπτομέρειες στην εικόνα και μεγαλύτερου μεγέθους αρχείο.

DRPD

  Εντοπισμός διακριτού μοτίβου κωδωνισμού. Η λειτουργία «διακριτού κωδωνισμού» είναι μια υπηρεσία της εταιρείας τηλεφωνίας που δίνει τη δυνατότητα στο χρήστη να χρησιμοποιεί μία γραμμή τηλεφώνου για να απαντά σε διαφορετικούς αριθμούς τηλεφώνου.

Διπλή όψη

  Ένας μηχανισμός που αναστρέφει αυτόματα ένα φύλλο χαρτιού, έτσι ώστε το μηχάνημα να μπορεί να εκτυπώσει (ή να σαρώσει) και στις δύο πλευρές του χαρτιού. Ένας εκτυπωτής που είναι εξοπλισμένος με μονάδα εκτύπωσης διπλής όψης μπορεί να εκτυπώσει και στις δύο πλευρές του χαρτιού κατά τη διάρκεια ενός κύκλου εκτύπωσης.

Κύκλος εργασίας

  Κύκλος εργασίας είναι η ποσότητα σελίδων που δεν επηρεάζει την απόδοση του εκτυπωτή για ένα μήνα. Γενικά, ο εκτυπωτής έχει περιορισμό διάρκειας ζωής τόσων σελίδων ανά έτος. Με τη διάρκεια ζωής νοείται η μέση ικανότητα παραγωγής αντιτύπων, συνήθως εντός της περιόδου της εγγύησης. Για παράδειγμα, αν ο κύκλος εργασίας είναι 48.000 σελίδες μηνιαίως (υποθέτοντας ότι οι εργάσιμες ημέρες είναι 20), τότε η παραγωγή ενός εκτυπωτή περιορίζεται στις 2.400 σελίδες ημερησίως.

ECM

  Η λειτουργία επιδιόρθωσης σφάλματος (ECM) είναι μια προαιρετική λειτουργία μετάδοσης που διαθέτουν οι συσκευές φαξ ή τα μόντεμ φαξ Κατηγορίας 1. Εντοπίζει αυτόματα και διορθώνει σφάλματα στη διαδικασία μετάδοσης φαξ που προκαλούνται ορισμένες φορές από παρεμβολές στην τηλεφωνική γραμμή.

Προσομοίωση

  Προσομοίωση είναι μια τεχνική για επίτευξη των ίδιων αποτελεσμάτων σε διαφορετικούς εκτυπωτές.

  Η λειτουργία της προσομοίωσης αναπαράγει τις λειτουργίες του ενός συστήματος σε ένα άλλο σύστημα, ώστε το δεύτερο σύστημα να συμπεριφέρεται όπως το πρώτο. Η προσομοίωση επικεντρώνεται στην ακριβή αναπαραγωγή της εξωτερικής συμπεριφοράς, που έρχεται σε αντίθεση με την εξομοίωση, η οποία αφορά ένα αφαιρετικό μοντέλο του συστήματος που εξομοιώνεται, λαμβάνοντας υπόψη την εσωτερική του κατάσταση.

Ethernet

  Ethernet είναι μια τεχνολογία δικτύωσης υπολογιστών βασισμένη σε πλαίσια για τοπικά δίκτυα (LAN). Καθορίζει την καλωδίωση και τη σηματοδοσία για το φυσικό επίπεδο, καθώς επίσης τις μορφές πλαισίων και τα πρωτόκολλα για τον έλεγχο πρόσβασης μέσου (MAC)/επίπεδο σύνδεσης δεδομένων του μοντέλου OSI. Το Ethernet έχει τυποποιηθεί κυρίως ως IEEE 802.3. Έχει γίνει η πλέον διαδεδομένη τεχνολογία LAN που χρησιμοποιείται από τη δεκαετία του 1990 μέχρι σήμερα.

EtherTalk

  Σουίτα πρωτοκόλλων που αναπτύχθηκε από την Apple Computer για τη δικτύωση υπολογιστών. Είχε συμπεριληφθεί στο αρχικό Macintosh (1984) και αρχίζει να εγκαταλείπεται από την Apple για χάρη της δικτύωσης TCP/IP.

FDI

  Η διασύνδεση εξωτερικής συσκευής (FDI) είναι μια κάρτα εντός του μηχανήματος και επιτρέπει τη χρήση συσκευών τρίτων κατασκευαστών, όπως κερματοδέκτες ή αναγνώστες καρτών. Αυτές οι συσκευές επιτρέπουν την υπηρεσία εκτύπωσης επί πληρωμής στο μηχάνημά σας.

FTP

  Το πρωτόκολλο μεταφοράς αρχείων (FTP) είναι ένα δημοφιλές πρωτόκολλο για την ανταλλαγή αρχείων σε δίκτυο, που υποστηρίζει το πρωτόκολλο TCP/IP (όπως το Internet ή ένα intranet).

Μονάδα φούρνου

  Το τμήμα εκτυπωτή λέιζερ που τήκει το τόνερ στο μέσο εκτύπωσης. Αποτελείται από ένα θερμό κύλινδρο και ένα κύλινδρο πίεσης. Κατόπιν μεταφοράς του τόνερ στο χαρτί, η μονάδα φούρνου εφαρμόζει θερμότητα και πίεση για να διασφαλιστεί η μονιμότητα του τόνερ στο χαρτί, λόγος για τον οποίο το χαρτί είναι θερμό όταν εξέρχεται του εκτυπωτή λέιζερ.

Πύλη

  Μια σύνδεση μεταξύ δικτύων υπολογιστών ή ανάμεσα σε ένα δίκτυο υπολογιστών και μια τηλεφωνική γραμμή. Είναι εξαιρετικά δημοφιλής, καθώς πρόκειται για έναν υπολογιστή ή ένα δίκτυο που σας επιτρέπει να αποκτήσετε πρόσβαση σε άλλον υπολογιστή ή δίκτυο.

Κλίμακα του γκρι

  Σκιάσεις του γκρι που αντιπροσωπεύουν ανοιχτόχρωμα και σκουρόχρωμα τμήματα μιας εικόνας, όταν οι έγχρωμες εικόνες μετατρέπονται σε κλίμακα του γκρι. Τα χρώματα αναπαρίστανται με διάφορες διαβαθμίσεις του γκρι.

Ενδιάμεσοι τόνοι

  Ένας τύπος εικόνας που προσομοιώνει την κλίμακα του γκρι με διακύμανση του αριθμού των κουκκίδων. Οι περιοχές με έντονο χρώμα αποτελούνται από μεγάλο αριθμό κουκκίδων, ενώ οι περιοχές με λιγότερο χρώμα αποτελούνται από μικρότερο αριθμό κουκκίδων.

Συσκευή μαζικής αποθήκευσης (σκληρός δίσκος)

  Η συσκευή μαζικής αποθήκευσης (σκληρός δίσκος), κοινώς ο σκληρός δίσκος, είναι μια συσκευή μη πτητικής αποθήκευσης, η οποία αποθηκεύει δεδομένα με ψηφιακή κωδικοποίηση σε περιστρεφόμενη πλάκα με μαγνητικές επιφάνειες.

IEEE

  Το Institute of Electrical and Electronics Engineers (IEEE) είναι ένας διεθνής, μη κερδοσκοπικός, επαγγελματικός οργανισμός για την προαγωγή της ηλεκτροτεχνολογίας.

IEEE 1284

  Το πρότυπο παράλληλης θύρας 1284 αναπτύχθηκε από το Institute of Electrical and Electronics Engineers (IEEE). Ο όρος «1284-B» αναφέρεται σε ένα συγκεκριμένο τύπο βύσματος του παράλληλου καλωδίου που συνδέεται στο περιφερειακό (για παράδειγμα, έναν εκτυπωτή).

Intranet

  Ένα ιδιωτικό δίκτυο που χρησιμοποιεί πρωτόκολλα Internet, σύνδεση δικτύου και πιθανόν το δημόσιο σύστημα τηλεπικοινωνιών για να γίνει με ασφάλεια κοινή χρήση ενός μέρους των πληροφοριών του οργανισμού με τους υπαλλήλους του. Μερικές φορές ο όρος αυτός αναφέρεται μόνο σε μια πιο εμφανή υπηρεσία, την εσωτερική τοποθεσία Web.

Διεύθυνση IP

  Μια διεύθυνση πρωτοκόλλου Internet (IP) είναι ένας μοναδικός αριθμός που χρησιμοποιούν οι συσκευές για να αναγνωριστούν και να επικοινωνήσουν μεταξύ τους σε ένα δίκτυο που κάνει χρήση του προτύπου IP.

IPM

  Τα είδωλα ανά λεπτό (IPM) είναι ένας τρόπος μέτρησης της ταχύτητας ενός εκτυπωτή. Η ταχύτητα IPM δηλώνει τον αριθμό φύλλων μίας όψης που μπορεί να ολοκληρώσει ο εκτυπωτής εντός ενός λεπτού.

IPP

  Το πρωτόκολλο Internet Printing Protocol (IPP) χρησιμοποιείται για την εκτύπωση καθώς και τη διαχείριση εργασιών εκτύπωσης, του μεγέθους μέσων, της ανάλυσης κ.α. Το IPP μπορεί να χρησιμοποιηθεί τοπικά ή στο Internet για εκατοντάδες εκτυπωτές, και υποστηρίζει επίσης έλεγχο πρόσβασης, έλεγχο ταυτότητας και κρυπτογράφηση, έτσι είναι πιο ικανή και ασφαλής λύση εκτύπωσης σε σύγκριση με τις προηγούμενες.

IPX/SPX

  Το IPX/SPX αποτελεί ακρωνύμιο του Internet Packet Exchange/Sequenced Packet Exchange. Είναι ένα πρωτόκολλο δικτύου που χρησιμοποιείται από τα λειτουργικά συστήματα Novell NetWare. Τα IPX και SPX παρέχουν υπηρεσίες σύνδεσης σε TCP/IP, και το πρωτόκολλο IPX διαθέτει κοινά στοιχεία με το IP ενώ το SPX διαθέτει κοινά στοιχεία με το TCP. Το IPX/SPX σχεδιάστηκε αρχικά για τοπικά δίκτυα (LAN) και είναι ένα πολύ αποδοτικό πρωτόκολλο για αυτό το σκοπό (συνήθως η απόδοσή του υπερβαίνει την απόδοση του TCP/IP σε LAN).

ISO

  Το International Organization for Standardization (ISO) είναι ένας διεθνής φορέας τυποποίησης που αποτελείται από αντιπροσώπους εθνικών φορέων τυποποίησης. Παράγει παγκόσμιας εμβέλειας βιομηχανικά και εμπορικά πρότυπα.

ITU-T

  Η Διεθνής Ένωση Τηλεπικοινωνιών είναι ένας διεθνής οργανισμός για την τυποποίηση και τη ρύθμιση των διεθνών ραδιο- και τηλεπικοινωνιών. Τα βασικά της καθήκοντα είναι η τυποποίηση, η εκχώρηση του φάσματος ραδιοσυχνοτήτων και η οργάνωση των διακανονισμών μεταξύ των διαφορετικών χωρών, ώστε να επιτρέπονται οι διεθνείς τηλεφωνικές κλήσεις. Το -T στο ITU-T δηλώνει ότι αναφέρεται στις τηλεπικοινωνίες.

Διάγραμμα ITU-T No. 1

  Τυποποιημένο διάγραμμα δοκιμής που δημοσιεύτηκε από το ITU-T για τη μετάδοση εγγράφων με φαξ.

JBIG

  Το JBIG (Joint Bi-level Image Experts Group) είναι ένα πρότυπα συμπίεσης εικόνας χωρίς απώλεια της ακρίβειας ή της ποιότητας. Έχει σχεδιαστεί για τη συμπίεση δυαδικών εικόνων, ιδιαίτερα για φαξ, αλλά μπορεί να χρησιμοποιηθεί και σε άλλες εικόνες.

JPEG

  Το JPEG (Joint Photographic Experts Group) είναι η πιο δημοφιλής πρότυπη μέθοδος συμπίεσης για φωτογραφικές εικόνες. Είναι η μορφή που χρησιμοποιείται για την αποθήκευση και τη μετάδοση φωτογραφιών στο World Wide Web.

LDAP

  Το LDAP (Lightweight Directory Access Protocol) είναι ένα πρωτόκολλο δικτύωσης για την υποβολή ερωτημάτων και την τροποποίηση των υπηρεσιών καταλόγου που εκτελούνται σε TCP/IP.

LED

  Η φωτοεκπέμπουσα δίοδος (LED) είναι μια διάταξη ημιαγωγού που υποδεικνύει την κατάσταση του μηχανήματος.

Διεύθυνση MAC

  Η διεύθυνση MAC (Media Access Control) είναι ένα μοναδικό αναγνωριστικό που συσχετίζεται με έναν προσαρμογέα δικτύου. Η διεύθυνση MAC είναι ένα μοναδικό αναγνωριστικό των 48 bit που έχει συνήθως τη μορφή 12 δεκαεξαδικών χαρακτήρων ομαδοποιημένων σε δυάδες (π.χ. 00-00-0c-34-11-4e). Αυτή η διεύθυνση έχει κωδικοποίηση που δεν μπορεί να αλλάξει στην κάρτα διασύνδεσης δικτύου (NIC) από τον κατασκευαστή της και χρησιμοποιείται ως βοήθημα για δρομολογητές που προσπαθούν να εντοπίσουν μηχανήματα σε μεγάλα δίκτυα.

MFP

  Το πολυλειτουργικό περιφερειακό (MFP) είναι ένα μηχάνημα γραφείου, το οποίο περιλαμβάνει τις παρακάτω λειτουργίες σε μία συσκευή, ώστε να έχετε ταυτόχρονα έναν εκτυπωτή, ένα φωτοαντιγραφικό, ένα φαξ, έναν εκτυπωτή κ.τ.λ.

MH

  Το Modified Huffman (MH) είναι μια μέθοδος συμπίεσης που μειώνει την ποσότητα των δεδομένων που πρέπει να μεταδοθούν από μία σε άλλη συσκευή φαξ, ώστε να μεταφερθεί η συνιστώμενη εικόνα κατά ITU-T T.4. Το MH είναι ένας αλγόριθμός κωδικοποίησης run-length που βασίζεται σε κωδικοβιβλίο που έχει βελτιστοποιηθεί για αποτελεσματική συμπίεση του λευκού χώρου. Καθώς τα περισσότερα φαξ αποτελούνται κυρίως από λευκό χώρο, αυτό ελαχιστοποιεί το χρόνο μετάδοσης.

MMR

  Το MMR (Modified Modified READ) είναι μια μέθοδος συμπίεσης, η οποία συνιστάται από το ITU-T T.6.

Μόντεμ

  Μια συσκευή που διαμορφώνει ένα φέρον σήμα για την κωδικοποίηση ψηφιακών πληροφοριών και επίσης αποδιαμορφώνει αυτό το φέρον σήμα για την αποκωδικοποίηση μεταδιδόμενων πληροφοριών.

MR

  Το MR (Modified Read) είναι μια μέθοδος συμπίεσης, η οποία συνιστάται από το ITU-T T.4. Το MR κωδικοποιεί την πρώτη σαρωμένη γραμμή χρησιμοποιώντας τη μέθοδο MH. Η επόμενη γραμμή συγκρίνεται με την πρώτη, καθορίζονται οι διαφορές και έπειτα κωδικοποιούνται για μετάδοση.

NetWare

  Ένα λειτουργικό σύστημα δικτύου που αναπτύχθηκε από τη Novell, Inc. Χρησιμοποιήθηκε αρχικά για την εκτέλεση διάφορων υπηρεσιών σε PC και τα πρωτόκολλα δικτύου βασίστηκαν στην αρχέτυπη στοίβα Xerox XNS. Σήμερα, το NetWare υποστηρίζει TCP/IP καθώς και IPX/SPX.

OPC

  Το OPC (Organic Photo Conductor) είναι ένας μηχανισμός που δημιουργεί ένα είδωλο για εκτύπωση με τη χρήση ακτίνας λέιζερ που εκπέμπεται από τον εκτυπωτή λέιζερ και είναι συνήθως πράσινου ή γκρι χρώματος με κυλινδρικό σχήμα.

  Μια μονάδα απεικόνισης που περιέχει ένα τύμπανο, φθείρει αργά την επιφάνεια τυμπάνου με τη χρήση στον εκτυπωτή και θα πρέπει να αντικαθίσταται κατάλληλα καθώς φθείρεται από την επαφή με την ψήκτρα ανάπτυξης κασέτας, τον μηχανισμό καθαρισμού και το χαρτί.

Πρωτότυπα

  Το πρώτο παράδειγμα, εγγράφου, φωτογραφίας ή κειμένου κ.λπ. που αντιγράφεται, αναπαράγεται ή μετατρέπεται για τη δημιουργία άλλων, αλλά το ίδιο δεν αντιγράφεται ή δεν προέρχεται από κάτι άλλο.

OSI

  Το OSI (Open Systems Interconnection) είναι ένα μοντέλο που αναπτύχθηκε από το Διεθνή Οργανισμό Τυποποίησης (ISO) για επικοινωνίες. Το OSI προσφέρει μια πρότυπη, αρθρωτή προσέγγιση στη σχεδίαση δικτύων, η οποία διαιρεί το απαραίτητο σύνολο σύνθετων λειτουργιών σε αυτόνομα, λειτουργικά επίπεδα για εύκολη διαχείριση. Τα επίπεδα είναι, από την αρχή προς το τέλος, τα εξής: εφαρμογή, παρουσίαση, περίοδος λειτουργίας, μεταφορά, δίκτυο, Data Link και φυσική υπόσταση.

PABX

  Το σύστημα ιδιωτικού συνδρομητικού κέντρου (PABX) είναι ένα σύστημα αυτόματης τηλεφωνικής μεταγωγής μέσα σε μια ιδιωτική επιχείρηση.

PCL

  Η γλώσσα PCL (Printer Command Language) είναι μια γλώσσα περιγραφής σελίδας (PDL), η οποία αναπτύχθηκε από την HP ως πρωτόκολλο εκτυπωτή και αποτελεί πλέον πρότυπο του κλάδου. Αναπτύχθηκε αρχικά για τα πρώτα μοντέλα των εκτυπωτών ψεκασμού. Η PCL έχει εκδοθεί σε διάφορα επίπεδα για θερμικούς εκτυπωτές, κρουστικούς εκτυπωτές και εκτυπωτές σελίδων.

PDF

  Το έγγραφο φορητής μορφής (PDF) είναι μια αποκλειστική μορφή αρχείου που αναπτύχθηκε από την Adobe Systems για την αναπαράσταση δυσδιάστατων εγγράφων σε μορφή που είναι ανεξάρτητη από τη συσκευή και την ανάλυση.

PostScript

  PS (PostScript) είναι μια γλώσσα περιγραφής σελίδας και γλώσσα προγραμματισμού, η οποία χρησιμοποιείται κυρίως στους τομείς των ηλεκτρονικών και άλλων εκδόσεων. Δηλαδή, εκτελείται σε έναν ερμηνευτή για τη δημιουργία μιας εικόνας.

Πρόγραμμα Οδήγησης Εκτυπωτή

  Ένα πρόγραμμα που χρησιμοποιείται για την αποστολή εντολών και τη μεταφορά δεδομένων από τον υπολογιστή στον εκτυπωτή.

Μέσο εκτύπωσης

  Μέσα όπως χαρτιά, φάκελοι, ετικέτες και διαφάνειες που μπορούν να χρησιμοποιηθούν σε ένα εκτυπωτή, σαρωτή, φαξ ή φωτοαντιγραφικό μηχάνημα.

PPM

  Οι σελίδες το λεπτό (PPM) είναι μια μέθοδος μέτρησης που καθορίζει την ταχύτητα λειτουργίας ενός εκτυπωτή, είναι δηλαδή ο αριθμός των σελίδων που παράγει ένας εκτυπωτής το λεπτό.

Αρχείο PRN

  Διασύνδεση για ένα πρόγραμμα οδήγησης συσκευής. Αυτό επιτρέπει στο λογισμικό να αλληλεπιδρά με το πρόγραμμα οδήγησης της συσκευής χρησιμοποιώντας πρότυπες κλήσεις εισόδου/εξόδου, απλοποιώντας πολλές εργασίες.

Πρωτόκολλο

  Σύμβαση ή πρότυπο που ελέγχει ή δίνει τη δυνατότητα σύνδεσης, επικοινωνίας και μεταφοράς δεδομένων ανάμεσα σε δύο τερματικά.

PS

  Δείτε PostScript.

PSTN

  Το δημόσιο τηλεφωνικό δίκτυο μεταγωγής (PSTN) είναι το σύνολο των δημόσιων τηλεφωνικών δικτύων με μεταγωγή κυκλώματος παγκοσμίως το οποίο, σε βιομηχανικές εγκαταστάσεις, δρομολογείται συνήθως μέσω του τηλεφωνικού κέντρου.

RADIUS

  Το RADIUS (Remote Authentication Dial In User Service) είναι ένα πρωτόκολλο για τον έλεγχο ταυτότητας και τη λογιστική των χρηστών εξ αποστάσεως. Το RADIUS επιτρέπει την κεντρική διαχείριση των δεδομένων ελέγχου ταυτότητας, όπως των ονομάτων χρηστών και των κωδικών πρόσβασης, εφαρμόζοντας το τρίπτυχο Έλεγχος ταυτότητας, Εκχώρηση δικαιωμάτων και Λογιστική για να διαχειρίζεται την πρόσβαση στο δίκτυο.

Ανάλυση

  Η ευκρίνεια μιας εικόνας, μετρημένη σε κουκκίδες ανά ίντσα (DPI). Όσο μεγαλύτερη είναι η τιμή dpi, τόσο μεγαλύτερη είναι και η ανάλυση.

SMB

  Το SMB (Server Message Block) είναι ένα πρωτόκολλο δικτύου που εφαρμόζεται κυρίως για την κοινή χρήση αρχείων, εκτυπωτών, σειριακών θυρών και διάφορων επικοινωνιών μεταξύ κόμβων του δικτύου. Μπορεί να παρέχει επίσης έναν εγκεκριμένο μηχανισμό επικοινωνίας μεταξύ των διεργασιών.

SMTP

  Το πρωτόκολλο SMTP (Simple Mail Transfer Protocol) είναι ένα πρωτόκολλο για τη μετάδοση μηνυμάτων ηλεκτρονικού ταχυδρομείου στο Internet. Το SMTP είναι ένα σχετικά απλό πρωτόκολλο που βασίζεται σε κείμενο, όπου καθορίζονται ένας ή περισσότεροι παραλήπτες του μηνύματος και έπειτα γίνεται μεταφορά του κειμένου. Είναι ένα πρωτόκολλο πελάτη-διακομιστή, όπου το σύστημα-πελάτης μεταδίδει ένα μήνυμα ηλεκτρονικού ταχυδρομείου στο διακομιστή.

SSID

  Το Αναγνωριστικό Συνόλου Υπηρεσιών (SSID) είναι το όνομα ενός ασύρματου τοπικού δικτύου (WLAN). Όλες οι ασύρματες συσκευές ενός WLAN χρησιμοποιούν το ίδιο SSID για να επικοινωνούν μεταξύ τους. Στα SSID ισχύει η διάκριση πεζών-κεφαλαίων, και έχουν 32 χαρακτήρες το ανώτατο.

Μάσκα Υποδικτύου

  Η μάσκα υποδικτύου χρησιμοποιείται σε συνδυασμό με τη διεύθυνση δικτύου, για να καθοριστεί πιο μέρος της διεύθυνσης είναι η διεύθυνση του δικτύου και πιο μέρος είναι η διεύθυνση του κεντρικού υπολογιστή.

TCP/IP

  Το πρωτόκολλο ελέγχου μετάδοσης (TCP) και το πρωτόκολλο Internet (IP). To σύνολο πρωτοκόλλων επικοινωνιών που εφαρμόζουν τη δέσμη πρωτοκόλλου στην οποία εκτελούνται το Internet και τα περισσότερα εμπορικά δίκτυα.

TCR

  Η αναφορά επιβεβαίωσης μετάδοσης (TCR) παρέχει λεπτομέρειες σχετικά με τη μετάδοση, όπως την κατάσταση εργασίας, το αποτέλεσμα της μετάδοσης και τον αριθμό των σελίδων που αποστέλλονται. Αυτή η αναφορά μπορεί να ρυθμιστεί ώστε να εκτυπώνεται μετά από κάθε εργασία ή μόνο μετά από αποτυχημένες μεταδόσεις.

TIFF

  Η μορφή TIFF (Tagged Image File Format) είναι μια μορφή εικόνας bitmap κυμαινόμενης ανάλυσης. Το TIFF περιγράφει τα δεδομένα εικόνας που παράγονται συνήθως από σαρωτές. Οι εικόνες TIFF χρησιμοποιούν ετικέτες, λέξεις-κλειδιά που καθορίζουν χαρακτηριστικά της εικόνας που περιλαμβάνεται στο αρχείο. Αυτή η ευέλικτη μορφή που δεν εξαρτάται από την πλατφόρμα, μπορεί να χρησιμοποιηθεί για εικόνες που δημιουργήθηκαν από διάφορες εφαρμογές επεξεργασίας απεικόνισης.

Κασέτα τόνερ

  Είδος φιάλης ή δοχείου μέσα σε μηχάνημα, όπως είναι οι εκτυπωτές, το οποίο περιέχει τόνερ. Το τόνερ είναι μια σκόνη που χρησιμοποιείται στους εκτυπωτές λέιζερ και τα φωτοαντιγραφικά μηχανήματα, η οποία σχηματίζει το κείμενο και τις εικόνες στο χαρτί εκτύπωσης. Το τόνερ τήκεται από συνδυασμό θερμότητας/πίεσης στον φούρνο, προκαλώντας την επικόλλησή του στις ίνες του χαρτιού.

TWAIN

  Πρότυπο για σαρωτές και λογισμικό. Χρησιμοποιώντας σαρωτή συμβατό με TWAIN με πρόγραμμα που είναι συμβατό με TWAIN, μια σάρωση μπορεί να εκκινήσει μέσα από το πρόγραμμα. Είναι ένα API αποτύπωσης εικόνων για λειτουργικά συστήματα Microsoft Windows και Apple Macintosh.

Διαδρομή UNC

  Η διεθνής σύμβαση ονομάτων (UNC) είναι ένα πρότυπο για πρόσβαση σε κοινόχρηστα δικτυακά στοιχεία στα Windows NT και άλλα προϊόντα Microsoft. Η μορφή μια διαδρομής UNC είναι: \\<όνομα_διακομιστή>\<όνομα_κοινόχρηστου_στοιχείου>\<πρόσθετος κατάλογος>

URL

  Ο Ενιαίος Εντοπιστής Πόρων (URL) είναι η γενική διεύθυνση των εγγράφων και των πόρων στο διαδίκτυο. Το πρώτο τμήμα της διεύθυνσης υποδεικνύει ποιο πρωτόκολλο θα χρησιμοποιηθεί, το δεύτερο τμήμα καθορίζει τη διεύθυνση IP ή το όνομα του τομέα όπου βρίσκεται ο πόρος.

USB

  Ο ενιαίος σειριακός δίαυλος (USB) είναι ένα πρότυπο που αναπτύχθηκε από την USB Implementers Forum, Inc., για τη σύνδεση υπολογιστών και περιφερειακών. Σε αντίθεση με την παράλληλη θύρα, η θύρα USB έχει σχεδιαστεί ώστε να συνδέει ταυτόχρονα μία θύρα USB του υπολογιστή με πολλαπλά περιφερειακά.

Υδατογράφημα

  Υδατογράφημα είναι μια αναγνωρίσιμη εικόνα ή μοτίβο στο χαρτί που εμφανίζεται πιο ανοιχτό όταν φωτίζεται. Τα υδατογραφήματα χρησιμοποιήθηκαν για πρώτη φορά στην Μπολόνια της Ιταλίας, το 1282. Χρησιμοποιούνταν από τους χαρτοποιούς για τη σήμανση το προϊόντος τους καθώς και σε γραμματόσημα, χαρτονομίσματα και άλλα έγγραφα που εκδίδονται από το Δημόσιο, ώστε να δυσχεραίνει την πλαστογράφηση.

WEP

  Το WEP (Wired Equivalent Privacy) είναι ένα πρωτόκολλο ασφαλείας που καθορίστηκε στο IEEE 802.11 για να παρέχει τα ίδια επίπεδα ασφάλειας με αυτά ενός ασύρματου LAN. Το WEP παρέχει ασφάλεια κρυπτογραφώντας δεδομένα που μεταβιβάζονται μέσω ραδιοκυμάτων, έτσι ώστε να προστατεύονται καθώς μεταδίδονται από το ένα στο άλλο σημείο.

WIA

  Το WIA (Windows Imaging Architecture) είναι μια αρχιτεκτονική απεικόνισης που χρησιμοποιήθηκε για πρώτη φορά στα Windows Me και Windows XP. Μια σάρωση μπορεί να αναγνωριστεί σε αυτά τα λειτουργικά συστήματα χρησιμοποιώντας σαρωτή συμβατό με WIA.

WPA

  Το WPA (Wi-Fi Protected Access) είναι μια κατηγορία συστημάτων για την προστασία των ασύρματων (Wi-Fi) δικτύων υπολογιστών, η οποία δημιουργήθηκε για να βελτιώσει τα χαρακτηριστικά ασφάλειας του WEP.

WPA-PSK

  Το WPA-PSK (WPA Pre-Shared Key) αποτελεί μια ειδική λειτουργία του WPA για μικρές επιχειρήσεις ή οικιακούς χρήστες. Στο ασύρματο σημείο πρόσβασης (WAP) και σε οποιαδήποτε ασύρματη φορητή ή επιτραπέζια συσκευή ορίζεται ένα κοινό κλειδί ή ένας κοινός κωδικός πρόσβασης. Το WPA-PSK δημιουργεί ένα μοναδικό κλειδί για κάθε περίοδο σύνδεσης ανάμεσα σε έναν ασύρματο υπολογιστή-πελάτη και το σχετικό WAP για πιο προηγμένα επίπεδα ασφάλειας.

WPS

  Η Προστατευόμενη Ρύθμιση Wi-Fi (WPS) είναι ένα πρότυπο καθορισμού ενός ασύρματου οικιακού δικτύου. Εάν το ασύρματο σημείο πρόσβασής σας υποστηρίζει WPS, μπορείτε να διαμορφώσετε τη σύνδεση ασύρματου δικτύου εύκολα χωρίς υπολογιστή.

XPS

  Το XML Paper Specification (XPS) είναι μια προδιαγραφή για μια γλώσσα περιγραφής σελίδας (PDL) και μια νέα μορφή εγγράφων που παρέχει πλεονεκτήματα για φορητά και ηλεκτρονικά έγγραφα, όπως αναπτύχθηκαν από τη Microsoft. Είναι μια προδιαγραφή XML που στηρίζεται σε μια νέα διαδρομή εκτύπωσης και μια νέα ανυσματική μορφή εγγράφων ανεξάρτητη από τη συσκευή.