## ρύθμιση παραμέτρων IPv6

Το IPv6 υποστηρίζεται κανονικά μόνο στα Windows Vista ή νεότερη έκδοση.

- Ορισμένες λειτουργίες και προαιρετικά εξαρτήματα ενδέχεται να μην είναι διαθέσιμα, ανάλογα με τα μοντέλα ή τις χώρες (βλ. Λειτουργίες κατά μοντέλα ή Επισκόπηση μενού).

- Αν το δίκτυο IPv6 δεν φαίνεται να λειτουργεί, ορίστε όλες τις ρυθμίσεις δικτύου στις εργοστασιακές επιλογές και δοκιμάστε ξανά χρησιμοποιώντας το στοιχείο Clear Setting.

Στο περιβάλλον δικτύου IPv6 ακολουθήστε την παρακάτω διαδικασία για να χρησιμοποιήσετε τη διεύθυνση IPv6.

### Από τον πίνακα ελέγχου

1. Συνδέστε το μηχάνημά σας στο δίκτυο με καλώδιο δικτύου.

2. Ενεργοποιήστε το μηχάνημα.

3. Εκτυπώστε μια Αναφορά διαμόρφωσης δικτύου η οποία θα ελέγξει τις διευθύνσεις IPv6 (βλ. Εκτύπωση αναφοράς ρύθμισης παραμέτρων δικτύου).

4. Επιλέξτε Έναρξη > Πίνακας Ελέγχου > Εκτυπωτές και Φαξ.

5. Κάντε κλικ στο Προσθήκη εκτυπωτή στο αριστερό πλαίσιο των παραθύρων Εκτυπωτές και Φαξ.

6. Κάντε κλικ στο Προσθήκη τοπικού εκτυπωτή στα παράθυρα Προσθήκη εκτυπωτή.

7. Εμφανίζεται το παράθυρο Οδηγός προσθήκης εκτυπωτή. Ακολουθήστε τις οδηγίες στο παράθυρο.

Αν το μηχάνημα δεν λειτουργήσει στο περιβάλλον δικτύου, ενεργοποιήστε το IPv6. Ανατρέξτε στην επόμενη ενότητα.

#### Ενεργοποίηση της δυνατότητας IPv6

1. Πατήστε το κουμπί (Menu) στον πίνακα ελέγχου.

2. Πατήστε το Network > TCP/IP (IPv6) > IPv6 Activate.

3. Επιλέξτε On και πατήστε OK.

4. Απενεργοποιήστε και επανενεργοποιήστε το μηχάνημα.

5. Εγκαταστήστε ξανά το πρόγραμμα οδήγησης του εκτυπωτή.

#### Ρύθμιση των διευθύνσεων IPv6

Το μηχάνημα υποστηρίζει τις παρακάτω διευθύνσεις IPv6 για εκτύπωση και διαχείριση στο δίκτυο.

- Link-local Address: Τοπική διεύθυνση IPv6 που ρυθμίζεται αυτόματα (Η διεύθυνση ξεκινάει με FE80).

- Stateless Address: Διεύθυνση IPv6 που ρυθμίζεται αυτόματα από δρομολογητή δικτύου.

- Stateful Address: Διεύθυνση IPv6 που ρυθμίζεται από διακομιστή DHCPv6.

- Manual Address: Διεύθυνση IPv6 που ρυθμίζεται με μη αυτόματο τρόπο από το χρήστη.

##### Ρύθμιση της διεύθυνσης DHCPv6 (Stateful)

Αν διαθέτετε διακομιστή DHCPv6 στο δίκτυό σας, μπορείτε να ορίσετε μία από τις παρακάτω επιλογές για προεπιλεγμένη δυναμική ρύθμιση των παραμέτρων κεντρικού υπολογιστή (host):

1. Πατήστε το κουμπί (Menu) στον πίνακα ελέγχου.

2. Πατήστε το Network > TCP/IP (IPv6) > DHCPv6 Config.

3. Πατήστε OK για να επιλέξετε την τιμή που θέλετε.

   - DHCPv6 Addr.: Να χρησιμοποιείται πάντα το DHCPv6 ανεξάρτητα από την αίτηση του δρομολογητή.

   - DHCPv6 Off: Να μην χρησιμοποιείται ποτέ το DHCPv6 ανεξάρτητα από την αίτηση του δρομολογητή.

   - Router: Να χρησιμοποιείται το DHCPv6 μόνο όταν ζητηθεί από το δρομολογητή.

### Από το SyncThru™ Web Service

Για μοντέλα που δεν έχουν την οθόνη ενδείξεων στον πίνακα ελέγχου, θα χρειαστεί να προσπελάσετε πρώτα το SyncThru™ Web Service χρησιμοποιώντας τη διεύθυνση IPv4 και να ακολουθήσετε την παρακάτω διαδικασία για να χρησιμοποιήσετε IPv6.

1. Χρησιμοποιήστε ένα πρόγραμμα περιήγησης του Web, όπως τον Internet Explorer των Windows. Πληκτρολογήστε τη διεύθυνση IP του μηχανήματος (http://xxx.xxx.xxx.xxx) στο πεδίο διευθύνσεων και πατήστε το πλήκτρο Enter ή κάντε κλικ στο Μετάβαση.

2. Αν είναι η πρώτη φορά που συνδέεστε στο SyncThru™ Web Service, θα χρειαστεί να συνδεθείτε ως διαχειριστής. Πληκτρολογήστε το παρακάτω προεπιλεγμένο αναγνωριστικό και κωδικό πρόσβασης.

   - ID: admin

   - Password: sec00000

3. Όταν ανοίξει το παράθυρο SyncThru™ Web Service, μετακινήστε το δρομέα του ποντικιού στο Settings στην επάνω γραμμή του μενού και μετά κάντε κλικ στο Network Settings.

4. Κάντε κλικ στο TCP/IPv6 στο αριστερό πλαίσιο της τοποθεσίας Web.

5. Επιλέξτε το πλαίσιο ελέγχου IPv6 Protocol για να ενεργοποιήσετε το IPv6.

6. Επιλέξτε το πλαίσιο ελέγχου Manual Address. Τότε ενεργοποιείται το πλαίσιο κειμένου Address/Prefix.

7. Πληκτρολογήστε την υπόλοιπη διεύθυνση (π.χ.: 3FFE:10:88:194::AAAA. όπου «A» είναι το δεκαεξαδικό 0 έως 9, A έως F).

8. Επιλέξτε τη διαμόρφωση DHCPv6.

9. Κάντε κλικ στο Apply.

#### Χρήση του SyncThru™ Web Service

1. Ανοίξτε ένα πρόγραμμα περιήγησης στο Web, όπως για παράδειγμα τον Internet Explorer, που υποστηρίζει τη διευθυνσιοδότηση IPv6 με τη μορφή URL.

2. Επιλέξτε μία από τις διευθύνσεις IPv6 (Link-local Address, Stateless Address, Stateful Address, Manual Address) από την αναφορά ρύθμισης παραμέτρων δικτύου (Βλέπε Εκτύπωση αναφοράς ρύθμισης παραμέτρων δικτύου).

3. Πληκτρολογήστε τις διευθύνσεις IPv6 (π.χ.: http://[FE80::215:99FF:FE66:7701]).

   Η διεύθυνση πρέπει να βρίσκεται μέσα σε αγκύλες «[ ]».