## A festék újraelosztása

Ha a festékkazetta üzemideje végén jár:

- Fehér sávok jelentkezhetnek, halvány lesz a nyomat és/vagy egyenetlen lesz a nyomatsűrűség.

- Az Status LED vörösen villogni kezd. Toner LED-del rendelkező készülék esetében narancsszínben villog.

Ha ez történik, a nyomtatás minőségét a maradék festék ismételt eloszlatásával ideiglenesen visszaállíthatja. Néhány esetben a nyomtatókazetta ilyen feljavítása után sem szűnnek meg a világos csíkok, és a nyomat is világos marad.

A felhasználói kézikönyvben szereplő illusztrációk a beállításoktól vagy modellektől függően kissé eltérhetnek az Ön által választott készüléktől. Ellenőrizze készüléke típusát (lásd: Elölnézet).

- A festékkazetták sérülésének megelőzése érdekében ne tegye ki őket néhány percnél hosszabb ideig tartó fénysugárzásnak. Ha szükséges, takarja le egy papírlappal.

- Ne érjen a festékkazetta zöld színű részéhez. A kazettát mindig a fogantyúnál fogja meg, mert így elkerülheti, hogy a zöld színű részhez érjen.

- Ne használjon éles tárgyakat, például kést vagy ollót az egység csomagolásból való kibontásához. Az éles tárgyak megkarcolhatják az egységet.

- Ha a festékpor a ruhájára kerül, száraz ronggyal törölje le és mossa ki hideg vízben. A meleg víz a szövetszálakban megköti a festékport.

- A lapolvasó egység felnyitásakor egyszerre húzza a lapadagolót és a lapolvasó egységet.