## Operációs rendszerhez kapcsolódó problémák

### Általános Windows-problémák

Állapot | Javasolt megoldások
--- | ---
„A fájl már használatban van” üzenet jelenik meg telepítés közben. | Lépjen ki minden alkalmazásból. Távolítsa el az összes programot az Indítópultból, majd indítsa újra a Windows-t. Telepítse újra a nyomtató-illesztőprogramot.
„Általános védelmi hiba”, „OE kivétel”, „Spool 32” vagy „Érvénytelen művelet” hibaüzenet jelenik meg. | Zárja be az összes alkalmazást, indítsa újra a Windows rendszert, és próbálja újra a nyomtatást.
A „Sikertelen nyomtatás” vagy „Nyomtató időtúllépési hibája” üzenetek jelennek meg. | Ezek az üzenetek nyomtatás közben jelenhetnek meg. Várja meg, amíg a számítógép befejezi a nyomtatást. Ha az üzenet készenléti üzemmódban vagy nyomtatás után jelenik meg, ellenőrizze a csatlakozást, és hogy történt-e hiba.

A Windows hibaüzeneteivel kapcsolatban olvassa el a Microsoft Windows számítógéphez mellékelt felhasználói kézikönyvét.

### Gyakori problémák Macintosh rendszeren

Állapot | Javasolt megoldások
--- | ---

A készülék nem nyomtatja megfelelően PDF-fájlokat. A grafika, szöveg vagy illusztrációk egyes részei hiányoznak.

A PDF fájl képként történő kinyomtatása segíthet a problémán. Kapcsolja be a Nyomtatás képként lehetőséget az Acrobat nyomtatási beállítási között.

A nyomtatás hosszabb ideig tart, ha a PDF-fájlt képként nyomtatja ki.

Bizonyos betűk szokatlan formában jelennek meg a fedőlap nyomtatásakor. | A Mac OS nem tudja létrehozni a betűtípust a fedőlap nyomtatásához. Rendszerint az angol ábécé betűi és számok jelennek meg a fedőlap nyomtatásakor.
A dokumentum Macintosh számítógépen Acrobat Reader 6.0 vagy újabb verzióval történő nyomtatása esetén színhibák jelenhetnek meg. | Ellenőrizze, hogy a berendezés illesztőprogramjának felbontási beállításai megegyeznek-e az Acrobat Reader programéval.

A Macintosh hibaüzeneteivel kapcsolatban olvassa el a Macintosh számítógéphez mellékelt felhasználói kézikönyvét.

### Gyakori problémák Linux rendszeren

Állapot | Javasolt megoldások
--- | ---

A készülék nem nyomtat.

- Ellenőrizze, hogy telepítve van-e a rendszerre a nyomtató illesztőprogramja. Indítsa el a Unified Driver Configurator alkalmazást, majd a Printers configuration ablakban kattintson a Printers fülre, és nézze át a rendelkezésre álló készülékek listáját. Ellenőrizze, hogy készüléke szerepel-e a listán. Ha nem, az eszköz telepítéséhez indítsa el az Add new printer wizard programot.

- Ellenőrizze, hogy a berendezés elindult-e. Nyissa meg a Printers configuration ablakot, és a nyomtatólistában jelölje ki a készülékét. Olvassa el a Selected printer panelen megjelenő leírást. Ha az állapota „Stopped” karakterláncot tartalmaz, nyomja meg a Start gombot. Ez nagy valószínűséggel helyre fogja állítani a nyomtató normál működését. A „stopped” állapot aktiválásra kerül, ha valamilyen nyomtatási hiba történik.

- Ellenőrizze, hogy nincs-e megadva speciális nyomtatási beállítás (például „-oraw”) az alkalmazásban. Ha a parancssori paraméterben szerepel az „-oraw” beállítás, törölje azt. A Gimp felület esetén válassza a „print” -> „Setup printer” lehetőséget, majd a print parancsnál módosítsa a parancssori paramétert.

Egyes színes képeket a nyomtató feketén nyomtat. | Ez a Ghostscript ismert hibája (a GNU Ghostscript 7.05-ös számú verziójáig) abban az esetben, ha a dokumentum alap színhelye indexelt, és azt a rendszer a CIE színhelyen keresztül konvertálja át. Mivel a Postscript rendszerek CIE-színhelyet használnak a színkezelő rendszerben, frissítse a rendszerében található Ghostscript szoftvert legalább 7.06 vagy későbbi verziószámúra. A legfrissebb Ghostscript-verziót a www.ghostscript.com címen találja meg.
Egyes színes képeket a nyomtató nem megfelelő színben nyomtat. | Ez a Ghostscript ismert hibája (a GNU Ghostscript 7.xx verziójáig) abban az esetben, ha a dokumentum alap színhelye indexelt RGB, és azt a rendszer a CIE színhelyen keresztül konvertálja át. Mivel a Postscript rendszerek CIE-színhelyet használnak a színkezelő rendszerben, frissítse a rendszerében található GNU Ghostscript szoftvert legalább 8.xx vagy későbbi verziószámúra. A legfrissebb Ghostscript-verziót a www.ghostscript.com címen találja meg.
A készülék nem nyomtat teljes oldalakat, a nyomtatott oldalak csak félig látszanak. | Ez egy ismert probléma, amely akkor fordul elő, ha színes készüléket használ a Ghostscript 8.51 vagy korábbi verziója esetén, 64 bites Linux operációs rendszeren. A hibát a bugs.ghostscript.com oldalon 688252 számon rögzítették. A problémát az AFPL Ghostscript 8.52 és későbbi változataiban már orvosolták. Töltse le az AFPL Ghostscript legfrissebb verzióját a http://sourceforge.net/projects/ghostscript/ oldalról, és az új változat telepítése megoldja a problémát.

Nem tudok beolvasni a Gimp Front-end programmal.

Ellenőrizze, hogy a Gimp Front-end rendelkezik-e Xsane: Device dialog lehetőséggel az Acquire menüben. Ha nem, telepítsen számítógépére Gimp Front-end felülethez tartozó Xsane bővítőt. A Gimp Front-end felülethez való Xsane bővítő telepítőcsomagja megtalálható a Linux-disztribúció CD-lemezén, illetve a Gimp honlapján. Részletes tudnivalókat a Linux-disztribúció CD lemezén, illetve a Gimp Front-end alkalmazásban található súgó tartalmaz.

Ha másfajta alkalmazást szeretne használni lapolvasáshoz, olvassa el az alkalmazás súgóját.

Dokumentum nyomtatásakor megjelenik a „Cannot open port device file” hibaüzenet. | Folyamatban lévő nyomtatási feladat közben lehetőleg ne módosítsa a nyomtatási feladat paramétereit (például az LPR grafikus felhasználói felülettel). A CUPS-kiszolgáló ismert verziói a nyomtatási beállítások módosításakor mindig megszakítják a nyomtatási feladatot, és megpróbálják azt az elejétől újrakezdeni. Mivel a Unified Linux Driver nyomtatáskor lefoglalja a portot, az illesztőprogram rendellenes leállásakor a port zárolt marad, azaz nem lesz elérhető további nyomtatási feladatokhoz. Ebben az esetben próbálja meg felszabadítani a portot a Port configuration ablakban található Release port lehetőség kiválasztásával.

A készülék nem jelenik meg a lapolvasók listájában.

- Ellenőrizze, hogy készüléke csatlakozik a számítógéphez, megfelelően kapcsolódik az USB-porton keresztül, és be van kapcsolva.

- Ellenőrizze, hogy a lapolvasó illesztőprogramja telepítve van-e a rendszerre. Nyissa meg a Unified Linux Driver konfiguráló segédprogramot, váltson a Scanners Configuration pontra, majd nyomja meg a Drivers gombot. Ellenőrizze, hogy az ablakban szerepel-e a készülék nevéhez tartozó nevű illesztőprogram.

- Ellenőrizze, hogy nem foglalt-e a port. Mivel a berendezés funkcionális egységei (nyomtató és lapolvasó) ugyanazt az I/O-csatornát (portot) használják, hozzáférés-ütközés állhat elő az azonos portot lefoglalni igyekvő felhasználói alkalmazások között. Az ilyen típusú ütközések elkerülése érdekében éppen ezért egyszerre csak egy alkalmazás kaphat hozzáférést az eszközhöz. A másik felhasználó ilyenkor az eszköz foglalt állapotáról szóló „eszköz foglalt” választ kap. Ez rendszerint lapolvasás indításakor történik meg. Megjelenik a megfelelő üzenetablak.

  A probléma okának megállapításához nyissa meg a Ports configuration elemet, és válassza ki a lapolvasóhoz hozzárendelt portot. A /dev/mfp0 port jelzés a LP:0 hozzárendelésnek felel meg a lapolvasó beállításai között, a /dev/mfp1 a LP:1 porthoz kapcsolódik, és így tovább. Az USB-portok a /dev/mfp4 eszközcímtől kezdődnek, tehát az USB:0 a /dev/mfp4 címet jelenti, és ez sorrendben így folytatódik. A Selected port területen ellenőrizheti, hogy nem foglalja-e le a portot egy másik alkalmazás. Ebben az esetben várja meg, amíg az aktuális feladat befejeződik, illetve ha biztos benne, hogy a port aktuális használatával valamilyen gond van, nyomja meg a Release port (Port felszabadítása) gombot.

A készülék nem olvassa be az oldalakat.

- Bizonyosodjon meg arról, hogy a készülékben van dokumentum, és hogy a készülék csatlakoztatva van a számítógéphez.

- Ha lapolvasáskor I/O hiba lép fel.

A Linux hibaüzeneteivel kapcsolatban olvassa el a Linux számítógéphez mellékelt felhasználói kézikönyvet.

### Gyakori PostScript problémák

Az alábbi helyzetek kifejezetten a PS nyelvre jellemzőek, és akkor fordulhatnak elő, ha több nyomtatónyelvet használ.

Probléma | Lehetséges ok | Megoldás
--- | --- | ---

A PostScript fájlt nem lehet kinyomtatni.

Nincs megfelelően feltelepítve a PostScript-illesztőprogram.

- Telepítse a PostScript illesztőprogramot (lásd: Szoftverek telepítése).

- Nyomtasson ki egy konfigurációs oldalt, és ellenőrizze, hogy a PS-verzió használható-e nyomtatáshoz.

- Ha a probléma nem szűnik meg, vegye fel a kapcsolatot a márkaszervizzel.

Korlátellenőrzési hiba üzenet jelenik meg. | A nyomtatási feladat túl bonyolult volt. | Csökkentse az oldal bonyolultságát, vagy bővítse a nyomtató memóriáját.
A nyomtató kinyomtatott egy PostScript hibaoldalt. | A nyomtatási feladat nem PostScript feladat lehetett. | Ellenőrizze, hogy a nyomtatási feladat PostScript feladat-e. Ellenőrizze, nem vár-e a szoftveralkalmazás a gépnek elküldendő beállítást vagy PostScript fejléc fájlt.
Az illesztőprogramban nincs kiválasztva az opcionális tálca. | Az illesztőprogram úgy lett beállítva, hogy ne ismerje fel az opcionális tálcát. | Nyissa meg a PostScript illesztőprogram tulajdonságait, válassza ki az Eszközbeállítások lapot, majd állítsa be a tálca lehetőségeit.
A dokumentum Macintosh számítógépen Acrobat Reader 6.0 vagy újabb verzióval történő nyomtatása esetén színhibák jelenhetnek meg. | A nyomtató illesztőprogramjának felbontási beállításai eltérhetnek az Acrobat Reader programétól. | Ellenőrizze, hogy a nyomtató illesztőprogramjának felbontási beállításai megegyeznek-e az Acrobat Reader programéval.