## מדיה ומגש

פרק זה מסביר כיצד לטעון אמצעי הדפסה לתוך המכשיר שלך.

- שימוש בחומרי הדפסה שאינם עומדים במפרטים אלה עלול לגרום לבעיות או לחייב תיקונים. תיקונים כאלה אינם מכוסים על-ידי האחריות או הסכמי השירות של Samsung.

- הקפד לא להשתמש בנייר צילום להזרקת דיו בהתקן זה. הדבר עלול לגרום נזק להתקן.

- שימוש בחומרי הדפסה דליקים עלול לגרום לשריפה.

- השתמש בחומרי הדפסה המיועדים להתקן זה (ראה מפרטים של חומרי הדפסה ).

שימוש בחומרי הדפסה דליקים או חומרים זרים שנותרו במדפסת עלולים לגרום לחימום יתר של היחידה, ובמקרים נדירים עלולים לגרום לשריפה.

### סקירה כללית של מגשים

לשינוי הגודל, עליך לכוונן את מכווני הנייר.

1. מכוון רוחב הנייר

2. מגש

האיורים במדריך זה למשתמש עשויים להיות שונים מהמכשיר שלך, בהתאם לאפשרויות או לדגמים שלו. בדוק את סוג ההתקן שברשותך (ראה מבט מלפנים).

אי התאמה של המכוון עלולה לגרום לרישום נייר, הטיית תמונה, או חסימת נייר.

### טעינת נייר במגש

האיורים במדריך זה למשתמש עשויים להיות שונים מהמכשיר שלך, בהתאם לאפשרויות או לדגמים שלו. בדוק את סוג ההתקן שברשותך (ראה מבט מלפנים).

1. פתח את המגש. כוונן את גודל המגש בהתאם לגודל חומר ההדפסה שאתה טוען במגש (ראה סקירה כללית של מגשים).

2. כופף או נפנף את קצה ערימת הנייר כדי להפריד את הגיליונות זה מזה לפני טעינתם.

3. הנח את הנייר כאשר הצד שעליו אתה רוצה להדפיס פונה כלפי מעלה.

   - אל תדחוף את מכוון הרוחב של הנייר רחוק מדי כך שחומרי ההדפסה יתקפלו.

   - אל תשתמש בנייר עם סלסולים בקצה, הוא עלול לגרום לחסימת נייר או לקימוט הנייר.

   - אם לא תכוונן את מכוון רוחב הנייר, עלולות להתרחש חסימות נייר.

4. לחץ על מכוון רוחב הנייר והחלק אותו עד לקצה ערימת הנייר בלא לגרום לו כיפוף.

5. כאשר אתה מדפיס מסמך, הגדר את סוג הנייר ואת גודלו עבור המגש (ראה הגדרת הגודל והסוג של הנייר).

   ההגדרות שנקבעו במנהל התקן המכשיר עוקפות את אלו שנקבעו מלוח הבקרה.

   1. כדי להדפיס ביישום, פתח את היישום ופתח את תפריט ההדפסה.

   2. פתח את העדפות הדפסה (ראה פתיחת העדפות הדפסה).

   3. לחץ על לשונית נייר בתוך העדפות הדפסה, ובחר סוג נייר מתאים.

      לדוגמה, אם ברצונך להשתמש במדבקה, הגדר את סוג הנייר למדבקות.

   4. בחר בחירה אוטומטית (או מזין ידני) במקור הנייר, ולאחר מכן לחץ על אישור.

   5. התחל להדפיס מהיישום.

### הזנה ידנית במגש

המגש יכול להכיל גדלים וסוגים שונים של חומרי הדפסה, כגון גלויות, כרטיסי ברכה ומעטפות (ראה מפרטים של חומרי הדפסה ).

לביצוע הזנה ידנית במגש, לחץ להלן:

ראה טעינת נייר במגש.

עצות לשימוש בהזנה ידנית במגש

- אם תבחר נייר > מקור > מזין ידני ממנהל התקן המדפסת, יהיה עליך ללחוץ על OK בכל פעם שתדפיס עמוד.

- טען סוג, גודל ומשקל אחד בלבד של חומר הדפסה בכל פעם במגש.

- כדי למנוע חסימות נייר, אל תוסיף נייר בעת ההדפסה כאשר יש כבר נייר במגש.

- יש לטעון חומרי הדפסה עם הפנים כלפי מעלה במרכז המגש, כאשר הקצה העליון מוכנס תחילה למגש.

- כדי להבטיח איכות הדפסה טובה וכדי למנוע חסימות נייר, טען רק את הנייר הזמין (ראה מפרטים של חומרי הדפסה ).

- שטח כל סלסול בגלויות, מעטפות ומדבקות לפני שתטעין אותם במגש.

- בעת הדפסה על חומרי הדפסה מיוחדים, יש לפעול בהתאם להנחיות הטעינה (ראה הדפסה על חומרי הדפסה מיוחדים).

### הדפסה על חומרי הדפסה מיוחדים

הטבלה שלהלן מציגה את חומרי ההדפסה המיוחדים שבהם ניתן להשתמש במגש.

חומרי ההדפסה מוצגים גם בהעדפות הדפסה. לקבלת איכות ההדפסה הגבוהה ביותר, בחר את סוג המדיה המתאים בחלון העדפות הדפסה > הכרטיסייה נייר > סוג נייר (ראה פתיחת העדפות הדפסה).

לדוגמה, אם ברצונך להדפיס על-גבי תוויות, בחר מדבקות עבור סוג נייר.

- בעת השימוש בחומרי הדפסה מיוחדים, מומלץ להזין גיליון אחד בכל פעם (ראה מפרטים של חומרי הדפסה ).

- האיורים במדריך זה למשתמש עשויים להיות שונים מהמכשיר שלך, בהתאם לאפשרויות או לדגמים שלו. בדוק את סוג ההתקן שברשותך (ראה מבט מלפנים).

לקבלת מידע על משקל הנייר של כל גיליון, עיין במפרטים של חומרי הדפסה .

סוגים | מגש [a]
--- | ---
רגיל | ●
נייר עבה | ●
נייר דק | ●
נייר דחוס | ●
צבע | ●
בריסטול | ●
מדבקות | ●
מעטפות | ●
מודפס מראש | ●
נייר בד | ●
ממוחזר | ●
נייר ארכיב | ●
[a] סוגי הנייר הזמינים להזנה ידנית במגש.

(●: כלול, ריק: לא ישים)

#### מעטפה

הדפסה מוצלחת על-גבי מעטפות תלויה באיכות המעטפות.

להדפסת מעטפה, הנח אותה כמוצג באיור הבא.

- בעת בחירת מעטפות יש להביא בחשבון את הגורמים הבאים:

  - משקל: 90 גרם/מ"ר לכל היותר. אחרת עשויות להתרחש חסימות.

  - מבנה: צריכות להיות מונחות בצורה מאוזנת עם סלסול של פחות מ-‏6 מ"מ ואסור שיכילו אוויר.

  - מצב: אין להשתמש במעטפות מקומטות, עם חריצים או פגומות באופן כלשהו.

  - טמפרטורה: צריכות להיות עמידות בחום ובלחץ של ההתקן במהלך ההדפסה.

- יש להשתמש רק במעטפות בנויות היטב, בעלות קיפולים חדים ומהודקים.

- אין להשתמש במעטפות מבוילות.

- אל תשתמש במעטפות עם סיכות, מהדקים, חלוניות, ריפוד פנימי, דבק נדבק מעצמו או חומרים סינתטיים אחרים.

- אל תשתמש במעטפות פגומות או מאיכות ירודה.

- ודא כי החיבור בשני הקצוות מגיע עד לפינות המעטפה.

  1. מתאים

  2. לא מתאים

- מעטפות עם פס דביק מתקלף או בעלות יותר מלשונית אחת המתקפלת כדי לאטום את המעטפה, חייבות להיות בעלות סוגי דבק המסוגל לעמוד למשך 0.1 שניות בטמפרטורת ההיתוך של המכשיר, כ- 170‎ °C. הלשוניות הנוספות ופסי ההדבקה עשויים לגרום לקימוטים, לקיפולים או לחסימות נייר ואף עלולים לגרום נזק למנגנון ההיתוך.

- כדי להבטיח את איכות ההדפסה הטובה ביותר, יש למקם את השוליים במרחק שלא יעלה על 15 מ"מ מקצוות המעטפה.

- הימנע מהדפסה על-גבי אזורי החיבור של הקיפולים.

#### מדבקות

השתמש אך ורק במדבקות המיועדות להדפסה במדפסות לייזר על מנת שלא לגרום נזק להתקן.

- בעת בחירת מדבקות, שקול את הגורמים הבאים:

  - חומרי הדבקה: חומר ההדבקה חייב לשמור על יציבות בטמפרטורת ההיתוך של ההתקן כ-‏170° צלסיוס.

  - סידור: השתמש רק בגיליונות ללא רווח חשוף בין המדבקות. מדבקות עלולות להתקלף מגיליון בעל רווחים בין המדבקות ולגרום לחסימות חמורות.

  - סלסול. חייבות להיות מונחות באופן שטוח, עם סלסול של לא יותר מ-‏13 מ"מ בכל כיוון.

  - מצב: אין להשתמש במדבקות מקומטות או בעלות בועות או כל סימן אחר המעיד על היפרדות.

- ודא שאין חומר הדבקה חשוף בין המדבקות. אזורים חשופים עלולים לגרום למדבקות להתקלף במהלך ההדפסה ולגרום לחסימות נייר. דבק חשוף עלול גם לגרום נזק לרכיבי ההתקן.

- אין להעביר בהתקן גיליון מדבקות יותר מפעם אחת. הגב הדביק מיועד למעבר אחד בלבד בהתקן.

- אל תשתמש במדבקות הנפרדות מהגיליון או במדבקות מקומטות, בעלות בועות או פגומות בכל אופן אחר.

#### בריסטול/נייר בגודל מותאם אישית

- ביישום שבו אתה משתמש, הגדר את השוליים למרחק של 6.4 מ"מ לפחות מקצה חומר ההדפסה.

#### נייר מודפס מראש

כשטוענים נייר מודפס מראש, יש להניח את הנייר כשהצד המודפס פונה כלפי מעלה, והקצה הלא מסולסל בחלק הקדמי. אם אתה נתקל בבעיות בהזנת נייר, הפוך את הנייר. שים לב שאיכות ההדפסה אינה מובטחת.

- חייב להיות מודפס עם דיו עמיד בחום, שאינו נמס, מתאדה או פולט חומרים מסוכנים בטמפרטורת ה-fuser של ההתקן למשך 0.1 שניות (כ-‏170° צלזיוס).

- הדיו שעל-גבי נייר מודפס מראש חייב להיות עשוי מחומר שאינו דליק ואסור שיזיק לגלגלות המכשיר.

- לפני טעינת נייר מודפס מראש, ודא שהדיו שעל-גבי הנייר יבש. דיו רטוב עלול לנזול מנייר מודפס מראש במהלך פעולת מנגנון ההיתוך ולפגום באיכות ההדפסה.

### הגדרת הגודל והסוג של הנייר

לאחר טעינת נייר במגש הנייר, הגדר את הגודל והסוג של הנייר באמצעות לחצני לוח הבקרה.

אם ההתקן שלך כולל לחצני +/- בלוח הבקרה (ראה מבט כללי על לוח הבקרה):

באפשרותך לקבוע את הגדרות ההתקן באמצעות הגדרות התקן בתוכנית Samsung Easy Printer Manager או במקטע Machine בתוכנית Printer Settings Utility.

- עבור משתמשי Windows ו- Macintosh, ראה הגדרות התקן.

- עבור משתמשי Linux, ראה השימוש ב- Smart Panel.

ייתכן כי בדגמים מסוימים יהיה עליך ללחוץ על OK כדי לנווט אל תפריטים ברמות נמוכות יותר.

1. לחץ על הלחצן (תפריט) בלוח הבקרה.

2. לחץ על System Setup‏ > Paper Setup ‏> Paper Size או Paper Type.

3. בחר את המגש ואת האפשרות הרצויה.

4. לחץ על OK כדי לשמור את הבחירה.

5. לחץ על (בטל/הפסק) כדי לחזור למצב מוכן.

- ההגדרות שנקבעו במנהל ההתקן של המכשיר עוקפות את אלו שנקבעו מלוח הבקרה.

  1. כדי להדפיס מיישום, פתח יישום והפעל את תפריט ההדפסה.

  2. פתח את העדפות הדפסה (ראה פתיחת העדפות הדפסה).

  3. לחץ על הכרטיסייה נייר ובחר נייר מתאים.

- אם ברצונך להשתמש בנייר בגודל מיוחד, כגון נייר חיוב, בחר בכרטיסייה נייר > גודל > עריכה... והגדר את האפשרות הגדרות גודל נייר מותאם אישית בהעדפות הדפסה (ראה פתיחת העדפות הדפסה).

### שימוש בתומך פלט

פני השטח של מגש הפלט עשויים להתחמם אם אתה מדפיס מספר גדול של דפים בבת אחת. אנא היזהר לא לגעת בפני השטח, ואל תאפשר לילדים להתקרב אליו.

העמודים המודפסים נערמים בתומך הפלט, אשר יסייע ליישור העמודים. כברירת מחדל, המדפסת שולחת את הפלט למגש הפלט.

האיורים במדריך זה למשתמש עשויים להיות שונים מהמכשיר שלך, בהתאם לאפשרויות או לדגמים שלו. בדוק את סוג ההתקן שברשותך (ראה מבט מלפנים).

### הכנת מסמכי מקור

- אין לטעון נייר שמידותיו קטנות מ-‏142 על 148 מ"מ, או גדולות יותר מ-‏356 על ‎216 מ"מ.

- כדי למנוע חסימת נייר, איכות הדפסה נמוכה ותקלות להתקן, אל תנסה לטעון את סוגי הנייר הבאים.

  - נייר פחמן או נייר עם גיבוי פחמן.

  - נייר מצופה.

  - נייר בצל או נייר דק.

  - נייר מקומט או מקופל.

  - נייר מעוקל או מגולגל.

  - נייר קרוע.

- הסר את כל המהדקים וסיכות הנייר לפני הטעינה.

- ודא שכל דבק, דיו או נוזל תיקון הנמצאים על הנייר יבשים לחלוטין לפני טעינת הנייר.

- אין לטעון מסמכי מקור הכוללים גדלי או משקלי נייר שונים.

- אין לטעון חוברות, עלונים, שקפים, או מסמכים בעלי מאפיינים מיוחדים אחרים.

### טעינת מסמכי מקור

באפשרותך להשתמש במשטח הזכוכית של הסורק או במזין המסמכים כדי לטעון מסמך מקור להעתקה, לסריקה ולשליחת פקס.

האיורים במדריך זה למשתמש עשויים להיות שונים מהמכשיר שלך, בהתאם לאפשרויות או לדגמים שלו. בדוק את סוג ההתקן שברשותך (ראה מבט מלפנים).

#### על משטח הזכוכית של הסורק

תוכל להעתיק או לסרוק מסמכי מקור באמצעות משטח הזכוכית של הסורק. תוכל להבטיח את איכות הסריקה הטובה ביותר, במיוחד עבור תמונות בגווני אפור או בצבע. ודא כי במזין המסמכים לא טעונים מסמכי מקור. אם ההתקן מגלה מסמך מקור במזין המסמכים. הוא מעניק לו עדיפות על פני מסמך המקור הנמצא על זכוכית הסורק.

1. הרם את מכסה הסורק ופתח אותו.

2. הנח את מסמך המקור כשפניו כלפי למטה על משטח הזכוכית של הסורק. יישר אותו בקו אחד עם מכוון הרישום בפינה השמאלית העליונה של הזכוכית.

3. סגור את מכסה הסורק.

- השארת מכסה הסורק פתוח בעת ביצוע העתקה עלולה להשפיע על איכות ההעתקה ועל צריכת הטונר.

- אבק על-גבי משטח הזכוכית של הסורק עשוי לגרום להופעת כתמים שחורים על-גבי הפלט. הקפד לשמור תמיד על נקיונו. (ראה ניקוי התקן).

- אם אתה מעתיק עמוד מתוך ספר או כתב עת, הרם את מכסה הסורק עד שצירי המכסה יתפסו בבלם ואז סגור את המכסה. אם הספר או כתב העת עבים יותר מעובי של 30 מ"מ, בצע את ההעתקה כשמכסה הסורק פתוח.

- הקפד שלא לשבור את משטח הזכוכית של הסורק. אתה עלול להיפצע.

- אל תניח ידיים בעת סגירת מכסה הסורק. מכסה הסורק עלול ליפול על ידיך ולפצוע אותך.

- אל תסתכל על האור בתוך הסורק בזמן העתקה או סריקה. הוא מזיק לעיניים.

#### במזין המסמכים

באמצעות מזין המסמכים, תוכל לטעון עד 40 גיליונות נייר במשקל 80 גרם/מ"ר עבור משימה אחת.

1. פתח את מכסה מכוון מזין המסמכים.

2. כופף או נפנף את קצה ערימת הנייר כדי להפריד את הגיליונות זה מזה לפני הטעינה.

3. טען את מסמך המקור עם הפנים כלפי מעלה במגש ההזנה של מזין המסמכים. ודא שהחלק התחתון של ערימת מסמכי המקור מתאים לגודל הנייר שסומן במגש ההזנה של המסמכים.

4. כוונן את מכווני רוחב מזין המסמכים בהתאם לגודל הנייר.

אבק המצטבר על זכוכית סורק המסמכים עשוי לגרום להופעת נקודות שחורות על-גבי הפלט. דאג תמיד לשמור על זכוכית נקייה (ראה ניקוי התקן).