## A festékkazetta tárolása

A festékkazetták fényre, hőmérsékletre és nedvességre érzékeny részegységeket is tartalmaznak. A Samsung azt javasolja, hogy az új Samsung festékkazetta optimális teljesítménye, legjobb minősége és leghosszabb élettartama biztosítása érdekében kövesse az alábbi tanácsokat.

Ezt a festékkazettát tárolja hasonló környezetben, amilyenben a nyomtatót is használja. Ez legyen szabályozott hőmérséklet és nedvességtartalom. A festékkazettát a behelyezésig az eredeti, zárt csomagolásban kell tartani – ha nem áll rendelkezésre az eredeti csomagolás, papírral takarja el a festékkazetta felső nyílását, és sötét szekrényben tárolja.

A festékkazetta használat előtti felnyitása jelentősen csökkenti annak eltarthatóságát és működési élettartamát. Ne tárolja a festékkazettát a padlón. Ha a festékkazettát kiveszi a nyomtatóból, mindig az alábbi előírások szerint tárolja:

- Tárolja a kazettát az eredeti csomagolásban található védőzacskóban.

- Tárolja fektetve (nem állítva) úgy, hogy ugyanaz az oldala legyen felül, mintha be lenne helyezve a nyomtatóba.

- Ne tároljon kellékanyagokat az alábbi körülmények között:

  - 40 °C-nál magasabb hőmérsékleten.

  - 20%-nál alacsonyabb vagy 80%-ot meghaladó páratartalom mellett.

  - Szélsőséges hőmérséklet- és páratartalom-változásnak kitett környezetben.

  - Közvetlen napfénynek vagy irodai világításnak kitett helyen.

  - Poros helyeken.

  - Gépkocsiban hosszú időn át.

  - Olyan környezetben, ahol maró gázok is előfordulnak.

  - Sós levegős környezetben.

### Kezelés

- Ne érjen a festékkazettában található fényvezető dob felületéhez.

- Ne tegye ki a festékkazettát felesleges rezgésnek vagy ütődésnek.

- Ne forgassa kézzel a dobot, különösen ne a forgásirányával ellenkezően; ez belső károsodáshoz vezethet, és festék is jöhet a kazettából.

### Használható festékkazetták

A Samsung Electronics nem javasolja, és nem hagyja jóvá a nem Samsung márkájú festékkazettáknak a nyomtatóban való használatát, beleértve az általános, az áruházlánc saját márkajelzésével ellátott, az utántöltött és a felújított festékkazettákat is.

A Samsung nyomtatókra vállalt garanciája nem vonatkozik az utántöltött, utángyártott vagy nem Samsung márkájú festékkazetták használatából eredő meghibásodásokra.

### A festékkazetta becsült élettartama

A festékkazetta becsült élettartama (a festékkazetta teljesítménye) a nyomtatási feladatokhoz szükséges festék mennyiségétől függ. A nyomatok aktuális száma függ a kinyomtatott lapokon levő festék sűrűségétől, az üzemi környezettől, a nyomtatási terület méretétől, a nyomathordozó típusától és/vagy a nyomathordozó méretétől is. Így például nagy mennyiségű grafika nyomtatásakor a festékfogyasztás magas, így a festékkazettát gyakrabban kell cserélni.