## Ρυθμίσεις ενσύρματου δικτύου

### Εκτύπωση αναφοράς ρύθμισης παραμέτρων δικτύου

Μπορείτε να εκτυπώσετε την αναφορά ρύθμισης παραμέτρων δικτύου από τον πίνακα ελέγχου του μηχανήματος στην οποία θα αναφέρονται οι τρέχουσες ρυθμίσεις δικτύου του εκτυπωτή. Έτσι, θα μπορείτε να ρυθμίσετε το δίκτυο.

- Το μηχάνημα έχει οθόνη ενδείξεων: Πατήστε το κουμπί (Menu) στον πίνακα ελέγχου και επιλέξτε Network > Network Conf. (Network Configuration).

- Το μηχάνημα έχει οθόνη αφής: Πατήστε Setup στην Κεντρική οθόνη > Network > Next > Network Configuration.

- Το μηχάνημα δεν έχει οθόνη ενδείξεων: Πατήστε το κουμπί (Cancel ή Stop/Clear) στον πίνακα ελέγχου για περισσότερο από 4-5 δευτερόλεπτα.

Μέσα από την αναφορά παραμέτρων δικτύου, μπορείτε να εντοπίσετε τις διευθύνσεις MAC και IP του υπολογιστή σας.

Για παράδειγμα:

- Διεύθυνση MAC: 00:15:99:41:A2:78

- Διεύθυνση IP: 169.254.192.192

### Ρύθμιση διεύθυνσης IP

- Το μηχάνημα που δεν υποστηρίζει τη διασύνδεση δικτύου, δεν θα μπορέσει να χρησιμοποιήσει αυτήν τη λειτουργία (βλ. Πίσω όψη).

- Το TCP/IPv6 δεν υποστηρίζεται από αυτό το πρόγραμμα.

Πρώτα πρέπει να ρυθμίσετε μια διεύθυνση IP για την εκτύπωση και τις εργασίες διαχείρισης στο δίκτυο. Στις περισσότερες περιπτώσεις, μια νέα διεύθυνση IP αντιστοιχίζεται αυτόματα από ένα διακομιστή DHCP (Πρωτόκολλο δυναμικής διαμόρφωσης κεντρικού υπολογιστή) που υπάρχει στο δίκτυο.

#### Διαμόρφωση διεύθυνσης IPv4 με τη χρήση του προγράμματος SetIP (Windows)

Πριν από τη χρήση του προγράμματος SetIP, απενεργοποιήστε το τείχος προστασίας του υπολογιστή από το στοιχείο Πίνακας Ελέγχου > Κέντρο ασφαλείας > Τείχος προστασίας των Windows.

1. Εγκαταστήστε αυτό το πρόγραμμα από το παρεχόμενο CD-ROM κάνοντας διπλό κλικ στο στοιχείο Application > SetIP > Setup.exe.

2. Ακολουθήστε τις οδηγίες στο παράθυρο εγκατάστασης.

3. Συνδέστε το μηχάνημά σας στο δίκτυο με καλώδιο δικτύου.

4. Ενεργοποιήστε το μηχάνημα.

5. Από το μενού Έναρξη των Windows, επιλέξτε Όλα τα προγράμματα > Samsung Printers > SetIP > SetIP.

6. Κάντε κλικ στο εικονίδιο (το τρίτο από αριστερά) στο παράθυρο SetIP για να ανοίξει το παράθυρο ρύθμισης παραμέτρων TCP/IP.

7. Εισαγάγετε τα νέα στοιχεία του μηχανήματος στο παράθυρο ρύθμισης παραμέτρων ως εξής. Σε εταιρικό intranet, ενδέχεται να χρειαστεί να σας δοθούν αυτές οι πληροφορίες από το διαχειριστή δικτύου, πριν προχωρήσετε.

   Εντοπίστε τη διεύθυνση MAC στην αναφορά παραμέτρων δικτύου (βλ. Εκτύπωση αναφοράς ρύθμισης παραμέτρων δικτύου) και πληκτρολογήστε την χωρίς το σύμβολο άνω και κάτω τελείας. Για παράδειγμα, η διεύθυνση 00:15:99:29:51:A8 γίνεται 0015992951A8.

8. Κάντε κλικ στο Εφαρμογή και στη συνέχεια στο κουμπί OK. Το μηχάνημα θα εκτυπώσει αυτόματα την Αναφορά παραμέτρων δικτύου. Βεβαιωθείτε ότι όλες οι ρυθμίσεις είναι σωστές.

#### Διαμόρφωση διεύθυνσης IPv4 με τη χρήση του προγράμματος SetIP (Macintosh)

Πριν από τη χρήση του προγράμματος SetIP, απενεργοποιήστε το τείχος προστασίας του υπολογιστή από το στοιχείο System Preferences > Security > Firewall.

Οι παρακάτω οδηγίες ενδέχεται να αποκλίνουν από το μοντέλο σας.

1. Συνδέστε το μηχάνημά σας στο δίκτυο με καλώδιο δικτύου.

2. Τοποθετήστε το CD-ROM εγκατάστασης, ανοίξτε το παράθυρο του δίσκου και επιλέξτε MAC_Installer > MAC_Printer > SetIP > SetIPapplet.html.

3. Κάντε διπλό κλικ στο αρχείο και η εφαρμογή Safari θα ανοίξει αυτόματα. Στη συνέχεια, επιλέξτε Trust. Το πρόγραμμα περιήγησης θα ανοίξει τη σελίδα SetIPapplet.html που δείχνει το όνομα του εκτυπωτή και τις πληροφορίες διεύθυνσης IP.

4. Κάντε κλικ στο εικονίδιο (το τρίτο από αριστερά) στο παράθυρο SetIP για να ανοίξει το παράθυρο ρύθμισης παραμέτρων TCP/IP.

5. Εισαγάγετε τα νέα στοιχεία του μηχανήματος στο παράθυρο ρύθμισης παραμέτρων. Σε εταιρικό intranet, ενδέχεται να χρειαστεί να σας δοθούν αυτές οι πληροφορίες από το διαχειριστή δικτύου, πριν προχωρήσετε.

   Εντοπίστε τη διεύθυνση MAC στην αναφορά παραμέτρων δικτύου (βλ. Εκτύπωση αναφοράς ρύθμισης παραμέτρων δικτύου) και πληκτρολογήστε την χωρίς το σύμβολο άνω και κάτω τελείας. Για παράδειγμα, η διεύθυνση 00:15:99:29:51:A8 γίνεται 0015992951A8.

6. Επιλέξτε Apply, μετά OK και μετά ξανά OK.

7. Κλείστε το Safari.

#### Διαμόρφωση διεύθυνσης IPv4 με τη χρήση του προγράμματος SetIP (Linux)

Πριν από τη χρήση του προγράμματος SetIP, απενεργοποιήστε το τείχος προστασίας του υπολογιστή από το στοιχείο System Preferences ή Administrator.

Οι παρακάτω οδηγίες ενδέχεται να διαφέρουν από το δικό σας μοντέλο ή λειτουργικό σύστημα.

1. Ανοίξτε το /opt/Samsung/mfp/share/utils/.

2. Κάντε διπλό κλικ στο αρχείο SetIPApplet.html.

3. Κάντε κλικ για να ανοίξει το παράθυρο παραμέτρων TCP/IP.

4. Εισαγάγετε τα νέα στοιχεία του μηχανήματος στο παράθυρο ρύθμισης παραμέτρων. Σε εταιρικό intranet, ενδέχεται να χρειαστεί να σας δοθούν αυτές οι πληροφορίες από το διαχειριστή δικτύου, πριν προχωρήσετε.

   Εντοπίστε τη διεύθυνση MAC στην αναφορά παραμέτρων δικτύου (βλ. Εκτύπωση αναφοράς ρύθμισης παραμέτρων δικτύου) και πληκτρολογήστε την χωρίς το σύμβολο άνω και κάτω τελείας. Για παράδειγμα, η διεύθυνση 00:15:99:29:51:A8 γίνεται 0015992951A8.

5. Το μηχάνημα θα εκτυπώσει αυτόματα την Αναφορά παραμέτρων δικτύου.