## Sanasto

Seuraava sanasto auttaa sinua tutustumaan tuotteeseen. Sen avulla ymmärrät tulostuksessa yleisesti käytettävät ja tässä oppaassa mainitut termit.

802.11

  802.11 on langattoman paikallisverkkoyhteyden (WLAN) standardi, jonka IEEE:n LAN/MAN-standardikomitea (IEEE 802) on luonut.

802.11b/g/n

  802.11b/g/n voi jakaa saman laitteiston ja käyttää 2,4 GHz:n kaistaa. 802.11b tukee enintään kaistanleveyttä, joka on 11 megabittiä/sekunti; 802.11n:llä suurin tuettu kaistanleveys on 150 megabittiä/sekunti. 802.11b/g/n-laitteet voivat joskus kärsiä mikroaaltouunien, langattomien puhelimien ja Bluetooth-laitteiden aiheuttamista häiriöistä.

Liitäntäpiste

  Liitäntäpiste tai langaton liitäntäpiste (AP tai WAP) on laite, joka yhdistää langattomat tietoliikennelaitteet yhteen langattomien lähiverkkojen (WLAN) alueilla ja toimii WLAN-radiosignaalien päälähetin-vastaanottimena.

ADF

  Automaattinen asiakirjojen syöttölaite (ADF) on skannausyksikkö, joka syöttää alkuperäisen paperiarkin automaattisesti niin, että laite voi skannata osan paperista heti.

AppleTalk

  AppleTalk on Apple, Inc:n kehittämä protokollapaketti tietokoneiden verkkokäyttöä varten. Se sisältyi alkuperäiseen Macintosh-tietokoneeseen (1984), ja nyt Apple on siirtymässä TCP/IP-verkkokäyttöön.

Bittisyvyys

  Tietokoneiden grafiikkatermi, joka kuvaa niiden bittien määrän, joita käytetään bittikarttakuvan yksittäisen kuvapisteen värin ilmaisemiseen. Mitä suurempi värisyvyys on, sitä laajempi valikoima eri värejä on käytettävissä. Kun bittien määrä kasvaa, mahdollisten värien määrästä tulee epäkäytännöllisen suuri värikarttaa varten. Yksibittistä väriä kutsutaan yleensä mustavalkoiseksi.

BMP

  Bittikarttagrafiikkamuoto, jota käyttää sisäisesti Microsoft Windowsin grafiikka-alijärjestelmä (GDI) ja jota käytetään yleisesti kyseisen ympäristön yksinkertaisena grafiikkatiedostona.

BOOTP

  Bootstrap Protocol. Verkkoprotokolla, jonka avulla verkon asiakaskone saa IP-osoitteensa automaattisesti. Tavallisesti tämä tehdään tietokoneiden tai niissä käytettävien käyttöjärjestelmien käynnistysprosessin aikana. BOOTP-palvelimet määrittävät IP-osoitteen kullekin asiakkaalle osoitevarannosta. BOOTP antaa ”levyttömien työasemien” hakea IP-osoitteen ennen minkään kehittyneen käyttöjärjestelmän lataamista.

CCD

  CCD (Charge Coupled Device) on laitteisto, joka mahdollistaa skannaustyön suorittamisen. CCD-lukitusmekanismia käytetään myös pitämään CCD-moduuli paikallaan niin, ettei laitteen siirtämisestä aiheudu vahinkoa.

Lajittelu

  Lajittelussa useita kopioita sisältävä työ tulostetaan erissä. Kun lajittelu on valittuna, laite tulostaa koko erän ennen lisäkopioiden tulostamista.

Ohjauspaneeli

  Ohjauspaneeli on litteä ja yleensä pystysuuntainen taso, jossa ohjaus- tai tarkkailutoiminnot näkyvät. Ohjauspaneeli on yleensä laitteen etuosassa.

Peitto

  Tulostustermi, jonka avulla mitataan väriaineen käyttöä tulostettaessa. Esimerkiksi viiden prosentin peitto tarkoittaa, että A4-kokoisesta paperista noin 5 % on tekstiä tai kuvia. Jos paperilla tai alkuperäisessä lähteessä on paljon tekstiä tai yksityiskohtaisia kuvia, peitto on suurempi, jolloin väriainettakin käytetään todellisen peiton verran.

CSV

  Pilkuin erotetut arvot (CSV). CSV on tiedostomuoto, jota käytetään tietojen vaihtamiseen eri sovellusten välillä. Tästä Microsoft Excelissä käytettävästä tiedostomuodosta on tullut alan tosiasiallinen standardi jopa muissa kuin Microsoftin ympäristöissä.

DADF

  DADF (Duplex Automatic Document Feeder) on skannausyksikkö, joka automaattisesti syöttää ja kääntää ympäri alkuperäisen paperiarkin niin, että laite voi skannata arkin molemmat puolet.

Oletus

  Arvo tai asetus, joka on käytössä, kun tulostin otetaan pakkauksestaan, nollataan tai alustetaan.

DHCP

  DHCP (Dynamic Host Configuration Protocol) on asiakas-palvelinverkkoprotokolla. DHCP-palvelin antaa käyttöön kokoonpanoparametrit, joita DHCP-asiakaskone tavallisesti pyytää voidakseen osallistua IP-verkkoon. DHCP tarjoaa myös mekanismin määrittää IP-osoitteita asiakasisännille.

DIMM

  DIMM (Dual Inline Memory Module) on pieni piirilevy, joka sisältää muistia. DIMM tallentaa kaikki laitteen tiedot, kuten tulostustiedot ja vastaanotettujen faksien tiedot.

DLNA

  DLNA on lyhenne sanoista Digital Living Network Alliance. Se on standardi, jonka avulla kotiverkon laitteet voivat jakaa tietoa keskenään verkossa.

DNS

  DNS (Domain Name Server) on järjestelmä, joka tallentaa toimialueen nimiin liittyvät tiedot hajautettuun tietokantaan verkoissa, kuten Internetissä.

Matriisitulostin

  Matriisitulostin on tietokonetulostintyyppi, jossa tulostuspää liikkuu sivulla edestakaisin ja tulostaa iskemällä mustenauhaa paperia vasten kirjoituskonemaisesti.

DPI

  DPI (Dots Per Inch)eli pistettä tuumaa kohden on skannauksessa ja tulostuksessa käytettävän tarkkuuden mittayksikkö. Yleensä mitä suurempi DPI on, sitä suurempi on myös tarkkuus, tarkemmat yksityiskohdat kuvassa ja suurempi tiedostokoko.

DRPD

  Lyhenne sanoista eritellyn soittomallin havainnointi. Distinctive Ring on puhelinyritysten palvelu, jonka avulla käyttäjä voi käyttää yksittäistä puhelinlinjaa useisiin eri puhelinnumeroihin.

Kaksipuolisuus

  Mekanismi, joka kääntää paperiarkin automaattisesti toisin päin. Tällöin laite voi tulostaa (tai skannata) arkin molemmille puolille. Kaksipuolisuustoiminnolla varustetulla tulostimella voidaan tulostaa arkin molemmille puolille yhdellä tulostuskerralla.

Käyttömäärä

  Käyttömäärällä tarkoitetaan sivumäärää, joka ei vaikuta tulostimen suorituskykyyn kuukauteen. Yleensä tulostimen elinkaarta mitataan vuodessa tulostetuilla sivuilla. Elinkaarella tarkoitetaan tulostimen keskimääräistä tulostuskapasiteettia – tavallisesti takuuaikana. Jos käyttömäärä on esimerkiksi 48 000 sivua kuukaudessa ja työpäiviä on 20, tulostimen yläkäyttöraja on 2 400 sivua päivässä.

ECM

  ECM (Error Correction Mode) eli virheenkorjaustila on valinnainen lähetystila, joka sisältyy Class 1 -faksilaitteisiin tai -faksimodeemeihin. Se tunnistaa ja korjaa faksilähetysprosessissa joskus puhelinlinjan häiriöistä aiheutuvat virheet.

Emulointi

  Emulointi on tekniikka, jossa laite saa samat tulokset kuin toinen laite.

  Emulaattori toistaa järjestelmän toiminnot eri järjestelmässä siten, että toinen järjestelmä toimii ensimmäisen järjestelmän tavoin. Emulointi keskittyy ulkoisen toiminnan tarkkaan toistamiseen toisin kuin simulointi, joka keskittyy usein simuloitavan järjestelmän sisäisen tilan abstraktiin malliin.

Ethernet

  Ethernet on kehyspohjainen verkkotekniikka lähiverkkoja (LAN) varten. Se määrittää fyysisen kerroksen kytkennät ja signaalien lähettämisen sekä kehysformaatit ja protokollat OSI-mallin monipalvelujärjestelmäliittymän ohjaukselle (MAC) ja tietoyhteyskerrokselle. Ethernet on standardoitu yleensä IEEE 802.3 -standardiksi. Se on ollut yleisimmin käytettävä lähiverkkotekniikka aina 1990-luvulta lähtien.

EtherTalk

  Apple Computerin kehittämä protokollapaketti tietokoneiden verkkokäyttöä varten. Se sisältyi alkuperäiseen Macintosh-tietokoneeseen (1984), ja nyt Apple on siirtymässä TCP/IP-verkkokäyttöön.

FDI

  FDI (Foreign Device Interface) on laitteen sisälle asennettava kortti, jonka avulla voidaan käyttää jotakin kolmannen osapuolen laitetta, kuten kolikoilla toimivaa laitetta tai kortinlukijaa. Kyseiset laitteet mahdollistavat maksullisen tulostuksen laitteella.

FTP

  FTP-tiedostonsiirtoprotokolla on yleisesti käytetty protokolla tiedostojen vaihtamiseen missä tahansa TCP/IP-protokollaa tukevassa verkossa, kuten Internetissä tai intranetissä.

Kiinnitysyksikkö

  Lasertulostimen osa, joka sulattaa väriaineen tulostusmateriaaliin. Se koostuu kuumennusrullasta ja lisärullasta. Sen jälkeen, kun väriaine on siirtynyt paperille, kiinnitysyksikkö varmistaa kuumuuden ja paineen avulla, että väriaine kiinnittyy paperiin pysyvästi. Tämän takia paperi on lämmin tullessaan ulos lasertulostimesta.

Yhdyskäytävä

  Yhteys tietokoneverkkojen välillä tai tietokoneverkon ja puhelinlinjan välillä. Se on myös hyvin suosittu, sillä se on tietokone tai verkko, joka mahdollistaa toisen tietokoneen tai verkon käytön.

Harmaasävy

  Harmaan eri sävyt, joita käytetään kuvan tummissa ja vaaleissa kohdissa, kun värikuva muunnetaan harmaasävyksi. Harmaan eri sävyjä käytetään kuvaamaan värikuvan eri värejä.

Rasteri

  Kuvatyyppi, jossa harmaasävyt simuloidaan vaihtelemalla pisteiden määrää. Erittäin voimakkaan värisillä alueilla on paljon pisteitä, ja vaaleammilla alueilla on vähemmän pisteitä.

Massamuistilaite (HDD)

  Massamuistilaite (HDD), jota kutsutaan yleisesti kiintolevyasemaksi tai kiintolevyksi, on pysyväismuistia käyttävä tallennuslaite, joka säilyttää digitaalisesti koodatut tiedot nopeasti pyörivien magneettisia pintoja sisältävien kiekkojen avulla.

IEEE

  Institute of IEEE (Electrical and Electronics Engineers) on kansainvälinen yleishyödyllinen ammattimainen organisaatio, jonka tavoitteena on tukea sähköön liittyvän tekniikan kehittämistä.

IEEE 1284

  1284-rinnakkaisporttistandardin kehittäjä on IEEE (Institute of Electrical and Electronics Engineers). ”1284-B”-termi viittaa tiettyyn liitintyyppiin, joka on lisälaitteeseen (kuten tulostimeen) liitettävän rinnakkaiskaapelin päässä.

Intranet

  Yksityinen verkko, joka käyttää Internet-protokollia, verkkoyhteyksiä ja mahdollisesti yleistä puhelinverkkojärjestelmää, joiden avulla organisaatio jakaa turvallisesti osan tiedoistaan ja toiminnoistaan työntekijöidensä kanssa. Joskus tällä termillä tarkoitetaan vain kaikkein näkyvintä palvelua eli sisäistä Web-sivustoa.

IP-osoite

  IP-osoite (Internet Protocol -osoite) on yksilöllinen numerosarja, jonka avulla laitteet tunnistavat toisensa ja vaihtavat tietoja toistensa kanssa IP-standardia hyödyntävässä verkossa.

IPM

  Kuvaa minuutissa (IPM) on tapa mitata tulostimen nopeutta. Kuvaa minuutissa -nopeus ilmaisee, kuinka monta yksipuolista arkkia tulostin pystyy saamaan valmiiksi minuutissa.

IPP

  Internet-tulostusprotokolla (IPP) määrittää vakioprotokollan tulostamiselle sekä tulostustöiden, tulostusmateriaalin koon, tarkkuuden ja muiden kohteiden hallintaa varten. IPP-protokollaa voidaan käyttää paikallisesti tai Internetin välityksellä sadoille tulostimille. Se myös tukee käytönhallintaa, todennusta ja salausta, mikä tekee siitä aiempia ratkaisuja tehokkaamman ja turvallisemman tulostusratkaisun.

IPX/SPX

  IPX/SPX tulee sanoista Internet Packet Exchange/Sequenced Packet Exchange. Se on Novell NetWare -käyttöjärjestelmien käyttämä verkkoprotokolla. Sekä IPX että SPX tarjoavat TCP/IP:n kaltaisia yhteyspalveluita. IPX-protokolla on IP-protokollan kaltainen ja SPX-protokolla puolestaan TCP-protokollan kaltainen. IPX/SPX suunniteltiin pääasiassa lähiverkkoja varten, ja se on erittäin tehokas protokolla kyseiseen tarkoitukseen (sen suorituskyky on lähiverkossa yleensä parempi kuin TCP/IP:n).

ISO

  ISO (International Organization for Standardization) on kansainvälinen standardointiorganisaatio, joka koostuu kansallisten standardointiorganisaatioiden edustajista. ISO tuottaa maailmanlaajuisia teollisia ja kaupallisia standardeja.

ITU-T

  International Telecommunication Union on kansainvälinen organisaatio, joka on muodostettu kansainvälisten radio- ja puhelintietoliikenteiden standardointia ja säätelyä varten. Sen päätehtäviä ovat radioliikenteeseen liittyvien asioiden standardointi ja määritys sekä eri maiden välisten, kansainväliset puhelut sallivien sopimusten organisoiminen. ITU-T:n merkintä -T ilmaisee puhelintietoliikennettä.

ITU-T No. 1 chart -kaavio

  Standardoitu ITU-T:n julkaisema testikaavio asiakirjafaksilähetyksiä varten.

JBIG

  JBIG (Joint Bi-level Image Experts Group) on kuvanpakkausstandardi, jossa tarkkuus tai laatu ei heikkene. Se suunniteltiin binaarikuvien pakkaamiseen erityisesti faksikäyttöä varten, mutta sitä voidaan käyttää myös muille kuville.

JPEG

  JPEG (Joint Photographic Experts Group) on yleisimmin käytetty vakiomenetelmä valokuvamaisten kuvien hävikilliseen pakkaukseen. Se on World Wide Webissä käytetty valokuvien tallennus- ja siirtomuoto.

LDAP

  LDAP (Lightweight Directory Access Protocol) on verkkoprotokolla TCP/IP:tä käyttävien hakemistopalveluiden kyselyiden ja muokkausten tekemiseen.

LED

  LED-merkkivalo (valodiodi) on puolijohdekomponentti, joka ilmoittaa laitteen tilan.

MAC-osoite

  MAC-osoite (monipalvelujärjestelmäliittymän ohjaus) on verkkosovittimeen liittyvä yksilöllinen tunnus. MAC-osoite on yksilöllinen 48-bittinen tunnus, joka on yleensä kirjoitettu pareiksi ryhmiteltyinä kahtenatoista heksadesimaalimerkkinä (esimerkiksi 00-00-0c-34-11-4e). Verkkokortin valmistaja on yleensä koodannut tämän osoitteen pysyvästi verkkokorttiin, ja sitä käytetään apuna reitittimille, jotka yrittävät paikantaa laitteita suurissa verkoissa.

MFP

  (MFP) Multi Function Peripheral eli monitoimilaite on toimistolaite, joka sisältää yhdessä fyysisessä kokonaisuudessa esimerkiksi tulostin-, kopiokone-, faksi- ja skanneritoiminnot.

MH

  MH (Modified Huffman) on pakkausmenetelmä, jolla vähennetään niiden tietojen määrää, jotka on lähetettävä faksilaitteiden välillä ITU-T T.4:n suositteleman kuvan siirtämiseksi. MH on koodikirjapohjainen ajopituuden koodauskaavio, joka tiivistää tehokkaasti tyhjän tilan. Koska useimmat faksit koostuvat enimmäkseen tyhjästä tilasta, tämä pienentää useimpien faksien lähetysaikaa.

MMR

  MMR (Modified Modified READ) on ITU-T T.6:n suosittelema pakkausmenetelmä.

Modeemi

  Modeemi on laite, joka moduloi äänen digitaalisten tietojen koodaamista varten ja myös poistaa kyseisen moduloinnin siirrettyjen tietojen koodauksen poistamista varten.

MR

  MR (Modified Read) on ITU-T T.4:n suosittelema pakkausmenetelmä. MR koodaa ensimmäisen skannatun rivin käyttämällä MH-pakkausmenetelmää. Seuraavaa riviä verrataan ensimmäiseen ja erot määritetään, minkä jälkeen erot koodataan ja lähetetään.

NetWare

  Novell, Inc:n kehittämä verkkokäyttöjärjestelmä. Siinä käytettiin aluksi yhteistyömoniajoa eri palveluiden suorittamiseen tietokoneessa, ja verkkoprotokollat perustuivat tyypilliseen Xerox XNS -pinoon. Nykyään NetWare tukee TCP/IP:tä sekä IPX/SPX:ää.

OPC

  OPC (orgaaninen valojohde) on mekanismi, joka tekee tulosteesta näennäiskuvan lasertulostimen lasersäteen avulla. OPC-rumpu on yleensä vihreä tai harmaa ja sylinterinmuotoinen.

  Kuvayksikkö, joka sisältää rummun, kuluu hitaasti joutuessaan kosketuksiin väriainekasetin harjan, puhdistusmekanismin ja paperin kanssa tulostinta käytettäessä, joten se tulee vaihtaa säännöllisesti.

Alkuperäiset

  Alkuperäiset ovat esimerkki kohteesta, kuten asiakirjasta, valokuvasta tai tekstistä, joka kopioidaan, toisinnetaan tai käännetään tuottamaan muita kohteita mutta jota ei itseään ole kopioitu tai johdettu jostakin muusta.

OSI

  OSI (Open Systems Interconnection) on ISO (International Organization for Standardization) -järjestön kehittämä tietoliikennemalli. OSI tarjoaa standardoidun ja modulaarisen lähestymistavan verkkosuunnitteluun; OSI jakaa vaaditun joukon monimutkaisia funktioita hallittaviksi, itsenäisiksi ja toiminnallisiksi kerroksiksi. Kerrokset ovat ylhäältä alas katsottuna sovellus, esitys, istunto, siirto, verkko, tietoyhteys ja fyysinen.

PABX

  PABX (automaattinen tilaajavaihde) on yksityisessä yrityksessä käytössä oleva automaattinen puhelinvaihdejärjestelmä.

PCL

  PCL (tulostimen komentokieli) on HP:n tulostinprotokollaksi kehittämä Page Description Language (PDL) -kieli, josta on tullut alan standardi. Alun perin varhaisia mustesuihkutulostimia varten kehitetty PCL on julkaistu eri tasoisina lämpö-, matriisi- ja lasertulostimia varten.

PDF

  PDF (Portable Document Format) on Adobe Systemsin kehittämä tiedostomuoto kaksiulotteisille asiakirjoille. PDF on laitteistosta ja tarkkuudesta riippumaton tiedostomuoto.

PostScript

  PS (PostScript) on sivun kuvauskieli ja ohjelmointikieli, jota käytetään pääasiassa sähköisissä ja tietokoneavusteisissa julkaisujärjestelmissä. PS-kieltä käytettäessä ajetaan käännösohjelma, joka luo kuvan.

Tulostinohjain

  Tulostinohjain on ohjelma, jota käytetään komentojen lähettämiseen ja tietojen siirtämiseen tietokoneesta tulostimeen.

Tulostusmateriaali

  Tulostusmateriaalit ovat materiaaleja, kuten paperi, kirjekuoret, tarrat ja kalvot, joita tulostimessa, skannerissa, faksissa tai kopiokoneessa käytetään.

PPM

  Tarkoittaa sivua minuutissa (PPM). Sillä mitataan, miten nopeasti tulostin toimii. Se tarkoittaa sitä, kuinka monta sivua tulostin saa valmiiksi yhdessä minuutissa.

PRN-tiedosto

  PRN-tiedosto on laiteohjaimen liitäntä, jonka avulla ohjelmisto vaihtaa tietoja laiteohjaimen kanssa tekemällä useita tehtäviä helpottavia järjestelmäkutsuja.

Protokolla

  Käytäntö tai standardi, joka mahdollistaa yhteyden, tietoyhteyden ja tiedonsiirron kahden tietojenkäsittelyn päätepisteen välillä tai ohjaa sitä.

PS

  Katso PostScript.

PSTN

  PSTN (yleinen valintainen puhelinverkko) on maailman julkisten puhelinverkkojen verkko, joka reititetään yleensä vaihteen kautta.

RADIUS

  RADIUS (Remote Authentication Dial In User Service) on etäkäyttäjien todennukseen ja kirjaamiseen tarkoitettu protokolla. RADIUS mahdollistaa todennustietojen – kuten käyttäjätunnusten ja salasanojen – keskitetyn hallinnan AAA-menetelmällä (todennus, valtuutus ja kirjaus) verkkoyhteyksien hallinnointia varten.

Tarkkuus

  Tarkkuus tarkoittaa kuvan terävyyttä, joka mitataan pisteinä tuumaa kohden (DPI). Mitä suurempi dpi-arvo on, sitä parempi on myös tarkkuus.

SMB

  SMB (Server Message Block) on verkkoprotokolla, jota käytetään pääosin tiedostojen, tulostinten, sarjaporttien ja sekalaisen tiedonsiirron jakamiseen verkon solmujen välillä. Se tarjoaa myös todennetun prosessienvälisen tietoliikennemekanismin.

SMTP

  SMTP-yhteyskäytäntö (Simple Mail Transfer Protocol) on Internet-sähköpostinvälityksen standardi. SMTP on suhteellisen yksinkertainen tekstipohjainen protokolla, jossa määritetään vähintään yksi viestin vastaanottaja, minkä jälkeen viestin teksti siirretään. Se on asiakas-palvelinprotokolla, jossa asiakas lähettää sähköpostiviestin palvelimeen.

SSID

  SSID (Service Set Identifier) on langattoman lähiverkon (WLAN) nimi. Kaikki WLAN-verkon langattomat laitteet käyttävät samaa SSID-tunnusta viestiessään keskenään. SSID-tunnuksissa erotellaan isot ja pienet kirjaimet, ja niiden enimmäispituus on 32 merkkiä.

Aliverkon peite

  Aliverkon peitettä käytetään yhdessä verkko-osoitteen kanssa määrittämään, mikä osa osoitetta on verkko-osoite ja mikä osa on isäntäosoite.

TCP/IP

  TCP (Transmission Control Protocol) ja IP (Internet Protocol) muodostavat tietoliikenneprotokollajoukon, joka toteuttaa protokollapinon, jossa Internet ja useimmat kaupalliset verkot toimivat.

TCR

  TCR (Transmission Confirmation Report) tarkoittaa lähetyksen vahvistusraporttia ja sisältää kunkin lähetyksen tiedot, kuten työn tilan, lähetyksen tuloksen ja lähetettyjen sivujen määrän. Tämä raportti voidaan määrittää tulostumaan kunkin työn jälkeen tai vain epäonnistuneiden lähetysten jälkeen.

TIFF

  TIFF (Tagged Image File Format) on vaihtelevaa tarkkuutta käyttävä bittikarttakuvamuoto. TIFF kuvaa tavallisesti skannerista tulevat kuvatiedot. TIFF-kuvat pystyvät käyttämään tiedostoon sisältyvän kuvan ominaisuudet määrittäviä tunnisteita eli avainsanoja. Tätä joustavaa ja ympäristöstä riippumatonta muotoa voidaan käyttää kuville, jotka ovat peräisin eri kuvankäsittelysovelluksista.

Väriainekasetti

  Eräänlainen väriainetta sisältävä pullo laitteen, kuten tulostimen, sisällä. Väriaine on jauhetta, jota käytetään lasertulostimissa ja kopiokoneissa ja joka tuottaa tekstin sekä kuvat paperitulosteeseen. Kiinnitysyksikön tuottama kuumuus/paine kuumentavat väriaineen, jolloin se sulaa ja kiinnittyy paperin kuituihin.

TWAIN

  TWAIN on skannereita ja ohjelmistoja koskeva standardi. Käytettäessä TWAIN-yhteensopivaa skanneria TWAIN-yhteensopivan ohjelman kanssa skannaus voidaan käynnistää sovelluksesta. TWAIN on Microsoft Windows- ja Apple Macintosh -käyttöjärjestelmissä käytettävä kuvankaappauksen sovellusliittymä.

UNC-polku

  UNC (Uniform Naming Convention) eli yhdenmuotoinen nimeämiskäytäntö on vakiotapa käyttää jaettuja verkkoresursseja Windows NT:ssä ja muissa Microsoft-tuotteissa. UNC-polun muoto on seuraavanlainen: \\<palvelimen_nimi>\<jaetun_resurssin_nimi>\<lisähakemisto>

URL

  URL (Uniform Resource Locator) on Internetissä olevien tiedostojen ja resurssien yleinen osoite. Osoitteen ensimmäinen osa kertoo, mitä protokollaa tulee käyttää, ja toinen osa määrittää IP-osoitteen tai sen toimialuenimen, jolla resurssi sijaitsee.

USB

  USB (Universal Serial Bus) on liitäntästandardi, jonka on kehittänyt USB Implementers Forum, Inc. Sen avulla liitetään toisiinsa tietokoneita ja lisälaitteita. USB on suunniteltu liittämään tietokoneen yksittäinen USB-portti samanaikaisesti useaan lisälaitteeseen, joten se eroaa tässä suhteessa rinnakkaisportista.

Vesileima

  Vesileima on paperissa oleva tunnistettava kuva tai kuvio, joka näkyy vaaleampana valossa tarkasteltuna. Vesileimat keksittiin Italian Bolognassa vuonna 1282. Niiden avulla paperinvalmistajat ovat merkinneet tuotteensa, ja lisäksi niitä on käytetty postimerkeissä, seteleissä ja muissa virallisissa asiakirjoissa väärentämisen vaikeuttamiseksi.

WEP

  WEP (Wired Equivalent Privacy) on tietoturvaprotokolla, joka on määritelty IEEE 802.11 -standardissa ja joka tarjoaa samantasoinen suojauksen kuin langallisessa lähiverkossa. WEP suojaa tiedot salaamalla ne radiotaajuisina siten, että tiedot suojataan samalla, kun niitä lähetetään pisteestä toiseen.

WIA

  WIA (Windows Imaging Architecture) on kuvankäsittelyarkkitehtuuri, joka sisältyi alun perin Windows Me:hen ja Windows XP:hen. Skannaus voidaan käynnistää näissä käyttöjärjestelmissä, kun käytössä on WIA-yhteensopiva skanneri.

WPA

  WPA (Wi-Fi Protected Access) on järjestelmäluokka, joka suojaa langattomia (Wi-Fi) tietokoneverkkoja ja joka luotiin parantamaan suojauksen tasoa WEP-suojaukseen verrattuna.

WPA-PSK

  WPA-PSK (WPA Pre-Shared Key) on WPA:n erityistila, joka on tarkoitettu sekä pienyritys- tai kotikäyttäjille. Jaettu avain eli salasana määritetään langattomalle liitäntäpisteelle (WAP) ja mille tahansa langattomalle kannettavalle tai työpöytälaitteelle. WPA-PSK luo yksilöllisen avaimen jokaiselle langattoman työaseman ja siihen liittyvän langattoman liitäntäpisteen väliselle istunnolle. Tämä tehostaa suojausta.

WPS

  WPS (Wi-FI Protected Setup) on langattoman kotiverkon perustamisen standardi. Jos langaton liitäntäpiste tukee WPS-toimintoa, voit määrittää langattoman verkkoyhteyden helposti ilman tietokonetta.

XPS

  XPS (XML Paper Specification) on Page Description Language (PDL) -kielen määritelmä ja uusi asiakirjamuoto, jossa on hyödyllisiä ominaisuuksia Microsoftin kehittämille siirrettäville asiakirjamuodoille ja sähköisille asiakirjamuodoille. Se on XML-pohjainen määritelmä, joka perustuu uuteen tulostuspolkuun ja vektoripohjaiseen, laitteesta riippumattomaan asiakirjamuotoon.