## Κανονιστικές πληροφορίες

Το μηχάνημα αυτό έχει σχεδιαστεί με γνώμονα ένα υγιές εργασιακό περιβάλλον και πιστοποιηθεί με διάφορες κανονιστικές δηλώσεις.

### Δήλωση ασφάλειας λέιζερ

Ο εκτυπωτής έχει πιστοποιηθεί στις Η.Π.Α. ότι πληροί τις απαιτήσεις DHHS 21 CFR, κεφάλαιο 1 υποκεφάλαιο J για προϊόντα λέιζερ κατηγορίας I (1), ενώ αλλού έχει πιστοποιηθεί ως προϊόν λέιζερ κατηγορίας I που πληροί τις απαιτήσεις IEC 60825-1 : 2007.

Τα προϊόντα λέιζερ κλάσης I δεν θεωρούνται επικίνδυνα. Το σύστημα λέιζερ και ο εκτυπωτής έχουν σχεδιαστεί έτσι ώστε να μην είναι ποτέ δυνατή η έκθεση ανθρώπου σε ακτινοβολία λέιζερ πάνω από το επίπεδο της κλάσης 1 κατά τη διάρκεια της κανονικής λειτουργίας, της συντήρησης από το χρήστη ή της συνιστώμενης περίπτωσης επισκευής.

#### Προειδοποίηση

Ποτέ μην λειτουργείτε ή επισκευάζετε τον εκτυπωτή έχοντας αφαιρέσει το προστατευτικό κάλυμμα από το τμήμα λέιζερ/σαρωτή. Η αντανακλώμενη ακτίνα, αν και αόρατη, μπορεί να προκαλέσει βλάβη στα μάτια σας.

Όταν χρησιμοποιείτε αυτό το προϊόν, πρέπει να ακολουθείτε πάντα τις παρακάτω βασικές προφυλάξεις για να μειώσετε τον κίνδυνο πρόκλησης πυρκαγιάς, ηλεκτροπληξίας και τραυματισμού:

### Πληροφορίες για την ασφάλεια σχετικά με το όζον

| Ο ρυθμός εκπομπών όζοντος του προϊόντος είναι μικρότερος από 0.1 ppm. Επειδή το όζον είναι βαρύτερο από τον αέρα, το προϊόν πρέπει να φυλάσσεται σε χώρο με καλό αερισμό.

### Ασφάλεια από τον υδράργυρο

| Περιέχει υδράργυρο, απόρριψη σύμφωνα με την τοπική, την πολιτειακή ή την ομοσπονδιακή νομοθεσία (μόνο ΗΠΑ).

### εξοικονόμηση ενέργειας

Ο συγκεκριμένος εκτυπωτής διαθέτει προηγμένη τεχνολογία εξοικονόμησης ενέργειας που μειώνει την κατανάλωση ρεύματος όταν το μηχάνημα δεν χρησιμοποιείται ενεργά.

Όταν ο εκτυπωτής δεν λαμβάνει δεδομένα για παρατεταμένη χρονική περίοδο, η κατανάλωση ρεύματος μειώνεται αυτόματα.

Η ονομασία ENERGY STAR και το σήμα ENERGY STAR είναι κατατεθέντα σήματα στις ΗΠΑ.

Για περισσότερες πληροφορίες σχετικά με το πρόγραμμα ENERGY STAR, επισκεφθείτε τη διεύθυνση http://www.energystar.gov

Στα μοντέλα με πιστοποίηση ENERGY STAR, η ετικέτα ENERGY STAR θα βρίσκεται επάνω στο μηχάνημά σας. Ελέγξτε εάν το μηχάνημά σας έχει πιστοποίηση ENERGY STAR.

### Ανακύκλωση

| Να ανακυκλώνετε ή να απορρίπτετε τα υλικά συσκευασίας του παρόντος προϊόντος με τρόπο φιλικό προς το περιβάλλον.

### Μόνο για την Κίνα

### Σωστή απόρριψη αυτού του προϊόντος (Απόβλητα ηλεκτρικού & ηλεκτρονικού εξοπλισμού)

#### (Ισχύει για την Ευρωπαϊκή Ένωση και για άλλες ευρωπαϊκές χώρες με συστήματα ξεχωριστής συλλογής)

Αυτή η σήμανση πάνω στην μπαταρία, στα προαιρετικά εξαρτήματα ή στην τεκμηρίωση υποδεικνύει ότι το προϊόν και τα ηλεκτρονικά προαιρετικά εξαρτήματα (π.χ. φορτιστής, ακουστικά, καλώδιο USB) δεν θα πρέπει να απορρίπτονται μαζί με άλλα οικιακά απορρίμματα στο τέλος του κύκλου ζωής τους. Για να αποφευχθεί πιθανή πρόκλησης ζημιάς στο περιβάλλον ή στην ανθρώπινη υγεία από την ανεξέλεγκτη διάθεση των απορριμμάτων, διαχωρίστε αυτά τα είδη από άλλους τύπους απορριμμάτων και ανακυκλώστε τα υπεύθυνα, ώστε να υποστηρίξετε τη βιώσιμη επαναχρησιμοποίηση των υλικών.

Οι οικιακοί χρήστες θα πρέπει να έλθουν σε επικοινωνία είτε με το κατάστημα απ’ όπου αγόρασαν αυτό το προϊόν, είτε με τις κατά τόπους υπηρεσίες, προκειμένου να πληροφορηθούν τις λεπτομέρειες σχετικά με τον τόπο και τον τρόπο με τον οποίο μπορούν να δώσουν αυτά τα προϊόντα για ασφαλή προς το περιβάλλον ανακύκλωση.

Οι επαγγελματίες χρήστες θα πρέπει να έλθουν σε επαφή με τον προμηθευτή τους και να ελέγξουν τους όρους και τις προϋποθέσεις του συμβολαίου αγοράς. Αυτό το προϊόν και τα ηλεκτρονικά προαιρετικά του εξαρτήματά δεν θα πρέπει να απορρίπτονται μαζί με άλλα εμπορικά απορρίμματα.

#### (Μόνο για τις Ηνωμένες Πολιτείες της Αμερικής)

Απορρίψτε τις ηλεκτρονικές συσκευές μέσω εγκεκριμένου κέντρου ανακύκλωσης. Για να βρείτε το πλησιέστερο κέντρο ανακύκλωσης, επισκεφτείτε την ιστοσελίδα μας: www.samsung.com/recyclingdirect Ή καλέστε στο (877) 278 - 0799

### Μόνο Ταϊβάν

### Εκπομπές ραδιοσυχνοτήτων

#### Πληροφορίες της Ομοσπονδιακής Επιτροπής Επικοινωνιών (FCC) προς το χρήστη

Η συγκεκριμένη συσκευή συμμορφώνεται με το Μέρος 15 των κανόνων της FCC. Η λειτουργία υπόκειται στις εξής δύο προϋποθέσεις:

- Η παρούσα συσκευή δεν προκαλεί επιβλαβείς παρεμβολές.

- Η παρούσα συσκευή πρέπει να δέχεται οποιαδήποτε παρεμβολή λαμβάνει, συμπεριλαμβανομένων των παρεμβολών που ενδέχεται να προκαλέσουν ανεπιθύμητη λειτουργία.

Ο παρών εξοπλισμός ελέγχθηκε και βρέθηκε ότι συμμορφώνεται με τα όρια ψηφιακών συσκευών Κλάσης B, σύμφωνα με το Μέρος 15 των κανόνων της FCC. Τα όρια αυτά έχουν σχεδιαστεί για να παρέχουν εύλογη προστασία έναντι επιβλαβούς παρεμβολής σε οικιακή εγκατάσταση. Ο παρών εξοπλισμός δημιουργεί, χρησιμοποιεί και μπορεί να εκπέμψει ενέργεια ραδιοσυχνοτήτων και, αν η εγκατάσταση και η χρήση του δεν γίνουν σύμφωνα με τις οδηγίες, ενδέχεται να προκαλέσει επιβλαβείς παρεμβολές στις ραδιοεπικοινωνίες. Ωστόσο, δεν υπάρχει εγγύηση ότι δεν πρόκειται να εμφανιστούν παρεμβολές σε κάποια συγκεκριμένη εγκατάσταση. Αν, όντως, ο παρών εξοπλισμός προκαλέσει επιβλαβή παρεμβολή σε ραδιοφωνική ή τηλεοπτική λήψη, γεγονός που μπορεί να διαπιστωθεί με ενεργοποίηση και απενεργοποίηση του εξοπλισμού, καλό θα ήταν ο χρήστης να προσπαθήσει να διορθώσει την παρεμβολή λαμβάνοντας ένα ή περισσότερα από τα παρακάτω μέτρα:

- Να αλλάξει τον προσανατολισμό ή τη θέση της κεραίας λήψης.

- Να αυξήσει την απόσταση ανάμεσα στον εξοπλισμό και το δέκτη.

- Να συνδέσει τον εξοπλισμό σε πρίζα διαφορετικού κυκλώματος από αυτό στο οποίο είναι συνδεδεμένος ο δέκτης.

- Να συμβουλευτεί τον αντιπρόσωπο ή έναν έμπειρο τεχνικό τηλεοράσεων για βοήθεια.

Τυχόν αλλαγές ή τροποποιήσεις που δεν επιτρέπονται ρητά από τον υπεύθυνο για τη συμμόρφωση κατασκευαστή μπορούν να ακυρώσουν την άδεια του χρήστη να χρησιμοποιεί τον εξοπλισμό.

#### Κανονισμοί Καναδά για τη ραδιοηλεκτρική παρεμβολή

Η παρούσα ψηφιακή συσκευή δεν υπερβαίνει τα όρια της κλάσης B περί εκπομπών ραδιοφωνικού θορύβου από ψηφιακή συσκευή, όπως ορίζονται στο πρότυπο εξοπλισμού που προκαλεί παρεμβολές με τίτλο «Digital Apparatus» («Ψηφιακή συσκευή») ICES-003 του Υπουργείου Βιομηχανίας και Επιστημών του Καναδά.

Cet appareil numérique respecte les limites de bruits radioélectriques applicables aux appareils numériques de Classe B prescrites dans la norme sur le matériel brouilleur : « Appareils Numériques », ICES-003 édictée par l’Industrie et Sciences Canada.

### Ηνωμένες Πολιτείες Αμερικής

#### Ομοσπονδιακή Επιτροπή Επικοινωνιών (FCC)

##### Σκόπιμες εκπομπές σύμφωνα με το άρθρο 15 της FCC

Στο σύστημα του εκτυπωτή σας μπορεί να συμπεριλαμβάνονται (να έχουν ενσωματωθεί) συσκευές χαμηλής κατανάλωσης ρεύματος, συσκευές τύπου Radio LAN (συσκευές ασύρματης επικοινωνίας ραδιοσυχνοτήτων (RF)), οι οποίες λειτουργούν στη ζώνη των 2,4/5 GHz. Η παρούσα ενότητα ισχύει μόνο αν υπάρχουν τέτοιου είδους συσκευές. Ανατρέξτε στην ετικέτα του συστήματος για να επιβεβαιώσετε την παρουσία ασύρματων συσκευών.

Οι ασύρματες συσκευές που ενδεχομένως να υπάρχουν στο σύστημά σας έχουν καθοριστεί για χρήση στις Ηνωμένες Πολιτείες της Αμερικής αν στην ετικέτα του συστήματος υπάρχει αναγνωριστικός αριθμός FCC.

Η FCC έχει ορίσει μια γενική οδηγία όπου καθορίζεται απόσταση 20 εκατοστών μεταξύ της συσκευής και του σώματος, για χρήση ασύρματης συσκευής κοντά στο σώμα. Η συσκευή αυτή θα πρέπει να χρησιμοποιείται σε απόσταση μεγαλύτερη των 20 εκατοστών από το σώμα όταν οι ασύρματες συσκευές είναι ενεργοποιημένες. Η έξοδος τροφοδοσίας της ασύρματης συσκευής (ή συσκευών), η οποία μπορεί να είναι ενσωματωμένη στον εκτυπωτή σας, είναι κάτω από τα όρια έκθεσης ραδιοσυχνοτήτων όπως ορίζονται από την FCC.

Η παρούσα συσκευή δεν πρέπει να τοποθετείται κοντά ή να λειτουργεί σε συνδυασμό με οποιαδήποτε άλλη κεραία ή συσκευή εκπομπής.

Η λειτουργία αυτής της συσκευής υπόκειται στις εξής δύο προϋποθέσεις: (1) Αυτή η συσκευή δεν επιτρέπεται να προκαλέσει επιβλαβείς παρεμβολές και (2) αυτή η συσκευή πρέπει να δέχεται οποιαδήποτε παρεμβολή, συμπεριλαμβανομένων των παρεμβολών που ενδέχεται να επιφέρουν ανεπιθύμητα αποτελέσματα.

Οι ασύρματες συσκευές δεν είναι δυνατό να επισκευαστούν από το χρήστη. Μην τις τροποποιείτε με οποιονδήποτε τρόπο. Τυχόν τροποποιήσεις των ασύρματων συσκευών μπορεί να ακυρώσουν την εξουσιοδότηση του χρήστη να χρησιμοποιήσει τη συσκευή. Επικοινωνήστε με τον κατασκευαστή για επισκευή.

#### Δήλωση FCC για χρήση ασύρματου LAN

Κατά την τοποθέτηση και λειτουργία αυτού του συνδυασμού συσκευής εκπομπής και κεραίας, ενδέχεται να σημειωθεί υπέρβαση του ορίου έκθεσης 1 mW/cm² σε ραδιοσυχνότητες, σε κοντινές αποστάσεις από την κεραία. Συνεπώς, ανά πάσα στιγμή ο χρήστης πρέπει να διατηρεί απόσταση τουλάχιστον 20 εκατοστών από την κεραία. Αυτή η συσκευή δεν μπορεί να τοποθετηθεί μαζί με άλλη συσκευή εκπομπής και κεραία εκπομπής.

### Μόνο για τη Ρωσία

### Μόνο Γερμανία

### Μόνο Τουρκία

### Μόνο για Καναδά

Αυτό το προϊόν πληροί τις ισχύουσες τεχνικές προδιαγραφές Industry Canada. / Le present materiel est conforme aux specifications techniques applicables d’Industrie Canada.

Ο αριθμός REN (Ringer Equivalence Number) αποτελεί ένδειξη του μέγιστου αριθμού συσκευών που επιτρέπεται να συνδεθούν σε μια διασύνδεση τηλεφώνου. Η απόληξη σε μια διασύνδεση μπορεί να αποτελείται από ένα συνδυασμό συσκευών που υπόκεινται μόνο στην απαίτηση ότι το άθροισμα των REN όλων των συσκευών δεν υπερβαίνει το πέντε. / L’indice d’equivalence de la sonnerie (IES) sert a indiquer le nombre maximal de terminaux qui peuvent etre raccordes a une interface telephonique. La terminaison d’une interface peut consister en une combinaison quelconque de dispositifs, a la seule condition que la somme d’indices d’equivalence de la sonnerie de tous les dispositifs n’excede pas cinq.

### Αναγνωριστική σήμανση φαξ

Ο νόμος περί προστασίας χρηστών τηλεφωνίας (Telephone Consumer Protection Act) του 1991 καθιστά παράνομη για οποιονδήποτε τη χρήση ηλεκτρονικού υπολογιστή ή άλλης ηλεκτρονικής συσκευής για αποστολή οποιουδήποτε μηνύματος μέσω συσκευής φαξ, εκτός αν αυτό το μήνυμα περιέχει ξεκάθαρα στο περιθώριο του πάνω ή κάτω μέρους κάθε μεταδιδόμενης σελίδας ή στην πρώτη σελίδα της μετάδοσης τις ακόλουθες πληροφορίες:

1. Την ημερομηνία και την ώρα μετάδοσης

2. Το αναγνωριστικό της επιχείρησης, της επιχειρηματικής οντότητας ή του ατόμου που στέλνει το μήνυμα και

3. Τον αριθμό τηλεφώνου της συσκευής, της επιχείρησης, της επιχειρηματικής οντότητας ή του ατόμου.

Η εταιρεία τηλεφωνίας μπορεί να πραγματοποιήσει αλλαγές στο σύστημα επικοινωνίας, τις λειτουργίες του εξοπλισμού ή τις διαδικασίες, όπου απαιτείται λογικά τέτοια δράση για τη λειτουργία της επιχείρησής της, και δεν είναι αντιβαίνει στους κανόνες και τους κανονισμούς της FCC, Άρθρο 68. Αν θεωρείται αναμενόμενο ότι τέτοιου είδους αλλαγές θα καταστήσουν οποιονδήποτε τερματικό εξοπλισμό του πελάτη μη συμβατό με το σύστημα επικοινωνίας της εταιρείας τηλεφωνίας ή απαιτούν τροποποίηση ή αλλαγή του τερματικού εξοπλισμού ή επηρεάζουν ουσιαστικά με κάποιον άλλον τρόπο τη χρήση ή την απόδοσή του, ο πελάτης θα λαμβάνει επαρκή γραπτή ενημέρωση για να έχει τη δυνατότητα να διατηρήσει χωρίς διακοπές τη λειτουργία της υπηρεσίας

### Αριθμός REN

Ο αριθμός REN (Ringer Equivalence Number) και ο αριθμός μητρώου FCC για το παρόν μηχάνημα βρίσκονται στην ετικέτα στο κάτω ή πίσω μέρος του μηχανήματος. Σε ορισμένες περιπτώσεις ίσως χρειαστεί να δώσετε αυτούς τους αριθμούς στην εταιρεία τηλεφωνίας.

Ο αριθμός REN αποτελεί μέτρηση του ηλεκτρικού φορτίου που τοποθετείται στην τηλεφωνική γραμμή και είναι χρήσιμος για τον προσδιορισμό τυχόν “υπερφόρτωσης” της γραμμής. Η εγκατάσταση διαφόρων ειδών εξοπλισμού στην ίδια τηλεφωνική γραμμή μπορεί να προκαλέσει προβλήματα στην πραγματοποίηση και λήψη τηλεφωνικών κλήσεων, ιδιαίτερα στον κωδωνισμό όταν καλείται η γραμμή σας. Το άθροισμα όλων των αριθμών REN του εξοπλισμού που έχετε συνδέσει στην τηλεφωνική σας γραμμή θα πρέπει να είναι μικρότερο από πέντε για να διασφαλίσετε τη σωστή παροχή υπηρεσιών από την εταιρεία τηλεφωνίας. Σε ορισμένες περιπτώσεις το άθροισμα πέντε ίσως να μην μπορεί να χρησιμοποιηθεί στη γραμμή σας. Αν οποιοδήποτε μέρος του τηλεφωνικού σας εξοπλισμού δεν λειτουργεί σωστά, θα πρέπει να το απομακρύνετε από την τηλεφωνική σας γραμμή αμέσως, καθώς μπορεί να προκαλέσει βλάβη στο τηλεφωνικό δίκτυο.

Ο εξοπλισμός συμμορφώνεται με το Τμήμα 68 των κανόνων FCC και τις απαιτήσεις που έχουν υιοθετηθεί από το Διοικητικό Συμβούλιο για Τερματικά Προσαρτήματα (ACTA). Στο πίσω μέρος του εξοπλισμού βρίσκεται μια ετικέτα όπου αναγράφεται, μεταξύ άλλων πληροφοριών, το αναγνωριστικό του προϊόντος με τη μορφή US:AAAEQ##TXXXX. Αν ζητηθεί, αυτός ο αριθμός πρέπει να δοθεί στην τηλεφωνική εταιρεία.

Οι κανονισμοί FCC δηλώνουν ότι τυχόν αλλαγές ή τροποποιήσεις που δεν επιτρέπονται ρητά από τον υπεύθυνο για τη συμβατότητα κατασκευαστή, μπορούν να αναιρέσουν την εξουσιοδότηση του χρήστη να λειτουργήσει τον εξοπλισμό. Σε περίπτωση που ο τερματικός εξοπλισμός προκαλέσει βλάβη στο τηλεφωνικό δίκτυο, η εταιρεία τηλεφωνίας θα πρέπει να ενημερώσει τον πελάτη για ενδεχόμενη διακοπή της υπηρεσίας. Πάντως, όπου δεν μπορεί πρακτικά να γίνει εκ των προτέρων ενημέρωση, η εταιρεία μπορεί να διακόψει την υπηρεσία προσωρινά, με την προϋπόθεση ότι:

1. Θα ενημερωθεί αμέσως ο πελάτης.

2. Θα δοθεί στον πελάτη η ευκαιρία να διορθώσει το πρόβλημα του εξοπλισμού.

3. Θα ενημερωθεί ο πελάτης για το δικαίωμα να κάνει καταγγελία στην Ομοσπονδιακή Επιτροπή Επικοινωνιών (Federal Communication Commission) σύμφωνα με τις διαδικασίες που ορίζονται στους κανόνες και τους κανονισμούς της FCC, Υποενότητα E του Άρθρου 68.

#### Θα πρέπει επίσης να γνωρίζετε ότι:

- Το μηχάνημα δεν είναι σχεδιασμένο για σύνδεση σε ψηφιακό σύστημα PBX.

- Αν σκοπεύετε να χρησιμοποιήσετε μόντεμ ηλεκτρονικού υπολογιστή ή φαξ μόντεμ στην ίδια τηλεφωνική γραμμή με το μηχάνημα, ίσως αντιμετωπίσετε προβλήματα μετάδοσης και λήψης σε όλο τον εξοπλισμό. Συνιστάται να μην συνδέετε άλλο εξοπλισμό, εκτός από ένα απλό τηλέφωνο, στην ίδια τηλεφωνική γραμμή με το μηχάνημα.

- Αν στην περιοχή σας παρουσιάζονται συχνά φαινόμενα καταιγίδων ή υπέρτασης ηλεκτρικού ρεύματος, συνιστούμε να εγκαταστήσετε προστατευτικά υπέρτασης στις γραμμές ρεύματος και τηλεφώνου. Μπορείτε να προμηθευτείτε προστατευτικά υπέρτασης από τον αντιπρόσωπο ή από εξειδικευμένα καταστήματα τηλεφωνίας και ηλεκτρονικών ειδών.

- Όταν προγραμματίζετε αριθμούς έκτακτης ανάγκης ή/και πραγματοποιείτε δοκιμαστικές κλήσεις σε αυτούς τους αριθμούς, χρησιμοποιήστε έναν αριθμό που δεν είναι έκτακτης ανάγκης για να ενημερώσετε τον διεκπεραιωτή της υπηρεσίας για τις προθέσεις σας. Ο υπεύθυνος θα σας δώσει περαιτέρω οδηγίες για τον τρόπο με τον οποίο θα πραγματοποιήσετε τη δοκιμή.

- Δεν επιτρέπεται η χρήση του μηχανήματος σε γραμμές νομισματοδέκτη ή μεριζόμενες γραμμές.

- Το μηχάνημα παρέχει μαγνητική διασύνδεση σε ακουστικά βαρηκοΐας.

Μπορείτε να συνδέσετε με ασφάλεια το μηχάνημα στο τηλεφωνικό δίκτυο μέσω μιας βασικής υποδοχής, USOC RJ-11C.

### Αντικατάσταση του τοποθετημένου φις (μόνο για το Η.Β.)

#### ΣΗΜΑΝΤΙΚΟ

Το καλώδιο παροχής ρεύματος για το παρόν μηχάνημα είναι συνδεδεμένο με ένα βασικό φις (BS 1363) 13 Α και έχει ασφάλεια 13 Α. Όταν αλλάζετε ή ελέγχετε την ασφάλεια, θα πρέπει να προσαρμόσετε ξανά τη σωστή ασφάλεια 13 Α. Στη συνέχεια, πρέπει να επανατοποθετήσετε το κάλυμμα της ασφάλειας. Αν έχετε χάσει το κάλυμμα της ασφάλειας, μην χρησιμοποιήσετε το φις μέχρι να τοποθετήσετε άλλο κάλυμμα της ασφάλειας.

Επικοινωνήστε με το κατάστημα αγοράς του μηχανήματος.

Το φις 13 Α είναι ο πιο διαδεδομένος τύπος φις στο Η.Β. και θα πρέπει να είναι κατάλληλο. Ωστόσο, ορισμένα κτήρια (κυρίως παλαιότερης κατασκευής) δεν διαθέτουν τις συνηθισμένες πρίζες 13 Α. Πρέπει να αγοράσετε τον κατάλληλο προσαρμογέα φις. Μην αφαιρείτε το ενσωματωμένο φις.

Αν κόψατε το ενσωματωμένο φις, πετάξτε το αμέσως. Δεν μπορείτε να επαναχρησιμοποιήσετε το φις, και μπορεί να πάθετε ηλεκτροπληξία αν το βάλετε σε πρίζα.

#### Σημαντική προειδοποίηση:

Πρέπει να γειώσετε το μηχάνημα.

Τα σύρματα στο καλώδιο παροχής ρεύματος έχουν τον παρακάτω κωδικό χρώματος:

- Πράσινο και Κίτρινο : Γείωση

- Μπλε: Ουδέτερο

- Καφέ : Φάση

Αν τα σύρματα στο καλώδιο παροχής ρεύματος δεν ταιριάζουν με τα χρώματα που είναι σημειωμένα στο φις, κάντε τα εξής:

Πρέπει να συνδέσετε το πράσινο και κίτρινο σύρμα στην ακίδα που φέρει το γράμμα “E” ή το “σύμβολο γείωσης” ή έχει χρώμα πράσινο και κίτρινο ή πράσινο.

Πρέπει να συνδέσετε το μπλε σύρμα στην ακίδα που φέρει το γράμμα “N” ή έχει χρώμα μαύρο.

Πρέπει να συνδέσετε το μπλε σύρμα στην ακίδα που φέρει το γράμμα “N” ή έχει χρώμα μαύρο.

Πρέπει να έχετε ασφάλεια 13 Α στο φις, στον προσαρμογέα ή στον πίνακα διανομής.

### Δήλωση συμμόρφωσης (Ευρωπαϊκές χώρες)

#### Εγκρίσεις και πιστοποιήσεις

Με την παρούσα, η Samsung Electronics, δηλώνει πως το παρόν προϊόν [SCX-340x Series] συμμορφώνεται με τις βασικές απαιτήσεις και τις άλλες σχετικές διατάξεις της Οδηγίας χαμηλής τάσης (2006/95/EC), της Οδηγίες Ηλεκτρομαγνητικής Συμβατότητας (2004/108/EC).

Δια του παρόντος, η Samsung Electronics δηλώνει ότι αυτό το προϊόν [SCX-340xW Series/SCX-340xF Series/SCX-340xFH Series/SCX-340xFW Series/SCX-340xHW Series] συμμορφώνεται με τις βασικές απαιτήσεις και άλλες σχετικές διατάξεις της Οδηγίας R&TTE (1999/5/ΕΚ).

Μπορείτε να ανατρέξτε στη δήλωση συμμόρφωσης στη διεύθυνση www.samsung.com. Απλώς, μεταβείτε στην ενότητα Υποστήριξη > Download center και εισαγάγετε το όνομα του εκτυπωτή σας (MFP) για να περιηγηθείτε στο EuDoC.

1 Ιανουαρίου, 1995: Οδηγία 2006/95/EC του Συμβουλίου, προσέγγιση των νομοθεσιών των κρατών μελών σχετικά με τον εξοπλισμό χαμηλής τάσης.

1 Ιανουαρίου, 1996: Οδηγία 2004/108/EC του Συμβουλίου περί προσέγγισης των νομοθεσιών των κρατών-μελών σχετικά με την ηλεκτρομαγνητική συμβατότητα.

9 Μαρτίου 1999: Οδηγία αρ. 1999/5/EC του Συμβουλίου σχετικά με τον ραδιοηλεκτρικό εξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της συμμόρφωσής τους. Μπορείτε να προμηθευτείτε την πλήρη δήλωση, στην οποία προσδιορίζονται οι σχετικές Οδηγίες και τα αναφερόμενα πρότυπα, από τον αντιπρόσωπο της Samsung Electronics Co., Ltd.

#### Πιστοποίηση EC

Πιστοποίηση κατά 1999/5/EC σχετικά με τον ραδιοηλεκτρικό εξοπλισμό και τον τηλεπικοινωνιακό τερματικό εξοπλισμό (φαξ)

Το παρόν προϊόν της Samsung έχει πιστοποιηθεί από την ίδια τη Samsung για πανευρωπαϊκή σύνδεση μοναδικού τερματικού στο αναλογικό δημόσιο τηλεφωνικό δίκτυο μεταγωγής (PSTN) σύμφωνα με την Οδηγία 1999/5/EC. Το προϊόν έχει σχεδιαστεί ώστε να λειτουργεί με τα εθνικά PSTN και τα συμβατά PBX των ευρωπαϊκών χωρών:

Στην περίπτωση προβλημάτων, θα πρέπει να επικοινωνήσετε με το εργαστήριο Euro QA Lab της Samsung Electronics Co., Ltd. με την πρώτη ευκαιρία.

Το προϊόν έχει δοκιμαστεί με τα TBR21. Για να βοηθήσει στη χρήση και εφαρμογή τερματικού εξοπλισμού που συμμορφώνεται με αυτό το πρότυπο, το Ευρωπαϊκό Ινστιτούτο Τηλεπικοινωνιακών Προτύπων (European Telecommunication Standards Institute - ETSI) έχει εκδόσει ένα συμβουλευτικό έγγραφο (EG 201 121) το οποίο περιέχει σημειώσεις και επιπλέον απαιτήσεις για τη διασφάλιση της συμβατότητας δικτύων των τερματικών TBR21. Το προϊόν έχει σχεδιαστεί σύμφωνα, και συμμορφώνεται πλήρως με, όλες τις σχετικές συμβουλευτικές σημειώσεις που περιέχονται στο εν λόγω έγγραφο.

#### Πληροφορίες έγκρισης εκπομπής ραδιοσυχνοτήτων στην ΕΕ (για προϊόντα συνδεδεμένα με συσκευές εκπομπής ραδιοσυχνοτήτων εγκεκριμένες από την ΕΕ)

Στο σύστημα εκτύπωσης που προορίζεται για οικιακή εγκατάσταση μπορεί να συμπεριλαμβάνονται (ενσωματωμένες) συσκευές χαμηλής κατανάλωσης ρεύματος, τύπου Radio LAN (συσκευές ασύρματης επικοινωνίας ραδιοσυχνοτήτων (RF)), οι οποίες λειτουργούν στη ζώνη των 2,4/5 GHz. Η παρούσα ενότητα ισχύει μόνο αν υπάρχουν τέτοιου είδους συσκευές. Ανατρέξτε στην ετικέτα του συστήματος για να επιβεβαιώσετε την παρουσία ασύρματων συσκευών.

| Οι ασύρματες συσκευές που ενδεχομένως να υπάρχουν στο σύστημά σας έχουν καθοριστεί για χρήση στην Ευρωπαϊκή Ένωση ή σε σχετικές περιοχές αν στην ετικέτα του συστήματος υπάρχει μια ένδειξη CE με έναν αριθμό κοινοποιημένου οργανισμού και το σύμβολο προειδοποίησης.

Η έξοδος τροφοδοσίας της ασύρματης συσκευής ή συσκευών, η οποία μπορεί να είναι ενσωματωμένη στον εκτυπωτή σας, είναι αρκετά κάτω από τα όρια έκθεσης ραδιοσυχνοτήτων που ορίζονται από την Ευρωπαϊκή Επιτροπή στην οδηγία R&TTE.

##### Ευρωπαϊκά κράτη που υπόκεινται στις προδιαγραφές χρήσης ασύρματων επικοινωνιών:

Χώρες της ΕΕ

##### Ευρωπαϊκά κράτη όπου ισχύουν περιορισμοί στη χρήση:

EU

Στη Γαλλία, το εύρος συχνοτήτων περιορίζεται σε 2454-2483,5 MHz για συσκευές με ισχύ μετάδοσης πάνω από 10 mW, όπως ασύρματες συσκευές

Χώρες EEA/EFTA

Χωρίς περιορισμούς επί του παρόντος.

### Μόνο για το Ισραήλ

### Δηλώσεις συμβατότητας

#### Οδηγίες ασύρματων συσκευών

Στο σύστημα του εκτυπωτή σας μπορεί να συμπεριλαμβάνονται (να έχουν ενσωματωθεί) συσκευές χαμηλής κατανάλωσης ρεύματος, συσκευές τύπου Radio LAN (συσκευές ασύρματης επικοινωνίας ραδιοσυχνοτήτων (RF)), οι οποίες λειτουργούν στη ζώνη των 2,4/5 GHz. Η παρακάτω ενότητα παρέχει μια γενική επισκόπηση για τα σημεία που πρέπει να λαμβάνονται υπόψη κατά τη λειτουργία μιας ασύρματης συσκευής.

Πρόσθετοι περιορισμοί, προφυλάξεις και θέματα για συγκεκριμένες χώρες περιέχονται στις ενότητες που αφορούν τη συγκεκριμένη χώρα (ή ενότητες ομάδων χωρών). Οι ασύρματες συσκευές που ενδεχομένως να υπάρχουν στο σύστημά σας προορίζονται για χρήση στις χώρες που προσδιορίζονται από τις ενδείξεις έγκρισης ραδιοσυχνοτήτων στην ετικέτα του συστήματος. Αν η χώρα στην οποία θα χρησιμοποιήσετε την ασύρματη συσκευή δεν περιλαμβάνεται στη λίστα, επικοινωνήστε με τις τοπικές αρχές έγκρισης εκπομπών ραδιοσυχνοτήτων για τις προδιαγραφές. Οι ασύρματες συσκευές υπόκεινται σε αυστηρές ρυθμίσεις και ενδέχεται να μην επιτρέπεται η χρήση τους.

Η έξοδος τροφοδοσίας της ασύρματης συσκευής ή συσκευών, η οποία μπορεί να είναι ενσωματωμένη στον εκτυπωτή σας, είναι αρκετά κάτω από τα όρια έκθεσης ραδιοσυχνοτήτων όπως ορίζονται αυτή τη στιγμή. Επειδή οι ασύρματες συσκευές (που ενδέχεται να είναι ενσωματωμένες στον εκτυπωτή σας) εκπέμπουν λιγότερη ενέργεια από την επιτρεπόμενη, όπως ορίζεται στα πρότυπα και τις συστάσεις περί ασφάλειας ραδιοσυχνοτήτων, ο κατασκευαστής θεωρεί ότι η χρήση αυτών των συσκευών είναι ασφαλής. Ανεξάρτητα από τα επίπεδα ισχύος, θα πρέπει να υπάρξει μέριμνα για ελαχιστοποίηση της πιθανότητας ανθρώπινης επαφής κατά τη διάρκεια κανονικής λειτουργίας.

Μια γενική οδηγία είναι να τηρείται μια απόσταση 20 εκατοστών (8 ίντσες) ανάμεσα στην ασύρματη συσκευή και το σώμα, για χρήση της ασύρματης συσκευής κοντά στο σώμα (αυτό δεν περιλαμβάνει ακραίες ενέργειες). Αυτή η συσκευή θα πρέπει να χρησιμοποιείται σε απόσταση μεγαλύτερη των 20 εκατοστών από το σώμα, όταν υπάρχουν ενεργοποιημένες ασύρματες συσκευές και εκπέμπουν.

Η παρούσα συσκευή δεν πρέπει να τοποθετείται κοντά ή να λειτουργεί σε συνδυασμό με οποιαδήποτε άλλη κεραία ή συσκευή εκπομπής.

Συγκεκριμένες περιστάσεις επιβάλλουν περιορισμούς στις ασύρματες συσκευές. Μερικά παραδείγματα συνηθισμένων περιορισμών αναφέρονται παρακάτω:

| Η ασύρματη επικοινωνία με χρήση ραδιοσυχνοτήτων μπορεί να επηρεάσει τον εξοπλισμό αεροπλάνων. Οι ισχύοντες κανονισμοί της αεροπορίας απαιτούν οι ασύρματες συσκευές να απενεργοποιούνται κατά τη διάρκεια της πτήσης. IEEE 802.11 (επίσης γνωστό και ως ασύρματο Ethernet) και συσκευές επικοινωνίας Bluetooth είναι παραδείγματα συσκευών που παρέχουν ασύρματη επικοινωνία.
| Σε περιβάλλοντα όπου οι παρεμβολές σε άλλες συσκευές ή υπηρεσίες είναι επικίνδυνες ή θεωρούνται επιβλαβείς, η επιλογή χρήσης ασύρματων συσκευών πρέπει να περιορίζεται ή να απαγορεύεται. Τα αεροδρόμια, τα νοσοκομεία και οι περιοχές που είναι βεβαρημένες με οξυγόνο ή εύφλεκτα αέρια είναι ενδεικτικά παραδείγματα των περιπτώσεων όπου η χρήση ασύρματων συσκευών πρέπει να περιορίζεται ή να απαγορεύεται. Όταν βρίσκεστε σε περιβάλλον όπου δεν είστε βέβαιοι για τους περιορισμούς χρήσης ασύρματων συσκευών, πριν την χρησιμοποιήσετε ή την ενεργοποιήσετε, ζητήστε από την αρμόδια αρχή σχετική άδεια.
| Σε κάθε χώρα ισχύουν διαφορετικοί περιορισμοί ως προς τη χρήση ασύρματων συσκευών. Εφόσον το σύστημά σας είναι εξοπλισμένο με ασύρματη συσκευή, όταν μεταβείτε σε άλλη χώρα με το σύστημά σας, απευθυνθείτε στις τοπικές αρχές έγκρισης εκπομπών ραδιοσυχνοτήτων πριν από οποιαδήποτε μετακίνηση ή ταξίδι, ώστε να ενημερωθείτε για τυχόν περιορισμούς σχετικά με τη χρήση ασύρματων συσκευών στη χώρα προορισμού.
| Αν το σύστημά σας ήταν εξοπλισμένο με εσωτερική, ενσωματωμένη ασύρματη συσκευή, χρησιμοποιείτε την ασύρματη συσκευή μόνο εφόσον όλα τα καλύμματα βρίσκονται στη θέση τους και το σύστημα είναι πλήρως συναρμολογημένο.
| Οι ασύρματες συσκευές δεν είναι δυνατό να επισκευαστούν από το χρήστη. Μην τις τροποποιείτε με οποιονδήποτε τρόπο. Τυχόν τροποποιήσεις των ασύρματων συσκευών μπορεί να ακυρώσουν την εξουσιοδότηση του χρήστη να χρησιμοποιήσει τη συσκευή. Επικοινωνήστε με τον κατασκευαστή για επισκευή.
| Χρησιμοποιείτε μόνο προγράμματα οδήγησης εγκεκριμένα για τη χώρα στην οποία θα χρησιμοποιηθεί η συσκευή. Ανατρέξτε στο κιτ επαναφοράς συστήματος ή επικοινωνήστε με την υπηρεσία τεχνικής υποστήριξης του κατασκευαστή για πρόσθετες πληροφορίες.

### Μόνο για την Κίνα