## Alapvető faxolási műveletek

- Ezt a funkciót a SCX-340x/SCX-340xW Series típusok nem támogatják (lásd: A kezelőpult áttekintése.

- A különleges faxolási funkciók leírását a Speciális útmutató találhatja (lásd: Fax szolgáltatás).

- A készüléket internetes telefonon keresztül nem tudja faxként használni. A részletes tudnivalókért keresse fel internetszolgáltatóját.

- Javasoljuk a hagyományos analóg telefonszolgáltatások használatát (PSTN: kapcsolt vonali telefonhálózat) a fax szolgáltatáshoz. Egyéb, Internetes szolgáltatások (DSL, ISDN, VolP) használata esetén a kapcsolat minőségét a Micro-filter (mikro szűrő) használata javíthatja. A Micro-filter kiszűri a felesleges zajokat, és ezáltal javítja a kapcsolat, illetve az internethasználat minőségét. Mivel a géphez nem tartozik DSL Micro-filter, ha ezt szeretné használni, forduljon az internetszolgáltatóhoz.

  1. Vonali csatlakozó

  2. Micro filter (szűrő)

  3. DSL modem/telefonvonal

     (lásd: Hátulnézet)

### Előkészületek faxoláshoz

Fax küldése vagy fogadása előtt csatlakoztatnia kell a készülékhez kapott vezetéket a fali telefoncsatlakozóba (lásd: Hátulnézet). A csatlakoztatást a Gyors telepítési útmutató ismerteti. A telefonkapcsolat létrehozása az adott országtól függ.

### Fax küldése

A dokumentumot a dokumentumadagolóba és a lapolvasó üvegére is helyezheti. Ha a dokumentumadagolóba és a lapolvasó üvegére is helyez eredeti dokumentumokat, akkor a készülék először a dokumentumadagolóból fogja beolvasni az eredetiket, amely lapolvasásnál prioritással rendelkezik.

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

2. Nyomja meg a kezelőpulton a (Fax) gombot.

3. Állítsa be igényei szerint a felbontást és a fényerőt (lásd: A dokumentum beállítások módosítása).

4. Adja meg a címzett faxszámát (lásd: A billentyűzeten található betűk és számok).

5. Nyomja meg a kezelőpulton az (Start) gombot . A készülék megkezdi a lapolvasást, és elküldi a faxot a rendeltetési hely(ek)re.

- Ha közvetlenül a számítógépről kíván faxot küldeni, használja a Samsung Network PC Fax alkalmazást (lásd: Fax küldése számítógépről).

- Ha meg akar szakítani egy faxfeladatot, nyomja meg a (Stop/Clear) gombot, mielőtt a készülék elkezdené a faxküldést.

- Ha a lapolvasó üvegét használta, a készülék egy üzenetben szólítja fel egy másik lap behelyezésére.

#### Fax kézi küldése

Az (On Hook Dial) funkcióval való faxküldéshez hajtsa végre az alábbi lépéseket.

Ha a készüléke rendelkezik telefonkagylóval, akkor ennek segítségével is küldhet faxot (lásd: Váltogatási funkció).

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

2. Nyomja meg a kezelőpulton a (Fax) gombot.

3. Állítsa be igényei szerint a felbontást és a fényerőt (lásd: A dokumentum beállítások módosítása).

4. Nyomja meg a kezelőpulton az (On Hook Dial) gombot, vagy emelje fel a telefonkagylót.

5. Adja meg a címzett faxszámát a vezérlőpult számbillentyűzetével.

6. Nyomja meg a kezelőpulton az (Start) gombot, ha meghallja a fogadó készülék sípoló hangját.

#### Faxüzenet küldése több célállomásra

A többszörös faxküldés funkcióval faxüzenet több célállomásra is elküldhető. A gép az eredetit automatikusan beolvassa a memóriába, majd innen küldi a célállomásra. A küldés befejeztével az eredeti automatikusan törlődik a memóriából.

Ezzel a funkcióval nem tud faxot küldeni, ha a Szuperfinom beállítás van kiválasztva, vagy pedig színes faxot szeretne küldeni.

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

2. Nyomja meg a kezelőpulton a (Fax) gombot.

3. Állítsa be igényei szerint a felbontást és a fényerőt (lásd: A dokumentum beállítások módosítása).

4. A kezelőpulton válassza a (Menu) > Fax szolg. > Multi kuldes lehetőséget.

5. Adja meg az első célállomás hívószámát, majd nyomja meg az OK gombot.

   A gyorshívó számok megnyomása helyett az (Address book) gombbal kiválaszthatja a Csoportos tárcsázás lehetőséget.

6. Adja meg a második faxszámot, majd nyomja meg az OK gombot.

   A kijelző megkérdezi, hogy kíván-e más faxszámot is megadni a dokumentum elküldéséhez.

7. További faxszámok megadásához nyomja meg az OK gombot, amikor megjelenik az Igen üzenet, majd ismételje meg az 5. és 6. lépést.

   - Maximum 10 célállomás adható meg.

   - Ha megadott egy csoporthívószámot, többet már nem adhat meg.

8. A faxszámok bevitelének befejezésekor a Masik sz.? kérdésnél válassza a Nem lehetőséget, majd nyomja meg az OK gombot.

   A gép elkezdi küldeni a faxüzenetet a megadott számokra a megadás sorrendjében.

   A faxok elküldése után a készülék többszörös küldési jelentést nyomtat.

### Fax fogadása

A készülék gyári alapbeállítás szerint Fax módban van. Fax fogadásakor a készülék a megadott számú csengés után fogadja a hívást és automatikusan veszi a faxot.

### A dokumentum beállítások módosítása

Fax küldése előtt az eredeti dokumentum állapotához képest a legjobb minőség érdekében módosítsa az alábbi beállításokat.

Bizonyos típusok esetében az alsóbb menüszintek megjelenítéséhez meg kell nyomnia az OK gombot.

#### Felbontas

Tipikus, túlnyomórészt szöveget tartalmazó eredeti dokumentum esetén ez a beállítás megfelelő eredményt biztosít. Azonban, ha az eredeti minősége gyenge, vagy fotókat is tartalmaz, a felbontás állításával jobb minőségben küldheti el a faxot.

1. A kezelőpulton válassza a (Fax) > (Menu) > Fax szolg. > Felbontas lehetőséget.

2. Válassza ki a kívánt lehetőséget, majd nyomja meg az OK gombot.

   - Normal: Normál méretű betűket, számokat tartalmazó dokumentum.

   - Finom: Pontmátrix nyomtatóval készített, kisebb karaktereket vagy vékony vonalakat tartalmazó dokumentum.

   - Szuper finom: Nagyon apró részleteket tartalmazó eredeti dokumentum. A Szuper finom mód csak akkor kerül engedélyezésre, ha a célállomás is támogatja ezt a felbontást.

     - Szuper finom módban nem lehet közvetlenül memóriából faxot küldeni. A felbontás automatikusan Finom beállításra változik.

     - Ha a gépet Szuper finom felbontásra állította, de a fogadó fax nem támogatja a Szuper finom felbontást, a gép a másik készülék által támogatott legnagyobb felbontásban továbbítja a dokumentumot.

   - Foto FAX: Szürkeárnyalatos részeket vagy fotókat tartalmazó eredeti dokumentum.

   - Szines FAX: Színes eredeti dokumentum.

     - Ebben a módban nem lehet közvetlenül a memóriából faxot küldeni.

     - Színes faxot csak akkor küldhet, ha a fogadó készülék támogatja a színes faxok fogadását, és kézileg küldi el a faxot.

3. Nyomja meg a (Stop/Clear) gombot a készenléti módba való visszatéréshez.

#### Sotetites

Megadhatja az eredeti dokumentum sötétségének fokát.

A fényerő beállítása az aktuális faxfeladatra vonatkozik. Az alapértelmezett beállítások módosításához (lásd: Fax menü):

1. A kezelőpulton válassza a (Fax) > (Menu) > Fax szolg. > Sotetites lehetőséget.

2. Válassza ki a kívánt sötétítési szintet.

3. Nyomja meg a (Stop/Clear) gombot a készenléti módba való visszatéréshez.