## A megosztott mappa funkciók használata

Ez a funkció lehetővé teszi, hogy a készülék memóriáját megosztott erőforrásként (mappaként) használja. Ennek az az előnye, hogy ezt a mappát kényelmesen, a számítógép fájlkezelőjéből használhatja.

- Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

- Ezt a funkciót azokon a készülékeken használhatja, amelyek rendelkeznek háttértárral (lásd: Váltogatási funkció).

- A rendszergazda azonosítót és jelszót állíthat be, valamint beállíthatja az egyidejű felhasználók maximális számát, így korlátozhatja a felhasználók hozzáférését a készülékhez.

### Egy megosztott mappa létrehozása

1. Nyissa meg a számítógépen a Windows Explorert.

2. Írja be a készülék IP-címét \\[ip address] formában (például: \\169.254.133.42) a cím mezőbe, és nyomja meg az Enter billentyűt, vagy kattintson az Ugrás gombra.

3. Hozzon létre egy új mappát az nfsroot könyvtárban.

### A megosztott mappa használata

A megosztott mappát pontosan ugyanúgy használhatja, mint a számítógépén levő normál mappákat. Létrehozhat, szerkeszthet és törölhet mappákat és fájlokat is. Ezenkívül itt tárolhatja a beolvasott fájlokat is. A megosztott mappában lévő fájlokat közvetlenül ki is nyomtathatja. Nyomtathat TIFF, BMP, JPEG és PRN fájlokat.