## Biztonsági információk

A figyelmeztetések és óvintézkedések Ön és mások sérülésének, valamint a készülék esetleges károsodásának megelőzésére kerültek a kézikönyvbe. A készülék használatba vétele előtt feltétlenül olvassa el és értelmezze ezeket az utasításokat. Miután elolvasta ezt a szakaszt, tegye biztonságos helyre, mert később szüksége lehet rá.

### Fontos biztonsági jelölések

#### A jelen fejezetben előforduló összes ikon és jel jelentése

| Figyelmeztetés | Súlyos személyi sérülést vagy halált okozó veszélyek és nem biztonságos eljárások.
| Vigyázat | Enyhébb személyi sérülést vagy anyagi kárt okozó veszélyek és nem biztonságos eljárások.
| NE próbálja meg.

### Használati környezet

#### Figyelmeztetés

| Ne használja, ha a tápkábel sérült, vagy ha a tápcsatlakozó-aljzat földeletlen. Ezzel áramütést vagy tűzveszélyt kockáztat.
| Ne tegyen semmit a készülék tetejére (víz, kis fémtárgyak vagy nehéz tárgyak, gyertyák, égő cigaretta stb.). Ezzel áramütést vagy tűzveszélyt kockáztat.

- Ha a berendezés túlhevül, füstöl, szokatlan zajt hallat, esetleg kellemetlen szagot áraszt, azonnal kapcsolja ki a tápkapcsolóval, és húzza ki a tápkábelét.

- A felhasználónak mindig hozzá kell férnie a csatlakozóaljzathoz, hogy vészhelyzetben áramtalanítani tudja a készüléket.

Ezzel áramütést vagy tűzveszélyt kockáztat.

| Ne törje meg a tápkábelt, és ne helyezzen rá nehéz tárgyakat. Ha rálép a tápkábelre, vagy ha egy nehéz tárgy összeroncsolja, áramütés érheti, vagy tűz keletkezhet.
| A tápkábelt ne a kábelnél fogva húzza ki, és ne nyúljon a tápcsatlakozó dugóhoz nedves kézzel. Ezzel áramütést vagy tűzveszélyt kockáztat.

#### Vigyázat

| Vihar vagy hosszabb üzemszünet esetén húzza ki a tápkábelt a fali aljzatból. Ezzel áramütést vagy tűzveszélyt kockáztat.
| Legyen óvatos, a papírkiadó rész forró. Megégetheti magát.
| Ha a készülék leesett, vagy a készülékház sérültnek tűnik, húzzon ki belőle minden csatlakozót, és kérje szakember segítségét. Egyéb esetben áramütést vagy tűzveszélyt kockáztat.
| Ha a készülék az utasítások betartása ellenére sem működik megfelelően, húzzon ki belőle minden csatlakozót, és kérje szakember segítségét. Egyéb esetben áramütést vagy tűzveszélyt kockáztat.
| Ha a tápcsatlakozó dugó nehezen megy be az aljzatba, ne erőltesse. Hívjon villanyszerelőt, hogy cserélje ki az aljzatot, mert ez áramütést okozhat.
| Akadályozza meg, hogy háziállatok kárt tehessenek a tápkábelben, a telefonvezetékben vagy a számítógép csatlakozókábeleiben. Ezzel áramütést, tűzveszélyt és/vagy háziállata sérülését kockáztatja.

### Működési mód

#### Vigyázat

| Nyomtatás alatt ne húzza ki erővel a papírt. A berendezés ettől megsérülhet.
| Ügyeljen arra, hogy a keze ne kerüljön a gép és a papírtálca közé. Ez sérülést okozhat.
| Óvatosan járjon el papírcserénél vagy elakadt papír eltávolításánál. Az új papírnak éles lehet a széle és fájdalmas vágási sérülést okozhat.
| Nagy volumenű nyomtatás esetén a papírkiadó rész alja felforrósodhat. Ne engedje, hogy gyermek hozzáérjen. Megégetheti magát.
| Elakadt papír eltávolításakor ne használjon csipeszt vagy egyéb fémtárgyat. Ez a készülék sérülését okozhatja.
| Ne hagyjon túl sok papírt felgyűlni a papírkiadó tálcában. Ez a készülék sérülését okozhatja.
| Ne fedje le a szellőzőnyílásokat, és ne tegyen beléjük semmit. Ettől a berendezés egyes alkatrészei túlhevülhetnek, ami károsodást vagy tüzet okozhat.
| A jelen dokumentumban nem szereplő vezérlőszervek, beállítások vagy eljárások használata veszélyes sugárzásnak teheti ki a kezelőt.
| A berendezést a tápkábellel lehet áramtalanítani. A teljes áramtalanításhoz húzza ki a tápkábelt a tápcsatlakozó-aljzatból.

### Telepítés/áthelyezés

#### Figyelmeztetés

| Ne használja a készüléket poros vagy nedves helyen, illetve ahol vízszivárgás van. Ezzel áramütést vagy tűzveszélyt kockáztat.

#### Vigyázat

A készülék áthelyezése előtt kapcsolja azt ki, és húzzon ki minden kábelt. Az alábbi információk a készülék súly alapján készült javaslatok.Ha egészségi állapota miatt nem emelhet, ne próbálja megemelni a készüléket. Kérjen segítséget a készülék biztonságos megemeléséhez szükséges számú embertől.

Ezután emelje fel a készüléket:

- Ha a készülék súlya 20 kg-nál kevesebb, 1 ember emelje meg.

- Ha a készülék súlya 20–40 kg, 2 ember emelje meg.

- Ha a készülék súlya meghaladja a 40 kg-ot, legalább 4 ember emelje.

A készülék leeshet, ami sérülést vagy a berendezés károsodását okozhatja.

| Ne helyezze a készüléket instabil felületre. A készülék leeshet, ami sérülést vagy a berendezés károsodását okozhatja.
| Csak AWG 26-os (0,4 mm)[a]vagy nagyobb átmérőjű telefonkábelt használjon, ha szükséges. Egyébként a berendezés megsérülhet.
| A tápkábelt feltétlenül földelt villamos csatlakozóaljzatba csatlakoztassa. Egyéb esetben áramütést vagy tűzveszélyt kockáztat.
| A biztonságos üzemelés érdekében használja a készülékhez kapott tápkábelt. Ha 110V tápfeszültségű berendezéshez 2 méternél hosszabb tápkábelt használ, az legyen legalább AWG 16 (79") átmérőjű. Egyéb esetben a berendezés megsérülhet, emellett áramütést vagy tűzveszélyt kockáztat.
| Ne burkolja be a készüléket, és ne helyezze zárt rekeszbe, például szekrénybe. Ha nem szellőzik megfelelően, a készülék tüzet okozhat.
| Kerülje a fali elektromos csatlakozók és a hosszabbítók túlterhelését. Ez a teljesítmény csökkenésével járhat, emellett áramütést vagy tűzveszélyt kockáztat.
| A berendezést a rajta található címkén feltüntetett tápfeszültségre kell csatlakoztatni. Ha nem biztos abban, hogy Önnél milyen a rendelkezésre álló tápfeszültség, forduljon az áramszolgáltató társasághoz.
[a] AWG: amerikai vezetékméret-rendszer

### Karbantartás/ellenőrzés

#### Vigyázat

| A készülék belsejének tisztítása előtt húzza ki a tápkábelt a fali aljzatból. Ne használjon tisztítószerként benzint, festékhígítót vagy alkoholt; ne permetezzen vizet közvetlenül a berendezésbe. Ezzel áramütést vagy tűzveszélyt kockáztat.
| Amikor a készülék belsejében dolgozik, fogyóeszközt cserél vagy tisztítja, ne kapcsolja be. Sérülést okozhat.
| A tisztítószert tartsa gyermekektől távol. A gyermekek megsérülhetnek.
| Ne szerelje szét, javítsa vagy építse át a készüléket saját kezűleg. Ez a készülék sérülését okozhatja. Ha javítani kell a készüléket, hívjon képzett szakembert.
| A készülék tisztítása és kezelése alatt szigorúan kövesse a mellékelt használati utasításban leírtakat. Egyéb esetben kárt tehet a készülékben.
| A tápkábelt és a csatlakozódugó érintkezőfelületét védje a portól és víztől. Egyéb esetben áramütést vagy tűzveszélyt kockáztat.

- Ne távolítsa el a csavarral rögzített fedeleket vagy burkolatokat.

- A beégető egységet kizárólag egy szakképzett szerelő javíthatja. A nem szakképzett szerelő által végzett javítás tüzet vagy áramütést okozhat.

- A berendezést kizárólag a Samsung szerelője javíthatja.

### Fogyóanyagok használata

#### Vigyázat

| Ne szedje szét a festékkazettát. A festékpor belégzés vagy lenyelés esetén veszélyes lehet.
| Ne dobja tűzbe a festékkazettát, a beégető egységet és hasonló elemeket. Robbanáshoz vagy kiszámíthatatlan tűzesethez vezethet.
| A festékkazettákat és egyéb kellékanyagokat gyermekek elől elzárva tárolja. A festékpor belégzés vagy lenyelés esetén veszélyes lehet.
| Az újrahasznosított fogyóanyagok, például festékpor használata a berendezés sérülését okozhatja. Az újrahasznosított fogyóanyagok használatából eredő meghibásodásokért javítási díjat számolunk fel.
| A ruházatra került festéket ne meleg vízzel mossa ki. A meleg víz a szövetszálakban megköti a festékport. Használjon hideg vizet.
| A festékkazetta cseréje vagy elakadt papír eltávolítása esetén ügyeljen arra, hogy ne kerüljön festékpor a testére vagy ruhájára. A festékpor belégzés vagy lenyelés esetén veszélyes lehet.