## Εγκατάσταση προγράμματος οδήγησης μέσω του δικτύου

- Ορισμένες λειτουργίες και προαιρετικά εξαρτήματα ενδέχεται να μην είναι διαθέσιμα, ανάλογα με τα μοντέλα ή τις χώρες (βλ. Λειτουργίες κατά μοντέλα).

- Το μηχάνημα που δεν υποστηρίζει τη διασύνδεση δικτύου, δεν θα μπορέσει να χρησιμοποιήσει αυτήν τη λειτουργία (βλ. Πίσω όψη).

### Windows

1. Βεβαιωθείτε ότι το μηχάνημα είναι συνδεδεμένο με το δίκτυο και ότι είναι ενεργοποιημένο. Επίσης, θα πρέπει να έχει οριστεί η διεύθυνση IP του μηχανήματος (βλ. Ρύθμιση διεύθυνσης IP).

   Αν εμφανιστεί το παράθυρο Οδηγός εύρεσης νέου υλικού κατά τη διαδικασία εγκατάστασης, κάντε κλικ στο Άκυρο για να κλείσετε το παράθυρο.

2. Τοποθετήστε το παρεχόμενο CD λογισμικού στη μονάδα δίσκου CD-ROM.

3. Επιλέξτε Εγκατάσταση τώρα.

   Η Προσαρμοσμένη εγκατάσταση σάς επιτρέπει να επιλέγετε τη σύνδεση του μηχανήματος και μπορείτε να επιλέξετε μεμονωμένα στοιχεία για εγκατάσταση. Ακολουθήστε τις οδηγίες στο παράθυρο.

4. Διαβάστε την Άδεια χρήσης και επιλέξτε Αποδέχομαι τους όρους της άδειας χρήσης. Στη συνέχεια, κάντε κλικ στην επιλογή Επόμενο.

   Το πρόγραμμα εκτελεί αναζήτηση του μηχανήματος.

   Αν το μηχάνημά σας δεν μπορεί να εντοπιστεί στο δίκτυο ή τοπικά, εμφανίζεται το μήνυμα σφάλματος. Κάντε την επιλογή που θέλετε και κάντε κλικ στο κουμπί Επόμενο.

5. Το μηχανήματα για τα οποία πραγματοποιήθηκε αναζήτηση θα εμφανιστούν στην οθόνη. Επιλέξτε το μηχάνημα που θέλετε να χρησιμοποιήσετε και κάντε κλικ στο OK.

   Αν το πρόγραμμα οδήγησης πραγματοποίησε αναζήτηση μόνο για ένα μηχάνημα, εμφανίζεται το παράθυρο επιβεβαίωσης.

6. Ακολουθήστε τις οδηγίες στο παράθυρο εγκατάστασης.

#### Λειτουργία σιωπηρής εγκατάστασης

Η λειτουργία σιωπηρής εγκατάστασης είναι μια μέθοδος εγκατάστασης που δεν απαιτεί την παρέμβαση του χρήστη. Μόλις ξεκινήσετε την εγκατάσταση, το πρόγραμμα οδήγησης του μηχανήματος και το λογισμικό εγκαθίστανται αυτόματα στον υπολογιστή σας. Μπορείτε να ξεκινήσετε την αθόρυβη εγκατάσταση πληκτρολογώντας /s ή /S στο παράθυρο εντολών.

##### Παράμετροι γραμμής εντολών

Στον παρακάτω πίνακα εμφανίζονται οι εντολές που μπορούν να χρησιμοποιηθούν στο παράθυρο εντολών.

Η ακόλουθη γραμμή εντολών είναι αποτελεσματική και λειτουργική όταν η εντολή χρησιμοποιείται με το /s ή το /S. Όμως, το /h, /H ή το /? είναι ειδικές εντολές που μπορούν να χρησιμοποιηθούν ξεχωριστά.

Γραμμή εντολών | Ορισμός | Περιγραφή
--- | --- | ---
/s ή /S | Ξεκινά τη σιωπηρή εγκατάσταση. | Εγκαθιστά τα προγράμματα οδήγησης του μηχανήματος χωρίς την εμφάνιση ερωτημάτων ή την παρέμβαση του χρήστη.

/p“<όνομα θύρας>” ή /P“<όνομα θύρας>”

Καθορίζει τη θύρα του εκτυπωτή.

Η θύρα δικτύου θα δημιουργηθεί με χρήση του προγράμματος εποπτείας τυπικής θύρας TCP/IP. Για μια τοπική θύρα, η θύρα πρέπει να υπάρχει στο σύστημα πριν καθοριστεί με την εντολή.

Το όνομα της θύρας του εκτυπωτή μπορεί να καθοριστεί ως διεύθυνση IP, όνομα κεντρικού υπολογιστή, όνομα τοπικής θύρας USB ή όνομα θύρας IEEE1284.

Για παράδειγμα:

- /p“xxx.xxx.xxx.xxx” όπου “xxx.xxx.xxx.xxx” είναι η διεύθυνση IP για εκτυπωτή δικτύου. /p“USB001”, /P“LPT1:”, /p“hostname”

- Κατά τη σιωπηρή εγκατάσταση του προγράμματος οδήγησης στα Κορεατικά, πληκτρολογήστε Setup.exe /s /L"0x0012” or Setup.exe /s.

/a“<διαδρομή_προορισμού>” ή /A“<διαδρομή_προορισμού>”

Καθορίζει τη διαδρομή προορισμού για την εγκατάσταση.

Η διαδρομή προορισμού πρέπει να είναι έγκυρη.

Επειδή τα προγράμματα οδήγησης του μηχανήματος πρέπει να εγκαθίστανται στη θέση που καθορίζεται από το λειτουργικό σύστημα, η εντολή αυτή εφαρμόζεται μόνο στα λογισμικά εφαρμογών.

/i“<όνομα αρχείου δέσμης ενεργειών>” ή /I“<όνομα αρχείου δέσμης ενεργειών>”

Καθορίζει το προσαρμοσμένο αρχείο δέσμης εντολών εγκατάστασης για προσαρμοσμένη εκτέλεση.

Το όνομα αρχείου δέσμης ενεργειών πρέπει να είναι έγκυρο.

Το προσαρμοσμένο αρχείο δέσμης ενεργειών μπορεί να εκχωρηθεί για προσαρμοσμένη σιωπηρή εγκατάσταση. Αυτό το αρχείο δέσμης εντολών μπορεί να δημιουργηθεί ή να τροποποιηθεί με ένα βοηθητικό πρόγραμμα προσαρμογής του προγράμματος εγκατάστασης ή με έναν επεξεργαστή κειμένου.

Αυτό το προσαρμοσμένο αρχείο δέσμης εντολών έχει προτεραιότητα ως προς τις προεπιλεγμένες ρυθμίσεις προγράμματος εγκατάστασης του πακέτου ρυθμίσεων αλλά όχι και ως προς τις παραμέτρους των γραμμών εντολών.

/n“<Όνομα εκτυπωτή>” ή /N“<Όνομα εκτυπωτή>” | Καθορίζει το όνομα του εκτυπωτή. Δημιουργείται μια θέση εκτυπωτή με το καθορισμένο όνομα εκτυπωτή. | Με την παράμετρο αυτήν μπορείτε να προσθέσετε τις θέσεις εκτυπωτή που θέλετε.
/nd ή /ND | Δίνεται εντολή να μην οριστεί το εγκατεστημένο πρόγραμμα οδήγησης ως το προεπιλεγμένο πρόγραμμα οδήγησης του μηχανήματος. | Επισημαίνει ότι το εγκατεστημένο πρόγραμμα οδήγησης μηχανήματος δεν θα είναι το προεπιλεγμένο πρόγραμμα οδήγησης μηχανήματος στο σύστημά σας, αν υπάρχουν εγκατεστημένα περισσότερα του ενός προγράμματα οδήγησης εκτυπωτή. Αν στο σύστημά σας δεν υπάρχει εγκαταστημένο κανένα πρόγραμμα οδήγησης μηχανήματος, τότε η επιλογή αυτή δεν θα εφαρμοστεί γιατί τα Windows θα καθορίσουν το εγκατεστημένο πρόγραμμα οδήγησης εκτυπωτή ως το προεπιλεγμένο πρόγραμμα οδήγησης μηχανήματος.
/x ή /X | Χρησιμοποιεί τα αρχεία του υπάρχοντος προγράμματος οδήγησης μηχανήματος για τη δημιουργία της θέσης εκτυπωτή, αν είναι ήδη εγκαταστημένο. | Η εντολή αυτή παρέχει έναν τρόπο για την εγκατάσταση μιας θέσης εκτυπωτή που χρησιμοποιεί τα αρχεία του εγκαταστημένου προγράμματος οδήγησης εκτυπωτή χωρίς να εγκαθίσταται πρόσθετο πρόγραμμα οδήγησης.
/up“<όνομα εκτυπωτή>” ή /UP“<όνομα εκτυπωτή>” | Καταργεί μόνο την καθορισμένη θέση εκτυπωτή και όχι τα αρχεία του προγράμματος οδήγησης. | Η εντολή αυτή παρέχει έναν τρόπο για την κατάργηση μόνο της καθορισμένης θέσης εκτυπωτή από το σύστημά σας χωρίς να επηρεάζει τα άλλα προγράμματα οδήγησης εκτυπωτή. Δεν καταργεί τα αρχεία του προγράμματος οδήγησης εκτυπωτή από το σύστημά σας.
/d ή /D | Απεγκαθιστά όλα τα προγράμματα οδήγησης συσκευής και εφαρμογές από το σύστημά σας. | Η εντολή αυτή καταργεί όλα τα εγκατεστημένα προγράμματα οδήγησης συσκευής και εφαρμογές από το σύστημά σας.
/v“<όνομα κοινής χρήσης>” ή /V“<όνομα κοινής χρήσης>” | Καθορίζει την κοινή χρήση του εγκαταστημένου μηχανήματος και προσθέτει άλλα διαθέσιμα προγράμματα οδήγησης πλατφόρμας για την κατάδειξη και την εκτύπωση. | Εγκαθιστά στο σύστημα όλα τα υποστηριζόμενα προγράμματα οδήγησης μηχανήματος για την πλατφόρμα Windows και καθορίζει την κοινή χρήση με το καθορισμένο <όνομα κοινής χρήσης> για την κατάδειξη και την εκτύπωση.
/o ή /O | Ανοίγει το φάκελο Εκτυπωτές και Φαξ μετά την εγκατάσταση. | Η εντολή αυτή ανοίγει το φάκελο Εκτυπωτές και Φαξ μετά τη σιωπηρή εγκατάσταση.
/f“<όνομα αρχείου καταγραφής>” ή /F“<όνομα αρχείου καταγραφής>” | Καθορίζει το όνομα του αρχείου καταγραφής. Το προεπιλεγμένο αρχείο καταγραφής δημιουργείται στο φάκελο temp του συστήματος, αν δεν καθοριστεί διαφορετικά. | Δημιουργεί ένα αρχείο καταγραφής σε καθορισμένο φάκελο.
/h, /H ή /? | Εμφανίζει τη χρήση της γραμμής εντολών.

### Macintosh

1. Βεβαιωθείτε ότι το μηχάνημα είναι συνδεδεμένο στο δίκτυο και ότι είναι ενεργοποιημένο.

2. Τοποθετήστε το παρεχόμενο CD λογισμικού στη μονάδα δίσκου CD-ROM.

3. Κάντε διπλό κλικ στο εικονίδιο CD-ROM που εμφανίζεται στην επιφάνεια εργασίας του Macintosh.

4. Κάντε διπλό κλικ στο φάκελο MAC_Installer > εικονίδιο Installer OS X.

5. Κάντε κλικ στο Continue.

6. Διαβάστε την άδεια χρήσης και κάντε κλικ στο κουμπί Continue.

7. Κάντε κλικ στην επιλογή Agree για να αποδεχθείτε τους όρους της άδειας χρήσης.

8. Όταν εμφανιστεί το μήνυμα που σας προειδοποιεί ότι όλες οι εφαρμογές του υπολογιστή σας θα κλείσουν, κάντε κλικ στο Continue.

9. Κάντε κλικ στο Continue στο παράθυρο User Options Pane.

   Εάν δεν έχετε ρυθμίσει ακόμη τη διεύθυνση IP, κάντε κλικ στην επιλογή Ρύθμιση διεύθυνσης IP και ανατρέξτε στο Διαμόρφωση διεύθυνσης IPv4 με τη χρήση του προγράμματος SetIP (Macintosh). Εάν θέλετε να ορίσετε τις ρυθμίσεις ασύρματου δικτύου, ανατρέξτε στο Εγκατάσταση με τη χρήση Macintosh.

10. Πατήστε Install. Θα εγκατασταθούν όλα τα συστατικά στοιχεία που είναι απαραίτητα για τις λειτουργίες του μηχανήματος.

    Αν κάνετε κλικ στο Customize, μπορείτε να επιλέξετε μεμονωμένα στοιχεία για εγκατάσταση.

11. Πληκτρολογήστε τον κωδικό πρόσβασης και κάντε κλικ στο OK.

12. Μετά την εγκατάσταση λογισμικού θα χρειαστεί να κάνετε επανεκκίνηση του υπολογιστή σας. Κάντε κλικ στο Continue Installation.

13. Αφού ολοκληρωθεί η εγκατάσταση, πατήστε Quit ή Restart.

14. Ανοίξτε το φάκελο Applications > Utilities > Print Setup Utility.

    - Για Mac OS X 10.5-10,7, ανοίξτε το φάκελο Applications > System Preferences και κάντε κλικ στο Print & Fax.

15. Κάντε κλικ στο Add στο Printer List.

    - Για Mac OS X 10.5-10,7, κάντε κλικ στο εικονίδιο “+”. Στην οθόνη θα εμφανιστεί ένα αναδυόμενο παράθυρο.

16. Σε Mac OS X 10.4 κάντε κλικ στο IP Printer.

    - Για Mac OS X 10.5-10,7, κάντε κλικ στο IP.

17. Επιλέξτε HP Jetdirect - Socket για το Protocol.

    Όταν εκτυπώνετε ένα πολυσέλιδο έγγραφο, μπορείτε να ενισχύσετε την απόδοση επιλέγοντας Socket στην επιλογή Printer Type.

18. Πληκτρολογήστε τη διεύθυνση IP του μηχανήματος στο πεδίο εισαγωγής Address.

19. Πληκτρολογήστε το όνομα ουράς στο πεδίο εισαγωγής Queue. Αν δεν μπορείτε να εντοπίσετε το όνομα ουράς για το διακομιστή του μηχανήματος, προσπαθήστε να χρησιμοποιήσετε πρώτα το όνομα της προεπιλεγμένης ουράς.

20. Σε Mac OS X 10.4, αν το Αυτόματη επιλογή δεν λειτουργήσει σωστά, επιλέξτε Samsung στο Print Using και το όνομα του μηχανήματός σας στο Model.

    - Για Mac OS X 10.5~10.7, αν το Auto Select δεν λειτουργήσει σωστά, επιλέξτε Select Printer Software και το όνομα του μηχανήματός σας στο Print Using.

21. Κάντε κλικ στο Add.

    Το μηχάνημά σας εμφανίζεται στο Printer List και έχει οριστεί ως το προεπιλεγμένο μηχάνημα.

Για να εγκαταστήσετε το πρόγραμμα οδήγησης φαξ:

1. Ανοίξτε το φάκελο Εφαρμογές > Samsung > Fax Queue Creator.

2. Το μηχάνημά σας εμφανίζεται στη λίστα Printer List.

3. Επιλέξτε το μηχάνημα που θα χρησιμοποιήσετε και κάντε κλικ στο κουμπί Create.

### Linux

Πρέπει να πραγματοποιήσετε λήψη πακέτων πακέτου λογισμικού Linux από την τοποθεσία Web της Samsung για να εγκαταστήσετε το λογισμικό του εκτυπωτή (http://www.samsung.com/ > εύρεση του προϊόντος σας > Υποστήριξη ή Λήψεις).

Για να εγκαταστήσετε άλλο λογισμικό:

- Βλέπε Εγκατάσταση του Smart Panel.

- Βλέπε Εγκατάσταση του Printer Settings Utility.

#### Εγκατάσταση του Linux driver και προσθήκη εκτυπωτή δικτύου

1. Βεβαιωθείτε ότι το μηχάνημα είναι συνδεδεμένο στο δίκτυο και ότι είναι ενεργοποιημένο. Επίσης, θα πρέπει να έχει οριστεί η διεύθυνση IP του μηχανήματος.

2. Πραγματοποιήστε λήψη του πακέτου Unified Linux Driver από την τοποθεσία της Samsung στο Web.

3. Εξάγετε το αρχείο UnifiedLinuxDriver.tar.gz και ανοίξτε το νέο κατάλογο.

4. Κάντε διπλό κλικ στο φάκελο Linux > εικονίδιο install.sh.

5. Ανοίγει το παράθυρο του προγράμματος εγκατάστασης της Samsung. Κάντε κλικ στο Continue.

6. Ανοίγει το παράθυρο «Οδηγός προσθήκης εκτυπωτή». Κάντε κλικ στο κουμπί Next.

7. Επιλέξτε τον εκτυπωτή δικτύου και πατήστε το κουμπί Search.

8. Η διεύθυνση IP του μηχανήματος και το όνομα του μοντέλου εμφανίζονται στο πεδίο της λίστας.

9. Επιλέξτε το μηχάνημά σας και κάντε κλικ στο Next.

10. Καταχωρίστε την περιγραφή του εκτυπωτή και πατήστε Next.

11. Μετά την προσθήκη του μηχανήματος , κάντε κλικ στο Finish.

12. Όταν ολοκληρωθεί η εγκατάσταση, κάντε κλικ στο Finish.

#### Προσθήκη εκτυπωτή δικτύου

1. Κάντε διπλό κλικ στο Unified Driver Configurator.

2. Κάντε κλικ στο Add Printer.

3. Ανοίγει το παράθυρο Add printer wizard. Κάντε κλικ στο κουμπί Next.

4. Επιλέξτε Network printer και κάντε κλικ στο κουμπί Search.

5. Η διεύθυνση IP του εκτυπωτή και το όνομα του μοντέλου εμφανίζονται στο πεδίο λίστας.

6. Επιλέξτε το μηχάνημά σας και κάντε κλικ στο Next.

7. Καταχωρίστε την περιγραφή του εκτυπωτή και κάντε κλικ στο Next.

8. Μετά την προσθήκη του μηχανήματος , κάντε κλικ στο Finish.

### UNIX

- Βεβαιωθείτε πως το μηχάνημά σας υποστηρίζει το λειτουργικό σύστημα UNIX πριν να εγκαταστήσετε το πρόγραμμα οδήγησης για UNIX (βλ. Λειτουργικό σύστημα).

- Οι εντολές επισημαίνονται με “”, κατά την πληκτρολόγηση των εντολών, μην πληκτρολογήσετε “”.

- Ορισμένες λειτουργίες και προαιρετικά εξαρτήματα ενδέχεται να μην είναι διαθέσιμα, ανάλογα με τα μοντέλα ή τις χώρες (βλ. Λειτουργικό σύστημα).

Για να χρησιμοποιήσετε το πρόγραμμα οδήγησης εκτυπωτή UNIX, θα πρέπει να εγκαταστήσετε πρώτα το πακέτο προγράμματος οδήγησης εκτυπωτή UNIX και έπειτα να εγκαταστήσετε τον εκτυπωτή. Μπορείτε να κάνετε λήψη του προγράμματος οδήγησης εκτυπωτή για UNIX από την τοποθεσία Web της Samsung (http://www.samsung.com/ > εύρεση του προϊόντος σας > Υποστήριξη ή Λήψεις).

#### Εγκατάσταση του πακέτου προγράμματος οδήγησης εκτυπωτή UNIX

Η διαδικασία εγκατάστασης είναι ίδια για όλες τις παραλλαγές του λειτουργικού συστήματος UNIX που αναφέρονται.

1. Από την τοποθεσία Web της Samsung, λάβετε το πακέτο UNIX Printer Driver και αποσυμπιέστε το στον υπολογιστή σας.

2. Αποκτήστε δικαιώματα ρίζας.

   “su -”

3. Αντιγράψτε το αρχείο του κατάλληλου προγράμματος οδήγησης στον υπολογιστή UNIX.

   Βλέπε τον οδηγό διαχείρισης του λειτουργικού συστήματος UNIX OS για λεπτομέρειες.

4. Αποσυμπιέστε το πακέτο προγράμματος οδήγησης εκτυπωτή UNIX.

   Για παράδειγμα, στο IBM AIX χρησιμοποιήστε τις παρακάτω εντολές.

   “gzip -d < εισάγετε το όνομα του πακέτου | tar xf -”

5. Μεταβείτε στον κατάλογο αποσυμπίεσης.

6. Εκτελέστε τη δέσμη ενεργειών εγκατάστασης.

   “./install”

   Το αρχείο δέσμης ενεργειών που χρησιμοποιείται για την εγκατάσταση ή την κατάργηση της εγκατάστασης του πακέτου προγράμματος οδήγησης εκτυπωτή UNIX λέγεται install.

   Χρησιμοποιήστε την εντολή “chmod 755 install” για να εγκρίνετε τη δέσμη ενεργειών του προγράμματος εγκατάστασης.

7. Εκτελέστε την εντολή “. /install –c” για να επαληθεύσετε τα αποτελέσματα εγκατάστασης.

8. Εκτελέστε το “installprinter” από τη γραμμή εντολών. Έτσι εμφανίζεται το παράθυρο Add Printer Wizard. Στο παράθυρο αυτό, ρυθμίστε τις παραμέτρους του εκτυπωτή ανατρέχοντας στις παρακάτω διαδικασίες.

   Σε ορισμένα λειτουργικά συστήματα UNIX, για παράδειγμα στο Solaris 10, οι εκτυπωτές που μόλις έχουν προστεθεί ενδέχεται να μην είναι ενεργοποιημένοι και/ή να μην δέχονται εργασίες. Σε τέτοια περίπτωση, εκτελέστε τις παρακάτω δύο εντολές από το ριζικό τερματικό:

   “accept <printer_name>”

   “enable <printer_name>”

#### Κατάργηση εγκατάστασης του πακέτου προγράμματος οδήγησης εκτυπωτή

Το βοηθητικό πρόγραμμα πρέπει να χρησιμοποιείται για την κατάργηση του εκτυπωτή που είναι εγκαταστημένος στο σύστημα.

1. Εκτελέστε την εντολή “uninstallprinter” από το τερματικό.

   Ανοίγει τον οδηγό Uninstall Printer Wizard.

   Οι εγκαταστημένοι εκτυπωτές εμφανίζονται στην αναπτυσσόμενη λίστα.

2. Επιλέξτε τον εκτυπωτή που πρόκειται να διαγραφεί.

3. Κάντε κλικ στο Delete για να διαγράψετε τον εκτυπωτή από το σύστημα.

4. Εκτελέστε την εντολή “. /install –d” για να καταργήσετε την εγκατάσταση ολόκληρου του πακέτου.

5. Για να επαληθεύσετε τα αποτελέσματα της κατάργησης εγκατάστασης, εκτελέστε την εντολή “. /install –c”.

Για να πραγματοποιήσετε νέα εγκατάσταση, χρησιμοποιήστε την εντολή “. /install” για να εγκαταστήσετε τα αρχεία binaries.

#### Εγκατάσταση του εκτυπωτή

Για να προσθέσετε τον εκτυπωτή στο σύστημα UNIX, εκτελέστε ‘installprinter’ από τη γραμμή εντολών. Έτσι εμφανίζεται το παράθυρο οδηγού προσθήκης εκτυπωτή. Στο παράθυρο αυτό, ρυθμίστε τις παραμέτρους του εκτυπωτή σύμφωνα με τα παρακάτω βήματα:

1. Πληκτρολογήστε το όνομα του εκτυπωτή.

2. Επιλέξτε το κατάλληλο μοντέλο εκτυπωτή από τη λίστα μοντέλων.

3. Καταχωρίστε οποιαδήποτε περιγραφή αντιστοιχεί στον τύπο του εκτυπωτή, στο πεδίο Type. Αυτό είναι προαιρετικό.

4. Καθορίστε κάποια περιγραφή εκτυπωτή στο πεδίο Description. Αυτό είναι προαιρετικό.

5. Καθορίστε τη θέση του εκτυπωτή στο πεδίο Location.

6. Πληκτρολογήστε τη διεύθυνση IP ή το όνομα DNS του εκτυπωτή στο πλαίσιο κειμένου Device για τους εκτυπωτές που είναι συνδεδεμένοι στο δίκτυο. Στο IBM AIX με jetdirect Queue type μόνο το όνομα DNS είναι εφικτό και δεν επιτρέπεται μια αριθμητική διεύθυνση IP.

7. Στο Queue type, η σύνδεση εμφανίζεται ως lpd ή jetdirect στο αντίστοιχο πλαίσιο λίστας. Επιπλέον, ο τύπος usb είναι διαθέσιμος στο λειτουργικό σύστημα Sun Solaris.

8. Επιλέξτε Copies για να ορίσετε τον αριθμό αντιτύπων.

9. Επιλέξτε Collate για να λάβετε τα αντίτυπα ήδη ταξινομημένα.

10. Επιλέξτε Reverse Order για να λάβετε τα αντίτυπα με αντίστροφη σειρά.

11. Επιλέξτε Make Default για να ορίσετε τον εκτυπωτή ως προεπιλεγμένο.

12. Κάντε κλικ στο OK για να προσθέσετε τον εκτυπωτή.