## Ρύθμιση ασύρματου δικτύου

- Βεβαιωθείτε πως το μηχάνημά σας υποστηρίζει ασύρματο δίκτυο. Το ασύρματο δίκτυο ενδεχομένως να μην είναι διαθέσιμο, ανάλογα με το μοντέλο (βλ. Λειτουργίες κατά μοντέλα).

- Αν το δίκτυο IPv6 δεν φαίνεται να λειτουργεί, ορίστε όλες τις ρυθμίσεις δικτύου στις εργοστασιακές επιλογές και δοκιμάστε ξανά χρησιμοποιώντας το στοιχείο Clear Setting.

### Πρώτα βήματα

#### Κατανόηση του τύπου του δικτύου σας

Συνήθως μπορείτε να έχετε μόνο μία σύνδεση μεταξύ του υπολογιστή και του μηχανήματος κάθε φορά.

| Λειτουργία Infrastructure Πρόκειται για ένα περιβάλλον το οποίο χρησιμοποιείται κυρίως για οικίες και μικρά γραφεία/γραφεία με βάση το σπίτι. Αυτή η λειτουργία χρησιμοποιεί σημείο πρόσβασης για επικοινωνία με το ασύρματο μηχάνημα.
| Λειτουργία Ad hoc Αυτή η λειτουργία δεν χρησιμοποιεί σημείο πρόσβασης. Ο ασύρματος υπολογιστής και το ασύρματο μηχάνημα επικοινωνούν απευθείας.

#### Όνομα ασύρματου δικτύου και κλειδί δικτύου

Σε ασύρματα δίκτυα χρειάζεται μεγαλύτερη ασφάλεια. Για το λόγο αυτόν, όταν ένα σημείο πρόσβασης ρυθμίζεται αρχικά, ορίζεται ένα όνομα για το δίκτυο (SSID), ο τύπος της προστασίας που χρησιμοποιείται και ένα κλειδί δικτύου. Ζητήστε από το διαχειριστή δικτύου αυτές τις πληροφορίες πριν προχωρήσετε με την εγκατάσταση του μηχανήματος.

### Εισαγωγή στις μεθόδους ρύθμισης ασύρματου δικτύου

Μπορείτε να κάνετε τις ρυθμίσεις του ασύρματου δικτύου είτε από το μηχάνημα είτε από τον υπολογιστή. Επιλέξτε τη μέθοδο ρύθμισης από τον παρακάτω πίνακα.

Ορισμένοι τύποι εγκατάστασης ασύρματου δικτύου ενδέχεται να μην είναι διαθέσιμοι, ανάλογα με το μοντέλο ή τη χώρα.

Μέθοδος ρύθμισης | Μέθοδος σύνδεσης | Περιγραφή & αναφορά
--- | --- | ---

Από τον πίνακα ελέγχου του μηχανήματος

Χρήση του WPS (συνιστάται)

()

- Βλέπε Μηχανήματα με οθόνη ενδείξεων.

- Βλέπε Μηχανήματα χωρίς οθόνη ενδείξεων.

Χρήση του κουμπιού μενού

()

- Βλέπε Χρήση του κουμπιού μενού.

Από τον υπολογιστή

Σημείο πρόσβασης μέσω καλωδίου USB (συνιστάται)

()

- Για χρήστες Windows, βλ. Σημείο πρόσβασης μέσω καλωδίου USB.

- Για χρήστες Macintosh, βλ. Σημείο πρόσβασης μέσω καλωδίου USB.

Σημείο πρόσβασης μέσω του κουμπιού WPS (χωρίς καλώδιο σύνδεσης USB)

( , )

- Για χρήστες Windows, βλ. Σημείο πρόσβασης μέσω του κουμπιού WPS (χωρίς καλώδιο σύνδεσης USB).

- Για χρήστες Macintosh, βλ. Ρύθμιση του σημείου πρόσβασης χρησιμοποιώντας το κουμπί WPS.

Ad hoc μέσω καλωδίου USB

()

- Για χρήστες Windows, βλ. Ad hoc μέσω καλωδίου USB.

- Για χρήστες Macintosh, βλ. Ad hoc μέσω καλωδίου USB.

Χρήση καλωδίου δικτύου

- Βλέπε Χρήση καλωδίου δικτύου.

Άλλες μέθοδοι ρύθμισης

Ρύθμιση του Wi-Fi Direct για εκτύπωση από φορητές συσκευές

- Βλέπε Ρύθμιση του Wi-Fi Direct.

Εάν παρουσιαστούν προβλήματα κατά τη ρύθμιση του ασύρματου δικτύου ή την εγκατάσταση του προγράμματος οδήγησης, ανατρέξτε στο κεφάλαιο αντιμετώπισης προβλημάτων (βλ. Αντιμετώπιση προβλημάτων).

### Χρήση του κουμπιού WPS

Αν το μηχάνημά σας και ένα ασύρματο σημείο πρόσβασης (ή ασύρματος δρομολογητής) υποστηρίζουν τη λειτουργία WPS (Wi-Fi Protected Setup™), μπορείτε να διαμορφώσετε εύκολα τις ρυθμίσεις του ασύρματου δικτύου πατώντας το κουμπί (WPS) στον πίνακα ελέγχου χωρίς να είναι απαραίτητος υπολογιστής.

- Αν θέλετε να χρησιμοποιήσετε το ασύρματο δίκτυο χρησιμοποιώντας τη λειτουργία υποδομής, βεβαιωθείτε ότι το καλώδιο δικτύου έχει αποσυνδεθεί από το μηχάνημα. Χρησιμοποιήστε το κουμπί WPS (PBC) ή εναλλακτικά πληκτρολογήστε τον αριθμό PIN από τον υπολογιστή για να συνδεθείτε στο σημείο πρόσβασης (ή τον ασύρματο δρομολογητή) ανάλογα με το σημείο πρόσβασης (ή τον ασύρματο δρομολογητή) που χρησιμοποιείτε. Ανατρέξτε στον οδηγό χρήσης του σημείου πρόσβασης (ή του ασύρματου δρομολογητή) που χρησιμοποιείτε.

- Όταν χρησιμοποιείτε το κουμπί WPS για να ρυθμίσετε το ασύρματο δίκτυο, οι ρυθμίσεις ασφαλείας ενδέχεται να αλλάξουν. Για να το αποφύγετε, κλειδώστε την επιλογή WPS για τις τρέχουσες ρυθμίσεις ασφάλειας ασύρματου δικτύου. Το όνομα της επιλογής ενδέχεται να διαφέρει ανάλογα με το σημείο πρόσβασης (ή τον ασύρματο δρομολογητή) που χρησιμοποιείτε.

#### Αντικείμενα για προετοιμασία

- Ελέγξτε αν το σημείο πρόσβασης (ή ο ασύρματος δρομολογητής) υποστηρίζει τη λειτουργία WPS (Wi-Fi Protected Setup™).

- Ελέγξτε αν το μηχάνημά σας υποστηρίζει τη λειτουργία WPS (Wi-Fi Protected Setup™).

- Δικτυακός υπολογιστής (λειτουργία PIN μόνο)

#### Επιλογή του τύπου σας

Υπάρχουν δύο διαθέσιμες μέθοδοι σύνδεσης του μηχανήματός σας σε ένα ασύρματο δίκτυο χρησιμοποιώντας το κουμπί (WPS) στον πίνακα ελέγχου.

Η μέθοδος PBC (Push Button Configuration) σας δίνει τη δυνατότητα να συνδέετε το μηχάνημά σας σε ασύρματο δίκτυο πατώντας το κουμπί (WPS) στον πίνακα ελέγχου του μηχανήματος και το κουμπί WPS (PBC) σε ένα σημείο πρόσβασης με τη λειτουργία (WPS) Wi-Fi Protected Setup™ (ή ασύρματο δρομολογητή) αντίστοιχα.

Η μέθοδος Προσωπικός αριθμός αναγνώρισης (PIN) σας βοηθάει να συνδέσετε το μηχάνημά σας σε ασύρματο δίκτυο εισάγοντας τις παρεχόμενες πληροφορίες PIN σε ένα σημείο πρόσβασης (ή ασύρματο δρομολογητή) με τη λειτουργία WPS (Wi-Fi Protected Setup™).

Η εργοστασιακή προεπιλογή στο μηχάνημά σας είναι η λειτουργία PBC, η οποία συνιστάται για ένα τυπικό περιβάλλον ασύρματου δικτύου.

Μπορείτε να αλλάξετε τη λειτουργία WPS από τον πίνακα ελέγχου ( (Menu) > Network > Wireless > OK > WPS Setting).

#### Μηχανήματα με οθόνη ενδείξεων

##### Σύνδεση σε λειτουργία PBC

1. Πατήστε και κρατήστε πατημένο το κουμπί (WPS) στον πίνακα ελέγχου για περισσότερο από 2 δευτερόλεπτα.

   Το μηχάνημα αρχίζει να μετρά μέχρι τα δύο λεπτά έως ότου πατήσετε το κουμπί WPS (PBC) στο σημείο πρόσβασης (ή ασύρματο δρομολογητή).

2. Πατήστε το κουμπί WPS (PBC) στο σημείο πρόσβασης (ή στον ασύρματο δρομολογητή).

   Τα μηνύματα εμφανίζονται στην οθόνη ενδείξεων με την παρακάτω σειρά:

   1. Connecting: Το μηχάνημα συνδέεται στο σημείο πρόσβασης (ή στον ασύρματο δρομολογητή).

   2. Connected: Όταν το μηχάνημα συνδεθεί με επιτυχία στο ασύρματο δίκτυο, η λυχνία LED WPS παραμένει αναμμένη.

   3. AP SSID: Μετά την ολοκλήρωση της διαδικασίας σύνδεσης σε ασύρματο δίκτυο, στην οθόνη εμφανίζονται οι πληροφορίες SSID του σημείου πρόσβασης.

##### Σύνδεση σε λειτουργία PIN

1. Πατήστε και κρατήστε πατημένο το κουμπί (WPS) στον πίνακα ελέγχου για περισσότερο από 2 δευτερόλεπτα.

2. Ο οκταψήφιος αριθμός PIN εμφανίζεται στην οθόνη.

   Πρέπει να πληκτρολογήσετε τον οκταψήφιο αριθμό PIN εντός δύο λεπτών στον υπολογιστή που συνδέεται στο σημείο πρόσβασης (ή ασύρματο δρομολογητή).

   Τα μηνύματα εμφανίζονται στην οθόνη ενδείξεων με την παρακάτω σειρά:

   1. Connecting: Το μηχάνημα συνδέεται στο ασύρματο δίκτυο.

   2. Connected: Όταν το μηχάνημα συνδεθεί με επιτυχία στο ασύρματο δίκτυο, η λυχνία LED WPS παραμένει αναμμένη.

   3. SSID Type: Μετά την ολοκλήρωση της διαδικασίας σύνδεσης σε ασύρματο δίκτυο, στην LCD οθόνη εμφανίζονται οι πληροφορίες SSID του σημείου πρόσβασης.

#### Μηχανήματα χωρίς οθόνη ενδείξεων

##### Σύνδεση σε λειτουργία PBC

1. Πατήστε και κρατήστε πατημένο το κουμπί (WPS) στον πίνακα ελέγχου για 2 - 4 δευτερόλεπτα μέχρι η ενδεικτική λυχνία κατάστασης να αρχίσει να αναβοσβήνει γρήγορα.

   Το μηχάνημα συνδέεται σε ένα ασύρματο δίκτυο. Η ενδεικτική λυχνία αναβοσβήνει αργά μέχρι δύο λεπτά έως ότου πατήσετε το κουμπί PBC στο σημείο πρόσβασης (ή ασύρματο δρομολογητή).

2. Πατήστε το κουμπί WPS (PBC) στο σημείο πρόσβασης (ή στον ασύρματο δρομολογητή).

   1. Το φωτάκι στην ενδεικτική λυχνία WPS αναβοσβήνει γρήγορα. Το μηχάνημα συνδέεται στο σημείο πρόσβασης (ή στον ασύρματο δρομολογητή).

   2. Όταν το μηχάνημα συνδεθεί με επιτυχία στο ασύρματο δίκτυο, η λυχνία LED WPS παραμένει αναμμένη.

##### Σύνδεση σε λειτουργία PIN

1. Πρέπει να εκτυπώσετε την αναφορά παραμέτρων δικτύου συμπεριλαμβανομένου του αριθμού PIN (βλ. Εκτύπωση αναφοράς ρύθμισης παραμέτρων δικτύου).

   Στην κατάσταση ετοιμότητας, πατήστε και κρατήστε πατημένο το κουμπί (Cancel ή Stop/Clear) στον πίνακα ελέγχου για περίπου 5 δευτερόλεπτα. Μπορείτε να βρείτε τον αριθμό PIN του μηχανήματός σας.

2. Πατήστε και κρατήστε πατημένο το κουμπί (WPS) στον πίνακα ελέγχου για περισσότερο από 4 δευτερόλεπτα μέχρι η ενδεικτική λυχνία κατάστασης να παραμείνει αναμμένη.

   Το μηχάνημα συνδέεται σε ένα σημείο πρόσβασης (ή ασύρματο δρομολογητή).

3. Πρέπει να πληκτρολογήσετε τον οκταψήφιο αριθμό PIN εντός δύο λεπτών στον υπολογιστή που συνδέεται στο σημείο πρόσβασης (ή ασύρματο δρομολογητή).

   Η ενδεικτική λυχνία αναβοσβήνει αργά έως δύο λεπτά έως ότου πληκτρολογήσετε τον οκταψήφιο αριθμό PIN.

   Η ενδεικτική λυχνία WPS αναβοσβήνει με την εξής σειρά:

   1. Το φωτάκι στην ενδεικτική λυχνία WPS αναβοσβήνει γρήγορα. Το μηχάνημα συνδέεται στο σημείο πρόσβασης (ή στον ασύρματο δρομολογητή).

   2. Όταν το μηχάνημα συνδεθεί με επιτυχία στο ασύρματο δίκτυο, η λυχνία LED WPS παραμένει αναμμένη.

#### Επανασύνδεση σε ένα δίκτυο

Όταν η ασύρματη λειτουργία είναι απενεργοποιημένη, το μηχάνημα προσπαθεί αυτόματα να επανασυνδεθεί στο σημείο πρόσβασης (ή στον ασύρματο δρομολογητή) με τις ρυθμίσεις και τη διεύθυνση της ασύρματης σύνδεσης που χρησιμοποιήθηκαν την προηγούμενη φορά.

Στις ακόλουθες περιπτώσεις, το μηχάνημα επανασυνδέεται αυτόματα στο ασύρματο δίκτυο:

- Το μηχάνημα απενεργοποιείται και ενεργοποιείται ξανά.

- Το σημείο πρόσβασης (ή ο ασύρματος δρομολογητής) απενεργοποιείται και ενεργοποιείται ξανά.

#### Ακύρωση της διαδικασίας σύνδεσης

Για να ακυρώσετε τη σύνδεση σε ασύρματο δίκτυο όταν το μηχάνημα συνδέεται στο ασύρματο δίκτυο, πατήστε και αφήστε ελεύθερο το κουμπί (Cancel ή Stop/Clear) στον πίνακα ελέγχου. Πρέπει να περιμένετε 2 λεπτά για να συνδεθείτε εκ νέου στο ασύρματο δίκτυο.

#### Αποσύνδεση από ένα δίκτυο

Για να αποσυνδεθείτε από τη σύνδεση ασύρματου δικτύου, πατήστε το κουμπί (WPS) στον πίνακα ελέγχου για περισσότερο από δύο δευτερόλεπτα.

- Όταν το Δίκτυο Wi-Fi είναι σε κατάσταση αδράνειας: Το μηχάνημα αποσυνδέεται απευθείας από το ασύρματο δίκτυο και η ενδεικτική λυχνία LED WPS απενεργοποιείται.

- Όταν χρησιμοποιείται το Δίκτυο Wi-Fi: Όταν το μηχάνημα βρίσκεται σε αναμονή μέχρι να ολοκληρωθεί η τρέχουσα εργασία, η λυχνία αναβοσβήνει γρήγορα στη λυχνία LED WPS. Στη συνέχεια διακόπτεται αυτόματα η σύνδεση στο ασύρματο δίκτυο και η λυχνία LED WPS απενεργοποιείται.

### Χρήση του κουμπιού μενού

Ενδέχεται κάποια μενού να μην εμφανιστούν στην οθόνη ανάλογα με τις επιλογές ή τα μοντέλα. Σε αυτή την περίπτωση, δεν ισχύει για το μηχάνημά σας (βλ. Επισκόπηση μενού).

Πριν ξεκινήσετε θα πρέπει να γνωρίζετε το όνομα δικτύου (SSID) του ασύρματου δικτύου, καθώς και το κλειδί δικτύου, αν είναι κρυπτογραφημένο. Αυτά τα στοιχεία ρυθμίστηκαν κατά την εγκατάσταση σημείου πρόσβασης (ή ασύρματου δρομολογητή). Αν δεν γνωρίζετε αυτά τα στοιχεία για το περιβάλλον του δικτύου σας, απευθυνθείτε στο άτομο που εγκατέστησε το δίκτυο.

Μετά την ολοκλήρωση της σύνδεσης του ασύρματου δικτύου, πρέπει να εγκαταστήσετε το πρόγραμμα οδήγησης του μηχανήματος για να μπορείτε να εκτυπώσετε από μια εφαρμογή (βλέπε Εγκατάσταση προγράμματος οδήγησης μέσω του δικτύου).

1. Πατήστε το κουμπί (Menu) στον πίνακα ελέγχου.

2. Πατήστε Network > Wireless > WLAN Settings.

3. Πατήστε το OK για να επιλέξετε τη μέθοδο εγκατάστασης που θέλετε.

   - Wizard (συνιστάται): Σε αυτήν την κατάσταση λειτουργίας, οι ρυθμίσεις γίνονται αυτόματα. Το μηχάνημα θα εμφανίσει μια λίστα διαθέσιμων δικτύων από τα οποία μπορείτε να επιλέξετε. Αφού επιλέξετε ένα δίκτυο, ο εκτυπωτής θα σας ζητήσει το αντίστοιχο κλειδί ασφαλείας.

   - Custom: Σε αυτή την κατάσταση λειτουργίας, οι χρήστες μπορούν να δώσουν ή να επεξεργαστούν χειροκίνητα το δικό τους SSID, ή να επιλέξουν με λεπτομέρεις την ασφάλεια.

### Εγκατάσταση χρησιμοποιώντας Windows

Συντόμευση στο πρόγραμμα Ρύθμιση ασύρματου δικτύου χωρίς CD: Εάν έχετε εγκαταστήσει μια φορά το πρόγραμμα οδήγησης εκτυπωτή, μπορείτε να προσπελάσετε το πρόγραμμα Ρύθμιση ασύρματου δικτύου χωρίς το CD. Από το μενού Έναρξη, επιλέξτε Προγράμματα ή Όλα τα προγράμματα > Samsung Printers > το όνομα του προγράμματος οδήγησης του εκτυπωτή σας > Πρόγραμμα ρύθμισης ασύρματης σύνδεσης.

#### Σημείο πρόσβασης μέσω καλωδίου USB

##### Αντικείμενα για προετοιμασία

- Σημείο πρόσβασης

- Υπολογιστής συνδεδεμένος σε δίκτυο

- CD λογισμικού που συνόδευε το μηχάνημά σας

- Το μηχάνημα με εγκατεστημένη μια διασύνδεση ασύρματου δικτύου

- Καλώδιο USB

##### Δημιουργία του δικτύου υποδομής

1. Βεβαιωθείτε ότι το καλώδιο USB είναι συνδεδεμένο με το μηχάνημα.

2. Ενεργοποιήστε τον υπολογιστή, το σημείο πρόσβασης και το μηχάνημά σας.

3. Τοποθετήστε το παρεχόμενο CD λογισμικού στη μονάδα δίσκου CD-ROM.

4. Επιλέξτε την επιλογή Ρύθμιση ασύρματου δικτύου και εγκατάσταση.

5. Διαβάστε την Άδεια χρήσης και επιλέξτε Αποδέχομαι τους όρους της άδειας χρήσης. Στη συνέχεια, κάντε κλικ στην επιλογή Επόμενο.

6. Το λογισμικό πραγματοποιεί αναζήτηση για ασύρματο δίκτυο.

   Εάν το λογισμικό αποτύχει με την αναζήτηση για το δίκτυο, ελέγξτε εάν το καλώδιο USB είναι σωστά συνδεδεμένο μεταξύ του υπολογιστή και του μηχανήματος, και ακολουθήστε τις οδηγίες που εμφανίζονται στο παράθυρο.

   - Εάν έχουν γίνει στο παρελθόν ρυθμίσεις ασύρματου δικτύου, εμφανίζεται το παράθυρο Πληροφορίες ρύθμισης ασύρματου δικτύου.

     Αν θέλετε να πραγματοποιήσετε επαναφορά των ασύρματων ρυθμίσεων, επιλέξτε το πλαίσιο ελέγχου και κάντε κλικ στο Next.

   - Για μοντέλα που υποστηρίζουν το κουμπί WPS (χωρίς σύνδεση με καλώδιο USB), θα εμφανιστεί το παρακάτω παράθυρο.

     - Με καλώδιο USB: Συνδέστε το καλώδιο USB και κάντε κλικ στο Επόμενο, στη συνέχεια πηγαίνετε στο βήμα 7.

     - Με χρήση του κουμπιού WPS: Βλέπε Σημείο πρόσβασης μέσω του κουμπιού WPS (χωρίς καλώδιο σύνδεσης USB).

7. Επιλέξτε τη μέθοδο που θα χρησιμοποιήσετε από το παράθυρο μεθόδου ρυθμίσεων ασύρματου δικτύου.

   - Διαμόρφωση των ασύρματων ρυθμίσεων μη αυτόματα.: Πηγαίνετε στο βήμα 8.

   - Διαμόρφωση των ασύρματων ρυθμίσεων πιέζοντας το κουμπί WPS στο σημείο πρόσβασης.: Συνδεθείτε στο ασύρματο δίκτυο πατώντας το κουμπί WPS στο σημείο πρόσβασης (ή στον ασύρματο δρομολογητή).

     - Ακολουθήστε τις οδηγίες στο παράθυρο. Όταν έχετε ολοκληρώσει τις ρυθμίσεις του ασύρματου δικτύου, μεταβείτε στο βήμα 11.

8. Μετά την ολοκλήρωση της αναζήτησης, στο παράθυρο εμφανίζονται οι διαθέσιμες συσκευές ασύρματου δικτύου. Επιλέξτε το όνομα (SSID) του σημείου πρόσβασης που χρησιμοποιείτε και κάντε κλικ στο Επόμενο.

   Αν δεν μπορείτε να βρείτε το όνομα δικτύου που θέλετε να επιλέξετε ή αν θέλετε να ορίσετε την ασύρματη διαμόρφωση μη αυτόματα κάντε κλικ στην Ρύθμιση για προχωρημένους.

   - Εισαγωγή του ονόματος ασύρματου δικτύου: Πληκτρολογήστε το SSID του σημείου πρόσβασης (για το SSID γίνεται διάκριση πεζών-κεφαλαίων).

   - Τρόπος λειτουργίας: Επιλέξτε Υποδομή.

   - Έλεγχος ταυτότητας: Επιλέξτε έναν τύπο ελέγχου ταυτότητας.

     Αν. σύστημα: Δεν χρησιμοποιείται έλεγχος ταυτότητας και η κρυπτογράφηση ενδέχεται να μην χρησιμοποιηθεί, ανάλογα με τις ανάγκες για ασφάλεια των δεδομένων.

     Κοιν.κλειδ: Χρησιμοποιείται έλεγχος ταυτότητας. Η συσκευή που διαθέτει το σωστό κλειδί WEP έχει δικαίωμα πρόσβασης στο δίκτυο.

     WPA Personal ή WPA2 Personal: Μπορείτε να ενεργοποιήσετε αυτήν την επιλογή για έλεγχο ταυτότητας του διακομιστή εκτύπωσης με βάση το ήδη κοινόχρηστο κλειδί WPA. Χρησιμοποιεί ένα κοινόχρηστο μυστικό κλειδί (που συνήθως ονομάζεται Pre Shared Key pass phrase), το οποίο ρυθμίζεται με μη αυτόματο τρόπο στο σημείο πρόσβασης και σε κάθε υπολογιστή-πελάτη.

   - Κρυπτογράφηση: Επιλέξτε κρυπτογράφηση (Καμία, WEP64, WEP128, TKIP, AES, TKIP AES).

   - Κλειδί δικτύου: Πληκτρολογήστε την τιμή του κλειδιού δικτύου κρυπτογράφησης.

   - Επιβεβαίωση κλειδιού δικτύου: Επιβεβαιώστε την τιμή του κλειδιού δικτύου κρυπτογράφησης.

   - Δείκτης κλειδιού WEP: Αν χρησιμοποιείτε κρυπτογράφηση WEP, επιλέξτε τον κατάλληλο Δείκτης κλειδιού WEP.

   Το παράθυρο ασφάλειας του ασύρματου δικτύου εμφανίζεται όταν το σημείο πρόσβασης διαθέτει ρύθμιση ασφαλείας.

   Εμφανίζεται το παράθυρο ασφάλειας του ασύρματου δικτύου. Το παράθυρο ενδέχεται να διαφέρει ανάλογα με τη λειτουργία ασφάλειας: WEP ή WPA.

   - WEP

     Επιλέξτε Αν. σύστημα ή Κοιν.κλειδ για τον έλεγχο ταυτότητας και πληκτρολογήστε το κλειδί ασφαλείας WEP. Κάντε κλικ στο κουμπί Επόμενο.

     Το WEP (Wired Equivalent Privacy) είναι ένα πρωτόκολλο ασφαλείας που εμποδίζει την μη εξουσιοδοτημένη πρόσβαση στο ασύρματο δίκτυό σας. Το WEP κρυπτογραφεί το τμήμα δεδομένων κάθε πακέτου που ανταλλάσσεται σε ασύρματο δίκτυο με τη χρήση ενός κλειδιού κρυπτογράφησης WEP 64-bit ή 128-bit.

   - WPA

     Πληκτρολογήστε το κοινόχρηστο κλειδί WPA και κάντε κλικ στο Επόμενο.

     Το WPA ελέγχει και αναγνωρίζει τους χρήστες με βάση ένα μυστικό κλειδί το οποίο αλλάζει αυτόματα ανά τακτά χρονικά διαστήματα. Επίσης, το WPA χρησιμοποιεί το πρωτόκολλο TKIP (Temporal Key Integrity Protocol) και το πρότυπο AES (Advanced Encryption Standard) για την κρυπτογράφηση δεδομένων.

9. Στο παράθυρο εμφανίζονται οι ρυθμίσεις ασύρματου δικτύου. Ελέγξτε αν οι ρυθμίσεις είναι σωστές. Κάντε κλικ στο κουμπί Επόμενο.

   - Για τη μέθοδο DHCP.

     Αν έχει επιλεγεί η μέθοδος DHCP για την αντιστοίχιση διευθύνσεων IP, ελέγξτε αν εμφανίζεται στο παράθυρο η ένδειξη «DHCP». Εάν εμφανίζεται η ένδειξη «Στατική», κάντε κλικ στην επιλογή Αλλαγή TCP/IP για να αλλάξετε τη μέθοδο αντιστοίχισης σε DHCP.

   - Για τη στατική μέθοδο.

     Εάν έχει επιλεγεί η στατική μέθοδος για την αντιστοίχιση διευθύνσεων IP, ελέγξτε εάν η ένδειξη «Static» εμφανίζεται στο παράθυρο. Εάν εμφανίζεται η ένδειξη DHCP, κάντε κλικ στην επιλογή Αλλαγή TCP/IP για να πληκτρολογήσετε τη διεύθυνση IP και άλλες τιμές παραμέτρων δικτύου για το μηχάνημα. Πριν εισάγετε τη διεύθυνση IP για το μηχάνημα, πρέπει να γνωρίζετε τα στοιχεία παραμέτρων του δικτύου του υπολογιστή σας. Εάν στον υπολογιστή έχει επιλεγεί η μέθοδος DHCP, πρέπει να επικοινωνήσετε με το διαχειριστή δικτύου για την αλλαγή της διεύθυνσης IP σε στατική.

     Για παράδειγμα,

     Αν οι πληροφορίες δικτύου του υπολογιστή είναι ως εξής,

     - Διεύθυνση IP: 169.254.133.42

     - Μάσκα υποδικτύου: 255.255.0.0

     Τότε, οι πληροφορίες δικτύου του μηχανήματος θα πρέπει να είναι ως εξής:

     - Διεύθυνση IP: 169.254.133.43

     - Μάσκα υποδικτύου: 255.255.0.0 (Χρησιμοποιείται η μάσκα υποδικτύου του υπολογιστή).

     - Πύλη: 169.254.133.1

10. Όταν εμφανιστεί το παράθυρο που σας επιβεβαιώνει τη σύνδεση του καλωδίου δικτύου, αποσυνδέστε το καλώδιο δικτύου και κάντε κλικ στο Επόμενο.

    Αν το καλώδιο δικτύου είναι συνδεδεμένο, ενδέχεται να υπάρχει πρόβλημα στην εύρεση του μηχανήματος κατά τη διαμόρφωση των ρυθμίσεων του ασύρματου δικτύου.

11. Η ρύθμιση του ασύρματου δικτύου έχει ολοκληρωθεί. Για εκτύπωση από μια φορητή συσκευή που υποστηρίζει το Wi-Fi Direct, ενεργοποιήστε την επιλογή Wi-Fi Direct (βλ. Ρύθμιση του Wi-Fi Direct).

    Επιλογή Wi-Fi Direct:

    - Η επιλογή Wi-Fi Direct εμφανίζεται στην οθόνη μόνο αν ο εκτυπωτής σας υποστηρίζει αυτή τη λειτουργία.

    - Μπορείτε να εκκινήσετε το Wi-Fi Direct χρησιμοποιώντας το Samsung Easy Printer Manager (βλ.Ρύθμιση του Wi-Fi Direct).

    - Όνομα δικτύου (SSID): Από προεπιλογή το όνομα δικτύου είναι το όνομα μοντέλου και το μέγιστο μήκος είναι 22 χαρακτήρες (δεν περιλαμβάνεται το "Direct-xx-").

    - Το Κλειδί δικτύου είναι αριθμητική συμβολοσειρά με μέγεθος 8 ~ 64 χαρακτήρες.

12. Όταν ολοκληρωθεί η ρύθμιση του ασύρματου δικτύου, αποσυνδέστε το καλώδιο USB μεταξύ υπολογιστή και μηχανήματος. Κάντε κλικ στο κουμπί Επόμενο.

13. Κάντε κλικ στο Επόμενο όταν εμφανιστεί το παράθυρο Επιβεβαίωση σύνδεσης εκτυπωτή.

14. Επιλέξτε τα συστατικά στοιχεία που θα εγκατασταθούν. Κάντε κλικ στο κουμπί Επόμενο.

15. Μετά την επιλογή των συστατικών στοιχείων, μπορείτε επίσης να αλλάξετε το όνομα του μηχανήματος, να ρυθμίσετε το μηχάνημά σας ώστε να είναι κοινόχρηστο στο δίκτυο, να ορίσετε το μηχάνημα ως το προεπιλεγμένο μηχάνημα και να αλλάξετε το όνομα θύρας κάθε μηχανήματος. Κάντε κλικ στο κουμπί Επόμενο.

16. Μετά την ολοκλήρωση της εγκατάστασης, θα εμφανιστεί ένα παράθυρο για να επιλέξετε εάν θα εκτυπωθεί δοκιμαστική σελίδα. Εάν θέλετε να εκτυπώσετε μια δοκιμαστική σελίδα, κάντε κλικ στην επιλογή Εκτύπωση δοκιμαστικής σελίδας.

    Διαφορετικά, κάντε απλώς κλικ στο Επόμενο και μεταβείτε στο βήμα 18.

17. Σε περίπτωση που η δοκιμαστική σελίδα εκτυπωθεί σωστά, κάντε κλικ στο Ναι.

    Εάν όχι, κάντε κλικ στο Όχι για επανεκτύπωση.

18. Αν θέλετε να δηλώσετε το μηχάνημά σας στον ιστότοπο της Samsung και να λαμβάνετε χρήσιμες πληροφορίες, κάντε κλικ στο Ηλεκτρονική εγγραφή. Αν δεν θέλετε, κάντε κλικ στο Τέλος.

#### Σημείο πρόσβασης μέσω του κουμπιού WPS (χωρίς καλώδιο σύνδεσης USB)

Για μοντέλα που έχουν κουμπί WPS, μπορείτε να κάνετε τις ρυθμίσεις ασύρματου δικτύου χρησιμοποιώντας το κουμπί WPS (χωρίς σύνδεση USB) και το κουμπί WPS του σημείου πρόσβασης (ή του δρομολογητή).

##### Αντικείμενα για προετοιμασία

- Σημείο πρόσβασης (ή ασύρματος δρομολογητής)

- Υπολογιστής συνδεδεμένος σε δίκτυο

- CD λογισμικού που συνόδευε το μηχάνημά σας

- Το μηχάνημα με εγκατεστημένη μια διασύνδεση ασύρματου δικτύου

##### Δημιουργία του δικτύου υποδομής

1. Ενεργοποιήστε τον υπολογιστή, το σημείο πρόσβασης και το μηχάνημά σας.

2. Τοποθετήστε το παρεχόμενο CD λογισμικού στη μονάδα δίσκου CD-ROM.

3. Επιλέξτε την επιλογή Ρύθμιση ασύρματου δικτύου και εγκατάσταση.

4. Διαβάστε την Άδεια χρήσης και επιλέξτε Αποδέχομαι τους όρους της άδειας χρήσης. Στη συνέχεια, κάντε κλικ στην επιλογή Επόμενο.

5. Επιλέξτε Με χρήση του κουμπιού WPS και κάντε κλικ στο Επόμενο.

   - Στα μοντέλα που υποστηρίζουν το κουμπί WPS, εμφανίζεται το παραπάνω παράθυρο.

   - Εάν το μηχάνημά σας είναι συνδεδεμένο μέσω καλωδίου USB, δεν εμφανίζεται το παραπάνω παράθυρο. Αποσυνδέστε το καλώδιο USB εάν θέλετε να κάνετε τις ρυθμίσεις του ασύρματου δικτύου χρησιμοποιώντας το κουμπί WPS.

   - Εάν θέλετε να κάνετε τις ρυθμίσεις ασύρματου δικτύου χρησιμοποιώντας το καλώδιο USB, ανατρέξτε στο Σημείο πρόσβασης μέσω καλωδίου USB.

6. Το επόμενο παράθυρο σας ζητά να ελέγξετε αν το σημείο πρόσβασης (ή ο ασύρματος δρομολογητής) υποστηρίζει ή όχι το WPS.

   Αν το σημείο πρόσβασης (ή ο ασύρματος δρομολογητής) διαθέτει κουμπί WPS, επιλέξτε Ναι και κάντε κλικ στο Επόμενο.

7. Ακολουθήστε τις οδηγίες που εμφανίζονται στο παράθυρο για να κάνετε τις ρυθμίσεις του ασύρματου δικτύου.

   - Για μοντέλα με οθόνη ενδείξεων, ακολουθήστε τα παρακάτω βήματα.

     1. Πατήστε και κρατήστε πατημένο το κουμπί (WPS) στον πίνακα ελέγχου για 2-4 δευτερόλεπτα περίπου.

        Το μηχάνημα περιμένει έως 2 λεπτά για να πατηθεί το κουμπί WPS στο σημείο πρόσβασης (ή το δρομολογητή).

     2. Πατήστε το κουμπί WPS (PBC) στο σημείο πρόσβασης (ή στον ασύρματο δρομολογητή).

        Τα μηνύματα εμφανίζονται στην οθόνη ενδείξεων με την παρακάτω σειρά:

        - Connecting: Το μηχάνημα συνδέεται στο σημείο πρόσβασης (ή στον ασύρματο δρομολογητή).

        - Connected: Όταν το μηχάνημα συνδεθεί με επιτυχία στο ασύρματο δίκτυο, η λυχνία LED WPS παραμένει αναμμένη.

        - SSID Type: Μετά την ολοκλήρωση της διαδικασίας σύνδεσης σε ασύρματο δίκτυο, στην οθόνη εμφανίζονται οι πληροφορίες SSID του σημείου πρόσβασης.

   - Για μοντέλα χωρίς οθόνη ενδείξεων, ακολουθήστε τα παρακάτω βήματα.

     1. Πατήστε και κρατήστε πατημένο το κουμπί (WPS) στον πίνακα ελέγχου για 2 - 4 δευτερόλεπτα μέχρι η ενδεικτική λυχνία κατάστασης να αρχίσει να αναβοσβήνει γρήγορα.

        Το μηχάνημα συνδέεται σε ένα ασύρματο δίκτυο. Η ενδεικτική λυχνία αναβοσβήνει αργά μέχρι δύο λεπτά έως ότου πατήσετε το κουμπί PBC στο σημείο πρόσβασης (ή ασύρματο δρομολογητή).

     2. Πατήστε το κουμπί WPS (PBC) στο σημείο πρόσβασης (ή στον ασύρματο δρομολογητή).

        - Η λυχνία αναβοσβήνει γρήγορα στο LED WPS κατά τη σύνδεση στο σημείο πρόσβασης (ή στον ασύρματο δρομολογητή).

        - Όταν το μηχάνημα συνδεθεί με επιτυχία στο ασύρματο δίκτυο, η λυχνία LED WPS παραμένει αναμμένη.

8. Εμφανίζεται το παράθυρο Ολοκλήρωση ρύθμισης ασύρματου δικτύου. Κάντε κλικ στο κουμπί Επόμενο.

9. Κάντε κλικ στο Επόμενο όταν εμφανιστεί το παράθυρο Επιβεβαίωση σύνδεσης εκτυπωτή.

10. Επιλέξτε τα συστατικά στοιχεία που θα εγκατασταθούν. Κάντε κλικ στο κουμπί Επόμενο.

11. Μετά την επιλογή των συστατικών στοιχείων, μπορείτε επίσης να αλλάξετε το όνομα του μηχανήματος, να ρυθμίσετε το μηχάνημά σας ώστε να είναι κοινόχρηστο στο δίκτυο, να ορίσετε το μηχάνημα ως το προεπιλεγμένο μηχάνημα και να αλλάξετε το όνομα θύρας κάθε μηχανήματος. Κάντε κλικ στο κουμπί Επόμενο.

12. Μετά την ολοκλήρωση της εγκατάστασης, θα εμφανιστεί ένα παράθυρο για να επιλέξετε εάν θα εκτυπωθεί δοκιμαστική σελίδα. Εάν θέλετε να εκτυπώσετε μια δοκιμαστική σελίδα, κάντε κλικ στην επιλογή Εκτύπωση δοκιμαστικής σελίδας.

    Διαφορετικά, κάντε απλώς κλικ στο Επόμενο και μεταβείτε στο βήμα 14.

13. Σε περίπτωση που η δοκιμαστική σελίδα εκτυπωθεί σωστά, κάντε κλικ στο Ναι.

    Εάν όχι, κάντε κλικ στο Όχι για επανεκτύπωση.

14. Αν θέλετε να δηλώσετε το μηχάνημά σας στον ιστότοπο της Samsung και να λαμβάνετε χρήσιμες πληροφορίες, κάντε κλικ στο Ηλεκτρονική εγγραφή. Αν δεν θέλετε, κάντε κλικ στο Τέλος.

#### Ad hoc μέσω καλωδίου USB

Εάν δεν διαθέτετε σημείο πρόσβασης, μπορείτε και πάλι να συνδέσετε το μηχάνημα ασύρματα στον υπολογιστή σας, ρυθμίζοντας ένα ασύρματο δίκτυο ειδικής λειτουργίας Ad-hoc, ακολουθώντας τα παρακάτω απλά βήματα.

##### Αντικείμενα για προετοιμασία

- Υπολογιστής συνδεδεμένος σε δίκτυο

- CD λογισμικού που συνόδευε το μηχάνημά σας

- Το μηχάνημα με εγκατεστημένη μια διασύνδεση ασύρματου δικτύου

- Καλώδιο USB

##### Δημιουργία δικτύου ειδικής λειτουργίας ad hoc στα Windows

1. Βεβαιωθείτε ότι το καλώδιο USB είναι συνδεδεμένο με το μηχάνημα.

2. Ενεργοποιήστε τον υπολογιστή και το μηχάνημα ασύρματου δικτύου.

3. Τοποθετήστε το παρεχόμενο CD λογισμικού στη μονάδα δίσκου CD-ROM.

4. Επιλέξτε την επιλογή Ρύθμιση ασύρματου δικτύου και εγκατάσταση.

5. Διαβάστε την Άδεια χρήσης και επιλέξτε Αποδέχομαι τους όρους της άδειας χρήσης. Στη συνέχεια, κάντε κλικ στην επιλογή Επόμενο.

6. Το λογισμικό πραγματοποιεί αναζήτηση για ασύρματο δίκτυο.

   Εάν το λογισμικό αποτύχει με την αναζήτηση για το δίκτυο, ελέγξτε εάν το καλώδιο USB είναι σωστά συνδεδεμένο μεταξύ του υπολογιστή και του μηχανήματος, και ακολουθήστε τις οδηγίες που εμφανίζονται στο παράθυρο.

7. Αφού πραγματοποιηθεί η αναζήτηση ασύρματων δικτύων, εμφανίζεται μια λίστα με τα ασύρματα δίκτυα που αναζήτησε το μηχάνημά σας.

   Αν θέλετε να χρησιμοποιήσετε την προεπιλεγμένη ρύθμιση ad-hoc της Samsung, επιλέξτε το τελευταίο ασύρματο δίκτυο στη λίστα, για το οποίο το Όνομα δικτύου (SSID) είναι portthru και το Σήμα είναι Δίκτυο εκτυπωτή.

   Στη συνέχεια, κάντε κλικ στην επιλογή Επόμενο.

   Αν θέλετε να χρησιμοποιήσετε άλλες ρυθμίσεις ad-hoc, επιλέξτε ένα άλλο ασύρματο δίκτυο από τη λίστα.

   Εάν θέλετε να αλλάξετε τις ρυθμίσεις ad-hoc, κάντε κλικ στο κουμπί Ρύθμιση για προχωρημένους.

   - Εισαγωγή του ονόματος ασύρματου δικτύου: Πληκτρολογήστε το όνομα SSID που θέλετε (για το SSID γίνεται διάκριση πεζών-κεφαλαίων).

   - Τρόπος λειτουργίας: Επιλέξτε ad hoc.

   - Κανάλι: Επιλέξτε το κανάλι. (Αυτ.ορισμός ή 2.412 έως 2.467 MHz).

   - Έλεγχος ταυτότητας: Επιλέξτε έναν τύπο ελέγχου ταυτότητας.

     Αν. σύστημα: Δεν χρησιμοποιείται έλεγχος ταυτότητας και η κρυπτογράφηση ενδέχεται να μην χρησιμοποιηθεί, ανάλογα με τις ανάγκες για ασφάλεια των δεδομένων.

     Κοιν.κλειδ: Χρησιμοποιείται έλεγχος ταυτότητας. Η συσκευή που διαθέτει το σωστό κλειδί WEP έχει δικαίωμα πρόσβασης στο δίκτυο.

   - Κρυπτογράφηση: Επιλέξτε κρυπτογράφηση (Καμία, WEP64, WEP128).

   - Κλειδί δικτύου: Πληκτρολογήστε την τιμή του κλειδιού δικτύου κρυπτογράφησης.

   - Επιβεβαίωση κλειδιού δικτύου: Επιβεβαιώστε την τιμή του κλειδιού δικτύου κρυπτογράφησης.

   - Δείκτης κλειδιού WEP: Αν χρησιμοποιείτε κρυπτογράφηση WEP, επιλέξτε τον κατάλληλο Δείκτης κλειδιού WEP.

   Το παράθυρο ασφάλειας του ασύρματου δικτύου εμφανίζεται όταν το δίκτυο ad-hoc διαθέτει ενεργοποιημένη ρύθμιση ασφαλείας.

   Επιλέξτε Αν. σύστημα ή Κοιν.κλειδ για τον έλεγχο ταυτότητας και κάντε κλικ στο Επόμενο.

   - Το WEP (Wired Equivalent Privacy) είναι ένα πρωτόκολλο ασφαλείας που εμποδίζει την μη εξουσιοδοτημένη πρόσβαση στο ασύρματο δίκτυό σας. Το WEP κρυπτογραφεί το τμήμα δεδομένων κάθε πακέτου που ανταλλάσσεται σε ασύρματο δίκτυο με τη χρήση ενός κλειδιού κρυπτογράφησης WEP 64-bit ή 128-bit.

8. Εμφανίζεται το παράθυρο με τη ρύθμιση του ασύρματου δικτύου. Ελέγξτε τις ρυθμίσεις και κάντε κλικ στο Επόμενο.

   Πριν εισάγετε τη διεύθυνση IP για το μηχάνημα, πρέπει να γνωρίζετε τα στοιχεία παραμέτρων του δικτύου του υπολογιστή σας. Εάν η ρύθμιση παραμέτρων δικτύου στον υπολογιστή έχει οριστεί σε DHCP, η ρύθμιση ασύρματου δικτύου πρέπει να είναι επίσης DHCP. Ομοίως, εάν η ρύθμιση παραμέτρων δικτύου στον υπολογιστή έχει οριστεί σε «Static», η ρύθμιση ασύρματου δικτύου πρέπει να είναι επίσης «Static».

   Αν ο υπολογιστής έχει οριστεί σε DHCP και θέλετε να χρησιμοποιήσετε τη ρύθμιση ασύρματου δικτύου «Στατική», πρέπει να επικοινωνήσετε με το διαχειριστή δικτύου για να λάβετε τη στατική διεύθυνση IP.

   - Για τη μέθοδο DHCP.

     Εάν έχει επιλεγεί η μέθοδος DHCP για την αντιστοίχιση διευθύνσεων IP, ελέγξτε εάν το DHCP εμφανίζεται στο παράθυρο Επιβεβαίωση ρύθμισης ασύρματου δικτύου. Εάν εμφανίζεται η ένδειξη “Στατική”, κάντε κλικ στην επιλογή Αλλαγή TCP/IP για να αλλάξετε τη μέθοδο αντιστοίχισης σε Αυτόματη λήψη της διεύθυνσης IP (DHCP).

   - Για τη στατική μέθοδο.

     Aν έχει επιλεγεί η στατική μέθοδος για την αντιστοίχιση διευθύνσεων IP, ελέγξτε αν εμφανίζεται στο παράθυρο Επιβεβαίωση ρύθμισης ασύρματου δικτύου η ένδειξη «Στατική». Εάν εμφανίζεται η ένδειξη DHCP, κάντε κλικ στην επιλογή Αλλαγή TCP/IP για να πληκτρολογήσετε τη διεύθυνση IP και άλλες τιμές παραμέτρων δικτύου για το μηχάνημα.

     Για παράδειγμα,

     Αν οι πληροφορίες δικτύου του υπολογιστή είναι ως εξής:

     - Διεύθυνση IP: 169.254.133.42

     - Μάσκα υποδικτύου: 255.255.0.0

     Τότε, οι πληροφορίες δικτύου του μηχανήματος θα πρέπει να είναι ως εξής:

     - Διεύθυνση IP: 169.254.133.43

     - Μάσκα υποδικτύου: 255.255.0.0 (Χρησιμοποιείται η μάσκα υποδικτύου του υπολογιστή).

     - Πύλη: 169.254.133.1

9. Εμφανίζεται το παράθυρο Ολοκλήρωση ρύθμισης ασύρματου δικτύου. Κάντε κλικ στο κουμπί Επόμενο.

10. Όταν ολοκληρωθεί η ρύθμιση του ασύρματου δικτύου, αποσυνδέστε το καλώδιο USB μεταξύ υπολογιστή και μηχανήματος. Κάντε κλικ στο κουμπί Επόμενο.

    Αν εμφανιστεί το παράθυρο Αλλαγή της ρύθμισης δικτύου PC, ακολουθήστε τα βήματα που εμφανίζονται στο παράθυρο. Κάντε κλικ στο κουμπί Επόμενο αν έχετε ολοκληρώσει τον ορισμό των ρυθμίσεων ασύρματου δικτύου στον υπολογιστή. Αν ορίσετε το ασύρματο δίκτυο στον υπολογιστή σε DHCP, θα χρειαστούν μερικά λεπτά για τη λήψη της διεύθυνσης IP.

11. Κάντε κλικ στο Επόμενο όταν εμφανιστεί το παράθυρο Επιβεβαίωση σύνδεσης εκτυπωτή.

12. Επιλέξτε τα συστατικά στοιχεία που θα εγκατασταθούν. Κάντε κλικ στο κουμπί Επόμενο.

13. Μετά την επιλογή των συστατικών στοιχείων, μπορείτε επίσης να αλλάξετε το όνομα του μηχανήματος, να ρυθμίσετε το μηχάνημά σας ώστε να είναι κοινόχρηστο στο δίκτυο, να ορίσετε το μηχάνημα ως το προεπιλεγμένο μηχάνημα και να αλλάξετε το όνομα θύρας κάθε μηχανήματος. Κάντε κλικ στο κουμπί Επόμενο.

14. Μετά την ολοκλήρωση της εγκατάστασης, θα εμφανιστεί ένα παράθυρο για να επιλέξετε εάν θα εκτυπωθεί δοκιμαστική σελίδα. Εάν θέλετε να εκτυπώσετε μια δοκιμαστική σελίδα, κάντε κλικ στην επιλογή Εκτύπωση δοκιμαστικής σελίδας.

    Διαφορετικά, κάντε απλώς κλικ στο Επόμενο και μεταβείτε στο βήμα 16.

15. Σε περίπτωση που η δοκιμαστική σελίδα εκτυπωθεί σωστά, κάντε κλικ στο Ναι.

    Εάν όχι, κάντε κλικ στο Όχι για επανεκτύπωση.

16. Αν θέλετε να δηλώσετε το μηχάνημά σας στον ιστότοπο της Samsung και να λαμβάνετε χρήσιμες πληροφορίες, κάντε κλικ στο Ηλεκτρονική εγγραφή. Αν δεν θέλετε, κάντε κλικ στο Τέλος.

### Εγκατάσταση με τη χρήση Macintosh

#### Αντικείμενα για προετοιμασία

- Σημείο πρόσβασης

- Υπολογιστής συνδεδεμένος σε δίκτυο

- CD λογισμικού που συνόδευε το μηχάνημά σας

- Το μηχάνημα με εγκατεστημένη μια διασύνδεση ασύρματου δικτύου

- Καλώδιο USB

#### Σημείο πρόσβασης μέσω καλωδίου USB

1. Βεβαιωθείτε ότι το καλώδιο USB είναι συνδεδεμένο με το μηχάνημα.

2. Ενεργοποιήστε τον υπολογιστή, το σημείο πρόσβασης και το μηχάνημά σας.

3. Τοποθετήστε το παρεχόμενο CD λογισμικού στη μονάδα δίσκου CD-ROM.

4. Κάντε διπλό κλικ στο εικονίδιο CD-ROM που εμφανίζεται στην επιφάνεια εργασίας του Macintosh.

5. Κάντε διπλό κλικ στο φάκελο MAC_Installer > εικονίδιο Installer OS X.

6. Κάντε κλικ στο Continue.

7. Διαβάστε την άδεια χρήσης και κάντε κλικ στο κουμπί Continue.

8. Κάντε κλικ στην επιλογή Agree για να αποδεχθείτε τους όρους της άδειας χρήσης.

9. Όταν εμφανιστεί το μήνυμα που σας προειδοποιεί ότι όλες οι εφαρμογές του υπολογιστή σας θα κλείσουν, κάντε κλικ στο Continue.

10. Κάντε κλικ στο κουμπί Wireless Network Setting στο παράθυρο User Options Pane.

11. Το λογισμικό πραγματοποιεί αναζήτηση για ασύρματο δίκτυο.

    Εάν το λογισμικό αποτύχει με την αναζήτηση για το δίκτυο, ελέγξτε εάν το καλώδιο USB είναι σωστά συνδεδεμένο μεταξύ του υπολογιστή και του μηχανήματος, και ακολουθήστε τις οδηγίες που εμφανίζονται στο παράθυρο.

    - Εάν έχουν γίνει στο παρελθόν ρυθμίσεις ασύρματου δικτύου, εμφανίζεται το παράθυρο Wireless Network Setting Information.

      Αν θέλετε να πραγματοποιήσετε επαναφορά των ασύρματων ρυθμίσεων, επιλέξτε το πλαίσιο ελέγχου και κάντε κλικ στο Next.

    - Για μοντέλα που υποστηρίζουν το κουμπί WPS (χωρίς σύνδεση με καλώδιο USB), θα εμφανιστεί το παρακάτω παράθυρο.

      - With a USB Cable: Συνδέστε το καλώδιο USB και κάντε κλικ στο Επόμενο, στη συνέχεια πηγαίνετε στο βήμα 7.

      - Using the WPS Button: Βλέπε Σημείο πρόσβασης μέσω του κουμπιού WPS (χωρίς καλώδιο σύνδεσης USB).

12. Επιλέξτε τη μέθοδο που θα χρησιμοποιήσετε από το παράθυρο μεθόδου ρυθμίσεων ασύρματου δικτύου.

    - Configure the wireless settings manually.: Πηγαίνετε στο βήμα 13.

    - Configure the wireless settings by pressing the WPS button on the access point.: Συνδεθείτε στο ασύρματο δίκτυο πατώντας το κουμπί WPS στο σημείο πρόσβασης (ή στον ασύρματο δρομολογητή).

      - Ακολουθήστε τις οδηγίες στο παράθυρο. Όταν έχετε ολοκληρώσει τις ρυθμίσεις του ασύρματου δικτύου, μεταβείτε στο βήμα 16.

13. Μετά την ολοκλήρωση της αναζήτησης, στο παράθυρο εμφανίζονται οι διαθέσιμες συσκευές ασύρματου δικτύου. Επιλέξτε το όνομα (SSID) του σημείου πρόσβασης που χρησιμοποιείτε και κάντε κλικ στο Next.

    Όταν ρυθμίζετε μη αυτόματα τις ασύρματες παραμέτρους, κάντε κλικ στην επιλογή Advanced Setting .

    - Enter the wireless Network Name: Πληκτρολογήστε το SSID του σημείου πρόσβασης (για το SSID γίνεται διάκριση πεζών-κεφαλαίων).

    - Operation Mode: Επιλέξτε Infrastructure.

    - Authentication: Επιλέξτε έναν τύπο ελέγχου ταυτότητας.

      Open System: Δεν χρησιμοποιείται έλεγχος ταυτότητας και η κρυπτογράφηση ενδέχεται να μην χρησιμοποιηθεί, ανάλογα με τις ανάγκες για ασφάλεια των δεδομένων.

      Shared Key: Χρησιμοποιείται έλεγχος ταυτότητας. Η συσκευή που διαθέτει το σωστό κλειδί WEP έχει δικαίωμα πρόσβασης στο δίκτυο.

      WPA Personal ή WPA2 Personal: Μπορείτε να ενεργοποιήσετε αυτήν την επιλογή για έλεγχο ταυτότητας του διακομιστή εκτύπωσης με βάση το ήδη κοινόχρηστο κλειδί WPA. Χρησιμοποιεί ένα κοινόχρηστο μυστικό κλειδί (που συνήθως ονομάζεται Pre Shared Key pass phrase), το οποίο ρυθμίζεται με μη αυτόματο τρόπο στο σημείο πρόσβασης και σε κάθε υπολογιστή-πελάτη.

    - Encryption: Επιλέξτε την κρυπτογράφηση. (Καμία, WEP64, WEP128, TKIP, AES, TKIP AES)

    - Network Key: Πληκτρολογήστε την τιμή του κλειδιού δικτύου κρυπτογράφησης.

    - Confirm Network Key: Επιβεβαιώστε την τιμή του κλειδιού δικτύου κρυπτογράφησης.

    - WEP Key Index: Αν χρησιμοποιείτε κρυπτογράφηση WEP, επιλέξτε τον κατάλληλο WEP Key Index.

    Το παράθυρο ασφάλειας του ασύρματου δικτύου εμφανίζεται όταν το σημείο πρόσβασης διαθέτει ενεργοποιημένη ρύθμιση ασφαλείας.

    Εμφανίζεται το παράθυρο ασφάλειας του ασύρματου δικτύου. Το παράθυρο ενδέχεται να διαφέρει ανάλογα με τη λειτουργία ασφάλειας: WEP ή WPA.

    - WEP

      Επιλέξτε Open System ή Shared Key για τον έλεγχο ταυτότητας και πληκτρολογήστε το κλειδί ασφαλείας WEP. Κάντε κλικ στο κουμπί Next.

      Το WEP (Wired Equivalent Privacy) είναι ένα πρωτόκολλο ασφαλείας που εμποδίζει την μη εξουσιοδοτημένη πρόσβαση στο ασύρματο δίκτυό σας. Το WEP κρυπτογραφεί το τμήμα δεδομένων κάθε πακέτου που ανταλλάσσεται σε ασύρματο δίκτυο με τη χρήση ενός κλειδιού κρυπτογράφησης WEP 64-bit ή 128-bit.

    - WPA

      Πληκτρολογήστε το κοινόχρηστο κλειδί WPA και κάντε κλικ στο Next.

      Το WPA ελέγχει και αναγνωρίζει τους χρήστες με βάση ένα μυστικό κλειδί το οποίο αλλάζει αυτόματα ανά τακτά χρονικά διαστήματα. Επίσης, το WPA χρησιμοποιεί το πρωτόκολλο TKIP (Temporal Key Integrity Protocol) και το πρότυπο AES (Advanced Encryption Standard) για την κρυπτογράφηση δεδομένων.

14. Στο παράθυρο εμφανίζονται οι ρυθμίσεις ασύρματου δικτύου. Ελέγξτε αν οι ρυθμίσεις είναι σωστές. Κάντε κλικ στο κουμπί Next.

    - Για τη μέθοδο DHCP.

      Αν έχει επιλεγεί η μέθοδος DHCP για την αντιστοίχιση διευθύνσεων IP, ελέγξτε αν εμφανίζεται στο παράθυρο η ένδειξη «DHCP». Εάν εμφανίζεται η ένδειξη «Στατική», κάντε κλικ στην επιλογή Change TCP/IP για να αλλάξετε τη μέθοδο αντιστοίχισης σε DHCP.

    - Για τη στατική μέθοδο.

      Εάν έχει επιλεγεί η στατική μέθοδος για την αντιστοίχιση διευθύνσεων IP, ελέγξτε εάν η ένδειξη «Static» εμφανίζεται στο παράθυρο. Εάν εμφανίζεται η ένδειξη DHCP, κάντε κλικ στην επιλογή Change TCP/IP για να πληκτρολογήσετε τη διεύθυνση IP και άλλες τιμές παραμέτρων δικτύου για το μηχάνημα. Πριν εισάγετε τη διεύθυνση IP για το μηχάνημα, πρέπει να γνωρίζετε τα στοιχεία παραμέτρων του δικτύου του υπολογιστή σας. Εάν στον υπολογιστή έχει επιλεγεί η μέθοδος DHCP, πρέπει να επικοινωνήσετε με το διαχειριστή δικτύου για την αλλαγή της διεύθυνσης IP σε στατική.

      Για παράδειγμα:

      Αν οι πληροφορίες δικτύου του υπολογιστή είναι ως εξής:

      - Διεύθυνση IP: 169.254.133.42

      - Μάσκα υποδικτύου: 255.255.0.0

      Τότε, οι πληροφορίες δικτύου του μηχανήματος θα πρέπει να είναι ως εξής:

      - Διεύθυνση IP: 169.254.133.43

      - Μάσκα υποδικτύου: 255.255.0.0 (Χρησιμοποιείται η μάσκα υποδικτύου του υπολογιστή).

      - Πύλη: 169.254.133.1

15. Όταν εμφανιστεί το παράθυρο που σας επιβεβαιώνει τη σύνδεση του καλωδίου δικτύου, αποσυνδέστε το καλώδιο δικτύου και κάντε κλικ στο Επόμενο.

    Αν το καλώδιο δικτύου είναι συνδεδεμένο, ενδέχεται να υπάρχει πρόβλημα στην εύρεση του μηχανήματος κατά τη διαμόρφωση των ρυθμίσεων του ασύρματου δικτύου.

16. Η ρύθμιση του ασύρματου δικτύου έχει ολοκληρωθεί. Για εκτύπωση από μια φορητή συσκευή που υποστηρίζει το Wi-Fi Direct, ενεργοποιήστε την επιλογή Wi-Fi Direct (βλ. Ρύθμιση του Wi-Fi Direct).

    Επιλογή Wi-Fi Direct:

    - Η επιλογή Wi-Fi Direct εμφανίζεται στην οθόνη μόνο αν ο εκτυπωτής σας υποστηρίζει αυτή τη λειτουργία.

    - Μπορείτε να εκκινήσετε το Wi-Fi Direct χρησιμοποιώντας το Samsung Easy Printer Manager (βλ.Ρύθμιση του Wi-Fi Direct).

    - Όνομα δικτύου (SSID): Από προεπιλογή το όνομα δικτύου είναι το όνομα μοντέλου και το μέγιστο μήκος είναι 22 χαρακτήρες (δεν περιλαμβάνεται το "Direct-xx-").

    - Το Κλειδί δικτύου είναι αριθμητική συμβολοσειρά με μέγεθος 8 ~ 64 χαρακτήρες.

17. Όταν ολοκληρωθεί η ρύθμιση του ασύρματου δικτύου, αποσυνδέστε το καλώδιο USB μεταξύ υπολογιστή και μηχανήματος.

18. Η ρύθμιση του ασύρματου δικτύου έχει ολοκληρωθεί. Αφού ολοκληρωθεί η εγκατάσταση, κάντε κλικ στο Quit.

    Μετά την ολοκλήρωση της σύνδεσης του ασύρματου δικτύου, πρέπει να εγκαταστήσετε το πρόγραμμα οδήγησης του μηχανήματος για να μπορείτε να εκτυπώσετε από μια εφαρμογή (βλέπε Εγκατάσταση για Macintosh).

#### Ρύθμιση του σημείου πρόσβασης χρησιμοποιώντας το κουμπί WPS

Για μοντέλα που έχουν κουμπί WPS, μπορείτε να κάνετε τις ρυθμίσεις ασύρματου δικτύου χρησιμοποιώντας το κουμπί WPS (χωρίς σύνδεση USB) και το κουμπί WPS του σημείου πρόσβασης (ή του δρομολογητή).

##### Αντικείμενα για προετοιμασία

- Σημείο πρόσβασης (ή ασύρματος δρομολογητής)

- Υπολογιστής συνδεδεμένος σε δίκτυο

- CD λογισμικού που συνόδευε το μηχάνημά σας

- Το μηχάνημα με εγκατεστημένη μια διασύνδεση ασύρματου δικτύου

##### Δημιουργία του δικτύου υποδομής

1. Ενεργοποιήστε τον υπολογιστή, το σημείο πρόσβασης και το μηχάνημά σας.

2. Τοποθετήστε το παρεχόμενο CD λογισμικού στη μονάδα δίσκου CD-ROM.

3. Κάντε διπλό κλικ στο εικονίδιο CD-ROM που εμφανίζεται στην επιφάνεια εργασίας του Macintosh.

4. Κάντε διπλό κλικ στο φάκελο MAC_Installer > εικονίδιο Installer OS X.

5. Κάντε κλικ στο Continue.

6. Διαβάστε την άδεια χρήσης και κάντε κλικ στο κουμπί Continue.

7. Κάντε κλικ στην επιλογή Agree για να αποδεχθείτε τους όρους της άδειας χρήσης.

8. Όταν εμφανιστεί το μήνυμα που σας προειδοποιεί ότι όλες οι εφαρμογές του υπολογιστή σας θα κλείσουν, κάντε κλικ στο Continue.

9. Κάντε κλικ στο κουμπί Wireless Network Setting στο παράθυρο User Options Pane.

10. Επιλέξτε Using the WPS button και κάντε κλικ στο Next.

    - Στα μοντέλα που υποστηρίζουν το κουμπί WPS, εμφανίζεται το παραπάνω παράθυρο.

    - Εάν το μηχάνημά σας είναι συνδεδεμένο μέσω καλωδίου USB, δεν εμφανίζεται το παραπάνω παράθυρο. Αποσυνδέστε το καλώδιο USB εάν θέλετε να κάνετε τις ρυθμίσεις του ασύρματου δικτύου χρησιμοποιώντας το κουμπί WPS.

    - Εάν θέλετε να κάνετε τις ρυθμίσεις ασύρματου δικτύου χρησιμοποιώντας το καλώδιο USB, ανατρέξτε στο Σημείο πρόσβασης μέσω καλωδίου USB.

11. Το επόμενο παράθυρο σας ζητά να ελέγξετε αν το σημείο πρόσβασης (ή ο ασύρματος δρομολογητής) υποστηρίζει ή όχι το WPS.

    Αν το σημείο πρόσβασης (ή ο ασύρματος δρομολογητής) διαθέτει κουμπί WPS, επιλέξτε Ναι και κάντε κλικ στο Επόμενο.

12. Ακολουθήστε τις οδηγίες που εμφανίζονται στο παράθυρο για να κάνετε τις ρυθμίσεις του ασύρματου δικτύου.

    - Για μοντέλα με οθόνη ενδείξεων, ακολουθήστε τα παρακάτω βήματα.

      1. Πατήστε και κρατήστε πατημένο το κουμπί (WPS) στον πίνακα ελέγχου για 2-4 δευτερόλεπτα περίπου.

         Το μηχάνημα περιμένει έως 2 λεπτά για να πατηθεί το κουμπί WPS στο σημείο πρόσβασης (ή το δρομολογητή).

      2. Πατήστε το κουμπί WPS (PBC) στο σημείο πρόσβασης (ή στον ασύρματο δρομολογητή).

         Τα μηνύματα εμφανίζονται στην οθόνη ενδείξεων με την παρακάτω σειρά:

         - Connecting: Το μηχάνημα συνδέεται στο σημείο πρόσβασης (ή στον ασύρματο δρομολογητή).

         - Connected: Όταν το μηχάνημα συνδεθεί με επιτυχία στο ασύρματο δίκτυο, η λυχνία LED WPS παραμένει αναμμένη.

         - SSID Type: Μετά την ολοκλήρωση της διαδικασίας σύνδεσης σε ασύρματο δίκτυο, στην οθόνη εμφανίζονται οι πληροφορίες SSID του σημείου πρόσβασης.

    - Για μοντέλα χωρίς οθόνη ενδείξεων, ακολουθήστε τα παρακάτω βήματα.

      1. Πατήστε και κρατήστε πατημένο το κουμπί (WPS) στον πίνακα ελέγχου για 2 - 4 δευτερόλεπτα μέχρι η ενδεικτική λυχνία κατάστασης να αρχίσει να αναβοσβήνει γρήγορα.

         Το μηχάνημα συνδέεται σε ένα ασύρματο δίκτυο. Η ενδεικτική λυχνία αναβοσβήνει αργά μέχρι δύο λεπτά έως ότου πατήσετε το κουμπί PBC στο σημείο πρόσβασης (ή ασύρματο δρομολογητή).

      2. Πατήστε το κουμπί WPS (PBC) στο σημείο πρόσβασης (ή στον ασύρματο δρομολογητή).

         - Το φωτάκι στην ενδεικτική λυχνία WPS αναβοσβήνει γρήγορα. Το μηχάνημα συνδέεται στο σημείο πρόσβασης (ή στον ασύρματο δρομολογητή).

         - Όταν το μηχάνημα συνδεθεί με επιτυχία στο ασύρματο δίκτυο, η λυχνία LED WPS παραμένει αναμμένη.

13. Η ρύθμιση του ασύρματου δικτύου έχει ολοκληρωθεί. Αφού ολοκληρωθεί η εγκατάσταση, κάντε κλικ στο Quit.

    Μετά την ολοκλήρωση της σύνδεσης του ασύρματου δικτύου, πρέπει να εγκαταστήσετε το πρόγραμμα οδήγησης του μηχανήματος για να μπορείτε να εκτυπώσετε από μια εφαρμογή (βλέπε Εγκατάσταση για Macintosh).

#### Ad hoc μέσω καλωδίου USB

Αν δεν διαθέτετε σημείο πρόσβασης, μπορείτε και πάλι να συνδέσετε το μηχάνημα ασύρματα στον υπολογιστή σας, ρυθμίζοντας ένα ασύρματο δίκτυο ειδικής λειτουργίας ad hoc, ακολουθώντας τις παρακάτω απλές υποδείξεις.

##### Αντικείμενα για προετοιμασία

- Υπολογιστής συνδεδεμένος σε δίκτυο

- CD λογισμικού που συνόδευε το μηχάνημά σας

- Το μηχάνημα με εγκατεστημένη μια διασύνδεση ασύρματου δικτύου

- Καλώδιο USB

##### Δημιουργία δικτύου ειδικής λειτουργίας ad hoc στα Macintosh

1. Βεβαιωθείτε ότι το καλώδιο USB είναι συνδεδεμένο με το μηχάνημα.

2. Ενεργοποιήστε τον υπολογιστή και το μηχάνημα ασύρματου δικτύου.

3. Τοποθετήστε το παρεχόμενο CD λογισμικού στη μονάδα δίσκου CD-ROM.

4. Κάντε διπλό κλικ στο εικονίδιο CD-ROM που εμφανίζεται στην επιφάνεια εργασίας του Macintosh.

5. Κάντε διπλό κλικ στο φάκελο MAC_Installer > εικονίδιο Installer OS X.

6. Κάντε κλικ στο Continue.

7. Διαβάστε την άδεια χρήσης και κάντε κλικ στο κουμπί Continue.

8. Κάντε κλικ στην επιλογή Agree για να αποδεχθείτε τους όρους της άδειας χρήσης.

9. Όταν εμφανιστεί το μήνυμα που σας προειδοποιεί ότι όλες οι εφαρμογές του υπολογιστή σας θα κλείσουν, κάντε κλικ στο Continue.

10. Κάντε κλικ στο κουμπί Wireless Network Setting στο παράθυρο User Options Pane.

11. Το λογισμικό πραγματοποιεί αναζήτηση για συσκευές ασύρματου δικτύου.

    Αν η αναζήτηση αποτύχει, ελέγξτε εάν το καλώδιο USB είναι σωστά συνδεδεμένο μεταξύ του υπολογιστή και του μηχανήματος και να ακολουθήσετε τις οδηγίες που εμφανίζονται στο παράθυρο.

12. Αφού πραγματοποιηθεί η αναζήτηση ασύρματων δικτύων, εμφανίζεται μια λίστα με τα ασύρματα δίκτυα που αναζήτησε το μηχάνημά σας.

    Ανν θέλετε να χρησιμοποιήσετε την προεπιλεγμένη ρύθμιση ad-hoc της Samsung, επιλέξτε το τελευταίο ασύρματο δίκτυο στη λίστα, για το οποίο το Network Name(SSID) είναι Portthru και το Signal είναι Printer Self Network.

    Στη συνέχεια, κάντε κλικ στην επιλογή Next.

    Αν θέλετε να χρησιμοποιήσετε άλλες ρυθμίσεις ad-hoc, επιλέξτε ένα άλλο ασύρματο δίκτυο από τη λίστα.

    Εάν θέλετε να αλλάξετε τις ρυθμίσεις ad-hoc, κάντε κλικ στο κουμπί Advanced Setting.

    - Enter the wireless Network Name: Πληκτρολογήστε το όνομα SSID που θέλετε (για το SSID γίνεται διάκριση πεζών-κεφαλαίων).

    - Operation Mode: Επιλέξτε ad hoc.

    - Channel: Επιλέξτε κανάλι (Auto Setting ή 2412 MHz έως 2467 MHz).

    - Authentication: Επιλέξτε έναν τύπο ελέγχου ταυτότητας.

      Open System: Δεν χρησιμοποιείται έλεγχος ταυτότητας και η κρυπτογράφηση ενδέχεται να μην χρησιμοποιηθεί, ανάλογα με τις ανάγκες για ασφάλεια των δεδομένων.

      Shared Key: Χρησιμοποιείται έλεγχος ταυτότητας. Η συσκευή που διαθέτει το σωστό κλειδί WEP έχει δικαίωμα πρόσβασης στο δίκτυο.

    - Encryption: Επιλέξτε κρυπτογράφηση (Καμία, WEP64, WEP128).

    - Network Key: Πληκτρολογήστε την τιμή του κλειδιού δικτύου κρυπτογράφησης.

    - Confirm Network Key: Επιβεβαιώστε την τιμή του κλειδιού δικτύου κρυπτογράφησης.

    - WEP Key Index: Αν χρησιμοποιείτε κρυπτογράφηση WEP, επιλέξτε τον κατάλληλο WEP Key Index.

    Το παράθυρο ασφάλειας του ασύρματου δικτύου εμφανίζεται όταν το δίκτυο ad-hoc διαθέτει ρύθμιση ασφαλείας.

    Επιλέξτε Open System ή Shared Key για τον έλεγχο ταυτότητας και κάντε κλικ στο Next.

    - Το WEP (Wired Equivalent Privacy) είναι ένα πρωτόκολλο ασφαλείας που εμποδίζει την μη εξουσιοδοτημένη πρόσβαση στο ασύρματο δίκτυό σας. Το WEP κρυπτογραφεί το τμήμα δεδομένων κάθε πακέτου που ανταλλάσσεται σε ασύρματο δίκτυο με τη χρήση ενός κλειδιού κρυπτογράφησης WEP 64-bit ή 128-bit.

13. Εμφανίζεται το παράθυρο με τη ρύθμιση του ασύρματου δικτύου. Ελέγξτε τις ρυθμίσεις και κάντε κλικ στο Next.

    Πριν εισάγετε τη διεύθυνση IP για το μηχάνημα, πρέπει να γνωρίζετε τα στοιχεία παραμέτρων του δικτύου του υπολογιστή σας. Εάν η ρύθμιση παραμέτρων δικτύου στον υπολογιστή έχει οριστεί σε DHCP, η ρύθμιση ασύρματου δικτύου πρέπει να είναι επίσης DHCP. Ομοίως, εάν η ρύθμιση παραμέτρων δικτύου στον υπολογιστή έχει οριστεί σε «Static», η ρύθμιση ασύρματου δικτύου πρέπει να είναι επίσης «Static».

    Αν ο υπολογιστής έχει οριστεί σε DHCP και θέλετε να χρησιμοποιήσετε τη ρύθμιση ασύρματου δικτύου «Στατική», πρέπει να επικοινωνήσετε με το διαχειριστή δικτύου για να λάβετε τη στατική διεύθυνση IP.

    - Για τη μέθοδο DHCP.

      Εάν έχει επιλεγεί η μέθοδος DHCP για την αντιστοίχιση διευθύνσεων IP, ελέγξτε εάν το DHCP εμφανίζεται στο παράθυρο Wireless Network Setting Confirm. Εάν εμφανίζεται η ένδειξη “Στατική”, κάντε κλικ στην επιλογή Change TCP/IP για να αλλάξετε τη μέθοδο αντιστοίχισης σε Receive IP address automatically (DHCP).

    - Για τη στατική μέθοδο.

      Aν έχει επιλεγεί η στατική μέθοδος για την αντιστοίχιση διευθύνσεων IP, ελέγξτε αν εμφανίζεται στο παράθυρο Επιβεβαίωση ρύθμισης ασύρματου δικτύου η ένδειξη «Στατική». Εάν εμφανίζεται η ένδειξη DHCP, κάντε κλικ στην επιλογή Αλλαγή TCP/IP για να πληκτρολογήσετε τη διεύθυνση IP και άλλες τιμές παραμέτρων δικτύου για το μηχάνημα.

      Για παράδειγμα,

      Αν οι πληροφορίες δικτύου του υπολογιστή είναι ως εξής:

      - Διεύθυνση IP: 169.254.133.42

      - Μάσκα υποδικτύου: 255.255.0.0

      Τότε, οι πληροφορίες δικτύου του μηχανήματος θα πρέπει να είναι ως εξής:

      - Διεύθυνση IP: 169.254.133.43

      - Μάσκα υποδικτύου: 255.255.0.0 (Χρησιμοποιείται η μάσκα υποδικτύου του υπολογιστή).

      - Πύλη: 169.254.133.1

14. Όταν εμφανιστεί το παράθυρο που σας επιβεβαιώνει τη σύνδεση του καλωδίου δικτύου, αποσυνδέστε το καλώδιο δικτύου και κάντε κλικ στο Επόμενο.

    Αν το καλώδιο δικτύου είναι συνδεδεμένο, ενδέχεται να υπάρχει πρόβλημα στην εύρεση του μηχανήματος κατά τη διαμόρφωση των ρυθμίσεων του ασύρματου δικτύου.

15. Το ασύρματο δίκτυο συνδέεται με βάση τις παραμέτρους του δικτύου.

16. Η ρύθμιση του ασύρματου δικτύου έχει ολοκληρωθεί. Αφού ολοκληρωθεί η εγκατάσταση, κάντε κλικ στο Quit.

    Μετά την ολοκλήρωση της σύνδεσης του ασύρματου δικτύου, πρέπει να εγκαταστήσετε το πρόγραμμα οδήγησης του μηχανήματος για να μπορείτε να εκτυπώσετε από μια εφαρμογή (βλέπε Εγκατάσταση για Macintosh).

### Χρήση καλωδίου δικτύου

Mηχανήματα που δεν υποστηρίζουν τη θύρα δικτύου, δεν θα μπορέσουν να χρησιμοποιήσουν αυτήν τη λειτουργία (βλ. Πίσω όψη).

Το μηχάνημά σας διαθέτει δυνατότητες δικτύωσης. Για να είναι δυνατή η λειτουργία του μηχανήματος στο δίκτυό σας, πρέπει να εκτελέσετε ορισμένες διαδικασίες ρύθμισης παραμέτρων.

- Μετά την ολοκλήρωση της σύνδεσης του ασύρματου δικτύου, πρέπει να εγκαταστήσετε το πρόγραμμα οδήγησης του μηχανήματος για να μπορείτε να εκτυπώσετε από μια εφαρμογή (βλέπε Εγκατάσταση προγράμματος οδήγησης μέσω του δικτύου).

- Συμβουλευθείτε το διαχειριστή δικτύου ή το άτομο που ρύθμισε το ασύρματο δίκτυο για πληροφορίες σχετικά με τη ρύθμιση παραμέτρων του δικτύου.

#### Αντικείμενα για προετοιμασία

- Σημείο πρόσβασης

- Υπολογιστής συνδεδεμένος σε δίκτυο

- CD λογισμικού που συνόδευε το μηχάνημά σας

- Το μηχάνημα με εγκατεστημένη μια διασύνδεση ασύρματου δικτύου

- Καλώδιο δικτύου

#### Εκτύπωση αναφοράς ρύθμισης παραμέτρων δικτύου

Μπορείτε να διαπιστώσετε τις ρυθμίσεις δικτύου του μηχανήματός σας εκτυπώνοντας μια αναφορά παραμέτρων δικτύου.

Βλέπε Εκτύπωση αναφοράς ρύθμισης παραμέτρων δικτύου.

#### Ρύθμιση διεύθυνσης IP με χρήση του προγράμματος SetIP (Windows)

Αυτό το πρόγραμμα χρησιμοποιείται για τη μη αυτόματη ρύθμιση των διευθύνσεων IP δικτύου του μηχανήματός σας χρησιμοποιώντας τη διεύθυνση MAC για να πραγματοποιηθεί επικοινωνία με το μηχάνημα. Η διεύθυνση MAC είναι ο αριθμός σειράς του υλικού της διασύνδεσης δικτύου, και μπορείτε να την βρείτε στην αναφορά ρύθμισης παραμέτρων δικτύου.

Βλέπε Ρύθμιση διεύθυνσης IP.

#### Ρύθμιση παραμέτρων ασύρματου δικτύου του μηχανήματος

Πριν ξεκινήσετε, θα πρέπει να μάθετε το όνομα δικτύου (SSID) του ασύρματου δικτύου, καθώς και το κλειδί δικτύου, αν είναι κρυπτογραφημένο. Αυτά τα στοιχεία ρυθμίστηκαν κατά την εγκατάσταση σημείου πρόσβασης (ή ασύρματου δρομολογητή). Αν δεν γνωρίζετε αυτά τα στοιχεία για το περιβάλλον του δικτύου σας, απευθυνθείτε στο άτομο που εγκατέστησε το δίκτυο.

Για να ρυθμίσετε τις παραμέτρους ασύρματης σύνδεσης, μπορείτε να χρησιμοποιήσετε το SyncThru™ Web Service.

#### Χρήση του SyncThru™ Web Service

Πριν ξεκινήσετε τη ρύθμιση των παραμέτρων του ασύρματου δικτύου, ελέγξτε την κατάσταση σύνδεσης του καλωδίου.

1. Ελέγξτε αν το καλώδιο δικτύου είναι συνδεδεμένο με το μηχάνημα. Αν δεν είναι, συνδέστε το μηχάνημα με ένα τυπικό καλώδιο δικτύου.

2. Ανοίξτε ένα πρόγραμμα περιήγησης στο web, όπως για παράδειγμα τον Internet Explorer, το Safari ή το Firefox, και πληκτρολογήστε τη νέα διεύθυνση IP του μηχανήματός σας στο παράθυρο του προγράμματος περιήγησης.

   Για παράδειγμα,

3. Κάντε κλικ στο Login επάνω δεξιά στην τοποθεσία Web του SyncThru™ Web Service.

4. Πληκτρολογήστε τα στοιχεία σύνδεσης, που είναι το ID και το Password και στη συνέχεια κάντε κλικ στο Login.

   - ID: admin

   - Password: sec00000

5. Όταν ανοίξει το παράθυρο της SyncThru™ Web Service, κάντε κλικ στο Network Settings.

6. Κάντε κλικ στο Wireless > Wizard.

   Το Wizard θα σας βοηθήσει να ολοκληρώσετε τη ρύθμιση των παραμέτρων του ασύρματου δικτύου. Ωστόσο, αν θέλετε να ρυθμίσετε απευθείας το ασύρματο δίκτυο, επιλέξτε Custom.

7. Επιλέξτε ένα Network Name(SSID) από τη λίστα.

   - SSID: Το SSID (Service Set Identifier) είναι ένα όνομα που χαρακτηρίζει ένα ασύρματο δίκτυο. Τα σημεία πρόσβασης και οι ασύρματες συσκευές που επιχειρούν σύνδεση σε ένα συγκεκριμένο ασύρματο δίκτυο πρέπει να χρησιμοποιούν το ίδιο SSID. Το SSID κάνει διάκριση πεζών-κεφαλαίων.

   - Operation Mode: Το Operation Mode αναφέρεται στον τύπο ασύρματων συνδέσεων (βλ. Όνομα ασύρματου δικτύου και κλειδί δικτύου).

     - Ad-hoc: Επιτρέπει σε ασύρματες συσκευές να επικοινωνούν απευθείας μεταξύ τους σε ομότιμο περιβάλλον.

     - Infrastructure: Επιτρέπει σε ασύρματες συσκευές να επικοινωνούν μεταξύ τους μέσω ενός σημείου πρόσβασης.

   Αν η επιλογή Operation Mode του δικτύου σας είναι Infrastructure, επιλέξτε το SSID του σημείου πρόσβασης. Αν η επιλογή Operation Mode είναι Ad-hoc, επιλέξτε το SSID του μηχανήματος. Σημειώστε ότι το προεπιλεγμένο SSID του μηχανήματός σας είναι «portthru».

8. Κάντε κλικ στο κουμπί Next.

   Αν εμφανιστεί το παράθυρο ρύθμισης της ασύρματης ασφάλειας, πληκτρολογήστε τον καταχωρημένο κωδικό πρόσβασης (κλειδί δικτύου) και κάντε κλικ στο Next.

9. Εμφανίζεται το παράθυρο επιβεβαίωσης, ελέγξτε τη ρύθμιση ασύρματης σύνδεσης. Αν η ρύθμιση είναι σωστή, κάντε κλικ στο Apply.

   Αποσυνδέστε το καλώδιο δικτύου (τυπικό ή δίκτυο). Το μηχάνημα σας θα πρέπει να ξεκινήσει να επικοινωνεί ασύρματα με το δίκτυο. Σε περίπτωση που έχει επιλεγεί η λειτουργία Ad-Hoc, μπορείτε να χρησιμοποιήσετε ασύρματο και ενσύρματο δίκτυο LAN ταυτόχρονα.

### Ενεργοποίηση/απενεργοποίηση του δικτύου Wi-Fi

Εάν το μηχάνημά σας έχει οθόνη ενδείξεων, μπορείτε επίσης να ενεργοποιήσετε/απενεργοποιήσετε το Wi-Fi από τον πίνακα ελέγχου του μηχανήματος χρησιμοποιώντας το μενού Network.

1. Βεβαιωθείτε αν το καλώδιο δικτύου είναι συνδεδεμένο με το μηχάνημα. Αν δεν είναι, συνδέστε το μηχάνημα με ένα τυπικό καλώδιο δικτύου.

2. Ανοίξτε ένα πρόγραμμα περιήγησης στο web, όπως για παράδειγμα τον Internet Explorer, το Safari ή το Firefox, και πληκτρολογήστε τη νέα διεύθυνση IP του μηχανήματός σας στο παράθυρο του προγράμματος περιήγησης.

   Για παράδειγμα,

3. Κάντε κλικ στο Login επάνω δεξιά στην τοποθεσία Web του SyncThru™ Web Service.

4. Πληκτρολογήστε τα στοιχεία σύνδεσης, που είναι το ID και το Password και στη συνέχεια κάντε κλικ στο Login.

   - ID: admin

   - Password: sec00000

5. Όταν ανοίξει το παράθυρο της SyncThru™ Web Service, κάντε κλικ στο Network Settings.

6. Κάντε κλικ Wireless > Custom.

   Μπορείτε επίσης να ενεργοποιήσετε/απενεργοποιήσετε το δίκτυο Wi-Fi.

### Ρύθμιση του Wi-Fi Direct για εκτύπωση από φορητές συσκευές

Το Wi-Fi Direct είναι μια μέθοδος σύνδεσης peer to peer με εύκολες ρυθμίσεις για τη σύνδεση του εκτυπωτή σας και μιας φορητής συσκευής, η οποία προσφέρει ασφαλή σύνδεση και καλύτερη απόδοση από τη λειτουργία Ad Hoc.

Με το Wi-Fi Direct, μπορείτε να συνδέσετε τον εκτυπωτή σας σε ένα δίκτυο Wi-Fi Direct ενώ ταυτόχρονα είστε συνδεδεμένος σε ένα σημείο πρόσβασης. Μπορείτε επίσης να χρησιμοποιήσετε ένα ενσύρματο δίκτυο και ένα δίκτυο Wi-Fi Direct ταυτόχρονα έτσι ώστε πολλοί χρήστες να αποκτούν πρόσβαση και να εκτυπώνουν έγγραφα τόσο από το Wi-Fi Direct όσο και από το ενσύρματο δίκτυο.

- Δεν μπορείτε να συνδεθείτε στο internet μέσω του Wi-Fi Direct του εκτυπωτή.

- Η λίστα υποστηριζόμενων πρωτοκόλων ενδέχεται να διαφέρει από το μοντέλο σας, τα δίκτυα Wi-Fi Direct ΔΕΝ υποστηρίζουν IPv6, φιλτράρισμα δικτύου, IPSec, WINS και υπηρεσίες SLP.

#### Ρύθμιση του Wi-Fi Direct

Μπορείτε να ενεργοποιήσετε τη λειτουργία Wi-Fi Direct με μία από τις παρακάτω μεθόδους.

##### Από τον υπολογιστή που είναι συνδεδεμένος με καλώδιο USB (συνιστάται)

- Κατά τη ρύθμιση από το παρεχόμενο CD λογισμικού, δείτε το σημείο πρόσβασης μέσω του καλωδίου USB.

  - Για χρήστες Windows, βλ. Σημείο πρόσβασης μέσω καλωδίου USB.

  - Για χρήστες Macintosh, βλ. Σημείο πρόσβασης μέσω καλωδίου USB.

- Μετά την ολοκλήρωση της εγκατάστασης προγράμματος οδήγησης, μπορούν να γίνουν οι ρυθμίσεις του Samsung Easy Printer Manager και οι αλλαγές στο Wi-Fi Direct.

  Το Samsung Easy Printer Manager είναι διαθέσιμο μόνο για χρήστες των λειτουργικών συστημάτων Windows και Macintosh.

  - Από το μενού Έναρξη, επιλέξτε Προγράμματα ή Όλα τα προγράμματα > Samsung Printers > Samsung Easy Printer Manager > Ρυθμίσεις συσκευής > Δίκτυο.

    - Ενεργοποίηση/Απενεργοποίηση άμεσου Wi-Fi: Επιλέξτε Ενεργό για να το ενεργοποιήσετε.

    - Όνομα συσκευής: Εισάγετε το όνομα του εκτυπωτή για την αναζήτηση για τον εκτυπωτή σας σε ένα ασύρματο δίκτυο. Από προεπιλογή, το όνομα συσκευής είναι το όνομα μοντέλου.

    - Διεύθυνση IP: Εισάγετε τη διεύθυνση IP του εκτυπωτή. Αυτή η διεύθυνση IP χρησιμοποιείται μόνο για το τοπικό δίκτυο και όχι για το ενσύρματο ή ασύρματο δίκτυο υποδομής. Συνιστούμε τη χρήση της προεπιλεγμένης τοπικής διεύθυνσης IP (η προεπιλεγμένη τοπική διεύθυνση IP του εκτυπωτή για το Wi-Fi Direct είναι η 192.168.3.1 )

    - Κάτοχος ομάδας: Ενεργοποιήστε αυτήν την επιλογή για να αναθέσετε τον εκτυπωτή στον ιδιοκτήτη μιας ομάδας Wi-Fi Direct. Η επιλογή Κάτοχος ομάδας δρα με παρόμοιο τρόπο με ένα ασύρματο σημείο πρόσβασης. Συνιστούμε την ενεργοποίηση αυτής της επιλογής.

    - Κλειδί δικτύου: Εάν ο εκτυπωτής σας είναι ιδιοκτήτης ομάδας (Κάτοχος ομάδας), απαιτείται ένα κλειδί δικτύου (Κλειδί δικτύου) για τη σύνδεση άλλων φορητών συσκευών στον εκτυπωτή σας. Μπορείτε να διαμορφώσετε οι ίδιοι ένα κλειδί δικτύου ή να θυμάστε το κλειδί δικτύου που δημιουργείται με τυχαίο τρόπο.

##### Από το μηχάνημα (μηχανήματα με οθόνη ενδείξεων)

- Επιλέξτε Network > Wireless > Wi-Fi Direct από τον πίνακα ελέγχου.

- Ενεργοποιήστε το Wi-Fi Direct.

##### Από τον υπολογιστή που είναι συνδεδεμένος στο δίκτυο

Εάν ο εκτυπωτής σας χρησιμοποιεί ένα καλώδιο δικτύου ή ένα ασύρματο σημείο πρόσβασης, μπορείτε να ενεργοποιήσετε και να διαμορφώσετε το Wi-Fi Direct μέσω του SyncThru™ Web Service.

- Προσπελάστε την υπηρεσία SyncThru™ Web Service, επιλέξτε Settings > Network Settings > Wireless > Wi-Fi Direct.

- Ενεργοποιήστε ή απενεργοποιήστε το Wi-Fi Direct και ρυθμίστε άλλες επιλογές.

- Για χρήστες του λειτουργικού συστήματος Linux:

  - Εκτυπώστε αναφορές διαμόρφωσης δικτύου IP για τον έλεγχο της εκτύπωσης (βλ. Εκτύπωση αναφοράς ρύθμισης παραμέτρων δικτύου).

  - Προσπελάστε την υπηρεσία SyncThru Web Service, επιλέξτε Settings > Network Settings > Wireless > Wi-Fi Direct.

  - Ενεργοποιήστε ή απενεργοποιήστε το Wi-Fi Direct.

#### Ρύθμιση της φορητής συσκευής

- Μετά τη ρύθμιση του Wi-Fi Direct από τον εκτυπωτή, ανατρέξτε στο εγχειρίδιο χρήσης της φορητής συσκευής που χρησιμοποιείτε για τη ρύθμιση του Wi-Fi Direct.

- Μετά τη ρύθμιση του Wi-Fi Direct, θα χρειαστεί να κάνετε λήψη μιας εφαρμογής εκτύπωσης από φορητές συσκευές (π.χ.: Samsung Mobile printer) για να εκτυπώσετε από το smartphone.

- Όταν βρείτε έναν εκτυπωτή στον οποίο θέλετε να συνδεθείτε από τη φορητή συσκευή σας, επιλέξτε τον εκτυπωτή και θα αναβοσβήσει η λυχνία LED του εκτυπωτή. Πατήστε το κουμπί WPS του εκτυπωτή και θα συνδεθεί με τη φορητή συσκευή σας.

- Εάν η φορητή συσκευή σας δεν υποστηρίζει WPS, θα χρειαστεί να εισάγετε το "Κλειδί δικτύου" του εκτυπωτή αντί να πατήσετε το κουμπί WPS.

### Αντιμετώπιση προβλημάτων

#### Προβλήματα κατά την εγκατάσταση ή την εγκατάσταση του προγράμματος οδήγησης

##### Δεν βρέθηκαν εκτυπωτές

- Το μηχάνημά σας ενδεχομένως να μην είναι ενεργοποιημένο. Ενεργοποιήστε τον υπολογιστή και το μηχάνημά σας.

- Το καλώδιο USB δεν είναι συνδεδεμένο μεταξύ υπολογιστή και μηχανήματος. Συνδέστε το μηχάνημα στον υπολογιστή σας χρησιμοποιώντας το καλώδιο USB.

- Το μηχάνημα δεν υποστηρίζει ασύρματο δίκτυο. Ελέγξτε το οδηγό χρήσης του μηχανήματος, ο οποίος συμπεριλαμβάνεται CD του λογισμικού που συνοδεύει το μηχάνημά σας και προετοιμάστε ένα μηχάνημα ασύρματου δικτύου.

##### Αποτυχία σύνδεσης - Δεν βρέθηκε SSID

- Το μηχάνημα δεν μπορεί να βρει το όνομα δικτύου (SSID) που έχετε επιλέξει ή πληκτρολογήσει. Ελέγξτε το όνομα δικτύου (SSID) στο σημείο πρόσβασης και προσπαθήστε να συνδεθείτε ξανά.

- Το σημείο πρόσβασης δεν είναι ενεργοποιημένο. Ενεργοποιήστε το σημείο πρόσβασης.

##### Αποτυχία σύνδεσης - Μη έγκυρη ασφάλεια

- Η ασφάλεια δεν είναι σωστά διαμορφωμένη. Ελέγξετε τη ρύθμιση των παραμέτρων ασφαλείας στο σημείο πρόσβασης και το μηχάνημα.

##### Αποτυχία σύνδεσης - Γενικό σφάλμα σύνδεσης

- Ο υπολογιστής σας δεν λαμβάνει σήμα από το μηχάνημα. Ελέγξτε το καλώδιο USB και βεβαιωθείτε ότι το μηχάνημα λειτουργεί.

##### Αποτυχία σύνδεσης - Συνδεδεμένο ενσύρματο δίκτυο

- Το μηχάνημά σας είναι συνδεδεμένο με ένα καλώδιο ενσύρματου δικτύου. Αφαιρέστε το καλώδιο ενσύρματου δικτύου από το μηχάνημα.

##### Σφάλμα σύνδεσης PC

- Η ρυθμισμένη διεύθυνση δικτύου δεν μπορεί να πραγματοποιήσει σύνδεση ανάμεσα στον υπολογιστή και το μηχάνημα.

  - Για περιβάλλον δικτύου DHCP

    Ο εκτυπωτής λαμβάνει αυτόματα τη διεύθυνση IP (DHCP), όταν για τον υπολογιστή έχει επιλεγεί η ρύθμιση παραμέτρων DHCP.

  - Για περιβάλλον στατικού δικτύου

    Το μηχάνημα χρησιμοποιεί τη στατική διεύθυνση όταν ο υπολογιστής έχει ρυθμιστεί σε στατική διεύθυνση.

    Για παράδειγμα,

    Αν οι πληροφορίες δικτύου του υπολογιστή είναι ως εξής:

    - Διεύθυνση IP: 169.254.133.42

    - Μάσκα υποδικτύου: 255.255.0.0

    Τότε, οι πληροφορίες δικτύου του μηχανήματος θα πρέπει να είναι ως εξής:

    - Διεύθυνση IP: 169.254.133.43

    - Μάσκα υποδικτύου: 255.255.0.0 (Χρησιμοποιείται η μάσκα υποδικτύου του υπολογιστή).

    - Πύλη: 169.254.133.1

#### Άλλα προβλήματα

Αν προκύψουν προβλήματα κατά τη χρήση του μηχανήματος σε δίκτυο, ελέγξτε τα παρακάτω:

Για πληροφορίες σχετικά με το σημείο πρόσβασης (ή τον ασύρματο δρομολογητή), ανατρέξτε στον αντίστοιχο οδηγό χρήσης.

- Ο υπολογιστής, το σημείο πρόσβασης (ή ο ασύρματος δρομολογητής) ή το μηχάνημά σας δεν μπορεί να ενεργοποιηθεί.

- Ελέγξτε την ασύρματη λήψη γύρω από το μηχάνημα. Εάν ο δρομολογητής είναι μακριά από το μηχάνημα ή εάν υπάρχει εμπόδιο, ενδεχομένως να αντιμετωπίσετε δυσκολία με τη λήψη του σήματος.

- Απενεργοποιήστε και ενεργοποιήστε το σημείο πρόσβασης (ή τον ασύρματο δρομολογητή), το μηχάνημα και τον υπολογιστή. Ορισμένες φορές, αυτή η ενέργεια μπορεί να αποκαταστήσει την επικοινωνία δικτύου.

- Ελέγξτε αν το λογισμικό τείχους προστασίας (V3 ή Norton) εμποδίζει την επικοινωνία.

  Αν ο υπολογιστής και το μηχάνημα είναι συνδεδεμένα στο ίδιο δίκτυο και δεν είναι δυνατή η εύρεση κατά την αναζήτηση, το λογισμικό τείχους προστασίας ενδέχεται να εμποδίζει την επικοινωνία. Ανατρέξτε στον οδηγό χρήσης για το λογισμικό για να το απενεργοποιήσετε και προσπαθήστε να αναζητήσετε ξανά το μηχάνημα.

- Ελέγξτε αν η διεύθυνση IP του μηχανήματος έχει εκχωρηθεί σωστά. Μπορείτε να ελέγξετε τη διεύθυνση IP εκτυπώνοντας την αναφορά παραμέτρων δικτύου.

- Ελέγξτε αν το σημείο πρόσβασης (ή ο ασύρματος δρομολογητής) έχει ρυθμισμένη ασφάλεια (κωδικός πρόσβασης). Αν έχει κωδικό πρόσβασης, συμβουλευθείτε το διαχειριστή του σημείου πρόσβασης (ή του ασύρματου δρομολογητή).

- Ελέγξτε τη διεύθυνση IP του μηχανήματος. Εγκαταστήστε ξανά το πρόγραμμα οδήγησης του μηχανήματος και αλλάξτε τις ρυθμίσεις για σύνδεση στο μηχάνημα στο δίκτυο. Λόγω των χαρακτηριστικών του DHCP, η εκχωρημένη διεύθυνση IP θα μπορούσε να αλλάξει αν το μηχάνημα δεν χρησιμοποιηθεί για μεγάλο διάστημα ή αν έχει γίνει επαναφορά του σημείου πρόσβασης.

  Καταχωρίστε τη διεύθυνση MAC του προϊόντος όταν διαμορφώνετε τις ρυθμίσεις του διακομιστή DHCP στο σημείο πρόσβασης (ή στον ασύρματο δρομολογητή). Στη συνέχεια μπορείτε πάντα να χρησιμοποιήσετε τη διεύθυνση IP που έχει οριστεί με τη διεύθυνση MAC. Μπορείτε να διαπιστώσετε τη διεύθυνση Mac του μηχανήματός σας εκτυπώνοντας μια αναφορά παραμέτρων δικτύου (βλ. Εκτύπωση αναφοράς ρύθμισης παραμέτρων δικτύου).

- Ελέγξτε το περιβάλλον ασύρματου δικτύου. Ίσως να μην είναι δυνατή η σύνδεση στο δίκτυο σε περιβάλλον υποδομής όπου πρέπει να πληκτρολογήσετε τα στοιχεία του χρήστη πριν τη σύνδεση στο σημείο πρόσβασης (ή στον ασύρματο δρομολογητή).

- Το μηχάνημα υποστηρίζει μόνο IEEE 802.11 b/g/n και Wi-Fi. Δεν υποστηρίζονται άλλοι τύποι ασύρματης επικοινωνίας (π.χ. Bluetooth).

- Όταν χρησιμοποιείτε τη λειτουργία ad hoc, για λειτουργικά συστήματα όπως τα Windows Vista, ίσως χρειαστεί να ρυθμίζετε την ασύρματη σύνδεση κάθε φορά που πρέπει να χρησιμοποιήσετε το ασύρματο μηχάνημα.

- Δεν μπορείτε να χρησιμοποιείτε τη λειτουργία υποδομής και τη λειτουργία Ad-Hoc ταυτόχρονα για μηχανήματα ασύρματου δικτύου της Samsung.

- Το μηχάνημα βρίσκεται εντός του εύρους του ασύρματου δικτύου.

- Το μηχάνημα βρίσκεται μακριά από εμπόδια που θα μπορούσαν να μπλοκάρουν το ασύρματο σήμα.

  Αφαιρέστε τυχόν μεγάλα αντικείμενα που βρίσκονται ανάμεσα στο σημείο πρόσβασης (ή σε ασύρματο δρομολογητή) και το μηχάνημα.

  Βεβαιωθείτε ότι το μηχάνημα και το ασύρματο σημείο πρόσβασης (ή ο ασύρματος δρομολογητής) δεν διαχωρίζονται από στύλους, τοίχους ή στήλες υποστήριξης με μέταλλο ή τσιμέντο.

- Το μηχάνημα βρίσκεται μακριά από άλλες ηλεκτρονικές συσκευές που ενδέχεται να επηρεάσουν το ασύρματο δίκτυο.

  Πολλές συσκευές μπορεί να προκαλέσουν παρεμβολές στο ασύρματο σήμα, συμπεριλαμβανομένων των φούρνων μικροκυμάτων και ορισμένων συσκευών Bluetooth.

- Όταν αλλάζει η διαμόρφωση του σημείου πρόσβασης (ή του ασύρματου δρομολογητή), πρέπει να ρυθμίσετε ξανά το ασύρματο δίκτυο του προϊόντος.