## מילון מונחים

מילון המונחים שלהלן יסייע לך להכיר את המוצר באמצעות הבנת המונחים ששימושם שכיח בתחום ההדפסה והמוזכרים במדריך למשתמש זה.

802.11

  802.11 היא מערכת של תקנים עבור תקשורת ברשת אלחוטית מקומית אזורית (WLAN) שפותחה בידי ועדת התקנים של IEEE LAN/MAN (תקני IEEE 802).

802.11b/g/n

  802.11b/g/n יכול לחלוק את אותה חומרה ולהשתמש בפס ‎2.4 GHz. 802.11b תומך ברוחב פס של עד ‎11 Mbps ו-‏802.11n תומך ברוחב פס של עד 150‎ Mbps. התקני 802.11b/g/n עלולים לסבול לעיתים מהפרעות מצד תנורי מיקרוגל, טלפונים אלחוטיים והתקני Bluetooth.

נקודת גישה

  נקודת גישה או נקודת גישה אלחוטית (AP או WAP) היא התקן המקשר יחד בין התקני תקשורת אלחוטית ברשתות אלחוט מקומיות אזוריות (WLAN), ופועלת כמשדר ומקלט מרכזי של אותות רדיו WLAN.

ADF

  מזין מסמכים אוטומטי (ADF) הוא יחידת סריקה שתזין באופן אוטומטי גיליון מקור כך שההתקן יוכל לסרוק כמות נייר מסוימת בבת אחת.

AppleTalk

  AppleTalk היא חבילת פרוטוקולים קניינית שפותחה על ידי Apple, Inc למחשבים המחוברים לרשת תקשורת. היא נכללה ב-Macintosh המקורי (1984) ואת מקומה תופסת היום ב-Apple תקשורת TCP/IP.

עומק סיביות

  מונח מתחום הגרפיקה הממוחשבת שמתאר את מספר הסיביות המשמשות לייצוג צבעו של פיקסל אחד בודד בתמונה בתבנית של מפת סיביות. עומק צבע גבוה יותר נותן קשת רחבה יותר של צבעים שונים. ככל שמספר הסיביות עולה, מספר הצבעים האפשריים נעשה גדול מדי למפת צבעים. צבע של סיבית אחת נקרא בדרך כלל מונוכרום או שחור-לבן.

BMP

  בתבנית גרפית של מפת סיביות נעשה שימוש פנימי בתת-המערכת הגרפית (GDI) של Microsoft Windows, והיא משמשת בדרך כלל כתבנית קובץ גרפית פשוטה בפלטפורמה זו.

BOOTP

  פרוטוקול Bootstrap. פרוטוקול רשת שבו משתמש לקוח רשת כדי לקבל את כתובת ה-IP שלו באופן אוטומטי. הדבר נעשה בתהליך ה-Bootstrap למחשבים או למערכות ההפעלה המותקנות בהם. שרתי ה-BOOTP מקצים את כתובת ה-IP מאוסף כתובות לכל לקוח. BOOTP מאפשר ל'תחנות עבודה ללא כונן' לקבל כתובת IP לפני טעינת מערכת הפעלה מתקדמת כלשהי.

CCD

  התקן צמוד-מטענים (CCD) הוא החומרה שמאפשרת את פעולת הסריקה. מנגנון הנעילה של התקן צמוד-מטענים משמש גם להחזיק את מודול ההתקן צמוד-המטענים כדי למנוע נזק כלשהו בזמן הזזת ההתקן.

איסוף

  איסוף הוא תהליך הדפסת עבודות מרובות עותקים בסדרות. כאשר נבחרת אפשרות האיסוף, ההתקן מדפיס סדרה שלמה לפני הדפסת עותקים נוספים.

לוח הבקרה

  לוח בקרה הוא אזור שטוח ובדרך כלל אנכי, שעליו מוצגים כלי בקרה וניטור. הוא נמצא בדרך כלל בחזית ההתקן.

כיסוי

  מונח מתחום ההדפסה המתייחס למידת השימוש בטונר בהדפסה. למשל, כיסוי של 5% משמעו שכ-‏5% תמונה או טקסט יכסו עמוד בגודל A4. כך שאם עמוד המקור כולל תמונה מסובכת או טקסט רב, הכיסוי יהיה גבוה יותר ובו-זמנית, השימוש בטונר יהיה בהתאם לכיסוי.

CSV

  CSV (ערכים מופרדים בפסיק). סוג תבנית קובץ המשמשת לחילוף נתונים בין יישומים הנבדלים זה מזה. האופן שבו משמשת תוכנת Microsoft Excel בתבנית קובץ זו הפך אתה לתקן בפועל בתעשייה, גם בפלטפורמות שאינן של Microsoft.

DADF

  מזין מסמכים אוטומטי להדפסה דו-צדדית (DADF) הוא יחידת סריקה שתזין ותסובב באופן אוטומטי את הגיליון המקורי כך שההתקן יוכל לסרוק את שני צדי הנייר.

ברירת מחדל

  הערך או ההגדרה שלפיו או לפיה מתבצעות הפעולות במצב של הוצאת מדפסת מאריזתה, לאחר איפוס או הפעלה מחדש.

DHCP

  DHCP, ראשי תיבות של פרוטוקול תצורה למחשב מארח דינמי, הוא פרוטוקול רשת לקוח-שרת. שרת DHCP מספק פרמטרים מסוימים לתצורה לבקשת לקוח ה-DHCP המארח. בדרך כלל מדובר במידע הנדרש על-ידי הלקוח המארח כדי להתחבר לרשת IP. פרוטוקול זה מספק גם מנגנון להקצאת כתובת IP למחשב מארח.

DIMM

  מודול DIMM, ראשי תיבות של מודול זיכרון דו-טורי, הוא מעגל מודפס קטן המכיל זיכרון. מודול זה מאחסן עליו את כל הנתונים של ההתקן, כגון נתוני הדפסה, נתוני פקסים נכנסים ועוד.

DLNA

  Digital Living Network Alliance‏ (DLNA) הוא תקן המאפשרת להתקנים ברשת הביתית לשתף מידע זה עם זה ברחבי הרשת.

DNS

  DNS, ראשי תיבות של שרת שמות תחום, הוא מערכת המאחסנת מידע הקשור לשמות תחום במסד נתונים מבוזר על רשתות, כגון האינטרנט.

מדפסת סיכות

  מדפסת סיכות היא סוג של מדפסת מחשב בעלת ראש הדפסה שרץ הלוך וחזור על העמוד ומדפיס נקישות על הנייר דרך סרט בד ספוג דיו, בדומה למכונת כתיבה.

DPI

  DPI, ראשי תיבות של נקודות לאינץ', היא מידת רזולוציה לסריקה ולהדפסה. בדרך כלל, DPI גבוה יותר משמעו רזולוציה גבוהה יותר, פרטים ברורים יותר על תמונה וקובץ כבד יותר.

DRPD

  זיהוי סוג צלצול למספרים שונים על אותו קו. Distinctive Ring הוא שירות חברת טלפונים המאפשר למשתמש להשתמש בקו טלפון יחיד לענות על כמה מספרי טלפון שונים.

הדפסה דו-צדדית

  מנגנון שהופך באופן אוטומטי גיליון נייר כך שניתן להדפיס (או לסרוק) על שני צדי הנייר. מדפסת הכוללות יחידה להדפסה דו-צדדית יכולה להדפיס על שני צדי הנייר במהלך מחזור הדפסה אחד.

מחזור עבודה

  מחזור עבודה הוא כמות העמודים החודשית שאינה משפיעה על ביצועי המדפסת . בדרך כלל למדפסת יש תוחלת חיים מוגבלת כגון מספר עמודים לשנה. תוחלת החיים משמעה קיבולת הפלט הממוצעת, בדרך כלל במסגרת תקופת האחריות. למשל, אם מחזור העבודה הוא 48,000 עמודים לחודש בהתבסס על 20 ימי עבודה, המדפסת מוגבלת להדפסת 2,400 עמודים ליום.

ECM

  מצב תיקון שגיאות (ECM) הוא מצב העברה אופציונלי המובנה במכשירי פקס או מודם פקס המסווגים כ-Class 1. מצב זה מגלה ומתקן באופן אוטומטי שגיאות בהעברת הפקס שנגרמות לעיתים על-ידי רעשים בקו הטלפון.

הדמיה

  הדמיה היא טכנולוגיה המאפשרת להתקן מסוים להפיק תוצאות זהות להתקן אחר.

  רכיב ההדמיה משכפל את הפונקציות של מערכת אחת במערכת אחרת, כך שהמערכת השנייה מתנהגת כמו המערכת הראשונה. ההדמיה מתמקדת בשכפול התנהגות חיצונית שהוא ההפך מסימולציה, שמשמעה חיקוי של דגם מופשט של המערכת, בדרך כלל בהתחשב במצבו הפנימי.

Ethernet

  Ethernet היא טכנולוגיית תקשורת מחשבים מבוססת-מסגרת לרשתות תקשורת מקומיות (LAN). היא מגדירה חיווט והעברת אותות בשכבה הפיזית, ותבניות מסגרת ופרוטוקולים בשכבת בקרת הגישה למדיה (MAC)‏/קישור נתונים של מודל ה-OSI. התקן הנפוץ ביותר של אתרנט הוא IEEE 802.3. הוא הפך לטכנולוגיית ה-LAN הנפוצה ביותר בשימוש מאז שנות ה90- של המאה העשרים ועד היום.

EtherTalk

  חבילת פרוטוקולים שפותחו על-ידי Apple Computer עבור רשתות מחשבים. היא נכללה ב-Macintosh המקורי (1984) ואת מקומה תופסת היום ב-Apple תקשורת TCP/IP.

FDI

  כרטיס FDI, ראשי תיבות של ממשק התקן זר, הוא כרטיס המותקן בתוך ההתקן כדי לאפשר פעולות דרך התקן של גורם שלישי כגון התקן הפועל באמצעות מטבעות או קורא כרטיסים. התקנים אלה מאפשרים שירות הדפסה בתשלום בהתקן שלך.

FTP

  פרוטוקול העברת קבצים (FTP) הוא פרוטוקול נפוץ לחילופי קבצים בכל רשת שתומכת בפרוטוקול TCP/IP (כגון האינטרנט או האינטראנט).

יחידת היתוך

  החלק של מדפסת הלייזר אשר מתיך את הטונר על חומר ההדפסה. הוא מורכב מגלגלת חימום וגלגלת לחץ. לאחר שהטונר מועבר לנייר, יחידת ההיתוך מפיקה חום ולחץ כדי להבטיח קיבוע של הטונר על הנייר. זו הסיבה לכך שהנייר יוצא חם ממדפסת הלייזר.

שער

  קשר בין רשתות מחשבים, או בין רשת מחשבים לקו טלפון. הוא זוכה לפופולריות רבה מכיוון שמדובר במחשב או ברשת שמאפשרים גישה למחשב או רשת אחרים.

גווני אפור

  בעת המרת תמונות צבע לגווני אפור, גוונים של אפור מייצגים חלקים בהירים או כהים בתמונה; הצבעים מיוצגים על-ידי גוונים שונים של אפור.

חצאי גוונים

  סוג של תמונה המחקה סולם גווני אפור על-ידי שינוי מספר הנקודות. אזורים בעלי צבע רב מורכבים ממספר רב של נקודות ואזורים בהירים מורכבים ממספר קטן של נקודות.

התקן אחסון בנפח גדול (כונן דיסק קשיח)

  התקן אחסון בנפח גדול (כונן דיסק קשיח), המכונה בדרך כלל כונן קשיח או דיסק קשיח, הוא התקן אחסון לא-דליק השומר נתונים בעלי קידוד דיגיטלי על משטחים בעלי ציפוי מגנטי המסתובבים במהירות.

IEEE

  IEEE, ראשי תיבות של אגודת מהנדסי חשמל ואלקטרוניקה. ארגון מקצועי בינלאומי ללא מטרות רווח שמטרתו לקדם את הטכנולוגיה הקשורה בחשמל ובאלקטרוניקה.

IEEE 1284

  תקן 1284 ליציאה מקבילית שפותח על-ידי ה-IEEE (אגודת מהנדסי חשמל ואלקטרוניקה). המונח "1284-B" מתייחס לסוג מחבר ספציפי בקצה הכבל המקבילי שמתחבר לציוד ההיקפי (למדפסת, למשל).

אינטראנט

  רשת פרטית שמשתמשת בפרוטוקולי אינטרנט, חיבור לרשת, ולעיתים במערכת הטלקומוניקציה הציבורית, כדי לשתף באופן מאובטח חלק מן המידע של הארגון או פעולות עם עובדי הארגון. לפעמים המונח מתייחס לשירות הנגיש ביותר, אתר האינטרנט הפנימי.

כתובת IP

  כתובת IP, ראשי תיבות של פרוטוקול אינטרנט, היא כתובת המורכבת ממספר ייחודי שבו משתמשים התקנים שונים כדי לזהות ולתקשר זה עם זה ברשת, תוך שימוש בתקן של פרוטוקול האינטרנט.

IPM

  תמונות לדקה (IPM) היא דרך למדידת מהירות המדפסת. קצב תמונות לדקה מציין כמה גליונות חד-צדדיים להדפסה יכולה המדפסת להשלים בדקה אחת.

IPP

  IPP, ראשי תיבות של פרוטוקול אינטרנט להדפסה, מגדיר פרוטוקול סטנדרטי להדפסה וכמו כן לניהול עבודות הדפסה, גודל חומרי הדפסה, רזולוציה וכו'. ניתן להשתמש בו מקומית או באינטרנט למאות מדפסות, בקרת גישה לתמיכה, אימות וקידוד, וכך להפוך אותו לפתרון הדפסה בטוח יותר ובעל עוצמה רבה יותר מפתרונות קודמים.

IPX/SPX

  IPX/SP הם ראשי תיבות של Internet Packet Exchange/Sequenced Packet Exchange. זהו פרוטוקול רשת שבו משתמשות מערכות ההפעלה של Novell NetWare. הפרוטוקולים IPX ו-SPX מאפשרים שירותי התחברות לרשת הדומים ל-TCP/IP, כשפרוטוקול IPX דומה ל-IP ו-SPX דומה ל-TCP. פרוטוקול IPX/SPX נועד בראש ובראשונה לרשתות תקשורת מקומיות (LAN) והוא פרוטוקול יעיל מאוד למטרה זו (ביצועיו עוברים את ביצועי TCP/IP ברשת תקשורת מקומית).

ISO

  ISO(ארגון התקינה הבינלאומי) הוא גוף בינלאומי לקביעת תקנים המורכב מנציגים ממכוני תקנים מקומיים ברחבי העולם. גוף זה קובע תקנים תעשייתיים ומסחריים בעולם כולו.

ITU-T

  איגוד הטלקומוניקציה הבינלאומי הוא גוף בינלאומי שהוקם כדי ולקבוע תקנים וכללים בינלאומיים בתחום הרדיו והטלקומוניקציה. משימותיו העיקריות כוללות תקינה, הקצאת גלי רדיו וארגון הסדרים לקשרים בין מדינות שונות כדי לאפשר שיחות טלפון בינלאומיות. האות T בצירוף ITU-T מייצגת את המילה טלקומוניקציה.

תרשים ITU-T מס' 1

  טבלת בדיקה שתוקננה על-ידי ITU-T להעברות פקסימיליה.

JBIG

  Joint Bi-level Image Experts Group‏ (JBIG) היא תבנית לדחיסת קובצי תמונה מבלי לאבד דיוק או איכות. היא נועדה לדחיסת תמונות בינאריות, במיוחד לשם משלוח פקסים, אך ניתנת לשימוש גם על תמונות אחרות.

JPEG

  Joint Photographic Experts Group‏ (JPEG) היא השיטה הסטנדרטית הנפוצה ביותר לדחיסת צילומים. זו תבנית הקובץ המשמשת לאחסון והעברת תמונות ברשת האינטרנט.

LDAP

  Lightweight Directory Access Protocol‏ (LDAP) הוא פרוטוקול רשת שנועד לשאילתות ושינויים בשירותי ספרייה הפועלים באמצעות TCP/IP.

LED

  דיודה פולטת אור (LED) היא התקן מוליך למחצה המציין את מצב ההתקן.

כתובת MAC

  כתובת בקרת גישה למדיה (MAC) היא מזהה ייחודי המשויך למתאם רשת. כתובת MAC היא מזהה ייחודי בעל 48 סיביות ומורכבת מ-‏12 תווים הקסדצימליים המסודרים בזוגות (למשל 00-00-0c-34-11-4e). כתובת זו מקודדת בדרך כלל על-ידי היצרן בכרטיס ממשק רשת (NIC) ומסייעת לנתבים המנסים לאתר התקנים ברשתות גדולות.

MFP

  התקן ריבוי פונקציות (MFP) הוא התקן משרדי הכולל את הפונקציונליות הבאה בהתקן פיזי אחד: מדפסת, מעתיק, פקס, סורק וכו'.

MH

  שיטת הדחיסה הנקראת 'הופמן מתוקן' (MH) היא שיטת דחיסה המשמשת להפחתת כמות הנתונים שיש לשדר בין מכשירי פקס לצורך העברת התמונה. שיטה זו מומלצת על-ידי ITU-T T.4. MH היא שיטת קידוד מבוססת-ספר-קודים ואורך-ריצה, הממוטבת לדחיסה יעילה של מרווחים לבנים. מכיוון שרוב מכשירי הפקס מורכבים מחללים לבנים, הדבר מוריד את זמן ההעברה עבור רוב המסמכים.

MMR

  Modified Modified READ‏ (MMR) שיטת דחיסה המומלצת על-ידי ITU-T T.6.

מודם

  התקן המאפנן אות בתמסורת כדי לקודד מידע ולהפוך אותו לדיגיטלי, ומפריד את המסר המאופנן כדי לפענח את קידוד המידע שהועבר.

MR

  שיטת הדחיסה המכונה 'קריאה מתוקנת' (MR) היא שיטת דחיסה המומלצת על-ידי ITU-T T.4. שיטת MR מקדדת את השורה הסרוקה הראשונה באמצעות MH. השורה הבאה מושווית לראשונה, ההבדלים נקבעים ולאחר מכן מקודדים ומועברים.

NetWare

  מערכת הפעלה לרשת שפותחה על-ידי Novell, Inc. המערכת השתמשה בתחילה בריבוי משימות ארגוניות כדי להפעיל שירותים שונים במחשב, ופרוטוקולי הרשת התבססו על הפרוטוקול המקורי של Xerox XNS. כיום NetWare תומכת ב-TCP/IP וב-IPX/SPX.

OPC

  Organic Photo Conductor‏ (OPC) הוא מנגנון היוצר תמונה וירטואלית המיועדת להדפסה באמצעות קרן לייזר המופקת ממדפסת לייזר, והיא בדרך כלל ירוקה או בצבע חלודה ובצורת גליל.

  יחידת הדמיה הכוללת תוף שוחקת לאט את פני התוף באמצעות השימוש שלה במדפסת, ויש להחליף אותה כראוי משום שהיא נשחקת בשל המגע עם מברשת הפיתוח של המחסנית, מנגנון הניקוי והנייר.

מסמכי מקור

  הדוגמה הראשונה של מסמך, תמונה או טקסט וכו' שאותה יש להעתיק, לשכפל או לתרגם כדי ליצור מסמכים נוספים, אך היא עצמה אינה העתק או תוצר של שכפול שכזה.

OSI

  חיבור הדדי למערכות פתוחות (OSI) הוא מודל שפותח על-ידי ארגון התקינה הבינלאומי (ISO, ראשי תיבות של International Organization for Standardization) עבור תקשורת. מודל OSI מציע גישה סטנדרטית ומודולרית לתכנון רשת שמחלק את המערך הדרוש של פונקציות מורכבות לשכבות תפקודיות, ניתנות לניהול ועצמאיות. השכבות מסודרות מן העליונה לתחתונה והן: יישום, הצגה, שיחה, תעבורה, רשת, קו, פיזית.

PABX

  ראשי תיבות של מרכזת מיתוג פרטית אוטומטית. מרכזת מיתוג פרטית אוטומטית הפועלת בתוך ארגון פרטי.

PCL

  שפת הוראות למדפסת (PCL) היא שפת תיאור עמוד (PDL) שפותחה על-ידי HP כפרוטוקול מדפסת והפכה לתקן בתעשייה. שפת PCL פותחה במקור עבור מדפסות הזרקת הדיו הראשונות והיא הופצה ברמות שונות עבור מדפסות תרמיות, מדפסות סיכות ומדפסות לייזר.

PDF

  Portable Document Format‏ (PDF) הוא תבנית קובץ קניינית שפותחה על-ידי חברת Adobe Systems לשימוש במסמכים דו-ממדיים בתבנית שאינה תלוית התקן ואינה תלוית רזולוציה.

PostScript

  PostScript‏ (PS) היא שפת תיאור עמוד להדפסה ושפת תכנות שנועדה בעיקר לתחומי האלקטרוניקה וההוצאה לאור השולחנית. - השפה פועלת כמתרגמת כדי לייצר תמונה.

מנהל התקן מדפסת

  תוכנית שמשמשת לשליחת פקודות ולהעברת נתונים מהמחשב למדפסת.

חומרי הדפסה

  חומרי הדפסה כגון נייר, מעטפות, מדבקות ושקפים שניתנים לשימוש במדפסת, סורק, פקס או מכונת צילום.

PPM

  עמודים לדקה (PPM) היא שיטת מידה להגדרת מהירות המדפסת, כלומר מספר העמודים שהמדפסת יכולה להדפיס בדקה אחת.

קובץ PRN

  ממשק עבור מנהל התקן המאפשר לתוכנה לתקשר עם מנהל ההתקן באמצעות שיחות מערכת קלט/פלט, דבר ההופך משימות רבות לפשוטות.

פרוטוקול

  מוסכמה או תקן שמבקרים או מאפשרים קשר, תקשורת והעברת נתונים בין שני מחשבי קצה.

PS

  ראה PostScript.

PSTN

  רשת טלפון ציבורית ממותגת (PSTN) היא מערכת רשתות הטלפון הציבוריות העולמיות בעלות מיתוג מעגלי, שהן באישור תעשייתי, ומנותבות בד"כ דרך לוח המיתוג.

RADIUS

  שירות אימות מרחוק של משתמש חיוג (RADIUS) הוא פרוקטול לאימות משתמש רחוק ולניהול חשבונות. RADIUS מאפשר ניהול מרכזי של מידע אימות כמו שמות משתמשים וסיסמאות, תוך שימוש ברעיון של AAA (אימות, מתן אישורים וניהול חשבונות) כדי לנהל גישה לרשת.

רזולוציה

  חדות התמונה הנמדדת בנקודות לאינץ' (DPI). ככל שה-DPI גבוה יותר, הרזולוציה גבוהה יותר.

SMB

  בלוק הודעת שרת‏ (SMB) הוא פרוטוקול רשת שמיושם בעיקר לשם שיתוף קבצים, מדפסות, יציאות מקביליות וצורות תקשורת שונות בין צמתים ברשת. פרוטוקול SMB מספק גם מנגנון תקשורת בין-תהליכי מאומת.

SMTP

  פרוטוקול SMTP‏ (פרוטוקול העברת דואר אלקטרוני) הוא התקן להעברת דואר אלקטרוני באינטרנט. זהו פרוטוקול פשוט יחסית, מבוסס טקסט, שבו מצוין נמען אחד או יותר של ההודעה ולאחר מכן מועבר טקסט ההודעה. זהו פרוטוקול לקוח-שרת, שבו הלקוח מעביר הודעת דואר אלקטרוני לשרת.

SSID

  מזהה ערכת שירות (SSID) הוא השם הניתן לרשת אלחוטית מקומית אזורית (WLAN). כל ההתקנים האלחוטיים ב-WLAN משתמשים באותו SSID כדי לתקשר אלו עם אלו. מזהי SSID רגישים לאותיות גדולות וקטנות ומספר התווים המירבי שלהם הוא 32.

מסיכת רשת משנה

  מסיכת רשת משנה משמשת, בשילוב עם כתובת הרשת, כדי לקבוע איזה חלק של הכתובת הוא כתובת הרשת ואיזה חלק הוא כתובת המארח.

TCP/IP

  פרוטוקול פרוטוקול בקרת שידור‏ (TCP) ופרוטקול אינטרנט (IP); חבילת פרוטוקולי תקשורת שמהווה את הבסיס שעליו מושתתות רשת האינטרנט ורוב הרשתות המסחריות.

TCR

  דוח אישור שידור (TCR) מספק פרטים על כל העברה, כגון מצב עבודה, תוצאת העברה ומספר העמודים שנשלחו. ניתן להגדיר הדפסת דוח זה לאחר כל עבודה או רק לאחר העברה שנכשלה.

TIFF

  תבנית קובץ גרפי מתויגת (TIFF) היא תבנית קובץ תמונה של מפת סיביות ברזולוציה משתנה. תבנית TIFF מתארת נתוני תמונה שמגיעים בדרך כלל מסורקים. תמונות TIFF משתמשות בתגים ובמילות מפתח להגדרת התכונות של התמונה שבקובץ. ניתן להשתמש בתבנית זו שהינה גמישה וללא פלטפורמה, עבור תמונות שנוצרו על-ידי יישומים שונים לעיבוד תמונה.

מחסנית טונר

  סוג של בקבוק או מיכל המשמש בהתקן כדוגמת מדפסת ומכיל טונר. הטונר הוא אבקה המשמשת במדפסות לייזר ומכונות צילום, שיוצרת את הטקסט והתמונות על הנייר המודפס. ניתן להתיך טונר על-ידי שילוב של חום/לחץ ממנגנון ההיתוך אשר גורם לו להתקבע אל תוך סיבי הנייר.

TWAIN‏

  תקן תעשייה לסורקים ותוכנה. באמצעות שימוש בסורק תואם-TWAIN ותוכנית תואמת-TWAIN, ניתן להפעיל סריקה מתוך התוכנית. זהו ממשק תיכנות יישומים ללכידת תמונה עבור מערכות ההפעלה Microsoft Windows ו-Apple Macintosh.

נתיב UNC

  מוסכמות בינלאומיות למתן שמות‏ (UNC) הוא דרך סטנדרטית לקבלת גישה לשיתופים ברשת במערכת Window NT ובמוצרי Microsoft אחרים. התבנית של נתיב UNC היא: \\<שם_שרת>\<שם_שיתוף>\<ספריה אחרת>

URL

  מאתר משאבים אחיד (URL) הוא הכתובת הגלובלית של מסמכים ומשאבים באינטרנט. המרכיב הראשון בכתובת מציין את הפרוטוקול שבו צריך להשתמש, המרכיב השני של הכתובת מציין את כתובת ה-IP או את שם התחום שבהם ממוקמים המשאבים.

USB

  אפיק טורי אוניברסלי (USB) הוא תקן שפותח על-ידי USB Implementers Forum, Inc כדי לחבר מחשבים לציוד היקפי. בניגוד ליציאה המקבילית, יציאת USB מיועדת לחיבור בו-זמני של יציאת USB אחת להתקני ציוד היקפי רבים.

סימן מים‏

  סימן מים הוא תמונה או תבנית ניתנת לזיהוי על נייר וניתן לראותה רק כשהנייר מוצג באור. סימני המים נכנסו לשימוש לראשונה בבולוניה, איטליה בשנת 1282; יצרני הנייר השתמשו בהם כדי לזהות את המוצר שלהם, וכמו כן הם הופיעו על בולי דואר, מטבעות כסף ומסמכים ממשלתיים אחרים כדי למנוע זיופים.

WEP

  פרטיות מחווטת שקילה (WEP) היא פרוטוקול בטיחות שצויין בתקן EEE 802.11 כדי לספק את אותה רמה של בטחון שמספקת רשת LAN מחווטת. WEP מספק ביטחון באמצעות הצפנת הנתונים בתדר רדיו כך שיהיו מוגנים בעת שידורם מנקודה אחת לנקודה שניה.

‏WIA

  Windows Imaging Architecture ‏(WIA) היא ארכיטקטורת הדמיה שהופצה במקור במערכות ההפעלה Windows Me ו-Windows XP. ניתן להפעיל סריקה ממערכות הפעלה אלה באמצעות סורק תואם-WIA.

WPA

  גישה מוגנת Wi-Fi‏ (WPA) היא סוג של מערכות המשמשות כדי לאבטח רשתות מחשב אלחוטיות (Wi-Fi) שנוצרו כדי לשפר את מאפייני הבטיחות של WEP.

WPA-PSK

  WPA-PSK (מפתח WPA בשיתוף מוקדם) הוא מצב מיוחד של WPA שנועד לעסקים קטנים או משתמשים ביתיים. מפתח משותף, או סיסמה, מוגדרים בנקודת הגישה האלחוטית (WAP) וכל מחשב נייד אלחוטי או התקנים שולחניים אלחוטיים. WPA-PSK מפיק מפתח ייחודי עבור כל הפעלה בין לקוח אלחוטי לבין ה-WAP המשויך אליו, כדי לאפשר בטיחות מתקדמת יותר.

WPS

  גישה המוגנת באמצעות Wi-Fi‏ (WPS) הוא תקן ליצירת רשת ביתית אלחוטית. אם נקודת הגישה האלחוטית שלך תומכת ב-WPS, באפשרותך להגדיר את חיבור הרשת האלחוטית בקלות ללא צורך במחשב.

XPS

  מפרט נייר XML (XPS)‎ הוא מפרט שפותח על-ידי Microsoft עבור שפת תיאור עמוד (PDL) ותבנית חדשה של מסמכים, שיש לו יתרונות עבור מסמכים נישאים ומסמכים אלקטרוניים. מדובר במפרט מבוסס XML, המבוסס על נתיב הדפסה חדש ותבנית מסמכים מבוססת-וקטור שאינה תלויה בהתקן.