## Χρήση των δυνατότητων μνήμης/σκληρού δίσκου

Μπορείτε να χρησιμοποιήσετε αυτήν τη δυνατότητα σε μοντέλα που έχουν συσκευή μαζικής αποθήκευσης (σκληρό δίσκο) ή μνήμη (βλ. Λειτουργία ποικιλίας).

### Ρύθμιση της προαιρετικής μνήμης

#### Από το πρόγραμμα οδήγησης εκτυπωτή

Αφού εγκαταστήσετε την προαιρετική μνήμη, μπορείτε να χρησιμοποιήσετε προηγμένες λειτουργίες εκτύπωσης, όπως να δημιουργήσετε δοκίμια μιας εργασίας και να ορίσετε μια εργασία ως ιδιωτική στο παράθυρο Εκτύπωση. Επιλέξτε Ιδιότητες ή Προτίμηση και παραμετροποιήστε τη λειτουργία εκτύπωσης.

#### Από τον πίνακα ελέγχου

Εάν το μηχάνημά σας έχει προαιρετική μνήμη ή προαιρετικό σκληρό δίσκο, μπορείτε να χρησιμοποιήσετε αυτές τις δυνατότητες από το κουμπί (Menu) > System Setup > Job Management.

- Active Job: Όλες οι εργασίες εκτύπωσης που είναι σε αναμονή παρατίθενται στην ουρά αναμονής ενεργών εργασιών με τη σειρά που τις στείλατε στον εκτυπωτή. Μπορείτε να διαγράψετε μια εργασία από την ουρά πριν εκτυπωθεί ή να προωθήσετε μια εργασία ώστε να εκτυπωθεί νωρίτερα.

- File Policy: Μπορείτε να επιλέξετε τη στρατηγική δημιουργίας του ονόματος αρχείου πριν εκτελέσετε την εργασία μέσω της προαιρετικής μνήμης. Αν στην προαιρετική μνήμη υπάρχει ήδη κάποιο αρχείο με το όνομα που θέλετε να εισαγάγετε, μπορείτε να μετονομάσετε ή να αντικαταστήσετε το αρχείο.

- Stored Job: Μπορείτε να εκτυπώσετε ή να διαγράψετε μια αποθηκευμένη εργασία.

- Ενδέχεται κάποια μενού να μην εμφανιστούν στην οθόνη ανάλογα με τις επιλογές ή τα μοντέλα. Σε αυτή την περίπτωση, δεν ισχύει για το μηχάνημά σας.

- Μετά την τοποθέτηση του σκληρού δίσκου, μπορείτε επίσης να εκτυπώσετε τα προκαθορισμένα πρότυπα εγγράφων από το κουμπί (Menu) > System Setup > Form Menu.