## Χρήση του Linux Unified Driver Configurator

Το Unified Driver Configurator είναι ένα εργαλείο που χρησιμεύει, κυρίως, στη ρύθμιση των παραμέτρων των μηχανημάτων. Πρέπει να εγκαταστήσετε το Unified Linux Driver για να χρησιμοποιήσετε το Unified Driver Configurator (Βλέπε Εγκατάσταση για Linux).

Μετά την εγκατάσταση του προγράμματος οδήγησης στο σύστημα Linux, θα δημιουργηθεί αυτόματα το εικονίδιο Unified Driver Configurator στην επιφάνεια εργασίας.

### Άνοιγμα του Unified Driver Configurator

1. Κάντε διπλό κλικ στο Unified Driver Configurator στην επιφάνεια εργασίας.

   Μπορείτε, επίσης, να κάνετε κλικ στο εικονίδιο Startup Menu και να επιλέξετε Samsung Unified Driver > Unified Driver Configurator.

2. Κάντε κλικ σε κάθε κουμπί στα αριστερά για να μεταβείτε στο αντίστοιχο παράθυρο ρύθμισης παραμέτρων.

   1. Printer Configuration

   2. Port Configuration

   Για να χρησιμοποιήσετε τη βοήθεια στην οθόνη, επιλέξτε Help ή το κουμπί από το παράθυρο.

3. Αφού αλλάξετε τις ρυθμίσεις παραμέτρων, κάντε κλικ στο Exit για να κλείσετε το Unified Driver Configurator.

### Printers configuration

Το παράθυρο Printers configuration έχει δύο καρτέλες: Printers και Classes.

#### Καρτέλα Printers

Δείτε τις τρέχουσες ρυθμίσεις του συστήματος για τον εκτυπωτή κάνοντας κλικ στο εικονίδιο του μηχανήματος που εμφανίζεται στην αριστερή πλευρά του παραθύρου Unified Driver Configurator.

1 | Μετάβαση στο Printers configuration.
2 | Εμφανίζει όλα τα εγκατεστημένα μηχανήματα.
3 | Εμφανίζει την κατάσταση, το όνομα του μοντέλου και το URI του μηχανήματος.

Τα κουμπιά ελέγχου του εκτυπωτή είναι τα εξής:

- Refresh: Ανανεώνει τη λίστα με τα διαθέσιμα μηχανήματα.

- Add Printer: Επιτρέπει την προσθήκη νέου μηχανήματος.

- Remove Printer: Καταργεί το επιλεγμένο μηχάνημα.

- Set as Default: Ορίζει το τρέχον επιλεγμένο μηχάνημα ως προεπιλεγμένο.

- Stop/Start: Διακόπτει/ξεκινά τη λειτουργία του μηχανήματος.

- Test: Επιτρέπει την εκτύπωση δοκιμαστικής σελίδας με σκοπό τον έλεγχο της σωστής λειτουργίας του μηχανήματος.

- Properties: Εμφανίζει και επιτρέπει την αλλαγή των ιδιοτήτων εκτυπωτή.

#### Καρτέλα Classes

Στην καρτέλα “Classes” εμφανίζεται μια λίστα με τις διαθέσιμες κατηγορίες μηχανημάτων.

1 | Εμφανίζει όλες τις κατηγορίες μηχανημάτων.
2 | Εμφανίζει την κατάσταση της κατηγορίας και τον αριθμό των μηχανημάτων που περιλαμβάνονται σε αυτήν την κατηγορία.

- Refresh: Ανανεώνει τη λίστα των κατηγοριών.

- Add Class: Επιτρέπει την προσθήκη νέας κατηγορίας μηχανημάτων.

- Remove Class: Καταργεί την επιλεγμένη κατηγορία μηχανημάτων.

### Ports configuration

Σε αυτό το παράθυρο, μπορείτε να δείτε τη λίστα με τις διαθέσιμες θύρες, να ελέγξετε την κατάσταση κάθε θύρας και να αποδεσμεύσετε κάποια κατειλημμένη θύρα όταν ο κάτοχος της συσκευής έχει τερματίσει για κάποιο λόγο την εργασία.

1 | Μετάβαση στο Ports configuration.
2 | Εμφανίζει όλες τις διαθέσιμες θύρες.
3 | Εμφανίζει τον τύπο της θύρας, τη συσκευή που είναι συνδεδεμένη στη θύρα και την κατάσταση.

- Refresh: Ανανεώνει τη λίστα με τις διαθέσιμες θύρες.

- Release port: Αποδεσμεύει την επιλεγμένη θύρα.