## Väriainekasetin säilyttäminen

Väriainekaseteissa on osia, jotka ovat arkoja valolle, tietyille lämpötiloille ja kosteudelle. Samsung kehottaa käyttäjiä noudattamaan näitä suosituksia uuden Samsungin värikasetin optimaalisen toiminnan, korkeimman mahdollisen laadun ja pisimmän mahdollisen käyttöiän varmistamiseksi.

Säilytä väriainekasettia samassa ympäristössä, jossa tulostinta käytetään. Sen tulee olla lämpötilaltaan ja kosteusoloiltaan hallittu ympäristö. Väriainekasettia tulee säilyttää avaamattomassa alkuperäispakkauksessa asennukseen asti. Jos alkuperäistä pakkausta ei ole käytettävissä, peitä kasetin yläaukko paperilla ja säilytä kasettia pimeässä kaapissa.

Kasetin pakkauksen avaaminen ennen käyttöä lyhentää merkittävästi sen hyödyllistä säilytys- ja käyttöikää. Älä säilytä lattialla. Jos väriainekasetti poistetaan tulostimesta, säilytä väriainekasettia oikein alla olevien ohjeiden mukaisesti.

- Säilytä väriainekasettia sen alkuperäisessä pakkauksessa olleen suojapussin sisällä.

- Säilytä vaakataso (ei pystyasennossa) ja sama sivu ylöspäin kuin laitteessa.

- Älä säilytä kuluvia tarvikkeita seuraavissa olosuhteissa:

  - Yli 40°C:n lämpötilassa.

  - Alle 20 %:n tai yli 80 %:n kosteusalueella.

  - Ympäristössä, jossa kosteus tai lämpötila vaihtelee huomattavasti.

  - Suorassa auringonvalossa tai huoneenvalossa.

  - Pölyisissä paikoissa.

  - Autossa pitkiä ajanjaksoja.

  - Ympäristössä, jossa on syövyttäviä kaasuja.

  - Ympäristössä, jossa on suolainen ilma.

### Käsittelyohjeet

- Älä koske kasetin valojohtavan rummun pintaan.

- Älä altista kasettia turhalle tärinälle tai iskulle.

- Älä koskaan pyöritä rumpua manuaalisesti, etenkään sen tavallisen pyörimissuunnan vastaisesti; tämä voi aiheuttaa sisäisisä vaurioita ja väriaineen läikkymistä.

### Väriainekasetin käyttö

Samsung Electronics ei suosittele tai hyväksy muiden kuin Samsungin väriainekasettien käyttämistä tulostimissa, mukaan lukien yleisten, liikkeiden omien, uudelleen täytettyjen tai uudelleen valmistettujen väriainekasettien käyttöä.

Samsung-tulostimen takuu ei kata sellaisia tulostimelle aiheutuneita vahinkoja, jotka ovat aiheutuneet uudelleen täytetyn, uudelleen valmistetun tai muun kuin Samsungin oman väriainekasetin käytöstä.

### Väriainekasetin arvioitu käyttöikä

Kasetin arvioitu käyttöikä (väriainekasetin väriaineen kesto) riippuu tulostustöihin vaadittavan väriaineen määrästä. Todellinen tulosteiden määrä saattaa vaihdella sen mukaan, kuinka paljon väriainetta kullakin sivulla käytetään, sekä käyttöympäristön, kuva-alueen prosenttimäärän, tulostusvälin ja tulostusmateriaalin tyypin ja/tai koon mukaan. Esimerkiksi tulostettaessa paljon kuvia väriainetta kuluu paljon enemmän ja väriainekasetti täytyy mahdollisesti vaihtaa useammin.