## Lapolvasási szolgáltatás

- Az alapvető lapolvasási funkciók leírását az Egyszerű útmutató találhatja (lásd: Egyszerű lapolvasás).

- Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

- Az elérhető maximális felbontás számos tényezőtől függ, többek között a számítógép sebességétől, a rendelkezésre álló lemezterülettől, a memóriától, a beolvasandó kép méretétől, valamint a bitmélység-beállítástól. Ezért a rendszertől és a beolvasandó anyagtól függően előfordulhat, hogy bizonyos felbontáson nem lehet szkennelni, különösen nagyobb dpi-tartományokban.

### Alapvető szkennelési mód

Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Váltogatási funkció).

A szkennelést a berendezéssel USB-kábelen vagy hálózaton keresztül is végezheti. Dokumentum szkenneléséhez az alábbi módszerek használhatók:

- Képolvasás PC: Eredeti dokumentumok beszkennelése a kezelőpanel használatával. Ezután a beolvasott adatokat a csatlakoztatott számítógép Saját dokumentumok mappájában tárolja (lásd: Egyszerű lapolvasás).

- TWAIN: A TWAIN egy előre beállított képkezelő alkalmazás. A kép beolvasása elindítja a kiválasztott alkalmazást, amivel vezérelheti a beolvasás folyamatát. Ez a funkció helyi kapcsolaton keresztül vagy hálózaton keresztül használható (lásd: Beolvasás képszerkesztő alkalmazásból).

- Samsung Lapolvasási Segéd/SmarThru 4/SmarThru Office: A program használatával képeket vagy dokumentumokat szkennelhet be.

  - Lásd: Lapolvasás a Samsung Lapolvasási Segéd alkalmazással.

  - Lásd: Beolvasás a SmarThru 4 alkalmazással.

  - Lásd: Beolvasás a SmarThru Office alkalmazással.

- WIA: A WIA a Windows Images Acquisition rövidítése. Ennek a funkciónak a használatához a számítógépet USB kábellel közvetlenül kell csatlakoztatni a készülékhez (lásd: Beolvasás WIA-illesztőprogram használatával).

- USB memória: Beszkennelhet egy dokumentumot, és a szkennelt képet USB-memóriaeszközre mentheti.

- E-mail: A beolvasott képet elküldheti e-mail üzenet mellékleteként (lásd: Beolvasás e-mailbe).

- FTP/SMB: A beolvasott képet feltöltheti egy FTP/SMB kiszolgálóra (lásd: Beolvasás FTP/SMB kiszolgálóra).

### A lapolvasási beállítások konfigurálása a számítógépen

Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

1. Megnyitja a Samsung Easy Printer Manager alkalmazást (lásd: A Samsung Easy Printer Manager használata ).

2. Válassza ki a megfelelő készüléket a Nyomtatólista menüből.

3. Válassza a PC-re történő beolvasás beállításai menüt.

4. Válassza ki a kívánt lehetőséget.

   - Szkennelés aktiválása: Be- és kikapcsolhatja a készülék lapolvasás funkcióját.

   - Alapbeállítások lap: A lapolvasás általános beállításait és a készülék beállításait tartalmazza.

   - Kép fül: A képmódosításokkal kapcsolatos beállításokat tartalmazza.

5. Nyomja meg a Mentés > OK gombot.

### Lapolvasás hálózathoz csatlakoztatott készülékről

Ha a készülék nem támogatja a hálózati csatlakozást, nem fogja tudni használni ezt a funkciót (lásd: Hátulnézet).

Ellenőrizze, hogy a számítógépen megtalálható-e a (szoftveres CD-ről) telepített nyomtató illesztőprogram, ugyanis az tartalmazza a lapolvasó alkalmazást is (lásd: Az illesztőprogram helyi telepítése).

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

2. A kezelőpulton válassza a (Scan) > Képolvasás PC > Hálózati PC lehetőséget.

   Vagy válassza a Olv. > Hálóz PC lehetőséget az érintőképernyőn.

   Ha a Nem elerheto üzenet jelenik meg, ellenőrizze a port csatlakozását.

3. Válassza ki a regisztrált számítógép ID ját, és adja meg a Jelszo-t, ha szükséges.

   - Az ID ugyanaz az azonosító, mint amelyet a Samsung Easy Printer Manager > váltson speciális módba > PC-re történő beolvasás beállításai menüben beállított.

   - A Jelszo ugyanaz a 4 jegyű szám, mint amelyet a Samsung Easy Printer Manager > váltson speciális módba > PC-re történő beolvasás beállításai menüben beállított.

4. Válassza ki a kívánt lehetőséget, majd nyomja meg az OK gombot.

5. Elindul a beolvasás.

   A beolvasott képeket a számítógép a C:\Users\users name\Dokumentumok mappába menti. A használt operációs rendszertől vagy alkalmazástól függően a mentési mappa ettől eltérhet.

### Beolvasás e-mailbe

Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

#### E-mail fiók beállítása

1. Nyissa meg a SyncThru™ Web Service elemet (lásd: A SyncThru™ Web Service használata).

2. Kattintson a Beállítások > Hálózati beállítások, majd a Kimenő levelek kiszolgálója(SMTP) elemre.

3. Adja meg az IP-címet pontokkal elválasztott számok vagy állomásnév formájában.

4. Adja meg a kiszolgáló portszámát 1-től 65535-ig.

5. Jelölje be a négyzetet az SMTP hitelesítés szükséges mellett a hitelesítés kéréshez.

6. Adja meg a felhasználónevet és a jelszót az SMTP-kiszolgálóhoz.

7. Nyomja meg az Apply gombot.

   - Ha az SMTP kiszolgáló hitelesítési módja POP3 az SMTP előtt, jelölje be az Az SMTP hitelesítés előtt POP szükséges elemet.

   - Adja meg az IP címet és a portszámot.

#### Beolvasás és küldés e-mailben

1. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

2. A kezelőpulton válassza a (Lapolvasás) > E-mailbe szkn. lehetőséget.

   Alternatív módon válassza az érintőképernyőn a Olv. > E-mail küldés lehetőséget.

3. Adja meg a felhasználónevet és jelszót, ha ezeket beállította a SyncThru™ Web Service alkalmazásban (lásd: A SyncThru™ Web Service használata).

4. Adja meg a küldő és a címzett e-mail címét.

   Önmagának úgy küldhet e-mailt, hogy a SyncThru™ Web Service oldalon a Beállítások > Szkennelés > Beolvasás e-mailbe menüben aktiválja az Autom. küldés saját címre lehetőséget.

5. Gépelje be az e-mail tárgyát, majd nyomja meg az OK gombot.

6. Jelölje ki a használni kívánt fájlformátumot, majd nyomja meg az OK gombot.

7. Adja meg a felhasználónevet és a jelszót az SMTP-kiszolgálóhoz.

8. A berendezés megkezdi a lapolvasást, majd a fájlt elküldi e-mailben.

### Beolvasás FTP/SMB kiszolgálóra

Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

#### Egy FTP/SMB kiszolgáló beállítása

1. Nyissa meg a SyncThru™ Web Service elemet (lásd: A SyncThru™ Web Service használata).

2. Kattintson a Címjegyzék > Egyéni > Hozzáadás menüpontra.

3. Jelölje be az FTP hozzáadása vagy SMB hozzáadása lehetőség melletti négyzetet.

4. Adja meg az IP-címet pontokkal elválasztott számok vagy állomásnév formájában.

5. Adja meg a kiszolgáló portszámát 1-től 65535-ig.

6. Jelölje be a Névtelen jelölőnégyzetet, ha azt szeretné, hogy a kiszolgálót bárki elérhesse.

7. Adja meg a bejelentkező nevet és a jelszót.

8. Ha a kiszolgáló egy tartományhoz tartozik, adja meg a tartomány nevét; máskülönben adja meg annak a számítógépnek a nevét, amely az SMB kiszolgálóra van regisztrálva.

9. Adja meg a beolvasott képek tárolási helyéül szolgáló útvonalat.

   - A képek tárolási mappájának a gyökérkönyvtárban kell lennie.

   - A mappa tulajdonságainál be kell állítani a megosztást.

   - A saját felhasználónevének olvasási és írási jogosultságot kell adnia.

10. Nyomja meg az Alkalmaz gombot.

#### Beolvasás és küldés SMB/FTP kiszolgálóra

1. Győződjön meg arról, hogy a berendezés csatlakozik a hálózatra.

2. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

3. A kezelőpulton válassza a (Lapolvasás) > Kepolvasas SMB vagy Kepolvasas FTP lehetőséget.

   Vagy válassza a Olv. > SMB vagy FTP lehetőséget az érintőképernyőn.

4. Válassza ki a kiszolgálót és a kívánt formátumot.

5. A készülék megkezdi a beolvasást, majd elküldi a beolvasott képet a megadott kiszolgálónak.

### Beolvasás képszerkesztő alkalmazásból

A dokumentumokat képszerkesztő alkalmazásokból (így pl. Adobe Photoshopból) is beolvashatja és importálhatja, feltéve ha az adott alkalmazás TWAIN-kompatibilis. Kövesse az alábbi lépéseket a TWAIN-kompatibilis szoftverrel való lapolvasáshoz:

1. Győződjön meg arról, hogy a készülék a számítógéphez csatlakozik, és be van kapcsolva.

2. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

3. Nyissa meg az alkalmazást, pl. az Adobe Photoshopot.

4. Kattintson a Fájl > Importálás lehetőségre, majd válassza ki a lapolvasót.

5. Adja meg a lapolvasási beállításokat.

6. Olvassa be és mentse a beolvasott képet.

### Beolvasás WIA-illesztőprogram használatával

A készülék a képek beolvasásához támogatja a Windows Image Acquisition (WIA) illesztőprogramot. A WIA a Microsoft Windows rendszerek integrált része, mely digitális kamerák és lapolvasók kezelését szolgálja. A TWAIN illesztőprogrammal ellentétben a WIA illesztőprogram kiegészítő szoftverek használata nélkül is lehetővé teszi a képek beolvasását és egyszerű kezelését.

A WIA illesztőprogram csak Windows operációs rendszeren (kivéve a Windows 2000 rendszert) és USB porton keresztül használható.

1. Győződjön meg arról, hogy a készülék a számítógéphez csatlakozik, és be van kapcsolva.

2. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

3. A Indítás menüben válassza a Vezérlőpult > Hardver és hang > Eszközök és nyomtatók lehetőséget.

4. Kattintson a jobb egérgombbal az eszköz illesztőprogramjának ikonjára a Nyomtatók és faxok > Vizsgálat indítása lehetőségnél.

5. Megjelenik az Új beolvasás ablak.

6. Adja meg a lapolvasási beállításokat, majd kattintson a Előnézet gombra annak ellenőrzéséhez, hogyan befolyásolják a képet a megadott beállítások.

7. Olvassa be és mentse a beolvasott képet.

### Lapolvasás a Samsung Lapolvasási Segéd alkalmazással

- Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

- A Samsung Lapolvasási Segéd programban használhatja az optikai karakterfelismerés (OCR) funkciót.

1. Győződjön meg arról, hogy a készülék a számítógéphez csatlakozik, és be van kapcsolva.

2. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

3. Kattintson a Indítás > Összes program > Samsung nyomtató lehetőségre, majd indítsa el a Samsung Lapolvasási Segéd programot.

   Válassza ki a Súgó menüt, vagy kattintson az ablak gombjára, és kattintson arra a lehetőségre, amelyről többet szeretne tudni.

4. Adja meg a lapolvasási beállításokat.

5. Kattintson a Beolvasás gombra.

### Beolvasás a SmarThru 4 alkalmazással

- Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

- A SmarThru 4 programban használhatja az optikai karakterfelismerés (OCR) funkciót.

1. Győződjön meg arról, hogy a készülék a számítógéphez csatlakozik, és be van kapcsolva.

2. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

3. Kattintson duplán a SmarThru 4 ikonra.

4. Megjelenik a SmarThru ablaka.

   - Lapolvasás ide: A beolvasott képet tetszőleges alkalmazásba vagy mappába mentheti, e-mailben küldheti el, vagy feltöltheti internetes tárhelyre.

   - Kép: A beolvasott képet szerkesztheti, tetszőleges alkalmazásba vagy mappába mentheti, e-mailben küldheti el, vagy feltöltheti internetes tárhelyre.

   - Nyomtatás: Lehetővé teszi a tárolt képek nyomtatását.

   Válassza ki a Súgó menüt, vagy kattintson az ablak gombjára, és kattintson arra a lehetőségre, amelyről többet szeretne tudni.

5. Kattintson a Lapolvasás ide gombra.

6. Válassza ki a beolvasás célhelyét az Alkalmazás, E-mail, Mappa, OCR és Web lehetőségek közül.

7. Ha szükséges, a beállítások módosításához kattintson a Beállítások lehetőségre.

8. Kattintson a Szkennelés gombra.

### Beolvasás a SmarThru Office alkalmazással

- Elképzelhető, hogy ez a funkció a készülék típusától vagy a választható lehetőségektől függően nem érhető el (lásd: Modellekre jellemző tulajdonságok).

- A SmarThru Office használatához telepítenie kell ezt az alkalmazást a készülékhez mellékelt CD-ről. Válassza a Speciális telepítés > Egyéni telepítés lehetőséget, majd a SmarThru Office programot.

- A SmarThru Office programban használhatja az optikai karakterfelismerés (OCR) funkciót.

1. Győződjön meg arról, hogy a készülék a számítógéphez csatlakozik, és be van kapcsolva.

2. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

3. Kattintson duplán a SmarThru Office ikonra.

4. Megjelenik a SmarThru Office ablaka.

   Válassza ki a Súgó menüt, vagy kattintson az ablak gombjára, és kattintson arra a lehetőségre, amelyről többet szeretne tudni.

5. Kattintson a SmarThru Office ikonra () a Windows tálca értesítési területén látható SmarThru Office programindító aktiválásához.

6. Kattintson a lapolvasás ikonra () a lapolvasási ablak megnyitásához.

7. Megnyílik a Scan Setting ablak.

8. Végezze el a lapolvasó beállítását, majd kattintson a Scan elemre.

### Lapolvasás Macintosh rendszeren

#### Lapolvasás USB-n csatlakoztatott készülékről

1. Győződjön meg arról, hogy a készülék a számítógéphez csatlakozik, és be van kapcsolva.

2. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

3. Indítsa el az Applications alkalmazást, és kattintson az Image Capture elemre.

   Ha a No Image Capture device connected üzenet jelenik meg, húzza ki az USB kábelt, és csatlakoztassa újra. Ha a probléma továbbra is fennáll, olvassa el az Image Capture súgóját.

4. Válassza ki a kívánt lehetőséget.

5. Olvassa be és mentse a beolvasott képet.

   Ha az Image Capture-ben nem működik a beolvasás, frissítse a Mac operációs rendszert a legújabb verzióra. Az Image Capture Mac OS X 10.4.7 vagy újabb operációs rendszerek esetén működik megfelelően.

#### Lapolvasás hálózathoz csatlakoztatott készülékről

Vezetékes és vezeték nélküli típusok esetén (lásd: Modellekre jellemző tulajdonságok).

1. Győződjön meg arról, hogy a berendezés csatlakozik a hálózatra.

2. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

3. Indítsa el az Applications alkalmazást, és kattintson az Image Capture elemre.

4. Operációs rendszerétől függően kövesse az alábbi lépéseket.

   - 10.4-es rendszer esetében

     - A menüsávon kattintson a Devices > Browse Devices lehetőségre.

     - Válassza ki a gépet a TWAIN devices lehetőség alatt. Győződjön meg arról, hogy a Use TWAIN software négyzet be van jelölve.

     - Kattintson a Connect gombra.

       Ha egy figyelmeztető üzenet jelenik meg, kattintson a Change Port.. lehetőségre a port kiválasztásához, vagy ha a TWAIN felület jelenik meg, kattintson a Preference pont Change Port.. lehetőségére.

   - 10.5-ös rendszer esetében

     - A menüsávon kattintson a Devices > Browse Devices lehetőségre.

     - Győződjön meg arról, hogy a készülék neve melletti Connected négyzet be van jelölve a Bonjour Devices opciónál.

     - Ha TWAIN segítségével szeretne szkennelni, kövesse a fentiekben leírt Mac OS X 10.4 eljárás lépéseit.

   - 10.6–10.7 rendszer esetén válassza ki készülékét a SHARED opció alatt.

5. Végezze el a lapolvasási beállításokat ezen a programon.

6. Olvassa be és mentse a beolvasott képet.

   - Ha az Image Capture-ben nem működik a beolvasás, frissítse a Mac operációs rendszert a legújabb verzióra. Az Image Capture Mac OS X 10.4.7 vagy újabb operációs rendszerek esetén működik megfelelően.

   - További információkért lásd az Image Capture súgóját.

   - Lapolvasást TWAIN-kompatibilis szoftverekkel, például Adobe Photoshop segítségével is végezhet.

### Lapolvasás Linux rendszeren

#### Lapolvasás

1. Győződjön meg arról, hogy a készülék a számítógéphez csatlakozik, és be van kapcsolva.

2. Kattintson kétszer a Unified Driver Configurator ikonra az asztalon.

3. A gombbal térjen át a Scanners Configuration ablakra.

4. Jelölje ki a listában megjelenő lapolvasót.

5. Kattintson a Properties gombra.

6. Helyezze a beolvasandó dokumentumot lefele fordítva a lapolvasó üveglapjára, vagy helyezze be a dokumentumokat felfele fordítva a dokumentumadagolóba (lásd: Eredeti dokumentumok behelyezése).

7. A Scanner Properties ablakban kattintson a Preview gombra.

8. A készülék beolvassa a dokumentumot, amelynek képe megjelenik a Preview Pane területen.

9. Az Preview Pane használatakor a képterület kijelöléséhez húzza az egérmutatót a megfelelő méret eléréséig.

10. Válassza ki a kívánt lehetőséget.

11. Olvassa be és mentse a beolvasott képet.

    A lapolvasási beállításokat mentheti és hozzáadhatja a Job Type legördülő listához, így később is felhasználhatja őket.

#### Képek szerkesztése az Image Manager alkalmazással

Az Image Manager alkalmazásban a beolvasott képek szerkesztésére használható menüparancsok és eszközök érhetők el.