## פעולות פקס בסיסיות

- פונקציה זו לא נתמכת ב-SCX-340x/SCX-340xW Series (ראה מבט כללי על לוח הבקרה).

- למידע על מאפייני שיגור פקס מיוחדים, עיין במדריך מתקדם (ראה מאפייני פקס).

- לא ניתן להשתמש בהתקן זה כפקס דרך טלפון אינטרנטי. לקבלת מידע נוסף, פנה לספק שירותי האינטרנט שלך.

- אנו ממליצים להשתמש בשירותי טלפון אנלוגי רגילים (PSTN‏: רשת טלפונים ממותגת ציבורית) בעת חיבור קווי טלפון לשימוש בפקס. אם אתה משתמש בשירותי אינטרנט אחרים (DSL‏, ISDN‏, VolP), באפשרותך לשפר את איכות החיבור באמצעות מיקרו-פילטר. המיקרו-פילטר מסלק אותות רעש מיותרים ומשפר את איכות החיבור או איכות האינטרנט. מאחר ומיקרו-פילטר DSL לא מסופק עם ההתקן, צור קשר עם ספק שירותי האינטרנט שלך לגבי השימוש במיקרו-פילטר DSL.

  1. יציאת קו

  2. מיקרו פילטר

  3. מודם DSL/קו טלפון

     (ראה מבט מאחור).

### הכנה לקראת שליחה וקבלה של פקסים

לפני שתשלח או תקבל פקס, עליך לחבר את כבל הקו שסופק עם המכשיר לשקע בקיר (ראה מבט מאחור). עיין במדריך התקנה מהירה כיצד ליצור חיבור. השיטה ליצירת חיבור טלפון שונה ממדינה למדינה.

### שליחת פקס

כאשר אתה מניח את מסמכי המקור, תוכל להשתמש במזין המסמכים או בזכוכית הסורק. אם מניחים מסמכי מקור בתוך מזין המסמכים ועל גבי זכוכית הסורק גם יחד, ההתקן יקרא תחילה את מסמכי המקור במזין המסמכים, שהנו בעדיפות גבוהה יותר בעת סריקה.

1. הנח מסמך בודד כשפניו כלפי מטה על גבי זכוכית המסמכים, או טען מסמכים כשפניהם כלפי מעלה לתוך מזין המסמכים האוטומטי (ראה טעינת מסמכי מקור).

2. בחר (פקס) בלוח הבקרה.

3. כוונן את הרזולוציה ואת הכהות כך שיתאימו לצורכי הפקס שלך (ראה שינוי הגדרות המסמך).

4. הזן את מספר פקס היעד (ראה אותיות ומספרים בלוח המקשים).

5. לחץ (התחל) בלוח הבקרה. המכשיר מתחיל לסרוק ולשלוח את הפקס ליעדים.

- אם ברצונך לשלוח פקס ישירות מתוך המחשב שלך, תוכל להשתמש ביישום Samsung Network PC Fax (ראה שליחת פקס במחשב).

- כאשר אתה רוצה לבטל משימת פקס, לחץ על (בטל/הפסק) לפני שההתקן מתחיל לשדר.

- אם השתמשת במשטח הזכוכית של הסורק, המכשיר יציג את ההודעה המבקשת ממך להניח דף נוסף.

#### שליחה ידנית של פקס

בצע את הפעולות הבאות כדי לשלוח פקס באמצעות (חיוג טלפוני) בלוח הבקרה.

אם ההתקן שלך הוא דגם עם שפופרת, באפשרותך לשלוח פקס באמצעות השפופרת (ראה מאפיין מגוון).

1. הנח מסמך בודד כשפניו כלפי מטה על גבי זכוכית המסמכים, או טען מסמכים כשפניהם כלפי מעלה לתוך מזין המסמכים האוטומטי (ראה טעינת מסמכי מקור).

2. בחר (פקס) בלוח הבקרה.

3. כוונן את הרזולוציה ואת הכהות כך שיתאימו לצורכי הפקס שלך (ראה שינוי הגדרות המסמך).

4. לחץ על (חיוג טלפוני) בלוח הבקרה או הרם את השפופרת.

5. הזן מספר פקס באמצעות לוח המקשים המספרי שבלוח הבקרה.

6. לחץ על (התחל) בלוח הבקרה כאשר תשמע צליל פקס גבוה מהתקן הפקס המרוחק.

#### שיגור פקס ליעדים רבים

תוכל להשתמש במאפיין "שליחת ריבוי פקסים", המאפשר לך לשלוח פקס ליעדים רבים. מסמכי מקור מאוחסנים באופן אוטומטי בזיכרון ומשוגרים לתחנה מרוחקת. אחרי השידור, נמחקים מסמכי המקור באופן אוטומטי מהזיכרון.

אין באפשרותך לשלוח פקסים באמצעות תכונה זו אם בחרת באפשרות 'טובה מאוד' או אם הפקס הוא צבעוני.

1. הנח מסמך בודד כשפניו כלפי מטה על גבי זכוכית המסמכים, או טען מסמכים כשפניהם כלפי מעלה לתוך מזין המסמכים האוטומטי (ראה טעינת מסמכי מקור).

2. בחר (פקס) בלוח הבקרה.

3. כוונן את הרזולוציה ואת הכהות כך שיתאימו לצורכי הפקס שלך (ראה שינוי הגדרות המסמך).

4. בחר (תפריט) > ‏Fax Feature > ‏Multi Send בלוח הבקרה.

5. הזן את המספר של התקן הפקס המקבל הראשון ולחץ OK.

   באפשרותך ללחוץ על מספרי החיוג המהיר או לבחור מספר חיוג קבוצתי באמצעות הלחצן (ספר כתובות).

6. הזן את מספר הפקס השני ולחץ OK.

   בתצוגה תופיע בקשה להזנת מספר פקס נוסף שאליו יש לשגר את המסמך.

7. כדי להזין מספרי פקס נוספים, לחץ על OK כאשר ההודעה Yes תופיע וחזור על צעדים 5 ו6-.

   - תוכל להזין עד ל10 יעדים.

   - לאחר הזנת חיוג קבוצתי, לא ניתן להזין מספר חיוג קבוצתי נוסף.

8. לאחר הזנת מספרי הפקס, בחר No בעקבות השאלה Another No.?‎ ולחץ על OK.

   ההתקן מתחיל לשלוח את הפקס למספרים שהזנת בסדר שבו הזנת אותם.

   דוח שליחה ליעדים מרובים מודפס לאחר שליחת הפקסים.

### קבלת פקס

היצרן הגדיר מראש את המכשיר שברשותך למצב פקס. כאשר אתה מקבל פקס, ההתקן יענה לשיחה לאחר מספר צלצולים מוגדר מראש ויקבל באופן אוטומטי את הפקס.

### שינוי הגדרות המסמך

כדי להבטיח את האיכות הטובה ביותר, שנה את ההגדרות הבאות בהתאם למצב מסמך המקור שלך, לפני הפעלת הפקס.

ייתכן כי בדגמים מסוימים יהיה עליך ללחוץ על OK כדי לנווט אל תפריטים ברמות נמוכות יותר.

#### Resolution

הגדרות ברירת המחדל של המסמך מפיקות תוצאות טובות בעת שימוש במסמכי מקור מבוססי-טקסט רגילים. עם זאת, אם תשגר מסמכי מקור באיכות נמוכה, או מסמכים המכילים צילומים, תוכל להתאים את הרזולוציה כדי לקבל איכות פקס גבוהה יותר.

1. בחר (פקס) > (תפריט) > ‏Fax Feature > ‏Resolution בלוח הבקרה.

2. בחר באפשרות הרצויה ולחץ על OK.

   - Standard: מסמכי מקור בעלי תווים בגודל רגיל.

   - Fine: מסמכי מקור המכילים אותיות קטנות או קווים דקים, או מסמכי מקור שהודפסו במדפסת סיכות.

   - Super Fine: מסמכי מקור המכילים פרטים עדינים ביותר. מצב Super Fine מופעל רק אם המכשיר שעימו אתה יוצר תקשורת תומך אף הוא ברזולוציה בעלת איכות גבוהה במיוחד.

     - לשידור זיכרון, מצב Super Fine אינו זמין. הגדרת הרזולוציה מתחלפת אוטומטית ל Fine.

     - כאשר ההתקן שלך מכוון לרזולוציה Super Fine והתקן הפקס עימו אתה יוצר תקשורת אינו תומך ברזולוציה Super Fine, ישדר ההתקן במצב הרזולוציה הגבוהה ביותר שבו תומך התקן הפקס האחר.

   - Photo Fax: מסמכי מקור המכילים גווני אפור או צילומים.

   - Color Fax: מסמכי מקור צבעוניים.

     - שידור זיכרון אינו זמין במצב זה.

     - ניתןו לשלוח פקס צבעוני רק אם מכשיר הפקס שעימו אתה מתקשר תומך בקבלת פקס צבעוני, ואתה משגר את הפקס באופן ידני.

3. לחץ על (בטל/הפסק) כדי לחזור למצב מוכן.

#### Darkness

תוכל לבחור את רמת הכהות של מסמך המקור.

הגדרת הכהות תחול על משימת הפקס הנוכחית. כדי לשנות את הגדרת ברירת המחדל (ראה תפריט פקס).

1. בחר (פקס) > (תפריט) > ‏Fax Feature > ‏Darkness בלוח הבקרה.

2. בחר את רמת הכהות הרצויה.

3. לחץ על (בטל/הפסק) כדי לחזור למצב מוכן.