## Telepítés Linux operációs rendszerre

A Linux szoftver telepítéséhez le kell töltenie a Linux szoftvercsomagot a Samsung honlapjáról (http://www.samsung.com > keresse meg termékét > Támogatás vagy Letöltések).

### A Unified Linux Driver telepítése

1. Győződjön meg arról, hogy a készülék a számítógéphez csatlakozik, és be van kapcsolva.

2. Amikor megjelenik az Administrator Login ablak, írja be felhasználónévként a Login mezőbe, hogy „root”, majd írja be a rendszergazda jelszavát.

   A gép szoftverének telepítéséhez szuperfelhasználóként (root) kell bejelentkeznie. Ha nem szuperfelhasználó, akkor kérje a rendszergazda segítségét.

3. Töltse le a Samsung webhelyéről a Unified Linux Driver csomagot a számítógépére.

4. A jobb egérgombbal kattintson a Unified Linux Driver csomagra és tömörítse ki.

5. Kattintson duplán a cdroot > autorun elemre.

6. Az üdvözlőképernyőn kattintson a Next gombra.

7. Ha a telepítés véget ért, kattintson a Finish gombra.

A telepítőprogram a későbbi használat megkönnyítése érdekében az asztalra helyezte az egységesített illesztőprogram beállítójának (Unified Driver Configurator) ikonját, és felvette a Unified Driver csoportot a rendszermenübe. Ha probléma merül fel, olvassa el a rendszermenüből vagy a telepítőcsomag Windows alkalmazásaiból, például a Unified Driver Configurator vagy Image Manager alkalmazásból elérhető súgóban található tudnivalókat.

### A Smart Panel telepítése

1. Győződjön meg arról, hogy a készülék a számítógéphez csatlakozik, és be van kapcsolva.

2. Amikor megjelenik az Administrator Login ablak, írja be felhasználónévként a Login mezőbe, hogy „root”, majd írja be a rendszergazda jelszavát.

   A gép szoftverének telepítéséhez szuperfelhasználóként (root) kell bejelentkeznie. Ha nem szuperfelhasználó, akkor kérje a rendszergazda segítségét.

3. Töltse le a Samsung webhelyéről a Smart Panel csomagot a számítógépre.

4. Kattintson a jobb egérgombbal a Smart Panel csomagra, és tömörítse ki.

5. Kattintson duplán a cdroot > Linux > smartpanel > install.sh elemekre.

### A Nyomtatóbeállító segédprogram telepítése

1. Győződjön meg arról, hogy a készülék a számítógéphez csatlakozik, és be van kapcsolva.

2. Amikor megjelenik az Administrator Login ablak, írja be felhasználónévként a Login mezőbe, hogy „root”, majd írja be a rendszergazda jelszavát.

   A gép szoftverének telepítéséhez szuperfelhasználóként (root) kell bejelentkeznie. Ha nem szuperfelhasználó, akkor kérje a rendszergazda segítségét.

3. Töltse le a Samsung webhelyéről a Nyomtatóbeállító segédprogram csomagot a számítógépre.

4. A jobb gombbal kattintson a Printer Settings Utility csomagra és tömörítse ki.

5. Kattintson kétszer a cdroot > Linux > psu > install.sh elemre.