## Illesztőprogram telepítése a hálózaton keresztül

- Elképzelhető, hogy néhány funkció és opcionális elem a típustól vagy az országtól függően nem érhető el (lásd: Modellekre jellemző tulajdonságok).

- Ha a készülék nem támogatja a hálózati csatlakozást, nem fogja tudni használni ezt a funkciót (lásd: Hátulnézet).

### Windows

1. Győződjön meg arról, hogy a nyomtató a hálózathoz csatlakozik, és be van kapcsolva. Emellett be kellett állítania a készülék IP-címét is (lásd: IP-cím beállítása).

   Ha az Új hardver varázsló ablak megjelenik a telepítési folyamat során, az ablak bezárásához kattintson a Mégse gombra.

2. Helyezze be a mellékelt szoftver CD-t a CD-ROM meghajtóba.

3. Válassza a Telepítés most lehetőséget.

   Az Egyéni telepítés teszi lehetővé a készülék kapcsolódási módjának és az egyes telepítendő összetevők kiválasztását. Kövesse az ablakban megjelenő utasításokat.

4. Olvassa el a Licencszerződés-t, majd válassza ki az Elfogadom a licencszerződés feltételeit. pontot. Ezután kattintson a Tovább gombra.

   A program keresést végez a számítógépen.

   Ha a készülék nem található a hálózaton, vagy helyileg sem csatlakozik, hibaüzenet jelenik meg. Válassza ki a kívánt lehetőséget, majd nyomja meg a Tovább gombot.

5. A keresett készülékek megjelennek a képernyőn. Válassza ki a használni kívánt készüléket, és kattintson az OK gombra.

   Ha az illesztőprogram csak egy készüléket talált, megjelenik a megerősítés ablak.

6. Kövesse a képernyőn megjelenő utasításokat.

#### Csendes telepítési mód

A csendes telepítés egy olyan telepítési mód, amely nem igényel beavatkozást a felhasználó részéről. Ha elindítja a telepítést, a nyomtató-illesztőprogram és az alkalmazások automatikusan települnek a számítógépére. A csendes telepítést a parancssorba begépelt /s vagy /S utasításokkal indíthatja.

##### Parancssori paraméterek

Az alábbi táblázat tartalmazza a parancssori ablakban használható parancsokat.

Az alábbi parancssori utasítások akkor működnek, ha a parancsot az /s vagy /S paraméterrel használják. A /h, /H vagy /? különleges parancsok, amelyeket önállóan is lehet alkalmazni.

Parancssor | Funkció | Leírás
--- | --- | ---
/s vagy /S | Elindítja a csendes telepítést. | Telepíti az illesztőprogramokat anélkül, hogy beavatkozásra volna szüksége a felhasználó részéről.

/p„<port neve>” vagy /P„<port neve>”

Meghatározza a nyomtatási portot.

A hálózati portot a Standard TCP/IP Port monitor segítségével hozza létre. Helyi port használatához a portnak már léteznie kell a rendszeren, mielőtt a paranccsal hivatkozunk rá.

A nyomtatási port nevét meghatározhatjuk úgy is mint IP-címet, állomásnevet, helyi USB port nevet vagy IEEE1284 port nevet.

Például

- /p„xxx.xxx.xxx.xxx”, ahol „xxx.xxx.xxx.xxx” a hálózati nyomtató IP-címét jelenti. /p„USB001”, /P„LPT1:”, /p„állomásnév”

- Ha koreai nyelven telepít egy illesztőprogramot csendes telepítéssel, írja be a Setup.exe /s /L"0x0012” or Setup.exe /s. parancsot.

/a„<célkönyvtár_elérési_útvonala>” vagy /A„<célkönyvtár_elérési_útvonala>”

Meghatározza a célkönyvtár elérési útvonalát a telepítéshez.

Az elérési útvonalnak egy létező útvonalnak kell lennie.

Mivel az illesztőprogramok az operációs rendszer által meghatározott helyre kerülnek, azért ez a parancs csak az alkalmazásokra vonatkozik.

/i„<parancsfájl neve>” vagy /I„<parancsfájl neve>”

Meghatározza az egyéni parancsfájlt a testreszabott művelethez.

A parancsfájl nevének egy létező fájlnévnek kell lennie.

A testreszabott csendes telepítéshez megadhat egy egyéni parancsfájlt. A parancsfájlt létrehozhatja vagy módosíthatja a mellékelt telepítés-testreszabási programmal is, vagy szövegszerkesztővel is.

Ez a testreszabott parancsfájl elsőbbséget élvez a telepítőprogramban megadott alapértelmezett telepítési beállításokkal szemben, de nem élvez elsőbbséget a parancssori paraméterekkel szemben.

/n„<Nyomtató neve>” vagy /N„<Nyomtató neve>” | Meghatározza a nyomtató nevét. A megadott néven hozza létre a nyomtatót. | Ezzel a paraméterrel a kívánságainak megfelelő módon adhat hozzá nyomtatókat.
/nd vagy /ND | Parancsok arra, hogy a telepített illesztőprogram ne legyen az alapértelmezett illesztőprogram. | Azt jelöli, hogy ha az Ön rendszerén több illesztőprogram is telepítve van, akkor a telepített illesztőprogram nem lesz alapértelmezett. Ha nincs telepített illesztőprogram a rendszeren, akkor ennek a beállításnak nem lesz hatása, mert a Windows operációs rendszer a telepített illesztőprogramot alapértelmezett illesztőprogramként fogja beállítani.
/x vagy /X | Ha az illesztőprogram már fel van telepítve, akkor a már meglévő fájlok felhasználásával fogja létrehozni a nyomtatót. | Ez a parancs lehetőséget ad arra, hogy a már meglévő illesztőprogramfájlok segítségével hozzon létre egy nyomtatót, további illesztőprogram telepítése nélkül.
/up„<nyomtató neve>” vagy /UP„<nyomtató neve>” | Csak a megadott nyomtatót távolítja el, de az illesztőprogramfájlokat nem. | Ez a parancs lehetőséget ad arra, hogy csak a megadott nyomtatót távolítsa el a rendszerről anélkül, hogy ennek hatása lenne a többi illesztőprogramra. Ezzel nem fogja eltávolítani a nyomtató-illesztőprogramokat a rendszeréről.
/d vagy /D | Letöröl minden illesztőprogramot és alkalmazást a rendszeréről. | Ez a parancs eltávolít minden telepített illesztőprogramot és alkalmazást a rendszerről.
/v„<megosztott állomány neve>” vagy /V„<megosztott állomány neve>” | Megosztja a telepített eszközt, és további hozzáférhető illesztőprogramokat ad hozzá a Point and Print számára. | Feltelepít minden, a Windows operációs rendszer által támogatott illesztőprogramot a rendszerre, és megosztja a megadott <megosztott állomány neve> néven a Point and Print számára.
/o vagy /O | Telepítés után megnyitja a Nyomtatók és faxok mappát. | Ez a parancs a csendes telepítés után megnyitja a Nyomtatók és faxok mappát.
/f„<naplófájl neve>” vagy /F„<naplófájl neve>” | Megadja a naplófájl nevét. Ha nincs megadva, akkor az alapértelmezett naplófájlt a rendszer ideiglenes mappájában hozza létre. | A megadott mappában hozza létre a naplófájlt.
/h, /H vagy /? | Példákat és segítséget ad a parancssor használatához.

### Macintosh

1. Győződjön meg arról, hogy a gép a hálózathoz csatlakozik, és be van kapcsolva.

2. Helyezze be a mellékelt szoftver CD-na CD-ROM meghajtóba.

3. Kattintson duplán a Macintosh asztalon megjelenő CD-ROM ikonra.

4. Kattintson kétszer a MAC_Installer mappa Installer OS X ikonjára.

5. Kattintson a Continue gombra.

6. Olvassa el a licencszerződést, és kattintson a Continue gombra.

7. Kattintson az Agree gombra a licencszerződés elfogadásához.

8. Ha a számítógépen megjelenik az összes alkalmazás bezárására vonatkozó üzenet, kattintson a Continue elemre.

9. Az User Options Pane felületen kattintson a Continue lehetőségre.

   Ha még nem állította be az IP címet, kattintson a „Set IP Address” lehetőségre – lásd: IPv4 beállítása a SetIP program segítségével (Macintosh). Ha be szeretné állítani a vezeték nélküli hálózatot, lásd: Beállítás Macintosh segítségével.

10. Kattintson az Install gombra. A készülék műveleteihez szükséges összes összetevőt telepíti.

    A Customize lehetőségre kattintva kiválaszthatja a telepítendő egyedi komponenseket.

11. Adja meg a jelszót, majd kattintson az OK gombra.

12. A szoftver telepítéséhez újra kell indítania a számítógépet. Kattintson a Continue Installation gombra.

13. Ha a telepítés véget ért, kattintson a Quit vagy a Restart gombra.

14. Nyissa meg az Applications > Utilities > mappában a Print Setup Utility alkalmazást.

    - Mac OS X 10.5-10,7 esetén nyissa meg az Applications > System Preferences mappát, majd kattintson a Print & Fax elemre.

15. Kattintson az Add gombra a Printer List felsorolásban.

    - Mac OS X 10.5-10,7 esetén kattintson a „+” ikonra. Megjelenik egy ablak.

16. MAC OS X 10.4 esetén kattintson az IP Printer lehetőségre.

    - Mac OS X 10.5-10,7 esetén kattintson az IP elemre.

17. Válassza ki a HP Jetdirect - Socket elemet a Protocol alatt.

    Sok oldalt tartalmazó dokumentum esetén a nyomtatás teljesítménye javítható a Socket kiválasztásával a Printer Type opcióhoz.

18. Írja be a nyomtató IP-címét az Address mezőbe.

19. Írja be a várakozási sor nevét a Queue mezőbe. Ha nem tudja megállapítani a berendezés várakozási sorban használatos nevét, próbálja meg előbb az alapértelmezett név használatát.

20. Mac OS X 10.4 esetén, ha az automatikus kiválasztás nem működik megfelelően, válassza ki a Samsung elemet a Print Using menüpontban, és a készülék nevét a Model menüpontban.

    - Mac OS X 10.5-10,7 esetén, ha az automatikus kiválasztás nem működik megfelelően, válassza a Select Printer Software lehetőséget, majd válassza ki a készülék nevét a Print Using területen.

21. Kattintson a Add gombra.

    A készülék megjelenik a Printer List részben, és alapértelmezettként lesz beállítva.

A fax illesztőprogramjának telepítéséhez:

1. Nyissa meg az Applications mappát, majd válassza a Samsung > Fax Queue Creator lehetőséget.

2. A készülékét a Printer List listán láthatja.

3. Válassza ki a használni kívánt készüléket, majd kattintson a Create gombra.

### Linux

A Linux szoftver telepítéséhez le kell töltenie a Linux szoftvercsomagot a Samsung honlapjáról (http://www.samsung.com > keresse meg termékét > Támogatás vagy Letöltések).

Más szoftver telepítése:

- Lásd: A Smart Panel telepítése.

- Lásd: A Nyomtatóbeállító segédprogram telepítése.

#### Linux illesztőprogram telepítése és hálózati nyomtató hozzáadása

1. Győződjön meg arról, hogy a gép a hálózathoz csatlakozik, és be van kapcsolva. Emellett be kellett állítania a készülék IP-címét is.

2. Töltse le a Unified Linux Driver programcsomagot a Samsung honlapjáról.

3. Csomagolja ki a UnifiedLinuxDriver.tar.gz fájlt, és nyissa meg az új alkönyvtárat.

4. Kattintson kétszer a Linux mappa install.sh ikonjára.

5. Megjelenik a Samsung telepítő ablaka. Kattintson a Continue gombra.

6. Megnyílik a nyomtató hozzáadására szolgáló ablak. Kattintson a Next gombra.

7. Válassza ki a hálózati nyomtatót, majd kattintson a Search gombra.

8. A nyomtató IP-címe és típusneve megjelenik a listamezőben.

9. Válassza ki a nyomtatót, majd kattintson a Next gombra.

10. Írja be a nyomtató leírását és nyomja meg a Next gombot.

11. Miután hozzáadta a készüléket, kattintson a Finish gombra.

12. A telepítés befejezése után kattintson a Finish gombra.

#### Hálózati nyomtató hozzáadása

1. Kattintson kétszer a Unified Driver Configurator elemre.

2. Kattintson az Add Printer. parancsra.

3. Megnyílik az Add printer wizard ablak. Kattintson a Next gombra.

4. Válassza ki a Network printer lehetőséget, majd kattintson a Search gombra.

5. A nyomtató IP-címe és típusneve megjelenik a listamezőben.

6. Válassza ki a nyomtatót, majd kattintson a Next gombra.

7. Írja be a nyomtató leírását és kattintson a Next gombra.

8. Miután hozzáadta a készüléket, kattintson a Finish gombra.

### UNIX

- A UNIX nyomtató-illesztőprogram telepítése előtt ellenőrizze, hogy a készülék támogatja ezt az Ön által használt UNIX operációs rendszert (lásd: Operációs rendszer).

- A parancsokat idézőjel („”) közé tettük, beírásukkor az idézőjeleket ne írja be.

- Elképzelhető, hogy néhány funkció és opcionális elem a típustól vagy az országtól függően nem érhető el (lásd: Operációs rendszer).

A UNIX nyomtató-illesztőprogram használatához először a UNIX illesztőprogram-csomagot kell telepítenie, majd pedig a nyomtatót. A Linux UNIX nyomtatóillesztő-programcsomagot a Samsung honlapjáról töltheti le (http://www.samsung.com > keresse meg termékét > Támogatás vagy Letöltések).

#### A UNIX nyomtató-illesztőprogram csomag telepítése

A telepítési folyamat ugyanúgy történik mindegyik UNIX operációs rendszer esetében.

1. Töltse le és tömörítse ki a UNIX Printer Driver csomagot a Samsung webhelyről.

2. Jelentkezzen be root jogosultsággal.

   “„su -”

3. Másolja át a megfelelő illesztőprogram-archívumot a UNIX célszámítógépre.

   Részletekért lásd a UNIX OS rendszerfelügyeleti útmutatóját.

4. Csomagolja ki a UNIX illesztőprogram-csomagot.

   Például IBM AIX esetében használja a következő parancsokat.

   “„gzip -d < csomag neve | tar xf -”

5. Ugorjon a kicsomagolt könyvtárra.

6. Futassa a telepítő scriptet.

   “„./install”

   Az install egy telepítő script fájl, ami a UNIX nyomtató-illesztőprogram csomag telepítésére vagy eltávolítására használható.

   A „chmod 755 install” paranccsal adja meg a szükséges jogosultságot a telepítő scriptnek.

7. Hajtsa végre a „. /install –c” parancsot a telepítés eredményeinek ellenőrzéséhez.

8. A parancssorból futtassa az „installprinter” parancsot. Ez előhozza az Add Printer Wizard ablakot. Ebben az ablakban állítsa be a nyomtatót a következő lépések szerint.

   Bizonyos UNIX rendszerek esetében (például a Solaris 10-en) megeshet, hogy a frissen telepített nyomtató nincs engedélyezve, és/vagy nem fogad feladatokat. Ebben az esetben futtassa a következő két parancsot a root terminálon:

   “„accept <printer_name>”

   “„enable <printer_name>”

#### A nyomtató-illesztőprogram csomag eltávolítása

Ezzel az eszközzel törölheti a rendszerből a telepített nyomtatót.

1. A terminálban futtassa az „uninstallprinter” parancsot.

   Ez megnyitja az Uninstall Printer Wizard ablakot.

   A telepített nyomtatókat a legördülő lista tartalmazza.

2. Válassza ki a törölni kívánt nyomtatót.

3. Kattintson a Delete gombra a nyomtató rendszerből való törléséhez.

4. Hajtsa végre a „. /install –d” parancsot a teljes csomag eltávolításához.

5. Az eltávolítás eredményeinek ellenőrzéséhez hajtsa végre a „. /install –c” parancsot.

Az újratelepítéshez használja a „. /install” parancsot.

#### A nyomtató beállítása

A nyomtató UNIX rendszerhez való hozzáadásához futtassa az „installprinter” parancsot a parancssorból. Ez előhozza az Add Printer Wizard ablakot. Ebben az ablakban állítsa be a nyomtatót a következő lépések szerint:

1. Írja be a nyomtató nevét.

2. Válassza ki a megfelelő nyomtatót a típuslistából.

3. Adjon meg egy a nyomtató típusának megfelelő leírást a Type mezőben. Ez opcionális.

4. A Description mezőben határozza meg a nyomtató leírását. Ez opcionális.

5. A Location mezőben adja meg a nyomtató leírását.

6. A hálózathoz csatlakozó nyomtatók esetében a Device szövegdobozban adja meg a nyomtató IP-címét vagy DNS nevét. IBM AIX rendszeren jetdirect Queue type esetén csak DNS nevet állíthat be, numerikus IP-címet nem.

7. A Queue type a megfelelő lista mezőben a csatlakozást mutatja lpd vagy jetdirect formában. Sun Solaris operációs rendszereken az usb típus is elérhető.

8. A példányszám megadásához válassza a Copies elemet.

9. Jelölje be a Collate opciót, ha a másolatokat sorba rendezve szeretné megkapni.

10. Jelölje be a Reverse Order opciót, ha az oldalakat fordított sorrendben szeretné megkapni.

11. Jelölje be a Make Default opciót a nyomtató alapértelmezettként való beállításához.

12. A nyomtató hozzáadásához kattintson az OK gombra.