## Βασικές λειτουργίες φαξ

- Αυτή η λειτουργία δεν υποστηρίζεται στο SCX-340x/SCX-340xW Series (βλ. Επισκόπηση του πίνακα ελέγχου).

- Για ειδικές δυνατότητες φαξ, ανατρέξτε στον Οδηγός Για Προχωρημένους (βλ. Λειτουργίες φαξ).

- Δεν μπορείτε να χρησιμοποιήσετε αυτό το μηχάνημα ως συσκευή φαξ μέσω διαδικτυακού τηλεφώνου. Για περισσότερες πληροφορίες απευθυνθείτε στον παροχέα υπηρεσίας Internet που χρησιμοποιείτε.

- Σας συνιστούμε να χρησιμοποιήσετε τις παραδοσιακές υπηρεσίες αναλογικού τηλεφώνου (PSTN: Δημόσιο Τηλεφωνικό Δίκτυο Μεταγωγής) κατά τη σύνδεση τηλεφωνικών γραμμών για τη χρήση μιας συσκευής φαξ. Αν χρησιμοποιείτε άλλες υπηρεσίες Internet (DSL, ISDN, VolP), μπορείτε να βελτιώσετε την ποιότητα της σύνδεσης χρησιμοποιώντας ένα μικρο-φίλτρο. Το μικροφίλτρο ελαχιστοποιεί τα σήματα θορύβου που δεν χρειάζονται και βελτιώνει την ποιότητα της σύνδεσης ή την ποιότητα Internet. Δεδομένου ότι το μικρο-φίλτρο DSL δεν παρέχεται μαζί με το μηχάνημα, επικοινωνήστε με τον παροχέα υπηρεσιών Internet για πληροφορίες σχετικά με τη χρήση του μικρο-φίλτρου DSL.

  1. Θύρα γραμμής

  2. Μικροφίλτρο

  3. Μόντεμ DSL/Τηλεφωνική γραμμή

     (βλ. Πίσω όψη).

### Προετοιμασία του φαξ

Πριν στείλετε ή λάβετε κάποιο φαξ, πρέπει να συνδέσετε το παρεχόμενο καλώδιο στην πρίζα της τηλεφωνικής γραμμής (βλ. Πίσω όψη). Ανατρέξτε στο Οδηγός γρήγορης εγκατάστασης για τον τρόπο πραγματοποίησης της σύνδεσης. Η μέθοδος πραγματοποίησης της τηλεφωνικής σύνδεσης διαφέρει από χώρα σε χώρα.

### Αποστολή ενός φαξ

Όταν τοποθετείτε τα πρωτότυπα, μπορείτε να χρησιμοποιήσετε τον τροφοδότη εγγράφων ή τη γυάλινη επιφάνεια σαρωτή. Αν τα πρωτότυπα τοποθετηθούν τόσο στον τροφοδότη εγγράφων όσο και στη γυάλινη επιφάνεια σαρωτή, το μηχάνημα θα διαβάσει πρώτα τα πρωτότυπα που τοποθετήθηκαν στον τροφοδότη εγγράφων, που έχουν υψηλότερη προτεραιότητα κατά τη σάρωση.

1. Τοποθετήστε ένα έγγραφο με την όψη προς τα κάτω στη γυάλινη επιφάνεια εγγράφων ή τοποθετήστε τα έγγραφα με την όψη προς τα πάνω στον τροφοδότη εγγράφων (βλέπε Τοποθέτηση πρωτοτύπων).

2. Επιλέξτε (φαξ) στον πίνακα ελέγχου.

3. Ρυθμίστε την ανάλυση και τη σκουρότητα για να ταιριάζουν στις ανάγκες του φαξ σας (βλέπε Προσαρμογή των ρυθμίσεων εγγράφου).

4. Καταχωρήστε τον αριθμό φαξ προορισμού (βλ. Γράμματα και αριθμοί πληκτρολογίου).

5. Πατήστε (Start) στον πίνακα ελέγχου. Το μηχάνημα ξεκινά τη σάρωση και στέλνει το φαξ στους παραλήπτες.

- Αν θέλετε να στείλετε φαξ απευθείας από τον υπολογιστή σας, χρησιμοποιήστε το Samsung Network PC Fax (Βλέπε Αποστολή ενός φαξ στον υπολογιστή).

- Αν θέλετε να ακυρώσετε την αποστολή ενός φαξ, πατήστε (Stop/Clear) πριν το μηχάνημα ξεκινήσει τη μετάδοση του φαξ.

- Αν χρησιμοποιήσατε τη γυάλινη επιφάνεια σαρωτή, το μηχάνημα εμφανίζει ένα μήνυμα που ρωτά αν θέλετε να τοποθετήσετε άλλη σελίδα.

#### Αποστολή φαξ με μη αυτόματο τρόπο

Εκτελέστε τα παρακάτω βήματα για την αποστολή ενός φαξ με χρήση του (On Hook Dial) στον πίνακα ελέγχου.

Εάν το μηχάνημά σας είναι μοντέλο με ακουστικό, μπορείτε να στείλετε φαξ χρησιμοποιώντας το ακουστικό (βλ. Λειτουργία ποικιλίας).

1. Τοποθετήστε ένα έγγραφο με την όψη προς τα κάτω στη γυάλινη επιφάνεια εγγράφων ή τοποθετήστε τα έγγραφα με την όψη προς τα πάνω στον τροφοδότη εγγράφων (βλέπε Τοποθέτηση πρωτοτύπων).

2. Επιλέξτε (φαξ) στον πίνακα ελέγχου.

3. Ρυθμίστε την ανάλυση και τη σκουρότητα για να ταιριάζουν στις ανάγκες του φαξ σας (βλέπε Προσαρμογή των ρυθμίσεων εγγράφου).

4. Πατήστε (On Hook Dial) στον πίνακα ελέγχου ή σηκώστε το ακουστικό.

5. Καταχωρίστε έναν αριθμό φαξ χρησιμοποιώντας το αριθμητικό πληκτρολόγιο στον πίνακα ελέγχου.

6. Πατήστε (Start) στον πίνακα ελέγχου όταν ακούσετε ένα διαπεραστικό σήμα φαξ από το απομακρυσμένο μηχάνημα φαξ.

#### Αποστολή φαξ σε πολλαπλούς προορισμούς

Μπορείτε να χρησιμοποιήσετε τη λειτουργία πολλαπλής αποστολής, η οποία σας δίνει τη δυνατότητα να στείλετε ένα φαξ σε πολλούς προορισμούς. Τα πρωτότυπα αποθηκεύονται αυτόματα στη μνήμη και στέλνονται σε κάποιο απομακρυσμένο σταθμό. Μετά τη μετάδοση, τα πρωτότυπα διαγράφονται αυτόματα από τη μνήμη.

Δεν μπορείτε να στείλετε φαξ με αυτήν τη λειτουργία εάν έχετε επιλέξει υπέρ φίνα ως επιλογή ή εάν το φαξ είναι έγχρωμο.

1. Τοποθετήστε ένα έγγραφο με την όψη προς τα κάτω στη γυάλινη επιφάνεια εγγράφων ή τοποθετήστε τα έγγραφα με την όψη προς τα πάνω στον τροφοδότη εγγράφων (βλέπε Τοποθέτηση πρωτοτύπων).

2. Επιλέξτε (φαξ) στον πίνακα ελέγχου.

3. Ρυθμίστε την ανάλυση και τη σκουρότητα για να ταιριάζουν στις ανάγκες του φαξ σας (βλέπε Προσαρμογή των ρυθμίσεων εγγράφου).

4. Επιλέξτε (Menu) > Fax Feature > Multi Send στον πίνακα ελέγχου.

5. Πληκτρολογήστε τον αριθμό της συσκευής φαξ του πρώτου παραλήπτη και πατήστε OK.

   Μπορείτε να πληκτρολογήσετε αριθμούς ταχείας κλήσης ή να επιλέξετε αριθμό ομαδικής κλήσης χρησιμοποιώντας το κουμπί (Address book).

6. Πληκτρολογήστε το δεύτερο αριθμό φαξ και πατήστε OK.

   Η οθόνη σάς ζητά να πληκτρολογήσετε έναν άλλο αριθμό φαξ για να στείλετε το έγγραφο.

7. Για να εισάγετε περισσότερους αριθμούς φαξ, πατήστε OK όταν εμφανιστεί το Yes και επαναλάβετε τα βήματα 5 και 6.

   - Μπορείτε να προσθέσετε μέχρι και 10 προορισμούς.

   - Μόλις έχετε πληκτρολογήσει έναν αριθμό ομαδικής κλήσης, δεν μπορείτε να πληκτρολογήσετε άλλον αριθμό ομαδικής κλήσης.

8. Όταν ολοκληρώσετε την πληκτρολόγηση των αριθμών φαξ, επιλέξτε No στην ερώτηση Another No.? και πατήστε OK.

   Το μηχάνημα αρχίζει να στέλνει το φαξ στους αριθμούς που πληκτρολογήσατε, με τη σειρά που τους πληκτρολογήσατε.

   Η αναφορά πολλαπλής αποστολής εκτυπώνεται μετά την αποστολή των φαξ.

### Λήψη φαξ

Το μηχάνημα έχει ρυθμιστεί στη λειτουργία Φαξ από το εργοστάσιο. Όταν λαμβάνετε φαξ, το μηχάνημα απαντά στην κλήση έπειτα από συγκεκριμένο αριθμό κωδωνισμών και λαμβάνει αυτόματα το φαξ.

### Προσαρμογή των ρυθμίσεων εγγράφου

Πριν κάνετε χρήση της λειτουργίας φαξ, αλλάξτε τις ακόλουθες ρυθμίσεις σύμφωνα με την κατάσταση του πρωτοτύπου σας, για να επιτύχετε την καλύτερη δυνατή ποιότητα.

Ίσως είναι απαραίτητο να πατήσετε OK για να περιηγηθείτε στα μενού χαμηλού επιπέδου σε ορισμένα μοντέλα.

#### Resolution

Οι προεπιλεγμένες ρυθμίσεις εγγράφου παρέχουν καλά αποτελέσματα όταν χρησιμοποιείτε συνηθισμένα πρωτότυπα με κείμενο. Ωστόσο, αν στείλετε πρωτότυπα που είναι κακής ποιότητας ή περιέχουν φωτογραφίες, μπορείτε να προσαρμόσετε την ανάλυση για να παράγει φαξ υψηλότερης ποιότητας.

1. Επιλέξτε (φαξ) > (Menu) > Fax Feature > Resolution στον πίνακα ελέγχου.

2. Επιλέξτε την επιλογή που θέλετε και πατήστε OK.

   - Standard: Πρωτότυπα με χαρακτήρες κανονικού μεγέθους.

   - Fine: Πρωτότυπα που περιέχουν μικρούς χαρακτήρες ή λεπτές γραμμές ή πρωτότυπα που έχουν εκτυπωθεί σε εκτυπωτή κουκκίδας.

   - Super Fine: Πρωτότυπα που περιέχουν εξαιρετικά πολλές λεπτομέρειες. Η λειτουργία Super Fine ενεργοποιείται μόνο αν το μηχάνημα με το οποίο επικοινωνείτε υποστηρίζει και την Πολύ υψηλή ανάλυση.

     - Όταν πραγματοποιείτε μετάδοση από τη μνήμη, η λειτουργία Super Fine δεν είναι διαθέσιμη. Η ρύθμιση ανάλυσης αλλάζει αυτόματα σε Fine.

     - Όταν το μηχάνημά σας είναι ρυθμισμένο στην ανάλυση Super Fine ενώ η συσκευή φαξ με την οποία επικοινωνείτε δεν υποστηρίζει την ανάλυση Super Fine, το μηχάνημα πραγματοποιεί τη μετάδοση χρησιμοποιώντας την υψηλότερη δυνατή ανάλυση που υποστηρίζεται από την άλλη συσκευή φαξ.

   - Photo Fax: Πρωτότυπα που περιέχουν αποχρώσεις του γκρι ή φωτογραφίες.

   - Color Fax: Έγχρωμο πρωτότυπο.

     - Σε αυτήν τη λειτουργία δεν είναι διαθέσιμη η μετάδοση από τη μνήμη.

     - Η αποστολή έγχρωμου φαξ είναι δυνατή μόνο όταν το μηχάνημα με το οποίο επικοινωνείτε υποστηρίζει τη λήψη έγχρωμου φαξ και εσείς στείλετε το φαξ μη αυτόματα.

3. Πατήστε (Stop/Clear) για να επιστρέψετε στην κατάσταση ετοιμότητας.

#### Darkness

Μπορείτε να επιλέξετε το βαθμό σκουρότητας του πρωτότυπου εγγράφου.

Η ρύθμιση για το σκούρο εφαρμόζεται στην τρέχουσα εργασία φαξ. Για να αλλάξετε την προεπιλεγμένη ρύθμιση (βλ. Μενού φαξ).

1. Επιλέξτε (φαξ) > (Menu) > Fax Feature > Darkness στον πίνακα ελέγχου.

2. Επιλέξτε το επίπεδο σκουρότητας που θέλετε.

3. Πατήστε (Stop/Clear) για να επιστρέψετε στην κατάσταση ετοιμότητας.