## Προβλήματα αντιγραφής

Κατάσταση | Προτεινόμενες λύσεις
--- | ---
Τα αντίγραφα είναι πολύ φωτεινά ή πολύ σκοτεινά. | Ρυθμίστε τη λειτουργία σκουρότητας στο αντίγραφο για να φωτίσετε ή να σκουρύνετε το φόντο των αντιγράφων (βλ. Αλλαγή των ρυθμίσεων για κάθε αντίγραφο).

Λεκέδες, γραμμές, σημάδια ή κηλίδες εμφανίζονται στα αντίγραφα.

- Αν οι ατέλειες βρίσκονται στο πρωτότυπο, ρυθμίστε τη δυνατότητα σκουρότητας στο αντίγραφο για να κάνετε πιο φωτεινό το φόντο των αντιγράφων σας.

- Αν δεν υπάρχουν ατέλειες στο πρωτότυπο, καθαρίστε τη μονάδα σάρωσης (βλέπε Καθαρισμός της μονάδας σάρωσης).

Η εικόνα του αντιγράφου είναι ασύμμετρη.

- Βεβαιωθείτε πως το πρωτότυπο είναι ευθυγραμμισμένο με τον οδηγό καταχώρησης.

- Ο κύλινδρος μεταφοράς ενδέχεται να είναι βρώμικος. Καθαρίστε το εσωτερικό του μηχανήματος (Βλέπε Καθαρισμός του μηχανήματος).

Εκτυπώνονται κενά αντίγραφα. | Βεβαιωθείτε ότι το πρωτότυπο βρίσκεται με την όψη προς τα κάτω στη γυάλινη επιφάνεια σαρωτή ή με την όψη προς τα πάνω στον τροφοδότη εγγράφων. Σε περίπτωση που τα βήματα αυτά δεν διορθώσουν το πρόβλημα, επικοινωνήστε με τον εκπρόσωπο του σέρβις.

Η εικόνα σβήνει εύκολα από το αντίγραφο.

- Αντικαταστήστε το χαρτί στο δίσκο με χαρτί από καινούργιο πακέτο.

- Σε περιοχές με υψηλή υγρασία, μην αφήνετε χαρτί στο μηχάνημα για μεγάλα χρονικά διαστήματα.

Συμβαίνουν συχνές εμπλοκές χαρτιού.

- Ξεφυλλίστε το χαρτί και αναποδογυρίστε το στο δίσκο. Αντικαταστήστε το χαρτί στο δίσκο με καινούριο. Ελέγξτε/προσαρμόστε τους οδηγούς χαρτιού αν χρειαστεί.

- Βεβαιωθείτε ότι το χαρτί είναι του σωστού τύπου και βάρους (βλ. Προδιαγραφές μέσων εκτύπωσης ).

- Ελέγξτε για χαρτί αντιγραφής ή κομμάτια χαρτιού αντιγραφής που μπορεί να έχουν μείνει μέσα στο μηχάνημα μετά την επίλυση του προβλήματος της εμπλοκής.

Η κασέτα τόνερ παράγει λιγότερα αντίγραφα από το αναμενόμενο πριν εξαντληθεί το τόνερ.

- Τα πρωτότυπα ενδέχεται να περιέχουν εικόνες, σχήματα ή χοντρές γραμμές. Για παράδειγμα, τα πρωτότυπα μπορεί να είναι φόρμες, ενημερωτικά δελτία, βιβλία ή άλλα έγγραφα που χρησιμοποιούν περισσότερο τόνερ.

- Το κάλυμμα του σαρωτή μπορεί να παραμείνει ανοιχτό κατά την παραγωγή αντιγράφων.

- Απενεργοποιήστε το μηχάνημα και ενεργοποιήστε το εκ νέου.