## Tietoja käyttöoppaasta

Tässä käyttöoppaassa on perustietoja laitteesta sekä yksityiskohtaisia tietoja varsinaisen käytön eri vaiheista.

- Lue turvallisuustiedot ennen laitteen käyttöä.

- Mikäli laitteen käytössä ilmenee ongelmia, lue lisätietoja Vianmääritys-luvusta.

- Tässä käyttöoppaassa käytetyt termit on selitetty sanastossa.

- Tämän käyttöoppaan kuvat saattavat näyttää erilaisilta kuin oma laitteesi, koska niissä esitetyt lisävarusteet ja mallit vaihtelevat.

- Tässä järjestelmänvalvojan oppaassa olevat näyttökuvat voivat erota koneesi näyttökuvista koneen laiteohjelmiston/ohjaimen versiosta riippuen.

- Tässä käyttöoppaassa kuvatut toimintatavat perustuvat pääosin Windows 7 käyttöjärjestelmään.

### Esitystavat

Tässä käyttöoppaassa samasta asiasta voidaan puhua eri termein. Seuraavassa on tästä muutamia esimerkkejä:

- Asiakirja tarkoittaa samaa kuin alkuperäinen asiakirja.

- Paperi tarkoittaa samaa kuin materiaali tai tulostusmateriaali.

- Laite viittaa tulostimeen tai monitoimitulostimeen.

### Yleiset kuvakkeet

Kuvake | Teksti | Kuvaus
--- | --- | ---
| Huomio | Tarjoaa tietoja laitteen suojaamisesta mahdolliselta mekaaniselta vauriolta tai toimintahäiriöltä.
| Huomautus | Tarjoaa lisätietoja tai yksityiskohtaista tietoa laitteen toiminnoista ja ominaisuuksista.