## Χρήση του SyncThru™ Web Service

- Η έκδοση Internet Explorer 6.0 ή νεότερη έκδοση είναι η ελάχιστη απαίτηση για το SyncThru™ Web Service.

- Η επεξήγηση της υπηρεσίας SyncThru™ Web Service σε αυτόν τον οδηγό χρήσης ενδέχεται να διαφέρει από το μηχάνημά σας, ανάλογα με τις επιλογές ή τα μοντέλα.

- Μόνο για το μοντέλο με δίκτυο (βλ. Λογισμικό).

### Πρόσβαση στο SyncThru™ Web Service

1. Χρησιμοποιήστε ένα πρόγραμμα περιήγησης του Web, όπως τον Internet Explorer των Windows.

   Πληκτρολογήστε τη διεύθυνση IP του εκτυπωτή σας (http://xxx.xxx.xxx.xxx) στο πεδίο διευθύνσεων και πατήστε το πλήκτρο Enter ή κάντε κλικ στο Μετάβαση.

2. Ανοίγει η τοποθεσία Web που είναι ενσωματωμένη στο μηχάνημα.

#### Σύνδεση στο SyncThru™ Web Service

Πριν ορίσετε τις ρυθμίσεις στο SyncThru™ Web Service, πρέπει να συνδεθείτε ως διαχειριστής. Μπορείτε να χρησιμοποιήσετε το SyncThru™ Web Service χωρίς να συνδεθείτε, αλλά δεν θα έχετε πρόσβαση στην καρτέλα Settings και την καρτέλα Security.

1. Κάντε κλικ στο Login επάνω δεξιά στην τοποθεσία Web του SyncThru™ Web Service.

2. Πληκτρολογήστε τα στοιχεία σύνδεσης, που είναι το ID και το Password και στη συνέχεια κάντε κλικ στο Login.

   - ID: admin

   - Password: sec00000

### Επισκόπηση SyncThru™Web Service

Ορισμένες καρτέλες ενδέχεται να μην εμφανίζονται, ανάλογα με το μοντέλο σας.

#### Καρτέλα Information

Η καρτέλα αυτή σας παρέχει γενικές πληροφορίες για το μηχάνημά σας. Μπορείτε να ελέγξετε διάφορα στοιχεία, όπως την ποσότητα τόνερ που απομένει. Επίσης, μπορείτε να εκτυπώσετε αναφορές, π.χ. μια αναφορά σφαλμάτων.

- Active Alerts: Εμφανίζει τις ειδοποιήσεις που έχουν παρουσιαστεί στο μηχάνημα και τη σοβαρότητά τους.

- Supplies: Εμφανίζει πόσες σελίδες έχουν εκτυπωθεί και την ποσότητα του τόνερ που απομένει στην κασέτα.

- Usage Counters: Εμφανίζει το μετρητή χρήσης ανάλογα με τον τύπο εκτύπωσης: μιας όψης και διπλής όψης.

- Current Settings: Εμφανίζει πληροφορίες για το μηχάνημα και το δίκτυο.

- Print information: Αποστέλλει αναφορές όπως αναφορές που σχετίζονται με το σύστημα, διεύθυνση e-mail και αναφορές γραμματοσειρών.

#### Καρτέλα Settings

Η καρτέλα αυτή σας επιτρέπει να ρυθμίζετε τις παραμέτρους για το μηχάνημά σας και το δίκτυο. Πρέπει να συνδεθείτε ως διαχειριστής για να προβάλετε αυτήν την καρτέλα.

- Καρτέλα Machine Settings: Ρυθμίζει επιλογές που παρέχονται από το μηχάνημά σας.

- Καρτέλα Network Settings: Εμφανίζει επιλογές για το περιβάλλον του δικτύου. Ρυθμίζει επιλογές όπως το TCP/IP και τα πρωτόκολλα δικτύου.

#### Καρτέλα Security

Η καρτέλα αυτή σας επιτρέπει να ρυθμίζετε το σύστημα και τις πληροφορίες ασφάλειας δικτύου. Πρέπει να συνδεθείτε ως διαχειριστής για να προβάλετε αυτήν την καρτέλα.

- System Security: Ρυθμίζει τις πληροφορίες του διαχειριστή συστήματος και, επίσης, ενεργοποιεί ή απενεργοποιεί λειτουργίες του μηχανήματος.

- Network Security: Καθορίζει ρυθμίσεις για HTTP, IPSec, φιλτράρισμα IPv4/IPv6, 802.1x και διακομιστές ελέγχου ταυτότητας.

- User Access Control: Ταξινομεί τους χρήστες σε αρκετές ομάδες ανάλογα με το ρόλο του κάθε χρήστη. Η εκχώρηση δικαιωμάτων, ο έλεγχος ταυτότητας και η λογιστική που θα εφαρμόζεται για κάθε χρήστη καθορίζεται τότε από τον ορισμό του ρόλου της ομάδας.

#### Καρτέλα Maintenance

Η καρτέλα αυτή σας επιτρέπει να συντηρείτε το μηχάνημα αναβαθμίζοντας τα υλικολογισμικά και ρυθμίζοντας τα στοιχεία επικοινωνίας για να στέλνετε μηνύματα ηλεκτρονικού ταχυδρομείου. Επίσης, μπορείτε να συνδεθείτε στην τοποθεσία Web της Samsung ή να λάβετε προγράμματα οδήγησης επιλέγοντας το μενού Link.

- Firmware Upgrade: Αναβαθμίστε το υλικολογισμικό του μηχανήματός σας.

- Contact Information: Εμφανίζει τα στοιχεία επικοινωνίας.

- Link: Εμφανίζει συνδέσεις σε χρήσιμες ιστοσελίδες από τις οποίες μπορείτε να κάνετε λήψεις ή να δείτε πληροφορίες.

### Ρυθμίσεις ειδοποιήσεων μέσω e-mail

Μπορείτε να λαμβάνετε e-mail για την κατάσταση του μηχανήματός σας ενεργοποιώντας αυτήν την επιλογή. Αφότου καθορίσετε πληροφορίες όπως τη διεύθυνση IP, το όνομα κεντρικού υπολογιστή, την ηλεκτρονική διεύθυνση και το διακομιστή SMTP, η κατάσταση του μηχανήματος (έλλειψη στην κασέτα τόνερ ή σφάλμα μηχανήματος) αποστέλλεται αυτόματα στην ηλεκτρονική διεύθυνση συγκεκριμένου ατόμου. Η επιλογή ενδέχεται να χρησιμοποιείται πιο συχνά από διαχειριστή μηχανήματος.

Ενδέχεται κάποια μενού να μην εμφανιστούν στην οθόνη ανάλογα με τις επιλογές ή τα μοντέλα. Σε αυτή την περίπτωση, δεν ισχύει για το μηχάνημά σας.

1. Εκκινήστε ένα πρόγραμμα περιήγησης στο Web, όπως το Internet Explorer των Windows.

   Πληκτρολογήστε τη διεύθυνση IP του μηχανήματος (http://xxx.xxx.xxx.xxx) στο πεδίο διευθύνσεων και πατήστε το πλήκτρο Enter ή κάντε κλικ στο Μετάβαση.

2. Ανοίγει η τοποθεσία Web που είναι ενσωματωμένη στο μηχάνημα.

3. Στην καρτέλα Settings επιλέξτε Machine Settings > E-mail Notification.

   Αν δεν έχετε ρυθμίσει το περιβάλλον του διακομιστή εξερχόμενης αλληλογραφίας, μεταβείτε στο Settings > Network Settings > Outgoing Mail Server(SMTP) για να ρυθμίσετε το περιβάλλον δικτύου πριν ρυθμίσετε τη λειτουργία ειδοποίησης μέσω e-mail.

4. Επιλέξτε το πλαίσιο ελέγχου Enable για να χρησιμοποιήσετε το E-mail Notification.

5. Κάντε κλικ στο κουμπί Add για να προσθέσετε ένα χρήστη για τη λειτουργία ειδοποίησης μέσω e-mail.

   Ορίστε το όνομα του παραλήπτη και την ή τις διευθύνσεις e-mail με στοιχεία ειδοποίησης για τα οποία θέλετε να λαμβάνετε ειδοποίηση.

6. Κάντε κλικ στο Apply.

Αν το τείχος προστασίας είναι ενεργοποιημένο, η αποστολή του e-mail ενδέχεται να αποτύχει. Στην περίπτωση αυτή, επικοινωνήστε με το διαχειριστή δικτύου.

### Ρύθμιση πληροφοριών διαχειριστή συστήματος

Αυτή η ρύθμιση είναι απαραίτητη για να χρησιμοποιηθεί η λειτουργία ειδοποίησης μέσω e-mail.

Ενδέχεται κάποια μενού να μην εμφανιστούν στην οθόνη ανάλογα με τις επιλογές ή τα μοντέλα. Σε αυτή την περίπτωση, δεν ισχύει για το μηχάνημά σας.

1. Εκκινήστε ένα πρόγραμμα περιήγησης στο Web, όπως το Internet Explorer των Windows.

   Πληκτρολογήστε τη διεύθυνση IP του μηχανήματος (http://xxx.xxx.xxx.xxx) στο πεδίο διευθύνσεων και πατήστε το πλήκτρο Enter ή κάντε κλικ στο Μετάβαση.

2. Ανοίγει η τοποθεσία Web που είναι ενσωματωμένη στο μηχάνημα.

3. Στην καρτέλα Security, επιλέξτε System Security > System Administrator

4. Καταχωρίστε το όνομα του διαχειριστή, τον αριθμό τηλεφώνου, τον τόπο ή τη διεύθυνση e-mail.

5. Κάντε κλικ στο Apply.