## Szabályozási információk

A készülék normál munkakörnyezethez lett kialakítva, és tanúsítványa számos szabályozási megfelelőségi nyilatkozatot tartalmaz.

### Lézerbiztonsági nyilatkozat

A jelen nyomtató megfelel az Amerikai Egyesült Államok területén érvényben levő DHHS 21 CFR, 1. fejezet, J alfejezet I. osztály (1) alosztályába tartozó lézertermékekre vonatkozó követelményeknek, más országokban a nyomtató az IEC 60825-1: 2007 szerinti I. osztályba tartozó lézerterméknek minősül.

Az I. osztályba tartozó lézertermékek nem minősülnek veszélyesnek. A lézert és a nyomtatót úgy tervezték, hogy normál üzemi körülmények, felhasználói karbantartás vagy előírt szervizműveletek során a műveletet végző személyt ne érje az I. osztályúnak megfelelő szintnél magasabb lézersugárzás.

#### Figyelmeztetés

Ne használja és ne végezzen javítást a nyomtatón úgy, hogy a védőburkolat le van véve a lézer- vagy letapogatóegységről. A visszavert láthatatlan fénysugár károsíthatja a szemet.

A termék használata során minden esetben be kell tartani az alapvető biztonsági óvintézkedéseket a tűz, baleset és áramütés veszélyének csökkentése érdekében:

### Ózonbiztonság

| Ennek a terméknek az ózonkibocsátása kevesebb, mint 0,1 ppm. Mivel az ózon nehezebb a levegőnél, a terméket jól szellőző helyiségben ajánlott használni.

### Higannyal kapcsolatos biztonsági előírások

| Higanyt tartalmaz, ártalmatlanítsa a helyi, állami vagy szövetségi előírások szerint (Csak egyesült államokbeli felhasználás esetén).

### Energiatakarékosság

A nyomtató fejlett energiatakarékossági funkcióval rendelkezik, ami csökkenti az áramfelhasználást, amikor a nyomtató nincs aktív használatban.

Amikor a nyomtató hosszabb ideig nem fogad adatot, a fogyasztás automatikusan lecsökken.

Az ENERGY STAR és az ENERGY STAR embléma az Egyesült Államokban bejegyzett védjegyek.

Az ENERGY STAR programmal kapcsolatos további információkat a http://www.energystar.gov honlapon talál.

Az ENERGY STAR tanúsítvánnyal rendelkező típusok esetében az ENERGY STAR címkét a készüléken találhatja. Ellenőrizze, hogy készüléke rendelkezik-e ENERGY STAR tanúsítvánnyal.

### Újrahasznosítás

| A termék csomagolóanyagát, kérjük, környezetbarát módon hasznosítsa újra, vagy hulladékként szelektíven kezelje.

### Csak kínai felhasználás esetén

### A termék megfelelő módon történő ártalmatlanítása (WEEE – Elektromos és elektronikus berendezések hulladékai)

#### (Az Európai Unió és más, szelektív hulladékgyűjtő rendszerrel rendelkező európai országok esetén)

Ez a jelzés a terméken, tartozékain vagy dokumentációján arra utal, hogy hasznos élettartama végén a terméket és elektronikus tartozékait (pl. töltőegység, fejhallgató, USB kábel) nem szabad a háztartási hulladékkal együtt kidobni. A szabálytalan kiselejtezés által okozott környezet- és egészségkárosodás megelőzése érdekében ezeket a tárgyakat különítse el a háztartási hulladéktól, és felelősségteljesen gondoskodjon az újrahasznosításukról az anyagi erőforrások fenntartható újrafelhasználásának elősegítése érdekében.

A háztartási felhasználók a termék forgalmazójától vagy a helyi önkormányzati szervektől kérjenek tanácsot arra vonatkozóan, hová és hogyan vihetik el az elhasznált termékeket a környezetvédelmi szempontból biztonságos újrahasznosítás céljából.

Az üzleti célú felhasználók vegyék fel a kapcsolatot a beszállítóikkal, és ellenőrizzék a vásárlási szerződésben foglaltakat. Ezt a terméket és tartozékait nem szabad az egyéb közületi hulladékkal együtt kezelni.

#### (Csak az Amerikai Egyesült Államokban)

Azokat az elektronikai készülékeket, amelyeket nem kíván többé használni, egy erre való újrahasznosítási tárolóba helyezze. A legközelebbi újrahasznosítási tároló megtalálásához keresse fel weboldalunkat: www.samsung.com/recyclingdirect, vagy hívjon minket a (877) 278 - 0799 számon.

### Csak tajvani felhasználás esetén

### Rádiófrekvenciás kibocsátás

#### FCC tudnivalók a felhasználók részére

Az eszköz megfelel az FCC szabályozás 15. részében foglalt követelményeknek. A használathoz az alábbi két feltételnek kell teljesülnie:

- Az eszköz nem okozhat káros interferenciát.

- Az eszköznek interferenciával szemben ellenállónak kell lennie, beleértve a nem kívánt működést eredményező interferenciát is.

A jelen berendezés a vizsgálati eredmények alapján teljesíti az FCC előírások 15. részében a „B” osztályba sorolt digitális eszközökre vonatkozó határértékeket. Ezen határértékek célja a megfelelő védelem biztosítása a lakossági felhasználásból eredő káros interferencia ellen. A berendezés rádiófrekvenciás energiát állít elő, használ és sugároz, ami, ha a készüléket nem az utasításoknak megfelelően használják, zavarhatja a rádiókommunikációt. Nem garantálható, hogy az interferencia az adott alkalmazás során nem jön létre. Ha a berendezés zavarja a rádió- vagy televízióadások vételét, és ezt a berendezés ki- és bekapcsolásával meg lehet állapítani, a felhasználó az alábbi intézkedésekkel küszöbölheti ki a jelenséget:

- Helyezze át vagy fordítsa más irányba a vevőantennát.

- Növelje a készülék és a vevő közötti távolságot.

- Olyan aljzathoz csatlakoztassa a készüléket, amely nem azon az áramkörön van, amelyre a vevő csatlakozik.

- Kérjen tanácsot a márkakereskedőtől, vagy tapasztalt rádió-/TV-műszerésztől.

Az előírások betartásáért felelős gyártó által kimondottan jóvá nem hagyott változtatások vagy módosítások alkalmazása érvénytelenítheti a felhasználó jogosultságát a berendezés működtetésére.

#### Kanadai rádiófrekvenciás előírások

A jelen digitális berendezés nem lépi túl a Kanadai Ipari és Tudományos Testület ICES-003 „Digitális berendezések” szabványában foglalt „B” osztályú, interferenciát okozó berendezésekre vonatkozó rádiózavarjel-kibocsátást.

Cet appareil numérique respecte les limites de bruits radioélectriques applicables aux appareils numériques de Classe B prescrites dans la norme sur le matériel brouilleur: « Appareils Numériques », ICES-003 édictée par l’Industrie et Sciences Canada.

### United States of America

#### Szövetségi Kommunikációs Testület (FCC)

##### Adókészülék az FCC 15. része szerint

Az ön nyomtatójában a 2,4 GHz / 5 GHz sávban működő (beágyazott) kis teljesítményű rádiós LAN típusú eszközök (rádiófrekvenciás (RF) vezeték nélküli kommunikációs eszközök) lehetnek. Ez a szakasz csak az adott eszközök megléte esetén alkalmazandó. A vezeték nélküli eszközök meglétével kapcsolatban lásd a készülék címkéjét.

Ha a készülék címkéjén FCC azonosítószám található, akkor az Ön rendszerében található vezeték nélküli eszközök csak az Amerikai Egyesült Államokban rendelkeznek használati engedéllyel.

Az FCC általános irányelve szerint 20 cm távolságnak kell lennie az eszköz és az emberi test között, ha test közelében használják a vezeték nélküli eszközt (a végtagokat nem számítva). Bekapcsolt állapotban az eszköznek több mint 20 cm távolságra kell lennie a testtől. A nyomtatóba szerelt vezeték nélküli eszköz vagy eszközök kimeneti teljesítménye jóval az FCC által meghatározott RF expozíciós határértékek alatt van.

Az adókészüléket nem szabad más antennával vagy adókészülékkel egy helyen vagy együtt használni.

Az eszköz működtetéséhez két feltételnek kell teljesülnie: (1) Az eszköz nem okozhat káros interferenciát, és (2) az eszköznek állnia kell minden interferenciát, beleértve az olyat is, ami az eszköz nem kívánatos működését eredményezheti.

A vezeték nélküli eszközök szervizelését a felhasználó nem végezheti. Semmilyen módon ne hajtson rajtuk végre módosításokat. A vezeték nélküli eszközök módosítása érvényteleníti a használatukra vonatkozó jogosultságot. Szervizszolgáltatásért forduljon a gyártóhoz.

#### FCC nyilatkozat a vezeték nélküli LAN használatához

Az adó és antenna kombináció üzemeltetésével az antenna felszerelési helyéhez közel eső helyeken a rádiófrekvenciás expozíció meghaladhatja az 1 mW/cm2 értéket. Ezért a felhasználónak mindig legalább 20 cm-es távolságot kell tartania az antennától. Az eszközt nem lehet más adókkal vagy antennákkal egy helyen üzemeltetni.

### Csak oroszországi felhasználás esetén

### Csak németországi felhasználás esetén

### Csak Törökország esetén

### Csak Kanadában

A készülék megfelel az Industry Canada vonatkozó műszaki előírásainak. / Le present materiel est conforme aux specifications techniques applicables d’Industrie Canada.

Valamennyi készülék rendelkezik egy csengetési egyenértékszámmal (REN), amely a telefon interfészhez csatlakoztatható állomások maximális számát jelöli. Egy interfész végén tetszőleges kombinációjú készülékcsoport lehet, csak annyi a követelmény, hogy a készülékek csengetési egyenértékszámának összege ne haladja meg az ötöt. / L’indice d’equivalence de la sonnerie (IES) sert a indiquer le nombre maximal de terminaux qui peuvent etre raccordes a une interface telephonique. La terminaison d’une interface peut consister en une combinaison quelconque de dispositifs, a la seule condition que la somme d’indices d’equivalence de la sonnerie de tous les dispositifs n’excede pas cinq.

### Faxok eredetigazolása

Az 1991-ben kiadott Telefonos Fogyasztóvédelmi Törvény kimondja, hogy törvényellenes számítógép vagy más elektronikus eszköz használatával olyan telefonvonalon továbbított dokumentumüzenetet küldeni, ami nem tartalmazza az első vagy minden egyes elküldött oldal alsó és felső margóján az alábbi adatokat:

1. az üzenettovábbítás idejét és dátumát.

2. az üzenetet küldő vállalat, illetve egyéb jogi vagy természetes személy azonosítására alkalmas adatot.

3. Az üzenetet küldő készülék, vállalat, illetve egyéb jogi vagy természetes személy telefonszámát.

A telefontársaságok módosíthatják kommunikációs rendszerüket, berendezéseik működését, valamint a szerződési feltételeket, ha és amennyiben ezek a módosítások a szolgáltatás zavartalansága miatt szükségesek, és ha nem ellentétesek az FCC 68. fejezet előírásaival és rendelkezéseivel. Abban az esetben, ha számítani lehet rá, hogy az ilyen jellegű módosítások következtében az ügyfél végberendezése a telefontársaság kommunikációs hálózatával nem fog tudni együttműködni, vagy erre csak bizonyos átalakítás után lesz képes, esetleg a végberendezés használhatósága vagy teljesítménye romlik, a telefontársaság köteles az ügyfeleit írásban tájékoztatni a szolgáltatás folyamatosságát biztosító helyettesítő megoldásokról.

### Csengetési egyenértékszám

A készülék csengetési egyenértékszámát és FCC regisztrációs számát az alul vagy a hátlapon elhelyezett címke tartalmazza. Előfordulhat, hogy ezeket a számokat közölni kell a telefontársasággal.

A csengetési egyenértékszám (REN) a telefonvonalra eső elektromos terhelést fejezi ki, melynek segítségével megállapítható, hogy egy adott előfizető okozza-e a vonal túlterhelését. Ha több különböző típusú készülék csatlakozik egy közös telefonvonalra, különféle problémák adódhatnak a telefonhívások kezdeményezése és fogadása során, különösen a vonalra érkező hívások hangjelzéseivel kapcsolatban. A telefontársaság által biztosított szolgáltatás zavartalansága érdekében a telefonvonalra csatlakoztatott berendezések csengetési egyenértékszámainak összege nem lehet több ötnél. Előfordulhat, hogy az adott vonalon már az ötös érték is zavarokat okoz. Amennyiben a vonali berendezések bármelyike nem működik megfelelően, haladéktalanul válassza le a telefonvonalról, mivel kárt tehet a telefonos hálózatban.

A jelen berendezés megfelel az FCC előírások 68. részének és az ACTA által elfogadott követelményeknek. A készülék hátsó részén egy címke található, melyen többek között a termékazonosító is olvasható, US:AAAEQ##TXXXXX formátumban. Kérésre ezt a számot meg kell adni a telefontársaságnak.

Az FCC előírásai kimondják, hogy a gyártó által kifejezetten nem engedélyezett módosítások végrehajtása következtében a felhasználó elvesztheti a jogot a berendezés üzemeltetésére. Ha valamely végberendezés kárt okoz a telefonhálózatban, a telefontársaságnak tájékoztatnia kell az ügyfeleket a szolgáltatás esetleges leállításáról. Abban az esetben, ha az előzetes értesítés gyakorlati szempontból nem lehetséges, a telefontársaság ideiglenesen szüneteltetheti is a szolgáltatást, az alábbi feltételekkel:

1. A lehető leghamarabb értesítenie kell az ügyfelet.

2. Lehetőséget kell biztosítania az ügyfél számára a hibás berendezés kijavítására.

3. Tájékoztatnia kell az ügyfelet, hogy jogorvoslatért fordulhat a Szövetségi Kommunikációs Testülethez (Federal Communication Commission) az FCC rendelkezések 68. fejezet E pontjában foglalt eljárásrend szerint.

#### További tudnivalók

- A készülék műszaki kialakítása nem teszi lehetővé a digitális alközpontokhoz való csatlakoztatást.

- Ha számítógépes vagy faxmodemet szeretne a készülékkel közös telefonvonalra kapcsolni, minden érintett eszköznél küldési és fogadási hibák fordulhatnak elő. A készüléket nem tanácsos semmiféle más eszközzel közös vonalra csatlakoztatni, kivéve a hagyományos telefonkészülékeket.

- Ha az adott területen gyakori a villámlás vagy az áramingadozás, az elektromos hálózatot és a telefonvonalat is érdemes feszültségvédelemmel ellátni. Túlfeszültség-védelmi eszközök beszerezhetők a készülék forgalmazójától, illetve telefonos vagy elektronikai szaküzletekben.

- A segélykérő számok beprogramozása, illetve teszthívása esetében egy nem segélyhívásra szolgáló számon értesítse szándékáról a segélyszolgálat diszpécserét. A diszpécser majd további útmutatással fog szolgálni a segélykérő számok tesztelésének menetéről.

- A készülék nem csatlakoztatható érmés vagy emelt díjas vonalra.

- A készülék mágneses csatolást biztosít a hallókészülékekhez.

A készülék USOC szabványú RJ-11C moduláris jack csatlakozóval biztonságosan csatlakoztatható a telefonhálózathoz.

### A hálózati csatlakozó cseréje (csak Nagy-Britanniában)

#### Fontos

A készülék tápvezetéke egy szabványos (BS 1363) 13 amperes csatlakozóval, illetve 13 amperes biztosítékkal van ellátva. A biztosíték cseréje vagy ellenőrzése esetén a megfelelő 13 amperes biztosítékot kell visszaszerelni. Ezután vissza kell helyezni a biztosítékfedelet. Ha elvesztette a biztosítékfedelet, ne használja a csatlakozót, amíg be nem szerzett egy új fedelet.

Forduljon ahhoz a forgalmazóhoz, akinél a készüléket vásárolta.

A 13 amperes csatlakozó a legelterjedtebb típus Nagy-Britanniában, ez a legtöbb esetben megfelelő. Egyes (főleg régebbi) épületekben ugyanakkor nincsenek 13 amperes aljzatok. Ebben az esetben megfelelő átalakítót kell beszerezni. Ne távolítsa el a vezetékkel egybeszerelt csatlakozót.

Ha levágta az egybeöntött dugót, azonnal selejtezze. A dugó nem köthető be újra. Ha elektromos aljzatba csatlakoztatja, áramütést szenvedhet.

#### Fontos figyelmeztetés

A készüléket földelni kell.

A tápcsatlakozóban futó vezetékeket az alábbi színkódok jelölik:

- Zöld és sárga : Föld

- Kék: Nulla

- Barna : Fázis

Ha a tápkábelben futó vezetékek nem feleltethetők meg a csatlakozóban látható színkódoknak, tegye a következőt:

A zöld-sárga vezetéket arra az érintkezőre kell kötni, amely „E” betűvel, vagy a földelés biztonsági jelével, illetve zöld-sárga vagy zöld színkóddal van ellátva.

A kék színű vezetéket arra az érintkezőre kell kötni, amely az „N” betűjellel, vagy fekete színkóddal van ellátva.

A barna színű vezetéket arra az érintkezőre kell kötni, amely az „L” betűjellel, vagy vörös színkóddal van ellátva.

A csatlakozóba, az átalakítóba vagy az elosztótáblába egy 13 amperes biztosítékot kell helyezni.

### Megfelelőségi nyilatkozat (európai országok)

#### Engedélyek és jóváhagyások

A Samsung Electronics ezennel kijelenti, hogy a jelen [SCX-340x Series] termék teljesíti az alacsony feszültségű berendezésekről szóló 2006/95/EK és az elektromágneses kompatibilitásról szóló 2004/108/EK irányelvek követelményeit és egyéb vonatkozó rendelkezéseit.

A Samsung Electronics kijelenti, hogy a jelen [SCX-340xW Series/SCX-340xF Series/SCX-340xFH Series/SCX-340xFW Series/SCX-340xHW Series] termék teljesíti a rádióberendezésekről és a távközlési végberendezésekről, valamint a megfelelőségük kölcsönös elismeréséről szóló 1999/5/EK irányelv alapvető követelményeit és egyéb vonatkozó rendelkezéseit.

A megfelelőségi nyilatkozatot a www.samsung.com honlapon találhatja: válassza a Support > Download center menüpontot, adja meg a nyomtató (MFP) nevét, és tekintse meg az EuDoC dokumentumot.

1995. január 1.: Az Európai Tanács 2006/95/EC irányelve az alacsony feszültségű berendezésekkel kapcsolatos tagállami jogszabályok közelítéséről.

1996. január 1.: Az Európai Tanács 2004/108/EC irányelve a tagállamok elektromágneses kompatibilitásával kapcsolatos jogszabályainak harmonizációjáról.

1999. március 9: Az Európai Tanács 1999/5/EC irányelve a rádióberendezésekről és a távközlő végberendezésekről, valamint a megfelelőségük kölcsönös elismeréséről. A vonatkozó irányelveket és a hivatkozott szabványokat tartalmazó teljes megfelelőségi nyilatkozat a Samsung Co., Ltd. képviselőjétől szerezheti be.

#### EC tanúsítás

Megfelelés a rádióberendezésekről és a távközlő végberendezésekről szóló 1999/5/EC irányelvnek (FAX).

A jelen Samsung terméket a Samsung belsőleg ellenőrizte az analóg kapcsolt vonali telefonhálózatra (PSTN) egy végponttal történő csatlakozásra az 1999/5/EC irányelv követelményeinek megfelelően. A termék kialakítása lehetővé teszi a nemzeti PSTN hálózatokon és azokkal kompatibilis PBX-eszközökkel való alkalmazást az európai országokban:

Probléma esetén vegye fel a kapcsolatot a Samsung Electronics Co., Ltd. európai minőségbiztosítási laboratóriumával (Euro QA Lab).

A termék TBR21 teszten esett át. A szabványnak megfelelő végberendezések használatát és alkalmazását segíti elő, hogy az Európai Telekommunikációs Szabványügyi Intézet (ETSI) kiadott egy tanácsadói dokumentumot (EG 201 121), amely megjegyzéseket és kiegészítő követelményeket tartalmaz a TBR21 terminálok hálózati kompatibilitásának biztosítása érdekében. A termék kialakítása teljes mértékben megfelel a dokumentumban található vonatkozó követelményeknek, megjegyzéseknek.

#### A rádiós berendezések európai jóváhagyásával kapcsolatos információk (EU által jóváhagyott rádiós készülékekkel felszerelt termékek esetén)

Az otthoni vagy irodai használatra készült nyomtatóban lehet, hogy beszerelt (beépített) kis teljesítményű, a 2,4 GHz / 5 GHz-es sávot használó Rádió LAN rádiófrekvenciás (RF) vezeték nélküli kommunikációs eszközök találhatók. Ez a szakasz csak az adott eszközök megléte esetén alkalmazandó. A vezeték nélküli eszközök meglétével kapcsolatban lásd a készülék címkéjét.

| A rendszerben található vezeték nélküli eszközöket csak az Európai Unió területén belüli használatra tanúsították, ha a címkén CE jelölés és a jóváhagyó testület regisztrációs száma, valamint figyelmeztető jelzés található.

A nyomtatóba szerelt vezeték nélküli eszköz vagy eszközök kimeneti teljesítménye jóval az Európai Bizottság által az R&TTE irányelvben meghatározott RF expozíciós határértékek alatt van.

##### Európai államok, amelyekben a vezeték nélküli eszközök jóváhagyása megtörtént

Uniós tagállamok

##### Európai államok, amelyekben korlátozás van érvényben

Európa

Franciaországban a frekvencia tartomány 2454–2483,5 MHz-re korlátozódik minden olyan eszköznél, amely 10 mW-nál nagyobb adóteljesítménnyel sugároz, mint például a vezeték nélküli

EEA/EFTA országok

Jelenleg nincs korlátozás

### Csak Izraelben

### Megfelelőségi nyilatkozatok

#### Iránymutatás a vezeték nélküli hálózatokkal kapcsolatban

Az ön nyomtatójában a 2,4 GHz / 5 GHz sávban működő (beágyazott) kis teljesítményű rádiós LAN típusú eszközök (rádiófrekvenciás (RF) vezeték nélküli kommunikációs eszközök) lehetnek. Az alábbi fejezet a vezeték nélküli eszközök kezelésének általános áttekintését tartalmazza.

Meghatározott országokra vonatkozó további korlátozások, figyelmeztetések és tudnivalók az adott országgal (vagy országcsoporttal) foglalkozó részben vannak felsorolva. A rendszerben található vezeték nélküli eszközök csak azokban az országokban rendelkeznek használati minősítéssel, amelyeket a rendszer besorolási címkéjén lévő Rádió-jóváhagyási jel felsorol. Ha az az ország, ahol a vezeték nélküli eszközt használni fogja, nincs felsorolva, a helyi rádióengedélyezési hatóságnál érdeklődjön a követelményekkel kapcsolatban. A vezeték nélküli eszközök szabályozása szigorú, és lehetséges, hogy a használatuk nem engedélyezett.

A nyomtatóba szerelt vezeték nélküli eszköz vagy eszközök kimeneti teljesítménye jóval a jelenleg ismert RF expozíciós határértékek alatt van. Mivel a (nyomtatóba esetlegesen beépített) vezeték nélküli eszközök kevesebb energiát bocsátanak ki, mint a rádiófrekvenciás szabványokban és ajánlásokban megengedett érték, a gyártó tudomása szerint az eszközök használata biztonságos. Tekintet nélkül a teljesítményszintekre, ügyelni kell arra, hogy az emberi érintkezés a minimális legyen a normál üzemelés közben.

Az általános irányelv szerint 20 cm távolságnak kell lennie a vezeték nélküli eszköz és a test között, ha a test közelében használják a vezeték nélküli eszközt (a végtagokat nem számítva). Az eszköznek több mint 20 cm távolságra kell lennie a testtől, amikor a vezeték nélküli eszközök be vannak kapcsolva és jeleket visznek át.

Az adókészüléket nem szabad más antennával vagy adókészülékkel egy helyen vagy együtt használni.

Egyes esetekben korlátozni kell a vezeték nélküli eszközök használatát. A gyakori korlátozásokra vonatkozó példák az alábbiakban vannak felsorolva:

| A rádiófrekvenciás vezeték nélküli kommunikáció zavarhatja a kereskedelmi légi közlekedésben használt berendezéseket. A jelenlegi légi közlekedési előírások megkövetelik a vezeték nélküli eszközök kikapcsolását a repülőgépen történő utazás során. Az IEEE 802.11 (vezeték nélküli Ethernet) és Bluetooth kommunikációs eszközök például vezeték nélküli kommunikációs eszközöknek minősülnek.
| Az olyan környezetekben, ahol a más eszközökkel vagy szolgáltatásokkal való interferencia káros vagy károsnak érzékelt, a vezeték nélküli eszköz használatának lehetősége korlátozott vagy nem megengedett. Repülőtereken, kórházakban, vagy oxigént, illetve éghető gázokat tartalmazó légkörben a vezeték nélküli eszközök használatát korlátozhatják, vagy megtilthatják. Amikor olyan környezetekben tartózkodik, ahol bizonytalan a vezeték nélküli eszközök szankcionálása tekintetében, kérjen engedélyt az illetékes hatóságtól, mielőtt használná vagy bekapcsolná a vezeték nélküli eszközt.
| Minden ország különböző korlátozásokkal rendelkezik a vezeték nélküli eszközök használatára vonatkozóan. Mivel a rendszer fel van szerelve vezeték nélküli eszközzel, amikor az eszközzel országok között utazik, mindenféle költözés vagy utazás előtt ellenőrizze a helyi rádióengedélyezési hatóságnál, hogy milyen korlátozások vannak érvényben a célországban a vezeték nélküli eszközök használatára vonatkozóan.
| Ha a rendszer belső beágyazott vezeték nélküli eszközzel felszerelve kerül leszállításra, csak akkor üzemeltesse a vezeték nélküli eszközt, ha minden burkolólap és árnyékoló a helyén van, és a rendszer teljesen össze van szerelve.
| A vezeték nélküli eszközök szervizelését a felhasználó nem végezheti. Semmilyen módon ne hajtson rajtuk végre módosításokat. A vezeték nélküli eszközök módosítása érvényteleníti a használatukra vonatkozó jogosultságot. Szervizszolgáltatásért forduljon a gyártóhoz.
| Csak olyan illesztőprogramokat használjon, amelyek engedélyezve vannak abban az országban, ahol az eszközt használni fogják. Lásd a gyártó Rendszer-helyreállítási készletét, vagy forduljon a gyártó Műszaki támogatásához további információért.

### Csak kínai felhasználás esetén