## Μέσα εκτύπωσης και δίσκος

Σε αυτό το κεφάλαιο παρέχονται πληροφορίες σχετικά με τον τρόπο τοποθέτησης των μέσων εκτύπωσης στο μηχάνημά σας.

- Η χρήση μέσων εκτύπωσης που δεν πληρούν τις συγκεκριμένες προδιαγραφές μπορεί να προκαλέσει προβλήματα ή απαιτούν επισκευές. Αυτές οι επισκευές δεν καλύπτονται από τις συμβάσεις εγγύησης ή σέρβις της Samsung.

- Βεβαιωθείτε ότι δεν χρησιμοποιείτε το φωτογραφικό χαρτί inkjet σε αυτό το μηχάνημα. Μπορεί να προκαλέσει βλάβη.

- Η χρήση εύφλεκτων μέσων εκτύπωσης ενδέχεται να προκαλέσει πυρκαγιά.

- Χρησιμοποιείτε τα προβλεπόμενα μέσα εκτύπωσης (βλέπε Προδιαγραφές μέσων εκτύπωσης ).

Η χρήση εύφλεκτων μέσων ή ύπαρξη ξένων υλικών στον εκτυπωτή ενδέχεται να έχουν ως αποτέλεσμα την υπερθέρμανση της μονάδας και σε σπάνιες περιπτώσεις μπορεί να προκαλέσουν πυρκαγιά.

### Επισκόπηση δίσκου

Για να αλλάξετε το μέγεθος, πρέπει να προσαρμόσετε τους οδηγούς χαρτιού.

1. Οδηγός πλάτους χαρτιού

2. Δίσκος

Οι εικόνες σε αυτόν τον οδηγό χρήσης ενδέχεται να διαφέρουν από το μηχάνημά σας, ανάλογα με τις επιλογές ή τα μοντέλα. Ελέγξτε τον τύπο του μηχανήματός σας (βλ. Μπροστινή όψη).

Εάν δεν προσαρμόσετε τον οδηγό, μπορεί να προκληθεί καταχώρηση χαρτιού, στρέβλωση εικόνας ή εμπλοκή του χαρτιού.

### Τοποθέτηση χαρτιού στο δίσκο

Οι εικόνες σε αυτόν τον οδηγό χρήσης ενδέχεται να διαφέρουν από το μηχάνημά σας, ανάλογα με τις επιλογές ή τα μοντέλα. Ελέγξτε τον τύπο του μηχανήματός σας (βλ. Μπροστινή όψη).

1. Ανοίξτε το δίσκο. Στη συνέχεια, ρυθμίστε το μέγεθος του δίσκου στο μέγεθος του μέσου εκτύπωσης που τοποθετείτε (Βλέπε Επισκόπηση δίσκου).

2. Λυγίστε ή ξεφυλλίστε την άκρη της δεσμίδας χαρτιού για να ξεχωρίσετε τα χαρτιά πριν τα τοποθετήσετε.

3. Τοποθετήστε χαρτί με την πλευρά που θέλετε να εκτυπώσετε προς τα πάνω.

   - Μην σπρώχνετε υπερβολικά τον οδηγό πλάτους χαρτιού, γιατί θα παραμορφωθεί το μέσο εκτύπωσης.

   - Μην χρησιμοποιήσετε χαρτί με κύρτωση στο μπροστινό άκρο γιατί μπορεί να προκληθεί εμπλοκή χαρτιού ή να τσαλακωθεί το χαρτί.

   - Αν δεν ρυθμίσετε τον οδηγό πλάτους χαρτιού, μπορεί να μπλοκάρει το χαρτί.

4. Πιέστε τον οδηγό πλάτους χαρτιού και σύρτε τον μέχρι το άκρο της δεσμίδας χαρτιού, χωρίς αυτή να καμπυλώσει.

5. Όταν εκτυπώνετε ένα έγγραφο, ρυθμίστε τον τύπο χαρτιού και το μέγεθος για το δίσκο (βλ. Ρύθμιση μεγέθους και τύπου χαρτιού).

   Οι ρυθμίσεις που πραγματοποιήθηκαν από το πρόγραμμα οδήγησης του μηχανήματος έχουν προτεραιότητα ως προς τις ρυθμίσεις του πίνακα ελέγχου.

   1. Για να εκτελέσετε εκτύπωση σε εφαρμογή, ανοίξτε μια εφαρμογή και ανοίξτε το μενού εκτύπωσης.

   2. Ανοίξτε τις Προτιμήσεις εκτύπωσης (βλ. Άνοιγμα προτιμήσεων εκτύπωσης).

   3. Κάντε κλικ στην καρτέλα Χαρτί στις Προτιμήσεις εκτύπωσης και επιλέξτε κατάλληλο τύπο χαρτιού.

      Για παράδειγμα, αν θέλετε να χρησιμοποιήσετε μια ετικέτα, ρυθμίστε τον τύπο χαρτιού σε Ετικέτα.

   4. Επιλέξτε Αυτόματη επιλογή (ή Μη αυτόματος τροφοδότης) στην πηγή χαρτιού και έπειτα πατήστε OK.

   5. Ξεκινήστε την εκτύπωση σε εφαρμογή.

### Μη αυτόματη τροφοδοσία στο δίσκο

Ο δίσκος μπορεί να χωρέσει ειδικά μεγέθη και τύπους υλικών εκτύπωσης, όπως καρτ-ποστάλ, κάρτες σημειώσεων και φακέλους (βλ. Προδιαγραφές μέσων εκτύπωσης ).

Για μη αυτόματη τροφοδότηση στο δίσκο, κάντε κλικ παρακάτω:

Βλέπε Τοποθέτηση χαρτιού στο δίσκο.

Συμβουλές σχετικά με τη χρήση της μη αυτόματης τροφοδοσίας στο δίσκο

- Εάν επιλέξετε Χαρτί > Προέλευση > Μη αυτόματος τροφοδότης από το πρόγραμμα οδήγησης του εκτυπωτή σας, χρειάζεται να πατήσετε OK κάθε φορά που εκτυπώνετε μια σελίδα.

- Τοποθετείτε κάθε φορά μόνο έναν τύπο μέσου εκτύπωσης, του ίδιου μεγέθους και βάρους, στο δίσκο.

- Για να αποφύγετε τις εμπλοκές χαρτιού, μην προσθέτετε χαρτί κατά την εκτύπωση, όταν υπάρχει ακόμα χαρτί στο δίσκο.

- Κατά την τοποθέτηση των μέσων εκτύπωσης στο δίσκο, η πλευρά εκτύπωσης πρέπει να είναι προς τα πάνω και το επάνω μέρος να τοποθετείται πρώτο και στο κέντρο του δίσκου.

- Για να διασφαλιστεί η ποιότητα εκτύπωσης και να αποτραπούν οι εμπλοκές χαρτιού, τοποθετείτε μόνο το διαθέσιμο χαρτί (βλ. Προδιαγραφές μέσων εκτύπωσης ).

- Ισιώστε οποιαδήποτε καμπύλη υπάρχει σε καρτ-ποστάλ, φακέλους και ετικέτες πριν από την τοποθέτησή τους στο δίσκο.

- Κατά την εκτύπωση σε ειδικά μέσα εκτύπωσης, πρέπει να ακολουθήσετε τις γενικές οδηγίες τοποθέτησης (βλ. Εκτύπωση σε ειδικά μέσα).

### Εκτύπωση σε ειδικά μέσα

Ο παρακάτω πίνακας παραθέτει τα διαθέσιμα ειδικά μέσα στο δίσκο.

Τα μέσα εμφανίζονται επίσης στο στοιχείο Προτιμήσεις εκτύπωσης. Για να έχετε την υψηλότερη ποιότητα εκτύπωσης, επιλέξτε τον κατάλληλο τύπο μέσου από το παράθυρο Προτιμήσεις εκτύπωσης > καρτέλα Χαρτί > Τύπος χαρτιού (βλ. Άνοιγμα προτιμήσεων εκτύπωσης).

Για παράδειγμα, εάν θέλετε να εκτυπώσετε σε ετικέτες, επιλέξτε το στοιχείο Ετικέτες στην επιλογή Τύπος χαρτιού.

- Όταν χρησιμοποιείτε κάποιο ειδικό μέσο, σας συνιστούμε να τοποθετείτε ένα φύλλο τη φορά (βλ. Προδιαγραφές μέσων εκτύπωσης ).

- Οι εικόνες σε αυτόν τον οδηγό χρήσης ενδέχεται να διαφέρουν από το μηχάνημά σας, ανάλογα με τις επιλογές ή τα μοντέλα. Ελέγξτε τον τύπο του μηχανήματός σας (βλ. Μπροστινή όψη).

Για να δείτε τα βάρη χαρτιού για κάθε φύλλο, βλ. Προδιαγραφές μέσων εκτύπωσης .

Τύποι | Δίσκος [a]
--- | ---
Απλό | ●
Χοντρό χαρτί | ●
Λεπτό χαρτί | ●
Ανθεκτικό χαρτί Bond | ●
Χρώμα | ●
Χαρτόνι | ●
Ετικέτες | ●
Φάκελος | ●
Προεκτυπωμένο | ●
Βαμβάκι | ●
Ανακυκλωμένο | ●
Χαρτί Archive | ●
[a] Διαθέσιμοι τύποι χαρτιού στο δίσκο μη αυτόματης τροφοδότησης.

(●: Περιλαμβάνεται, κενό: μη διαθέσιμο)

#### Φάκελος

Η επιτυχημένη εκτύπωση σε φακέλους εξαρτάται από την ποιότητα των φακέλων.

Για να εκτυπώσετε σε έναν φάκελο, τοποθετήστε τον όπως φαίνεται στην παρακάτω εικόνα.

- Όταν επιλέγετε φακέλους να λαμβάνετε υπόψη σας τους εξής παράγοντες:

  - Βάρος: δεν θα πρέπει να υπερβαίνει τα 90 g/m2, διαφορετικά μπορεί να παρουσιαστεί εμπλοκή χαρτιού.

  - Κατασκευή: θα πρέπει να κάθεται επίπεδα με κατσάρωμα μικρότερο από 6 mm και δεν θα πρέπει να περιέχει αέρα.

  - Κατάσταση: δεν πρέπει να είναι τσαλακωμένοι, κομμένοι ή να έχουν φθορές.

  - Θερμοκρασία: θα πρέπει να αντιστέκεται στη θερμότητα και την πίεση του μηχανήματος κατά τη λειτουργία.

- Να χρησιμοποιείτε μόνο καλοφτιαγμένους φακέλους με καλά διπλωμένες πτυχώσεις.

- Μην χρησιμοποιείτε φακέλους με γραμματόσημα.

- Μην χρησιμοποιείτε φακέλους με συνδετήρες, κουμπώματα, παραθυράκια, επιστρώσεις, αυτοκόλλητες ταινίες ή άλλα συνθετικά υλικά.

- Μην χρησιμοποιείτε φθαρμένους ή χαμηλής ποιότητας φακέλους.

- Βεβαιωθείτε ότι η ραφή και στις δύο ακμές του φακέλου εκτείνεται μέχρι τη γωνία του φακέλου.

  1. Αποδεκτό

  2. Μη αποδεκτό

- Φάκελοι με αποσπώμενη αυτοκόλλητη ταινία ή με περισσότερες από μία γλώσσες που αναδιπλώνονται για να σφραγίσουν το φάκελο πρέπει να χρησιμοποιούν κόλλες συμβατές με τη θερμοκρασία της μονάδας φούρνου του μηχανήματος, περίπου 170 °C, για 0,1 του δευτερολέπτου. Οι πρόσθετες γλώσσες και ταινίες μπορεί να προκαλέσουν τσαλακώματα, πτυχώσεις ή μπλοκαρίσματα, ενώ μπορεί επίσης να προκαλέσουν ζημιά στη μονάδα φούρνου.

- Για βέλτιστη ποιότητα εκτύπωσης, μην τοποθετείτε τα περιθώρια σε απόσταση μικρότερη από 15 mm από τις ακμές του φακέλου.

- Να αποφεύγετε την εκτύπωση πάνω από το σημείο στο οποίο ενώνονται οι ραφές του φακέλου.

#### Ετικέτες

Για την αποφυγή πρόκλησης ζημιάς στο μηχάνημα, χρησιμοποιείτε μόνο ετικέτες που έχουν σχεδιαστεί για χρήση σε εκτυπωτές λέιζερ.

- Όταν επιλέγετε ετικέτες να λαμβάνετε υπόψη σας τους εξής παράγοντες:

  - Κόλλες: Πρέπει να μπορούν να αντέχουν τη θερμοκρασία της μονάδας φούρνου του μηχανήματος στους 170°C περίπου.

  - Διευθέτηση: Χρησιμοποιήστε μόνο φύλλα ετικετών όπου δεν υπάρχουν περιοχές με γυμνό οπισθόφυλλο μεταξύ των ετικετών. Οι ετικέτες μπορεί να ξεκολλήσουν από φύλλα με κενά ανάμεσα στις ετικέτες και να προκαλέσουν σοβαρά μπλοκαρίσματα στο μηχάνημα.

  - Καμπύλωση: Πρέπει να κάθονται επίπεδες με κατσάρωμα μικρότερο από 13 σε κάθε κατεύθυνση.

  - Κατάσταση: Μην χρησιμοποιήσετε ετικέτες τσαλακωμένες, με φυσαλίδες ή ετικέτες που φαίνεται να έχουν αποκολληθεί.

- Βεβαιωθείτε ότι δεν υπάρχει ακάλυπτη κολλητική ουσία ανάμεσα στις ετικέτες. Πιθανά ακάλυπτα σημεία ενδέχεται να προκαλέσουν αποκόλληση των ετικετών κατά τη διάρκεια της εκτύπωσης, άρα και ενδεχόμενα μπλοκαρίσματα χαρτιού. Η ακάλυπτη κόλλα μπορεί επίσης να προκαλέσει ζημιά στα εξαρτήματα του μηχανήματος.

- Μην περνάτε το φύλλο ετικετών μέσα από το μηχάνημα πάνω από μία φορά. Το οπισθόφυλλο του αυτοκόλλητου είναι σχεδιασμένο για ένα μόνο πέρασμα από το μηχάνημα.

- Μην χρησιμοποιείτε ετικέτες που έχουν αρχίσει να ξεκολλούν από το οπισθόφυλλο ή που είναι τσαλακωμένες, έχουν φυσαλίδες ή έχουν υποστεί άλλου είδους φθορά.

#### Χαρτόνι/Χαρτί εξειδικευμένου μεγέθους

- Στην εφαρμογή λογισμικού, ορίστε τα περιθώρια σε απόσταση τουλάχιστον 6,4 mm από τα άκρα του υλικού.

#### Προτυπωμένο χαρτί

Όταν τοποθετείτε προτυπωμένο χαρτί, η τυπωμένη πλευρά θα πρέπει να είναι με την όψη προς τα πάνω, με ένα μη καμπυλωμένο άκρο στο μπροστινό μέρος. Αν αντιμετωπίσετε προβλήματα με την τροφοδοσία χαρτιού, γυρίστε το χαρτί από την άλλη όψη. Λάβετε υπόψη σας ότι η ποιότητα εκτύπωσης δεν είναι εγγυημένη.

- Πρέπει να εκτυπώνεται με ανθεκτικά στη θερμοκρασία μελάνια που δεν ξεθωριάζουν, δεν εξατμίζονται ή δεν απελευθερώνουν επικίνδυνες εκπομπές, όταν εκτίθενται στη θερμοκρασία της μονάδας φούρνου του μηχανήματος για 0,1 του δευτερολέπτου (περίπου 170 °C).

- Το μελάνι στο προτυπωμένο χαρτί πρέπει να είναι άφλεκτο, και δεν θα πρέπει να επηρεάζει δυσμενώς κανέναν κύλινδρο του μηχανήματος.

- Πριν από την τοποθέτηση του προτυπωμένου χαρτιού, βεβαιωθείτε ότι το μελάνι επάνω στο χαρτί είναι στεγνό. Κατά την επεξεργασία στη μονάδα φούρνου μπορεί να τρέξει υγρό μελάνι από το προτυπωμένο χαρτί, με συνέπεια να μειωθεί η ποιότητα της εκτύπωσης.

### Ρύθμιση μεγέθους και τύπου χαρτιού

Μετά την τοποθέτηση χαρτιού στο δίσκο χαρτιού, ρυθμίστε το μέγεθος και τον τύπο χαρτιού χρησιμοποιώντας τα κουμπιά του πίνακα ελέγχου.

Εάν το μηχάνημά σας έχει τα κουμπιά +/- στον πίνακα ελέγχου (βλ. Επισκόπηση του πίνακα ελέγχου):

Μπορείτε να καθορίσετε τις ρυθμίσεις του μηχανήματος χρησιμοποιώντας την επιλογή Ρυθμίσεις συσκευής στο πρόγραμμα Samsung Easy Printer Manager ή από την ενότητα Machine στο πρόγραμμα Printer Settings Utility.

- Για χρήστες Windows και Macintosh, βλ. Ρυθμίσεις συσκευής.

- Για χρήστες Linux, βλ. Χρήση του Smart Panel.

Ίσως είναι απαραίτητο να πατήσετε OK για να περιηγηθείτε στα μενού χαμηλού επιπέδου σε ορισμένα μοντέλα.

1. Επιλέξτε το κουμπί (Menu) στον πίνακα ελέγχου.

2. Πατήστε System Setup > Paper Setup > Paper Size ή Paper Type.

3. Επιλέξτε το δίσκο και την επιλογή που θέλετε.

4. Πατήστε OK για να αποθηκεύσετε την επιλογή.

5. Πατήστε (Stop/Clear) για να επιστρέψετε στην κατάσταση ετοιμότητας.

- Οι ρυθμίσεις που πραγματοποιήθηκαν από το πρόγραμμα οδήγησης του μηχανήματος έχουν προτεραιότητα ως προς τις ρυθμίσεις του πίνακα ελέγχου.

  1. Για να εκτυπώσετε από εφαρμογή, ανοίξτε μια εφαρμογή και ανοίξτε το μενού εκτύπωσης.

  2. Ανοίξτε τις Προτιμήσεις εκτύπωσης (βλ. Άνοιγμα προτιμήσεων εκτύπωσης).

  3. Κάντε κλικ στην καρτέλα Χαρτί και επιλέξτε κατάλληλο χαρτί.

- Αν θέλετε να χρησιμοποιήσετε χαρτί ειδικού μεγέθους, όπως χαρτί τιμολόγησης, επιλέξτε την καρτέλα Χαρτί > Μέγεθος > Επεξεργασία... και ρυθμίστε την επιλογή Ρυθμίσεις προσαρμοσμένου μεγέθους χαρτιού στο στοιχείο Προτιμήσεις εκτύπωσης (βλέπε Άνοιγμα προτιμήσεων εκτύπωσης).

### Χρήση του στηρίγματος εξόδου

Η επιφάνεια του δίσκου εξόδου ενδέχεται να θερμανθεί αν εκτυπώσετε πολλές σελίδες χωρίς διακοπή. Βεβαιωθείτε ότι δεν αγγίζετε την επιφάνεια και μην επιτρέπετε σε παιδιά να την πλησιάσουν.

Οι εκτυπωμένες σελίδες στοιβάζονται στο στήριγμα εξόδου και το στήριγμα εξόδου βοηθάει στην ευθυγράμμιση των εκτυπωμένων σελίδων. Ο εκτυπωτής στέλνει από προεπιλογή τις εκτυπωμένες σελίδες στο δίσκο εξόδου.

Οι εικόνες σε αυτόν τον οδηγό χρήσης ενδέχεται να διαφέρουν από το μηχάνημά σας, ανάλογα με τις επιλογές ή τα μοντέλα. Ελέγξτε τον τύπο του μηχανήματός σας (βλ. Μπροστινή όψη).

### Προετοιμασία πρωτοτύπων

- Μην τοποθετείτε χαρτί μικρότερο από 142 × 148 mm ή μεγαλύτερο από 216 × 356 mm.

- Μην φορτώνετε τους παρακάτω τύπους χαρτιού, για να αποφύγετε τυχόν εμπλοκή χαρτιού, χαμηλή ποιότητα εκτύπωσης και ζημία του μηχανήματος.

  - Χαρτί καρμπόν ή χαρτί με πίσω επίστρωση καρμπόν.

  - Επιχρισμένο χαρτί.

  - Τσιγαρόχαρτο ή πολύ λεπτό χαρτί.

  - Τσαλακωμένο ή διπλωμένο χαρτί.

  - Καμπυλωμένο ή τυλιγμένο χαρτί.

  - Σκισμένο χαρτί.

- Αφαιρέστε όλους τους συνδετήρες συρραφής και τους απλούς συνδετήρες πριν την τοποθέτηση.

- Βεβαιωθείτε ότι τυχόν κόλλα, μελάνι ή διορθωτικό υγρό στο χαρτί έχει στεγνώσει εντελώς πριν την τοποθέτηση.

- Μην τοποθετείτε πρωτότυπα που αποτελούνται από χαρτιά διαφορετικού μεγέθους ή βάρους.

- Μην τοποθετείτε έντυπα, φυλλάδια, διαφάνειες ή άλλα έγγραφα με ασυνήθιστα χαρακτηριστικά.

### Τοποθέτηση πρωτοτύπων

Μπορείτε να χρησιμοποιήσετε τη γυάλινη επιφάνεια σαρωτή ή τον τροφοδότη εγγράφων για να τοποθετήσετε κάποιο πρωτότυπο για αντιγραφή, σάρωση και αποστολή φαξ.

Οι εικόνες σε αυτόν τον οδηγό χρήσης ενδέχεται να διαφέρουν από το μηχάνημά σας, ανάλογα με τις επιλογές ή τα μοντέλα. Ελέγξτε τον τύπο του μηχανήματός σας (βλ. Μπροστινή όψη).

#### Στη γυάλινη επιφάνεια σαρωτή

Μπορείτε να πραγματοποιήσετε αντιγραφή ή σάρωση των πρωτοτύπων χρησιμοποιώντας τη γυάλινη επιφάνεια σαρωτή. Μπορείτε να επιτύχετε την καλύτερη δυνατή ποιότητα σάρωσης, ιδιαίτερα για έγχρωμες εικόνες ή εικόνες σε αποχρώσεις του γκρι. Βεβαιωθείτε ότι δεν υπάρχουν πρωτότυπα στον τροφοδότη εγγράφων. Σε περίπτωση που εντοπιστεί ένα πρωτότυπο στον τροφοδότη εγγράφων, το μηχάνημα του δίνει προτεραιότητα σε σχέση με το πρωτότυπο στη γυάλινη επιφάνεια σαρωτή.

1. Ανασηκώστε και ανοίξτε το κάλυμμα του σαρωτή.

2. Τοποθετήστε το πρωτότυπο με την όψη προς τα κάτω στη γυάλινη επιφάνεια σαρωτή. Ευθυγραμμίστε το με τον οδηγό ρύθμισης στην πάνω αριστερή γωνία της γυάλινης επιφάνειας.

3. Κλείστε το κάλυμμα του σαρωτή.

- Αν αφήσετε το κάλυμμα του σαρωτή ανοιχτό κατά τη διάρκεια της παραγωγής αντιγράφων, μπορεί να επηρεαστεί η ποιότητα του αντιγράφου και η κατανάλωση του τόνερ.

- Τυχόν ύπαρξη σκόνης επάνω στη γυάλινη επιφάνεια σαρωτή μπορεί να έχει ως αποτέλεσμα την εμφάνιση μαύρων κηλίδων στο αντίγραφο. Διατηρείτε την πάντα καθαρή (βλέπε Καθαρισμός του μηχανήματος).

- Αν σκοπεύετε να εκτυπώσετε μια σελίδα από κάποιο βιβλίο ή περιοδικό, σηκώστε το κάλυμμα του σαρωτή, μέχρι οι μεντεσέδες του να ασφαλίσουν με τη βοήθεια του αναστολέα, και μετά κλείστε το κάλυμμα. Αν το βιβλίο ή το περιοδικό είναι παχύτερο από 30 mm, αρχίστε να εκτυπώνετε με το κάλυμμα του σαρωτή ανοιχτό.

- Προσέξτε να μην σπάσετε τη γυάλινη επιφάνεια σαρωτή. Μπορεί να χτυπήσετε.

- Μην βάζετε τα χέρια όταν κλείνετε το κάλυμμα του σαρωτή. Το κάλυμμα μπορεί να πέσει στα χέρια σας και να σας τραυματίσει.

- Μην κοιτάτε στο φως που έρχεται από το εσωτερικό του σαρωτή όταν αντιγράφει ή σαρώνει. Είναι βλαβερό για τα μάτια.

#### Στον τροφοδότη εγγράφων

Χρησιμοποιώντας τον τροφοδότη εγγράφων, μπορείτε να τοποθετήσετε μέχρι και 40 φύλλα χαρτί (80 g/m2) για μία εργασία.

1. Ανοίξτε το κάλυμμα οδηγού του τροφοδότη εγγράφων.

2. Λυγίστε ή ξεφυλλίστε την άκρη της δεσμίδας χαρτιού για να ξεχωρίσετε τα φύλλα πριν τα τοποθετήσετε.

3. Τοποθετήστε το πρωτότυπο με την όψη προς τα πάνω στο δίσκο εισαγωγής του τροφοδότη εγγράφων. Βεβαιωθείτε ότι το κάτω μέρος της δεσμίδας πρωτοτύπων ταιριάζει με το μέγεθος του χαρτιού που επισημαίνεται στο δίσκο εισόδου εγγράφων.

4. Ρυθμίστε τους οδηγούς πλάτους του τροφοδότη εγγράφων σύμφωνα με το μέγεθος του χαρτιού.

Το αντίγραφο μπορεί να εμφανιστεί με μαύρες κηλίδες αν υπάρχει σκόνη πάνω στη γυάλινη επιφάνεια του τροφοδότη εγγράφων. Να διατηρείτε πάντα καθαρή τη γυάλινη επιφάνεια (βλέπε Καθαρισμός του μηχανήματος).