## A SyncThru™ Web Service használata

- A SyncThru™ Web Service minimális igénye Internet Explorer 6.0 vagy újabb.

- A SyncThru™ Web Service eszköz jelen leírása a kiegészítőktől vagy modellektől függően kissé eltérhet az Ön által választott készüléktől.

- Csak hálózati képességekkel rendelkező készülékek esetében (lásd: Szoftver).

### A SyncThru™ Web Service használata

1. Windows rendszerben nyisson meg egy webböngésző programot, például az Internet Explorert.

   Írja be a nyomtató IP-címét (http://xxx.xxx.xxx.xxx) a cím mezőbe, és nyomja meg az Enter billentyűt, vagy kattintson az Ugrás gombra.

2. Megnyílik a készülék beágyazott webhelye.

#### Bejelentkezés a SyncThru™ Web Service szolgáltatásba.

Mielőtt konfigurálná a lehetőségeket a SyncThru™ Web Service szolgáltatásban, rendszergazdaként be kell lépnie. A SyncThru™ Web Service szolgáltatást bejelentkezés nélkül is használhatja, de akkor nem fér hozzá a Beállítások és a Biztonság fülhöz.

1. Kattintson a Bejelentkezés gombra a SyncThru™ Web Service webhely jobb felső sarkában.

2. Írja be az Azonosító és a Jelszó értékét, majd kattintson a Bejelentkezés gombra.

   - Azonosító: admin

   - Jelszó: sec00000

### SyncThru™ Web Service áttekintése

Típustól függően esetleg néhány fül nem lesz látható.

#### Információ lap

Ez a lap általános információkat közöl berendezéséről. Ellenőrizhet bizonyos dolgokat, például a festékmennyiséget. Ezenkívül jelentéseket, például hibajelentést is nyomtathat.

- Aktív riasztások: Itt a készülék riasztásait és azok súlyosságát láthatja.

- Segédanyagok: Itt ellenőrizheti, hogy hány oldalt nyomtatott ki eddig, és még mennyi festék van a kazettában.

- Számlálók: A nyomtatási feladat típusa (egyoldalas vagy kétoldalas) szerint mutatja a kinyomtatott oldalak számát.

- Aktuális beállítások: A készülék adatait és a hálózati információkat mutatja.

- Nyomtatási információk: Itt a rendszerrel, e-mail címekkel és betűtípusokkal kapcsolatos jelentéseket nyomtathat ki.

#### Beállítások lap

Ezen a lapon végezheti el a berendezés és a hálózat konfigurálását. Ahhoz, hogy a fül megjelenjen, rendszergazdaként kell belépnie.

- Készülékbeállítások lap: Itt módosíthatja a készülék beállításait.

- Hálózati beállítások lap: Itt találhatja a hálózati környezet beállításait, így a TCP/IP beállításokat és a hálózati protokollokat.

#### Biztonság lap

Ezen a lapon állíthatja be a rendszer és a hálózat biztonsági információit. Ahhoz, hogy a fül megjelenjen, rendszergazdaként kell belépnie.

- Rendszerbiztonság: Beállíthatja a rendszergazda adatait, valamint engedélyezheti és letilthatja a készülék funkcióit.

- Hálózati Biztonság: Megadhatja az HTTPs, IPSec, IPv4/IPv6v szűrés, 802.1x, illetve a hitelesítő kiszolgálók beállításait.

- Felhasználói hozzáféréskezelés: A szerepüknek megfelelő csoportokba sorolja a felhasználókat. Az egyes felhasználók jogosultságainak meghatározása, hitelesítése és a fióknyilvántartás a csoport szerepének meghatározásai alapján fog történni.

#### Karbantartás lap

Ezen a lapon karbantarthatja a készüléket, pl. frissítheti a firmware programot, vagy beállíthatja az e-mail küldéshez a kapcsolati adatokat. Kapcsolódhat a Samsung webhelyre is, vagy a Hivatkozás menüre kattintva letölthet illesztőprogramokat.

- Firmware frissítés: Frissítheti a készülék gépe belső vezérlőprogramját (firmware).

- Kapcsolatfelvételi tudnivalók: Itt találhatja a kapcsolatfelvételi információkat.

- Hivatkozás: Hasznos webhelyek címei, ahonnan adatokat tölthet le, vagy ahol adatokat ellenőrizhet.

### E-mail értesítés beállítása

Ennek az opciónak a beállításával a készülék állapotáról szóló e-maileket kaphat. Olyan információk beállítása után, mint az IP-cím, kiszolgálónév, e-mail cím és SMTP szerver információ, a készülék az állapotára (a festékkazetta állapota vagy készülékhiba) vonatkozó információkat automatikusan elküldi egy adott személy e-mail címére. Ez a lehetőség elsősorban a készülék rendszergazdája számára hasznos.

A beállításoktól és a típustól függően előfordulhat, hogy néhány menü nem jelenik meg. Ebben az esetben a menü nem alkalmazható az Ön készülékére.

1. Windows rendszerben indítson el egy webböngésző programot, például az Internet Explorert.

   Írja be a készülék IP-címét (http://xxx.xxx.xxx.xxx) a cím mezőbe, és nyomja meg az Enter billentyűt, vagy kattintson az Ugrás gombra.

2. Megnyílik a készülék beágyazott webhelye.

3. A Beállítások lapon válassza ki a Készülékbeállítások > E-mail értesítés lehetőséget.

   Ha nem állította be a kimeneti kiszolgáló környezetet, menjen a Beállítások > Hálózati beállítások > Kimenő levelek kiszolgálója(SMTP) menübe a hálózati környezet konfigurálásához az e-mail értesítés beállítása előtt.

4. Jelölje be az Engedélyezés négyzetet, amennyiben használni szeretné az E-mail értesítés funkciót.

5. Kattintson a Hozzáadás gombra az e-mail értesítést kapó felhasználók hozzáadásához.

   Állítsa be a címzett(ek) nevét és e-mail címét, és azokat az eseményeket, amelyekről értesítést kíván kapni.

6. Kattintson az Alkalmaz gombra.

Ha a tűzfal aktiválva van, nem biztos, hogy az e-mail küldése sikerül. Ebben az esetben lépjen kapcsolatba a hálózati rendszergazdával.

### A rendszergazda adatainak beállítása

Ez a beállítás szükséges az e-mail értesítés szolgáltatás használatához.

A beállításoktól és a típustól függően előfordulhat, hogy néhány menü nem jelenik meg. Ebben az esetben a menü nem alkalmazható az Ön készülékére.

1. Windows rendszerben indítson el egy webböngésző programot, például az Internet Explorert.

   Írja be a készülék IP-címét (http://xxx.xxx.xxx.xxx) a cím mezőbe, és nyomja meg az Enter billentyűt, vagy kattintson az Ugrás gombra.

2. Megnyílik a készülék beágyazott webhelye.

3. A Biztonság lapon válassza ki a Rendszerbiztonság > Rendszergazda elemet.

4. Adja meg a készülék rendszergazdájának nevét, telefonszámát, lakhelyét és e-mail címét.

5. Kattintson az Alkalmaz gombra.