## Προβλήματα ποιότητας εκτύπωσης

Εάν το εσωτερικό του μηχανήματος είναι βρώμικο ή το χαρτί δεν έχει τοποθετηθεί σωστά, ενδέχεται να υποβαθμιστεί η ποιότητα της εκτύπωσης. Συμβουλευτείτε τον ακόλουθο πίνακα για να επιλύσετε το πρόβλημα.

Κατάσταση | Προτεινόμενες λύσεις
--- | ---

Αχνή ή θολή εκτύπωση

- Σε περίπτωση που εμφανιστεί στη σελίδα μια λευκή γραμμή ή κάποια ξεθωριασμένη περιοχή, το τόνερ είναι σχεδόν άδειο. Εγκαταστήστε μια καινούργια κασέτα γραφίτη (βλ. Αντικατάσταση της κασέτας τόνερ)

- Το χαρτί ενδέχεται να μην πληροί τις προδιαγραφές χαρτιού, για παράδειγμα μπορεί να είναι πολύ νωπό ή σκληρό.

- Εάν ολόκληρη η σελίδα είναι ανοιχτόχρωμη, τότε η ανάλυση της εκτύπωσης έχει ρυθμιστεί πολύ χαμηλά ή είναι ενεργοποιημένη η λειτουργία εξοικονόμησης τόνερ. Προσαρμόστε την ανάλυση εκτύπωσης και απενεργοποιήστε τη λειτουργία εξοικονόμησης τόνερ. Δείτε την οθόνη βοήθειας του προγράμματος οδήγησης εκτυπωτή.

- Συνδυασμός από ατέλειες ξεθωριάσματος ή κηλίδων μπορεί να υποδηλώνει ότι η κασέτα τόνερ χρειάζεται καθάρισμα. Καθαρίστε το εσωτερικό του μηχανήματος (Βλέπε Καθαρισμός του μηχανήματος).

- Η επιφάνεια του τμήματος LSU στο εσωτερικό του μηχανήματος ενδέχεται να είναι βρώμικη. Καθαρίστε το εσωτερικό του μηχανήματος (Βλέπε Καθαρισμός του μηχανήματος). Σε περίπτωση που τα βήματα αυτά δεν διορθώσουν το πρόβλημα, επικοινωνήστε με τον εκπρόσωπο του σέρβις.

Το επάνω μισό του χαρτιού εκτυπώνεται πιο φωτεινά από το υπόλοιπο χαρτί

Ίσως το τόνερ να μην έχει καλή πρόσφυση σε αυτόν τον τύπο χαρτιού.

- Αλλάξτε την επιλογή εκτυπωτή και προσπαθήστε ξανά. Μεταβείτε στις Προτιμήσεις εκτύπωσης, κάντε κλικ στην καρτέλα Χαρτί και ρυθμίστε τον τύπο σε Ανακυκλωμένο (βλ. Άνοιγμα προτιμήσεων εκτύπωσης).

Στίγματα τόνερ

- Το χαρτί ενδέχεται να μην πληροί τις προδιαγραφές, για παράδειγμα, το χαρτί μπορεί είναι πολύ νωπό ή σκληρό.

- Ο κύλινδρος μεταφοράς ενδέχεται να είναι βρώμικος. Καθαρίστε το εσωτερικό του μηχανήματος (Βλέπε Καθαρισμός του μηχανήματος).

- Η διαδρομή χαρτιού ενδέχεται να χρειάζεται καθαρισμό. Επικοινωνήστε με έναν εκπρόσωπο του σέρβις (βλέπε Καθαρισμός του μηχανήματος).

Απώλειες δεδομένων

Εάν υπάρχουν θολές περιοχές, κατά κανόνα στρογγυλεμένες, διασκορπισμένες τυχαία στη σελίδα:

- Ένα φύλλο χαρτιού μπορεί να ήταν ελαττωματικό. Δοκιμάστε να εκτυπώσετε ξανά την εργασία.

- Η υγρασία στο χαρτί είναι ανομοιόμορφη ή υπάρχουν υγροί λεκέδες στην επιφάνεια του χαρτιού. Δοκιμάστε μια διαφορετική μάρκα χαρτιού.

- Η παρτίδα χαρτιού είναι κακή. Οι διαδικασίες παραγωγής μπορεί να προκαλέσουν την απόρριψη του τόνερ σε ορισμένα σημεία. Δοκιμάστε διαφορετικό είδος ή μάρκα χαρτιού.

- Αλλάξτε την επιλογή εκτυπωτή και προσπαθήστε ξανά. Μεταβείτε στις Προτιμήσεις εκτύπωσης, κάντε κλικ στην καρτέλα Χαρτί και ρυθμίστε τον τύπο σε Χοντρό χαρτί (βλ. Άνοιγμα προτιμήσεων εκτύπωσης.)

Σε περίπτωση που τα βήματα αυτά δεν διορθώσουν το πρόβλημα, επικοινωνήστε με τον εκπρόσωπο του σέρβις.

Λευκά σημεία

Εάν στη σελίδα εμφανίζονται λευκά σημεία:

- Το χαρτί είναι εξαιρετικά τραχύ και μεγάλο τμήμα σκόνης από το χαρτί πέφτει στα εσωτερικά εξαρτήματα του μηχανήματος, με αποτέλεσμα να ρυπαίνεται ο κύλινδρος μεταφοράς. Καθαρίστε το εσωτερικό του μηχανήματος (Βλέπε Καθαρισμός του μηχανήματος).

- Η διαδρομή χαρτιού ενδέχεται να χρειάζεται καθαρισμό. Καθαρίστε το εσωτερικό του μηχανήματος (Βλέπε Καθαρισμός του μηχανήματος).

Σε περίπτωση που τα βήματα αυτά δεν διορθώσουν το πρόβλημα, επικοινωνήστε με τον εκπρόσωπο του σέρβις.

Κάθετες γραμμές

Εάν στη σελίδα εμφανίζονται μαύρες κάθετες γραμμές:

- Η επιφάνεια (τμήμα τυμπάνου) της κασέτας τόνερ στο εσωτερικό του μηχανήματος έχει πιθανόν χαραχθεί. Αφαιρέστε την κασέτα τόνερ και τοποθετήστε καινούργια (Βλέπε Αντικατάσταση της κασέτας τόνερ).

Εάν στη σελίδα εμφανίζονται λευκές κάθετες γραμμές:

- Η επιφάνεια του τμήματος LSU στο εσωτερικό του μηχανήματος ενδέχεται να είναι βρώμικη. Καθαρίστε το εσωτερικό του μηχανήματος (Βλέπε Καθαρισμός του μηχανήματος). Σε περίπτωση που τα βήματα αυτά δεν διορθώσουν το πρόβλημα, επικοινωνήστε με τον εκπρόσωπο του σέρβις.

Μαύρο ή έγχρωμο φόντο

Εάν η ποσότητα σκίασης του φόντου δεν είναι αποδεκτή:

- Χρησιμοποιήστε ελαφρύτερο χαρτί.

- Ελέγξτε τις συνθήκες περιβάλλοντος: συνθήκες πολύ ξηρού περιβάλλοντος ή υψηλής υγρασίας (παραπάνω από 80% σχετική υγρασία) ενδέχεται να αυξήσουν τη σκίαση του φόντου.

- Αφαιρέστε την παλιά κασέτα τόνερ και τοποθετήστε μια καινούρια (βλέπε Αντικατάσταση της κασέτας τόνερ)

- Ανακατανείμετε καλά το τόνερ (βλ. Ανακατανομή τόνερ).

Λεκέδες από τόνερ

- Καθαρίστε το εσωτερικό του μηχανήματος (βλέπε Καθαρισμός του μηχανήματος).

- Ελέγξτε τον τύπο και την ποιότητα του χαρτιού.

- Αφαιρέστε την κασέτα τόνερ και τοποθετήστε καινούργια (Βλέπε Αντικατάσταση της κασέτας τόνερ).

Κατακόρυφα επαναλαμβανόμενα σημάδια

Εάν εμφανίζονται κατ’ επανάληψη σημάδια στην εκτυπωμένη πλευρά της σελίδας σε σταθερά διαστήματα:

- Η κασέτα τόνερ ενδέχεται να έχει καταστραφεί. Αν συνεχίζετε να έχετε το ίδιο πρόβλημα, αφαιρέστε την κασέτα τόνερ και τοποθετήστε μια καινούργια (Βλέπε Αντικατάσταση της κασέτας τόνερ).

- Τμήματα του μηχανήματος ενδέχεται να έχουν τόνερ επάνω τους. Εάν οι ατέλειες εμφανίζονται στο πίσω μέρος της σελίδας, το πρόβλημα μάλλον θα διορθωθεί από μόνο του μετά από μερικές σελίδες.

- Η μονάδα φούρνου ενδέχεται να έχει υποστεί ζημιά. Επικοινωνήστε με έναν εκπρόσωπο του σέρβις.

Κηλίδες στο φόντο

Οι μουντζούρες στο φόντο προκαλούνται από μικρά κομματάκια τόνερ που διασκορπίζονται τυχαία στην εκτυπωμένη σελίδα.

- Ενδέχεται να είναι πολύ νωπό το χαρτί. Δοκιμάστε να εκτυπώσετε με μια διαφορετική παρτίδα χαρτιού. Μην ανοίγετε τις συσκευασίες χαρτιού προτού το χρειαστείτε για να μην απορροφήσει πολύ υγρασία.

- Εάν οι μουντζούρες στο φόντο εμφανιστούν σε κάποιο φάκελο, αλλάξτε τη διάταξη εκτύπωσης για να αποφύγετε την εκτύπωση σε περιοχές όπου υπάρχουν επικαλυπτόμενες ενώσεις στην πίσω πλευρά. Η εκτύπωση στις ενώσεις μπορεί να προκαλέσει προβλήματα.

  Ή επιλέξτε Χοντρό χαρτί από το παράθυρο Προτιμήσεις εκτύπωσης (βλέπε Άνοιγμα προτιμήσεων εκτύπωσης).

- Αν οι μουντζούρες στο φόντο καλύπτουν ολόκληρη την επιφάνεια της εκτυπωμένης σελίδας, ρυθμίστε την ανάλυση εκτύπωσης από την εφαρμογή λογισμικού σας ή στις Προτιμήσεις εκτύπωσης (βλέπε Άνοιγμα προτιμήσεων εκτύπωσης). Βεβαιωθείτε πως έχει επιλεγεί ο σωστός τύπος χαρτιού. Για παράδειγμα: Εάν έχει επιλεγεί το Παχύτερο Χαρτί, αλλά στην πραγματικότητα χρησιμοποιείται Απλό Χαρτί, μπορεί να παρουσιαστεί υπερφόρτωση προκαλώντας αυτό το πρόβλημα ποιότητας στο αντίγραφο.

- Εάν χρησιμοποιείτε μια νέα κασέτα τόνερ, ανακατενείμετε πρώτα το τόνερ (βλ. Ανακατανομή τόνερ).

Σωματίδια τόνερ γύρω από έντονους χαρακτήρες ή εικόνες

Ίσως το τόνερ να μην έχει καλή πρόσφυση σε αυτόν τον τύπο χαρτιού.

- Αλλάξτε την επιλογή εκτυπωτή και προσπαθήστε ξανά. Μεταβείτε στις Προτιμήσεις εκτύπωσης, κάντε κλικ στην καρτέλα Χαρτί και ρυθμίστε τον τύπο σε Ανακυκλωμένο (βλ. Άνοιγμα προτιμήσεων εκτύπωσης).

- Βεβαιωθείτε πως έχει επιλεγεί ο σωστός τύπος χαρτιού. Για παράδειγμα: Εάν έχει επιλεγεί το Παχύτερο Χαρτί, αλλά στην πραγματικότητα χρησιμοποιείται Απλό Χαρτί, μπορεί να παρουσιαστεί υπερφόρτωση προκαλώντας αυτό το πρόβλημα ποιότητας στο αντίγραφο.

Παραμορφωμένοι χαρακτήρες

- Εάν οι χαρακτήρες είναι παραμορφωμένοι και δημιουργούν κοιλότητες, το υλικό εκτύπωσης ενδέχεται να είναι πολύ λείο. Δοκιμάστε διαφορετικό χαρτί.

Λοξή σελίδα

- Βεβαιωθείτε ότι έχετε τοποθετήσει σωστά το χαρτί.

- Ελέγξτε τον τύπο και την ποιότητα του χαρτιού.

- Βεβαιωθείτε ότι οι οδηγοί δεν είναι υπερβολικά σφιχτοί ή χαλαροί πάνω στη δεσμίδα χαρτιού.

Καμπυλωτό ή κυματοειδές

- Βεβαιωθείτε ότι έχετε τοποθετήσει σωστά το χαρτί.

- Ελέγξτε τον τύπο και την ποιότητα του χαρτιού. Τόσο η υψηλή θερμοκρασία όσο και η υγρασία μπορεί να προκαλέσουν τσαλάκωμα του χαρτιού.

- Γυρίστε τη δεσμίδα χαρτιού ανάποδα μέσα στο δίσκο. Επίσης δοκιμάστε να περιστρέψετε το χαρτί κατά 180° στο δίσκο.

Τσαλάκωμα ή πτυχώσεις

- Βεβαιωθείτε ότι έχετε τοποθετήσει σωστά το χαρτί.

- Ελέγξτε τον τύπο και την ποιότητα του χαρτιού.

- Γυρίστε τη δεσμίδα χαρτιού ανάποδα μέσα στο δίσκο. Επίσης δοκιμάστε να περιστρέψετε το χαρτί κατά 180° στο δίσκο.

Η πίσω πλευρά των εκτυπώσεων είναι βρώμικη

- Ελέγξτε για τυχόν διαρροή τόνερ. Καθαρίστε το εσωτερικό του μηχανήματος (βλέπε Καθαρισμός του μηχανήματος).

Συμπαγείς έγχρωμες ή μαύρες σελίδες

- Η κασέτα τόνερ ενδέχεται να μην έχει τοποθετηθεί σωστά. Αφαιρέστε την κασέτα και επανατοποθετήστε την.

- Η κασέτα τόνερ ενδέχεται να είναι ελαττωματική. Αφαιρέστε την κασέτα τόνερ και τοποθετήστε καινούργια (Βλέπε Αντικατάσταση της κασέτας τόνερ).

- Το μηχάνημα ενδέχεται να χρειάζεται επισκευή. Επικοινωνήστε με έναν εκπρόσωπο του σέρβις.

Διαφυγή τόνερ

- Καθαρίστε το εσωτερικό του μηχανήματος (βλέπε Καθαρισμός του μηχανήματος).

- Ελέγξτε τον τύπο και την ποιότητα του χαρτιού.

- Αφαιρέστε την κασέτα τόνερ και μετά τοποθετήστε καινούργια (Βλέπε Αντικατάσταση της κασέτας τόνερ).

Εάν το πρόβλημα παραμένει, το μηχάνημα χρειάζεται ενδεχομένως επισκευή. Επικοινωνήστε με έναν εκπρόσωπο του σέρβις.

Κενά στους χαρακτήρες

Τα κενά χαρακτήρων είναι λευκές περιοχές εντός τμημάτων των χαρακτήρων, που θα έπρεπε να είναι μαύρες:

- Μπορεί να εκτυπώνετε σε λάθος επιφάνεια του χαρτιού. Αφαιρέστε το χαρτί και αναποδογυρίστε το.

- Το χαρτί ενδέχεται να μην πληροί τις προδιαγραφές χαρτιού.

Οριζόντιες γραμμές

Εάν εμφανίζονται οριζόντια ευθυγραμμισμένες μαύρες γραμμές ή κηλίδες:

- Η κασέτα τόνερ ενδέχεται να έχει τοποθετηθεί εσφαλμένα. Αφαιρέστε την κασέτα και επανατοποθετήστε την.

- Η κασέτα τόνερ ενδέχεται να είναι ελαττωματική. Αφαιρέστε την κασέτα τόνερ και τοποθετήστε καινούργια (Βλέπε Αντικατάσταση της κασέτας τόνερ).

Αν το πρόβλημα παραμένει, το μηχάνημα χρειάζεται ενδεχομένως σέρβις. Επικοινωνήστε με έναν εκπρόσωπο του σέρβις.

Καμπύλωση

Εάν το εκτυπωμένο χαρτί είναι ζαρωμένο ή αν δεν πραγματοποιείται τροφοδότηση χαρτιού στο μηχάνημα:

- Γυρίστε τη δεσμίδα χαρτιού ανάποδα μέσα στο δίσκο. Επίσης δοκιμάστε να περιστρέψετε το χαρτί κατά 180° στο δίσκο.

- Αλλάξτε την επιλογή χαρτιού του εκτυπωτή και προσπαθήστε ξανά. Μεταβείτε στις Προτιμήσεις εκτύπωσης, κάντε κλικ στην καρτέλα Χαρτί και ρυθμίστε τον τύπο σε Λεπτό χαρτί. (Βλέπε Άνοιγμα προτιμήσεων εκτύπωσης.)

- Εμφανίζεται επανειλημμένα ένα άγνωστο μήνυμα σε μερικά φύλλα

- Διαφυγή τόνερ

- Παρουσιάζεται αχνή εκτύπωση ή μουτζούρες

Το μηχάνημα χρησιμοποιείται πιθανόν σε υψόμετρο 1.000 μέτρων ή μεγαλύτερο. Το μεγάλο υψόμετρο ενδέχεται να επηρεάσει αρνητικά την ποιότητα εκτύπωσης, π.χ. διαφυγή τόνερ ή αχνή απεικόνιση των εικόνων. Αλλάξτε τη ρύθμιση υψόμετρου για το μηχάνημα (βλ. Ρύθμιση του υψόμετρου).