## Tulostusmateriaali ja lokero

Tämä luku opastaa, kuinka tulostusmateriaali lisätään laitteeseen.

- Sellaisen tulostusmateriaalin käyttö, joka ei täytä näitä vaatimuksia, voi aiheuttaa ongelmia tai tarvita korjausta. Samsungin takuu tai palvelusopimukset eivät kata tällaistä korjausta.

- Varmista, että et käytä mustesuihkuvalokuvapaperia tämän laitteen kanssa. Tämä voi aiheuttaa vahinkoja laitteelle.

- Syttyvän tulostusmateriaalin käyttö voi aiheuttaa tulipalon.

- Käytä tulostamiseen tarkoitettua tulostusmateriaalia (katso Tulostusmateriaalin tekniset tiedot ).

Tulostimeen jätetyn syttyvän materiaalin tai vieraiden materiaalien käyttö voi johtaa laitteen ylikuumenemiseen, ja harvinaisissa tapauksissa se voi aiheuttaa tulipalon.

### Kasetin yleisnäkymä

Jos haluat muuttaa kokoa, sinun on säädettävä paperikoon ohjaimia.

1. Paperileveyden ohjain

2. Kasetti

Tämän käyttöoppaan kuvissa oleva laite saattaa näyttää erilaiselta kuin oma laitteesi, koska niissä esitetyt lisävarusteet ja mallit vaihtelevat. Tarkasta laitteesi tyyppi (katso Näkymä edestä).

Ellet säädä ohjainta, siitä saattaa aiheutua paperin kohdistumisen ja kuvan vääristymistä tai paperitukos.

### Paperin lisääminen paperikasettiin

Tämän käyttöoppaan kuvissa oleva laite saattaa näyttää erilaiselta kuin oma laitteesi, koska niissä esitetyt lisävarusteet ja mallit vaihtelevat. Tarkasta laitteesi tyyppi (katso Näkymä edestä).

1. Avaa paperikasetti. Säädä sen jälkeen paperikasetin koko käyttämäsi materiaalin mukaan (katso Kasetin yleisnäkymä).

2. Taivuta tai leyhytä paperipinon reunaa sivujen erottamiseksi toisistaan ennen papereiden lisäämistä.

3. Lisää paperi tulostuspuoli ylöspäin.

   - Älä työnnä paperileveyden ohjainta niin pitkälle, että tulostusmateriaali taipuu.

   - Älä käytä paperia, jonka etureuna on käpristynyt, se saattaa aiheuttaa paperitukoksen tai paperi saattaa poimuuntua.

   - Jos et säädä paperileveyden ohjainta, seurauksena saattaa olla paperitukos.

4. Purista paperileveyden ohjainta ja siirrä se paperipinon reunaa vasten niin, etteivät arkit taivu.

5. Kun tulostat asiakirjan, valitse paperikasetin paperityyppi ja -koko (katso Paperikoon ja -tyypin asettaminen).

   Laiteohjaimessa määritetyt asetukset ovat ensisijaisia ohjauspaneelissa tehtyihin asetuksiin nähden.

   1. Voit tulostaa sovelluksessa avaamalla sovelluksen ja avaamalla sitten tulostusvalikon.

   2. Avaa Tulostusmääritykset (katso Tulostusmääritykset-ikkunan avaaminen).

   3. Paina Paperi-välilehteä kohdasta Tulostusmääritykset ja valitse oikea paperityyppi.

      Jos haluat esimerkiksi käyttää tarraa, valitse paperityypiksi Tarrat.

   4. Valitse Aut. valinta (tai Käsisyöttö) paperilähteestä ja paina sen jälkeen OK.

   5. Käynnistä tulostaminen sovelluksessa.

### käsisyöttö kasettiin

Kasettiin voidaan lisätä erikoismateriaalikokoja ja -tyyppejä, kuten postikortteja, muistilappuja ja kirjekuoria (katso Tulostusmateriaalin tekniset tiedot ).

Syöttääksesi kasettiin käsisyötöllä napsauta alla olevaa linkkiä:

Katso Paperin lisääminen paperikasettiin.

Vinkkejä käsisyötöllä kasettiin syöttämisen käyttämiseen

- Jos valitset Paperi > Lähde > Käsisyöttö tulostinohjaimeltasi, sinun täytyy painaa OK joka kerta, kun tulostat sivun.

- Lisää kasettiin kerralla vain yhdentyyppistä, -kokoista ja -painoista tulostusmateriaalia.

- Paperitukosten estämiseksi älä lisää paperia tulostettaessa, kun kasetissa on edelleen paperia.

- Tulostusmateriaali on lisättävä etupuoli ylöspäin niin, että yläreuna menee ensin paperikasettiin, ja sijoitettava kasetin keskelle.

- Laita vain saatavana olevaa paperia tulostuslaadun varmistamiseksi ja paperitukoksien estämiseksi (katso Tulostusmateriaalin tekniset tiedot ).

- Suorista postikorttien, kirjekuorten ja tarrojen käpertymät ennen kasettiin lisäämistä.

- Erikoismateriaaleille tulostettaessa on noudatettava paperin lisäämistä koskevia ohjeita (katso Erikoismateriaalille tulostaminen).

### Erikoismateriaalille tulostaminen

Alla oleva taulukko näyttää paperikasetille käyttökelpoiset erikoismateriaalit.

Materiaalit näkyvät kohdassa Tulostusmääritykset. Saadaksesi parhaan tulostuslaadun valitse sopiva materiaalityyppi Tulostusmääritykset-ikkunasta > Paperi-välilehti > Paperityyppi (katso Tulostusmääritykset-ikkunan avaaminen).

Jos esimerkiksi haluat tulostaa tarroille, valitse Tarrat valinnalle Paperityyppi.

- Jos käytät erikoismateriaalia, on suositeltavaa syöttää vain yksi paperiarkki kerrallaan (katso Tulostusmateriaalin tekniset tiedot ).

- Tämän käyttöoppaan kuvissa oleva laite saattaa näyttää erilaiselta kuin oma laitteesi, koska niissä esitetyt lisävarusteet ja mallit vaihtelevat. Tarkasta laitteesi tyyppi (katso Näkymä edestä).

Katso kunkin paperiarkin paino kohdasta Tulostusmateriaalin tekniset tiedot .

Tyypit | Kasetti [a]
--- | ---
Normaali | ●
Paksu | ●
Ohut | ●
Päällystetty | ●
Väri | ●
Kartonki | ●
Tarrat | ●
Kirjekuori | ●
Esipainettu | ●
Puuvilla | ●
Kierrätetty | ●
Arkistointipaperi | ●
[a] Käytettävissä olevat paperityypit käsisyöttökasetissa.

(●: sisältyy, tyhjä: ei saatavissa)

#### Kirjekuori

Kirjekuoren laatu vaikuttaa tulostuksen onnistumiseen.

Tulosta kirjekuori laittamalla se seuraavassa kuvassa kuvatulla tavalla.

- Kirjekuoria valittaessa tulee kiinnittää huomiota seuraaviin seikkoihin:

  - Paino: ei tule ylittää 90 g/m2 muuten saattaa tulla tukoksia.

  - Rakenne: tulee olla sileänä, missä on alle 6 mm käpristymää eikä ole ilmaa.

  - Kunto: eivät saa olla rypistyneitä, kolhiintuneita tai vahingoittuneita.

  - Lämpötila: tulee kestää laitteen kuumuuden ja paineen käytön aikana.

- Käytä vain laadukkaita kirjekuoria, joiden reunat ja taitteet ovat terävät.

- Älä käytä kirjekuoria, joissa on postimerkki.

- Älä käytä kirjekuoria, joissa on pidikkeitä, sulkimia, ikkunoita, päällystettyjä osia, tarroja tai muuta synteettistä materiaalia.

- Älä käytä vahingoittuneita tai heikkolaatuisia kirjekuoria.

- Varmista, että kirjekuoren päissä oleva sauma ulottuu kirjekuoren kulmiin asti.

  1. Hyväksyttävä

  2. Ei hyväksyttävä

- Jos kirjekuorissa on irti repäistävä liimanauha tai useampi kuin yksi taittuva läppä, kirjekuoren liiman on kestettävä laitteen kiinnityslämpöä (170 °C) 0,1 sekunnin ajan. Lisäläpät ja -nauhat saattavat aiheuttaa rypistymistä, taitteita tai paperitukoksia, ja ne saattavat jopa vahingoittaa kiinnitysyksikköä.

- Saat parhaan tulostuslaadun sijoittamalla reunukset vähintään 15 millimetrin päähän kirjekuoren reunoista.

- Vältä tulostamista alueelle, jossa kirjekuoren saumat kohtaavat.

#### Tarrat

Käytä vain lasertulostimille suositeltuja tarroja, jotta laite ei vahingoittuisi.

- Kun valitset tarroja, ota huomioon seuraavat seikat:

  - Liimat: Tulee kestää laitteen kiinnityslämpötilan noin 170 °C (338°F).

  - Asettelu: Käytä vain tarra-arkkeja, joissa ei ole näkyvillä paljasta taustapaperia tarrojen lomassa. Tarrat voivat kuoriutua arkeilta, joissa tarrojen välissä on tilaa. Tämä saattaa aiheuttaa vakavia paperitukoksia.

  - Käpristyminen: Tulee olla sileä, missä on alle 13 mm käpristymistä mihinkään suuntaan.

  - Kunto: Älä käytä tarroja, joissa on ryppyjä, kuplia tai muita irtoamisen merkkejä.

- Varmista, että tarrojen välissä ei ole paljasta liimamateriaalia. Paljaat alueet voivat saada tarrojen pinnan irtoamaan tulostuksen aikana, mikä voi aiheuttaa paperitukoksia. Paljas liimamateriaali saattaa myös vahingoittaa laitteen osia.

- Älä syötä tarra-arkkia tulostimen läpi useammin kuin kerran. Liimamateriaalin tausta-arkki kestää vain yhden syöttökerran.

- Älä käytä tarroja, jotka ovat irtoamaisillaan tausta-arkista tai jotka ovat käpristyneet, kuprulla tai vahingoittuneet jollakin tavalla.

#### Korttikartonki / mukautettu paperikoko

- Aseta ohjelmostosovelluksessa reunukset vähintään 6,4 mm:n päähän materiaalin reunoista.

#### Esipainettu paperi

Jos käytät esipainettua paperia, aseta se painettu puoli ylöspäin, taittamaton reuna eteenpäin. Jos paperinsyötössä on ongelmia, käännä paperi. Huomaa, että tulostusjäljen laatua ei voida taata.

- On tulostettava kuumuutta kestävällä musteella, joka ei sula, höyrysty tai aiheuta vaarallisia päästöjä joutuessaan alttiiksi laitteen kiinnityslämmölle (noin 170°C) 0,1 sekunnin ajaksi.

- Esipainetun paperin musteen tulee olla syttymätöntä. Se ei saa vahingoittaa laitteen teloja.

- Varmista ennen esipainetun paperin lisäämistä, että paperilla oleva muste on kuivunut. Märkä muste saattaa irrota esipainetusta paperista kiinnitysyksikössä kiinnityksen aikana ja tulostuslaatu voi heiketä.

### Paperikoon ja -tyypin asettaminen

Kun olet lisännyt paperin paperilokeroon, aseta paperikoko ja -tyyppi ohjauspaneelin painikkeilla.

Jos laitteessasi on +/- -painikkeet ohjauspaneelissa (katso Ohjauspaneelin yleiskuvaus):

Voit asettaa laitteen asetukset käyttämällä kohtaa Laitteen asetukset Samsung Easy Printer Manager -ohjelmasta tai Machine-osiosta Tulostimen asetukset -apuohjelma -ohjelmasta.

- Katso Windows- tai Macintosh-käyttäjänä Laitteen asetukset.

- Linux-käyttäjänä, katso Käyttäminen Smart Panel.

Saattaa olla tarpeellista painaa OK joidenkin mallien alemman tason valikoihin navigoimiseksi.

1. Valitse (Menu) -painike ohjauspaneelista.

2. Paina Jarj.asetukset > Pap.asetukset > Paperikoko tai Paperityyppi.

3. Valitse kasetti ja tee haluamasi valinta.

4. Tallenna valinta painamalla OK.

5. Palaa valmiustilaan painamalla (Stop/Clear).

- Laiteohjaimessa määritetyt asetukset ovat ensisijaisia ohjauspaneelissa tehtyihin asetuksiin nähden.

  1. Voit tulostaa sovelluksesta avaamalla sovelluksen ja avaamalla sitten tulostusvalikon.

  2. Avaa Tulostusmääritykset (katso Tulostusmääritykset-ikkunan avaaminen).

  3. Paina Paperi-välilehteä ja valitse sopiva paperi.

- Jos haluat käyttää erikoiskokoista paperia, kuten laskutuspaperia, valitse Paperi-välilehti > Koko > Muokkaa... ja aseta Mukautetun paperikoon asetukset kohdasta Tulostusmääritykset (katso Tulostusmääritykset-ikkunan avaaminen).

### Tulostetuen käyttäminen

Tulostekasetin pinta saattaa kuumentua, jos tulostat kerralla suuren määrän sivuja. Varmista, että et koske pintaan, äläkä päästä lapsia sen lähelle.

Tulostetut sivut pinoutuvat tulostetukeen, ja tulostetuki auttaa tulstettuja sivuja kohdistumaan. Tulostin lähettää tulosteen oletuksena tulostekasettiin.

Tämän käyttöoppaan kuvissa oleva laite saattaa näyttää erilaiselta kuin oma laitteesi, koska niissä esitetyt lisävarusteet ja mallit vaihtelevat. Tarkasta laitteesi tyyppi (katso Näkymä edestä).

### Alkuperäisten asiakirjojen valmisteleminen

- Älä käytä arkkeja, jotka ovat pienempiä kuin 142 × 148 mm tai suurempia kuin 216 × 356 mm.

- Älä yritä syöttää laitteeseen seuraavantyyppisiä papereita paperitukosten, heikon tulostuslaadun tai laitteen vahinkojen estämiseksi.

  - hiilipaperi tai hiilipitoinen paperi

  - pinnoitettu paperi

  - kuultopaperi tai ohut paperi

  - rypistynyt tai laskostunut paperi

  - käpristynyt tai kääritty paperi

  - Revennyt paperi

- Poista niitit ja paperiliittimet ennen lisäämistä.

- Tarkista, että paperissa mahdollisesti oleva liima, muste tai korjausneste on täysin kuivunut ennen paperin lisäämistä.

- Älä lisää erikokoisia tai -painoisia alkuperäisiä asiakirjoja yhtä aikaa.

- Älä lisää vihkoja, esitteitä, kalvoja tai muita asiakirjoja, joissa on epätavallisia piirteitä.

### Alkuperäisten asiakirjojen lisääminen

Voit käyttää skannerin lasitasoa tai asiakirjojen syöttölaitetta alkuperäisen asiakirjan laittamiseen kopioimista, skannaamista tai faksin lähettämistä varten.

Tämän käyttöoppaan kuvissa oleva laite saattaa näyttää erilaiselta kuin oma laitteesi, koska niissä esitetyt lisävarusteet ja mallit vaihtelevat. Tarkasta laitteesi tyyppi (katso Näkymä edestä).

#### Skannerin lasitasolle

Skannerin lasilla voit kopioida tai skannata alkuperäisiä asiakirjoja. Saat parhaan skannauslaadun erityisesti silloin, kun kohteena ovat värilliset tai harmaasävyiset kuvat. Varmista, että asiakirjojen syöttölaitteessa ei ole alkuperäisiä asiakirjoja. Jos asiakirjojen syöttölaitteessa havaitaan alkuperäinen asiakirja, laite priorisoi sen skannerin lasitasolla olevaan alkuperäiseen asiakirjaan nähden.

1. Nosta skannerin kansi auki.

2. Aseta alkuperäinen asiakirja skannerin lasitasolle tulostuspuoli alaspäin. Kohdista asiakirja lasin vasemman yläkulman kohdistusmerkin kanssa.

3. Sulje skannerin kansi.

- Jos skannerin kansi jätetään auki kopioinnin ajaksi, kopiointilaatu voi heikentyä ja väriaineen kulutus voi lisääntyä.

- Jos lasitaso on pölyinen, tulosteessa saattaa näkyä mustia pisteitä. Pidä lasitaso aina puhtaana (katso Laitteen puhdistaminen).

- Jos kopioit kirjan tai lehden sivua, nosta skannerin kantta, kunnes sen saranat pysähtyvät pysäytyskohtaan, ja sulje kansi sitten. Jos kirja tai lehti on yli 30 mm paksu, aloita kopioiminen skannerin kansi avoinna.

- Varo, että et riko lasipintaa. Voit loukkaantua.

- Varo käsiäsi, kun suljet skannerin kantta. Kansi voi pudota käsillesi ja vahingoittaa sinua.

- Älä katso skannerin sisällä olevaa valoa, kun kopioit tai skannaat. Se voi vahingoittaa silmiä.

#### Asiakirjojen syöttölaitteeseen

Käyttämällä asiakirjojen syöttölaitetta voit lisätä enintään 40 paperiarkkia yhtä työtä kohden.

1. Avaa asiakirjojen syöttölaitteen ohjaimen kansi.

2. Taivuta tai leyhytä paperipinon reunaa erottaaksesi sivut ennen alkuperäisten asiakirjojen syöttämistä.

3. Syötä asiakirjat asiakirjojen syöttölaitteen syöttökasettiin tekstipuoli ylöspäin. Varmista, että alkuperäisten asiakirjojen pinon alareuna on asiakirjojen syöttökasettiin merkityn paperikokoon kohdalla.

4. Säädä asiakirjojen syöttölaitteen leveysohjaimet asiakirjan koon mukaan.

Jos lasitaso on pölyinen, tulosteessa saattaa näkyä mustia pisteitä tai läiskiä. Pidä lasitaso aina puhtaana (katso Laitteen puhdistaminen).